Настоящият документ представлява одобрената продуктова информация на Ривароксабан Accord, като са подчертани промените, настъпили в резултат на предходната процедура, които засягат продуктовата информация (EMA/R/0000249659).

За повече информация вижте уебсайта на Европейската агенция по лекарствата: https://www.ema.europa.eu/en/medicines/human/EPAR/rivaroxaban-accord

**ПРИЛОЖЕНИЕ I**

КРАТКА ХАРАКТЕРИСТИКА НА ПРОДУКТА

**1. ИМЕ НА ЛЕКАРСТВЕНИЯ ПРОДУКТ**

Ривароксабан Accord 2,5 mg филмирани таблетки

**2. КАЧЕСТВЕН И КОЛИЧЕСТВЕН СЪСТАВ**

Всяка филмирана таблетка съдържа 2,5 mg ривароксабан (rivaroxaban).

Помощнo веществo с известно действие

Всяка филмирана таблетка съдържа 27,90 mg лактоза (като монохидрат), вижте точка 4.4.

За пълния списък на помощните вещества вижте точкa 6.1.

**3. ЛЕКАРСТВЕНА ФОРМА**

Филмирана таблетка (таблетка)

Светложълти, кръгли, двойноизпъкнали филмирани таблетки приблизително с диаметър 6 mm, с вдлъбнато релефно означение от едната страна с “IL4” и гладки от другата страна.

**4. Клинични данни**

**4.1 Терапевтични показания**

Ривароксабан Accord, приложен едновременно само с ацетилсалицилова киселина (АСК) или с АСК плюс клопидогрел или тиклопидин, е показан за профилактика на атеротромботични събития при възрастни пациенти след остър коронарен синдром (ОКС) с повишени сърдечни биомаркери (вж. точки 4.3, 4.4 и 5.1).

Ривароксабан Accord, приложен едновременно с ацетилсалицилова киселина (АСК), е показан за профилактика на атеротромботични събития при възрастни пациенти с коронарна артериална болест (КАБ) или симптоматична периферна артериална болест (ПАБ) с висок риск от исхемични събития.

**4.2 Дозировка и начин на приложение**

Дозировка

Препоръчителната доза е 2,5 mg два пъти дневно.

* *ОКС*

Пациентите, приемащи Ривароксабан Accord, 2,5 mg два пъти дневно, трябва да приемат и дневна доза от 75 - 100 mg АСК или дневна доза от 75 - 100 mg АСК в допълнение към дневна доза от 75 mg клопидогрел или стандартна дневна доза тиклопидин.

Лечението на отделния пациент трябва да се оценява редовно като се преценява риска от исхемични събития срещу риска от кървене. Решение за продължаване на лечението повече от 12 месеца трябва да се вземе въз основа на състоянието на отделния пациент, тъй като опитът от употреба до 24 месеца е ограничен (вж. точка 5.1).

Лечението с ривароксабан трябва да се започне възможно най‑скоро след стабилизиране на ОКС (включително процедури за реваскуларизация); най‑рано 24 часа след хоспитализацията и в момента, когато обичайно се преустановява парентералната антикоагулантна терапия.

* *КАБ/ПАБ*

Пациентите, приемащи Ривароксабан Accord 2,5 mg два пъти дневно, трябва да приемат и дневна доза от 75 ‑ 100 mg АСК.

При пациенти след успешна процедура за реваскуларизация на долен крайник (хирургична или ендоваскуларна, включително хибридни процедури) поради симптоматична ПАБ, не трябва да се започва лечение, докато не се постигне хемостаза (вж. точка 5.1).

Продължителността на лечението трябва да бъде определена индивидуално за всеки пациент въз основа на редовни оценки и трябва да е съобразена със съотношението на риска от тромботични събития спрямо рисковете от кървене.

* *ОКС, КАБ/ПАБ*

*Едновременно приложение с антиагрегантна терапия*

При пациенти с остро тромботично събитие или съдова процедура и необходимост от двойна антитромбоцитна терапия продължаването на Ривароксабан Accord 2,5 mg два пъти дневно трябва да бъде оценено в зависимост от вида на събитието или процедурата и схемата на приложение на антитромбоцитните средства.

Безопасността и ефикасността на ривароксабан 2,5 mg два пъти дневно в комбинация с двойна антиагрегантна терапия са проучени само при пациенти

* със скорошен ОКС, в комбинация с АСК плюс клопидогрел/тиклопидин (вж. точка 4.1) и
* след скорошна процедура за реваскуларизация на долния крайник поради симптоматична ПАБ, в комбинация с АСК и, ако е приложимо, краткосрочна употреба на клопидогрел (вж. точки 4.4 и 5.1)

*Пропусната доза*

Ако бъде пропусната някоя доза, пациентът трябва да продължи приема с редовната доза, която е била препоръчана, при следващия планов прием. Не трябва да се приема двойна доза за компенсиране на пропуснатата доза.

*Преминаване от лечение с антагонисти на витамин К (АВК) към ривароксабан*

При преминаване от лечение с АВК към лечение с ривароксабан стойностите на международното нормализирано съотношение (INR) могат да бъдат фалшиво повишени след приема на ривароксабан. INR не е валиден параметър за измерване на антикоагулантната активност на ривароксабан и следователно не трябва да се използва (вж. точка 4.5).

*Преминаване от лечение с ривароксабан към антагонисти на витамин К (АВК)*

Има вероятност антикоагулацията да бъде неадекватна в хода на преминаването от лечение с ривароксабан към АВК. Трябва да се осигури продължителна адекватна антикоагулация при преминаване към алтернативен антикоагулант. Трябва да се отбележи, че ривароксабан може да обуслови повишени стойности на INR.

При пациенти, преминаващи от лечение с ривароксабан към АВК, АВК трябва да се приемат паралелно до достигане на INR ≥ 2,0. През първите два дни от преходния период трябва да се прилага стандартната начална доза АВК, след което дозата на АВК трябва да е според резултатите за INR. Докато пациентите приемат едновременно ривароксабан и АВК, INR не трябва да се изследва по‑рано от 24 часа след предходната доза, а само непосредствено преди следващата доза ривароксабан. След като се преустанови приема на Ривароксабан Accord, INR може да се изследва и резултатите да са надеждни поне 24 часа след приема на последната доза (вж. точки 4.5 и 5.2).

*Преминаване от лечение с парентерални антикоагуланти към ривароксабан*

При пациентите, които в момента получават парентерални антикоагуланти, преустановяването на парентералния антикоагулант и започването на ривароксабан трябва да се осъществят 0 до 2 часа преди момента за следващото планово приложение на парентералния лекарствен продукт (напр. нискомолекулен хепарин) или в момента на спиране на продължителното приложение на парентералния лекарствен продукт (напр. интравенозeн нефракциониран хепарин).

*Преминаване от лечение с ривароксабан към парентерални антикоагуланти*

Приложете първата доза от парентералния антикоагулант в момента, когато трябва да се приеме следващата доза ривароксабан.

Специални популации

*Бъбречно увреждане*

Ограничените клинични данни от пациенти с тежко бъбречно увреждане (креатининов клирънс 15 - 29 ml/min) показват, че плазмените концентрации на ривароксабан са значително повишени. По тази причина Ривароксабан Accord трябва да се прилага внимателно при тези пациенти. Не се препоръчва употребата при пациенти с креатининов клирънс < 15 ml/min (вж. точки 4.4 и 5.2).

Не се налага коригиране на дозата при пациенти с леко бъбречно увредане (креатининов клирънс 50 - 80 ml/min) или умерено бъбречно увреждане (креатининов клирънс 30 - 49 ml/min) (вж. точка 5.2).

*Чернодробно увреждане*

Ривароксабан Accord е противопоказан при пациенти с чернодробно заболяване, свързано с коагулопатия и клинично значим риск от кървене, включително пациенти с цироза с Child Pugh B и С (вж. точки 4.3 и 5.2).

*Популация в старческа възраст*

Без корекция на дозата (вж. точки 4.4 и 5.2)

Рискът от кървене се увеличава с увеличаване на възрастта (вж. точка 4.4).

*Телесно тегло*

Без корекция на дозата (вж. точки 4.4 и 5.2)

*Пол*

Без корекция на дозата (вж. точка 5.2)

*Педиатрична популация*

Безопасността и ефикасността на ривароксабан при деца на възраст 0 до 18 години не са установени. Липсват данни. По тази причина не се препоръчва употребата на Ривароксабан Accord при деца под 18‑годишна възраст.

Начин на приложение

Ривароксабан Accord е за перорално приложение.

Таблетките може да се приемат със или без храна (вж. точки 4.5 и 5.2).

*Разтрошаване на таблетките*

При пациенти, които не могат да поглъщат таблетките цели, таблетката Ривароксабан Accord може да се разтроши и смеси с вода или ябълково пюре непосредствено преди употреба и да се приложи перорално.

Разтрошената таблетка може да се прилага също и чрез стомашна сонда (вж. точки 5.2 и 6.6).

**4.3 Противопоказания**

Свръхчувствителност към активното вещество или някое от помощните вещества, изброени в точка 6.1.

Активно, клинично значимо кървене.

Лезия или състояние, ако бъде счетено, че представлява значим риск за голямо кървене. Това може да включва настояща или скорошна гастроинтестинална язва, наличие на злокачествени неоплазми с висок риск за кървене, скорошно нараняване на главния или гръбначния мозък, скорошна операция на главния мозък, гръбначния мозък или очите, скорошна вътречерепна хеморагия, известни или суспектни езофагеални варици, артеровенозни малформации, съдови аневризми или големи интраспинални или интрацеребрални съдови аномалии.

Едновременното лечение с други антикоагуланти, напр. нефракциониран хепарин (НФХ), нискомолекулни хепарини (еноксапарин, далтепарин и др.), производни на хепарина (фондапаринукс и др.), перорални антикоагуланти (варфарин, дабигатран етексилат, апиксабан и др.), освен при специфични обстоятелства за смяна на лечението с антикоагулант (вж. точка 4.2) или когато НФХ се прилага в дози, необходими за поддържането на отворен централен венозен или артериален катетър (вж. точка 4.5).

Едновременно лечение на ОКС с антитромботична терапия при пациенти с предходен инсулт или преходен исхемичен пристъп (ПИП) (вж. точка 4.4).

Съпътстващо лечение на КАБ/ПАБ с АСК при пациенти с предишен хеморагичен или лакунарен инсулт, или всякакъв инсулт в рамките на един месец (вж. точка 4.4).

Чернодробно заболяване, свързано с коагулопатия и клинично значим риск от кървене, включително пациенти с цироза с Child Pugh B и С (вж. точка 5.2).

Бременност и кърмене (вж. точка 4.6).

**4.4 Специални предупреждения и предпазни мерки при употреба**

При пациенти с ОКС ефикасността и безопасността на ривароксабан 2,5 mg два пъти дневно е изследвана в комбинация с антитромбоцитните средства АСК самостоятелно или АСК плюс клопидогрел/тиклопидин.

При пациенти с КАБ/ПАБ с висок риск от исхемични събития, ефикасността и безопасността на ривароксабан 2,5 mg два пъти дневно са изследвани само в комбинация с АСК.

При пациенти след скорошна процедура за реваскуларизация на долния крайник поради симптоматична ПАБ, ефикасността и безопасността на ривароксабан 2,5 mg два пъти дневно са изследвани в комбинация само с антиагрегантното средство АСК или с АСК плюс краткосрочна терапия с клопидогрел. Ако се налага двойна антиагрегантна терапия с клопидогрел, тя трябва да е краткосрочна; трябва да се избягва дългосрочна антиагрегантна терапия (вж. точка 5.1).

Лечението в комбинация с други антиагрегантни средства, напр. празугрел или тикагрелор, не е проучено и не се препоръчва.

Препоръчва се клинично наблюдение, съответстващо на провежданата антикоагулация в хода на целия период на лечение.

Риск от хеморагия

Както и с други антикоагуланти, пациентите, които приемат Ривароксабан Accord, трябва да се наблюдават внимателно за признаци на кървене. Препоръчва се употребата с повишено внимание при състояния с повишен риск за хеморагия. Приложението на Ривароксабан Accord трябва да се преустанови при поява на тежка хеморагия (вж. точка 4.9).

В клиничните проучвания лигавично кървене (т.е. от носа, венците, стомашно-чревния тракт, пикочо-половия тракт, включително абнормно вагинално или увеличено менструално кървене) и анемия се наблюдават по-често при дългосрочно лечение с ривароксабан като добавка към терапия с един или два антитромбозни средства. По тази причина, в допълнение към адекватното клинично наблюдение, лабораторно изследване на хемоглобина/хематокрита би могло да бъде от полза за откриване на окултно кървене и за определяне на клиничната значимост на явно кървене, по преценка според случая.

Няколко подгрупи пациенти, описани подробно по‑долу, са с повишен риск от кървене. По тази причина употребата на ривароксабан в комбинация с двойна терапия с антитромбоцитни средства при пациенти с установен повишен риск за кървене, трябва да се прецени на фона на ползите по отношение на профилактиката на атеротромботични събития. В допълнение тези пациенти следва да бъдат внимателно проследени за белези и симптоми на свързани с кървене усложнения и анемия след началото на лечението (вж. точка 4.8).

При всяко неизяснено понижаване на хемоглобина или кръвното налягане трябва да се търси източник на кървене.

Въпреки че лечението с ривароксабан не изисква рутинно проследяване на експозицията, нивата на ривароксабан, измерени с калибриран тест за количествено определяне на антифактор Ха, могат да бъдат полезни в извънредни ситуации, когато данните за експозицията на ривароксабан може да помогнат за вземане на информирани клинични решения, напр. предозиране и спешна хирургия (вж. точка 5.1 и 5.2)

Бъбречно увреждане

При пациенти с тежко бъбречно увреждане (креатининов клирънс < 30 ml/min) е възможно плазмените нива на ривароксабан да бъдат значително повишени (средно 1,6 пъти), което може да доведе до повишен риск от кървене. Ривароксабан Accord трябва да се прилага внимателно при пациенти с креатининов клирънс 15 - 29 ml/min. Не се препоръчва употребата при пациенти с креатининов клирънс < 15 ml/min (вж. точки 4.2 и 5.2).

При пациенти с умерено бъбречно увреждане (креатининов клирънс 30 - 49 ml/min), получаващи едновременно други лекарства, които повишават плазмените концентрации на ривароксабан, ривароксабан следва да се прилага внимателно (вж. точка 4.5).

Взаимодействие с други лекарствени продукти

Не се препоръчва употребата на Ривароксабан Accord при пациенти, които получават едновременно системно лечение с азолови антимикотици (като кетоконазол, итраконазол, вориконазол и посаконазол) или HIV-протеазни инхибитори (напр. ритонавир). Тези активни вещества са мощни инхибитори на CYP3A4 и на P-gp и по тази причина могат да повишат плазмената концентрация на ривароксабан до клинично значимо ниво (средно 2,6 пъти), което може да доведе до повишен риск от кървене (вж. точка 4.5).

Необходимо е внимание при пациенти, които едновременно са на лечение с лекарствени продукти, които повлияват хемостазата, като нестероидни противовъзпалителни средства (НСПВС), ацетилсалицилова киселина (АСК) и инхибитори на тромбоцитната агрегация или селективни инхибитори на обратното захващане на серотонина (selective serotonin reuptake inhibitors, SSRI) и инхибитори на обратното захващане на серотонина и норепинефрина (serotonin norepinephrine reuptake inhibitors, SNRI). При пациентите с риск за улцерозно стомашно‑чревно заболяване може да се помисли за подходящо профилактично лечение (вж. точки 4.5 и 5.1).

Пациентите, лекувани с ривароксабан и антиагрегантни средства, трябва да получават едновременно лечение с НСПВС само ако ползите надвишават риска от кървене.

Други рискови фактори за кървене

Както и с други антитромботични средства, ривароксабан не се препоръчва при пациенти с повишен риск от кървене, като:

* вродени или придобити нарушения в кръвосъсирването
* неконтролирана тежка артериална хипертония
* друго стомашно-чревно заболяване без активно разязвяване, което потенциално може да доведе до усложнения с кървене (напр. възпалително заболяване на червата, езофагит, гастрит и гастроезофагеална рефлуксна болест)
* съдова ретинопатия
* бронхиектазии или анамнеза за кървене в белия дроб

Трябва да се използва с повишено внимание при пациенти с ОКС и пациенти с КАБ/ПАБ:

* ≥ 75 години, ако се прилага едновременно само с АСК или с АСК плюс клопидогрел или тиклопидин. Съотношението полза/риск от лечението трябва да се оценява редовно на индивидуална база.
* с по-ниско телесно тегло (< 60 kg), ако се прилага едновременно само с АСК или с АСК плюс клопидогрел или тиклопидин.
* Пациенти с КАБ с тежка симптоматична сърдечна недостатъчност. Данни от проучване показват, че такива пациенти може да имат по-малко полза от лечение с ривароксабан (вж. точка 5.1).

Пациенти с раково заболяване

Пациентите със злокачествено заболяване може едновременно да са изложени и на по-висок риск от кървене и тромбоза. Индивидуалната полза от антитромботичното лечение трябва да се прецени спрямо риска от кървене при пациенти с активно раково заболяване в зависимост от локацията на тумора, антинеопластичната терапия и стадия на заболяването. Туморите, разположени в стомашно-чревния или пикочно-половия тракт, са свързани с повишен риск от кървене по време на терапията с ривароксабан.

При пациенти със злокачествени новообразувания с висок риск от кървене, употребата на ривароксабан е противопоказана (вж. точка 4.3).

Пациенти с клапни протези

Ривароксабан не трябва да се използва за тромбопрофилактика при пациенти, които наскоро са преминали транскатетърна смяна на аортната клапа (TAVR). Безопасността и ефикасността на ривароксабан не са проучени при пациенти със сърдечно клапно протезиране; по тази причина, няма данни в подкрепа на това, че ривароксабан осигурява адекватна антикоагулация в тази популация пациенти. Лечението с Ривароксабан Accord не се препоръчва при тези пациенти.

Пациенти с инсулт в миналото и/или ПИП

*Пациенти с ОКС*

Ривароксабан 2,5 mg е противопоказан за лечение на ОКС при пациенти с предходен инсулт или ПИП (вж. точка 4.3). Проучени са малко на брой пациенти с ОКС с предходен инсулт или ПИП, но ограничените данни по отношение на ефикасността показват, че тези пациенти нямат полза от лечението.

*Пациенти с КАБ/ПАБ*

Не са проучвани пациенти с КАБ/ПАБ с предишен хеморагичен или лакунарен инсулт, или исхемичен, нелакунарен инсулт през предходния месец (вж. точка 4.3).

Не са проучвани пациенти след скорошни процедури за реваскуларизация на долен крайник поради симптоматична ПАБ с предходен инсулт или ПИП. При тези пациенти, получаващи двойна антиагрегантна терапия, трябва да се избягва лечение с ривароксабан 2,5 mg.

Пациенти с антифосфолипиден синдром

Директно действащи перорални антикоагуланти (DOACs), включително ривароксабан, не се препоръчват при пациенти с анамнеза за тромбоза, които са диагностицирани с антифосфолипиден синдром. По-специално при тройнопозитивни пациенти (за лупусен антикоагулант, антикардиолипинови антитела и антитела срещу бета-2-гликопротеин I), лечението с DOACs може да бъде свързано с повишена честота на повтарящи се тромботични събития в сравнение с терапията с антагонист на витамин К.

Спинална/епидурална анестезия или пункция

Когато се използва невроаксиална анестезия (спинала/епидурална анестезиа) или спинална/епидурална пункция, пациентите, третирани с антитромботични средства за превенция на тромбоемболични усложнения, са подложени на риск от поява на епидурален или спинален хематом, който може да доведе до дългосрочна или трайна парализа. Този риск може да се повиши от постоперативната употреба на въвеждащ епидурален катетър или едновременната употреба на лекарствени продукти, повлияващи хемостазата. Рискът може да се повиши също така и от травматична или многократна епидурална или спинална пункция. Пациентите трябва често да бъдат проследявани за признаци и симптоми на неврологично увреждане (напр. изтръпване или слабост в краката, дискомфорт в червата или пикочния мехур). Ако бъде констатиран неврологичен дефицит, са необходими спешно диагностициране и лечение. Преди невроаксиална интервенция, лекарят трябва да прецени съотношението между потенциалната полза и риска при пациенти на антикоагулантна терапия или пациенти, които ще бъдат подложени на антикоагулантна терапия, за тромбопрофилактика. Няма клиничен опит с употребата на ривароксабан 2,5 mg и антиагрегантни средства в тези ситуации.

Приемът на инхибитори на тромбоцитната агрегация трябва да се преустанови, както се препоръчва в кратката характеристика на продуктите.

За намаляване на потенциалния риск от кървене, свързано с едновременното прилагане на ривароксабан и невроаксиална (епидурална /спинална) анестезия или спинална пункция, трябва да се има предвид фармакокинетичния профил на ривароксабан. Поставянето или премахването на епидурален катетър или лумбална пункция се извършва най-добре, когато антикоагулантния ефект на ривароксабан се оценява като нисък (вж. точка 5.2). Въпреки това, точното време за постигане на достатъчно нисък антикоагулантен ефект за всеки пациент не е известно.

Препоръки за дозирането преди и след инвазивни процедури или хирургични интервенции

Ако се налага провеждане на инвазивна процедура или хирургична интервенция, Ривароксабан Accord 2,5 mg трябва да бъде спрян по възможност поне 12 часа преди интервенцията и въз основа на клиничната преценка на лекуващия лекар. Ако на даден пациент предстои планова хирургична намеса и атгиагрегантният ефект е нежелан, трябва да се спре употребата на инхибитори на тромбоцитната агрегация в съответствие с предоставената от производителя информация относно предписването. Ако процедурата не може да бъде отложена, трябва да се прецени повишеният риск от кървене спрямо спешността на интервенцията.

Приемът на Ривароксабан Accord трябва да се възобнови възможно най‑скоро след инвазивната процедура или хирургичната интервенция, ако клиничната ситуация позволява и е постигната адекватна хемостаза, както е определено от лекуващия лекар (вж. точка 5.2).

Популация в старческа възраст

С увеличаването на възрастта може да се увеличи рискът от хеморагия (вж. точки 5.1 и 5.2).

Дерматологични реакции

По време на постмаркетингово наблюдение във връзка с употребата на ривароксабан се съобщава за сериозни кожни реакции, включително синдром на Stevens-Johnson/токсична епидермална некролиза и DRESS синдром (вж. точка 4.8). Изглежда, че пациентите са изложени на най-голям риск от тези реакции в началото на терапията: в повечето случаи началото на реакцията се проявява през първите седмици от лечението. Ривароксабан трябва да се преустанови при първа поява на тежък кожен обрив (напр. разпространяващ се, интензивен и/или свързан с образуването на мехури) или друг признак на свръхчувствителност, свързан с лезии на лигавицата.

Информация за помощните вещества

Ривароксабан Accord съдържа лактоза. Пациенти с редки наследствени проблеми на непоносимост към галактоза, пълен лактазен дефицит или глюкозо-галактозна малабсорбция не трябва да приемат това лекарство. Този лекарствен продукт съдържа по-малко от 1 mmol натрий (23 mg) на таблетка, т.е. може да се каже, че практически не съдържа натрий.

**4.5 Взаимодействие с други лекарствени продукти и други форми на взаимодействие**

Инхибитори на CYP3A4 и P-gp

Едновременното приложение на ривароксабан и кетоконазол (400 mg един път дневно) или ритонавир (600 mg два пъти дневно) води до 2,6 пъти/2,5 пъти по‑висока средна AUC на ривароксабан и 1,7 пъти/1,6 пъти по‑висока средна Cmax със значително повишаване на фармакодинамичните ефекти, което може да доведе до повишен риск от кървене. По тази причина не се препоръчва употребата на ривароксабан при пациенти, които получават едновременно системно лечение с азолови антимикотици като кетоконазол, итраконазол, вориконазол и посаконазол, или с HIV‑протеазни инхибитори. Тези активни вещества са мощни инхибитори на CYP3A4 и P-gp (вж. точка 4.4).

Очаква се активни вещества, които силно инхибират само един от пътищата на елиминиране на ривароксабан или CYP3A4 или P-gp да повишат в по‑малка степен плазмените концентрации на ривароксабан. Например, кларитромицин (500 mg два пъти дневно), който се приема за силен инхибитор на CYP3A4 и умерен инхибитор на P-gp, води до повишаване на средната AUC на ривароксабан с 1,5 пъти и на Cmax – с 1,4 пъти. Взаимодействието с кларитромицин вероятно не е клинично значимо при повечето пациенти, но може да бъде потенциално значимо при високорискови пациенти. (За пациенти с бъбречно увреждане: вж. точка 4.4).

Еритромицин (500 mg три пъти дневно), който инхибира умерено CYP3A4 и P-gp, води до 1,3 пъти повишение на средната AUC и Cmax на ривароксабан. Взаимодействието с еритромицин вероятно не е клинично значимо при повечето пациенти, но може да бъде потенциално значимо при високорискови пациенти.

При лица с леко бъбречно увреждане еритромицин (500 mg три пъти дневно) води до 1,8‑кратно повишаване на средната AUC на ривароксабан и 1,6 пъти повишение на Cmax в сравнение с индивиди с нормална бъбречна функция. При лица с умерено бъбречно увреждане еритромицин е довел до 2,0 пъти повишение на средната AUC на ривароксабан и 1,6 пъти повишение на Cmax в сравнение с индивиди с нормална бъбречна функция. Ефектът на еритромицин е адитивен към този на бъбречното увреждане (вж. точка 4.4).

Флуконазол (400 mg един път дневно), който се смята за умерен инхибитор на CYP3A4, води до повишаване с 1,4 пъти на средната AUC на ривароксабан и 1,3 пъти на средната Cmax. Взаимодействието с флуконазол вероятно не е клинично значимо при повечето пациенти, но може да бъде потенциално значимо при високорискови пациенти. (За пациенти с бъбречно увреждане: виж точка 4.4).

Като се имат предвид ограничените клинични данни с дронедарон, едновременното приложение с ривароксабан трябва да се избягва.

Антикоагуланти

След комбинирано приложение на еноксапарин (еднократна доза от 40 mg) и ривароксабан (еднократна доза от 10 mg) е наблюдаван адитивен ефект върху активността на антифактор Xa, без никакви допълнителни ефекти по отношение на коагулационните тестове (PT, aPTT). Еноксапарин не е повлиял фармакокинетиката на ривароксабан.

Поради повишения риск от кървене е необходимо внимание при пациенти, които са на едновременно лечение с други антикоагуланти (вж. точки 4.3 и 4.4).

НСПВС/инхибитори на тромбоцитната агрегация

Не е наблюдавано клинично значимо удължаване на времето на кървене след едновременно приложение на ривароксабан (15 mg) и 500 mg напроксен. Въпреки това е възможно да има пациенти с по‑изразен фармакодинамичен отговор.

Не са наблюдавани клинично значими фармакокинетични или фармакодинамични взаимодействия при едновременно приложение на ривароксабан и 500 mg ацетилсалицилова киселина.

Клопидогрел (300 mg начална доза, последвана от 75 mg поддържаща доза) не е показал фармакокинетично взаимодействие с ривароксабан (15 mg), но е наблюдавано значимо удължаване на времето на кървене при една подгрупа пациенти, което не е корелирало с агрегацията на тромбоцитите, нивата на P-селектин или GPIIb/IIIa рецепторите.

Необходимо е внимание при пациенти, които едновременно са лекувани с НСПВС (включително ацетилсалицилова киселина) и инхибитори на тромбоцитната агрегация, понеже тези лекарствени продукти обикновено повишават риска от кървене (вж. точка 4.4).

SSRI/SNRI

Както при други антикоагуланти може да съществува възможност пациентите да са с повишен риск от кървене в случай на съпътстваща употреба със SSRI или SNRI поради ефекта им върху тромбоцитите, за който се съобщава. При съпътстваща употреба в клиничната програма с ривароксабан, във всички групи на лечение се наблюдава числено по-висока честота на голям или неголям клинично значим кръвоизлив.

Варфарин

Преминаването от лечение с антагониста на витамин К варфарин (INR 2,0 до 3,0) към лечение с ривароксабан (20 mg) или от ривароксабан (20 mg) към варфарин (INR 2,0 до 3,0) повишава съотношението протромбиново време/INR (Neoplastin) повече от адитивно (възможно е да се наблюдават отделни стойности на INR до 12), докато ефектите по отношение на aPTT, инхибирането на активността на фактор Xa и потенциала на ендогенния тромбин са адитивни.

При желание да се изследват фармакодинамичните ефекти на ривароксабан в периода на смяната на терапията могат да се използват показатели като активност на анти‑фактор Xa, PiCT и Heptest, понеже тези тестове не се повлияват от варфарин. На четвъртия ден след последната доза варфарин, всички показатели (вкл. PT, aPTT, инхибиране на активността на фактор Xa и ETP) отразяват единствено ефекта на ривароксабан.

При желание да се изследват фармакодинамичните ефекти на варфарин в периода на смяна на терапията може да се използва измерването на INR при Ctrough на ривароксабан (24 часа след предходния прием на ривароксабан), тъй като този показател се повлиява в минимална степен от ривароксабан в тази времева точка.

Не е наблюдавано фармакокинетично взаимодействие между варфарин и ривароксабан.

Индуктори на CYP3A4

Едновременото приложение на ривароксабан и мощния индуктор на CYP3A4 рифампицин води до около 50% понижаване на средната AUC за ривароксабан с успоредно намаляване на фармакодинамичните му ефекти. Едновременната употреба на ривароксабан с други мощни индуктори на CYP3A4 (напр. фенитоин, карбамазепин, фенобарбитал или жълт кантарион (*Hypericum perforatum*)) също може да доведе до намалени плазмени концентрации на ривароксабан. Затова трябва да се избягва едновременното прилагане на мощни индуктори на CYP3A4, освен ако пациентът не се следи внимателно за белези и симптоми на тромбоза.

Други съпътстващи терапии

Не са наблюдавани клинично значими фармакокинетични или фармакодинамични взаимодействия при едновременно приложение на ривароксабан и мидазолам (субстрат на CYP3A4), дигоксин (субстрат на P-gp), аторвастатин (субстрат на CYP3A4 и P-gp) или омепразол (инхибитор на протонната помпа). Ривароксабан нито инхибира, нито индуцира някоя от основните изоформи на CYP, например CYP3A4.

Не са наблюдавани клинично релевантни взаимодействия с храни (вж. точка 4.2).

Лабораторни показатели

Коагулационните параметри (напр. PT, aPTT, HepTest) се повлияват според очакванията с оглед на механизма на действие на ривароксабан (вж. точка 5.1).

**4.6 Фертилитет, бременност и кърмене**

Бременност

Безопасността и ефикасността на ривароксабан при бременни жени не са установени. Проучванията при животни показват репродуктивна токсичност (вж. точка 5.3). Поради потенциалната репродуктивна токсичност, присъщия риск от кървене и данните, показващи, че ривароксабан преминава през плацентата, ривароксабан е противопоказан по време на бременност (вж. точка 4.3).

Жените с детероден потенциал трябва да избягват да забременяват по време на лечението с ривароксабан.

Кърмене

Безопасността и ефикасността на ривароксабан при кърмещи жени не са установени. Проучванията при животни показват, че ривароксабан се секретира в млякото. По тази причина ривароксабан е противопоказан в периода на кърмене (вж. точка 4.3). Трябва да се вземе решение дали да се преустанови кърменето или да се преустанови/да не се приложи терапията.

Фертилитет

Не са провеждани конкретни проучвания с ривароксабан при хора за оценка на ефектите по отношение на фертилитета. При едно проучване по отношение на фертилитета при мъжки и женски плъхове не са наблюдавани ефекти (вж. точка 5.3).

**4.7 Ефекти върху способността за шофиране и работа с машини**

Ривароксабан повлиява в малка степен способността за шофиране и работа с машини. Има съобщения за нежелани реакции, като синкоп (честота: нечести) и замаяност (честота: чести) (вж. точка 4.8).

Пациентите, при които се развият тези нежелани реакции, не трябва да шофират или работят с машини.

**4.8 Нежелани лекарствени реакции**

Резюме на профила на безопасност

Безопасността на ривароксабан е проучена в тринадесет основни проучвания фаза III (вж. Таблица 1).

Общо 69 608 възрастни пациенти в деветнадесет проучвания фаза III и 488 педиатрични пациенти в две проучвания фаза II и две проучвания фаза III са с експозиция на ривароксабан.

**Таблица 1: Брой проучени пациенти, обща дневна доза и максимална продължителност на лечението при проучвания при възрастни и педиатрични пациенти фаза III**

| **Показание** | **Брой пациенти\*** | **Обща дневна доза** | **Максимална продължителност на лечението** |
| --- | --- | --- | --- |
| Профилактика на венозен тромбоемболизъм (ВТЕ) при възрастни пациенти, подложени на планово ставно протезиране на тазобедрената или на колянната става | 6 097 | 10 mg | 39 дни |
| Профилактика на ВТЕ при нехирургични пациенти | 3 997 | 10 mg | 39 дни |
| Лечение на дълбока венозна тромбоза (ДВТ), белодробен емболизъм (БЕ) и профилактика на рецидиви | 6 790 | Ден 1 - 21: 30 mg  Ден 22 и след това: 20 mg  След най-малко 6 месеца: 10 mg или 20 mg | 21 месеца |
| Лечение на ВТЕ и профилактика на рецидиви на ВТЕ при новородени на термина и деца на възраст под 18 години след започване на стандартно антикоагулантно лечение | 329 | Доза, коригирана според телесното тегло, за постигане на експозиция като тази, наблюдавана при възрастни, лекувани за ДВТ с 20 mg ривароксабан един път дневно | 12 месеца |
| Профилактика на инсулт и системен емболизъм при пациенти с неклапно предсърдно мъждене | 7 750 | 20 mg | 41 месеца |
| Профилактика на атеротромботични събития при пациенти след ОКС | 10 225 | 5 mg или 10 mg съответно, приложени едновременно или заедно с АСК, или с АСК плюс клопидогрел или тиклопидин | 31 месеца |
| Профилактика на атеротромботични събития при пациенти с КАБ/ПАБ | 18 244 | 5 mg, приложени едновременно с АСК или 10 mg самостоятелно | 47 месеца |
| 3 256\*\* | 5 mg, приложени едновременно с АСК | 42 месеца |

\*Пациенти, които са били експонирани на поне една доза ривароксабан

\*\*От проучването VOYAGER PAD

Най-често съобщаваните нежелани реакции при пациенти, които получават ривароксабан, са били хеморагии (вж. точка 4.4 и „Описание на избрани нежелани реакции“ по-долу) (Таблица 2). Най-често съобщаваните хеморагии са епистаксис (4,5%) и кървене в стомашно-чревния тракт (3,8%).

**Таблица 2: Честота на събитията на кървене\* и анемия при пациенти с експозиция на ривароксабан в завършилите проучвания при възрастни и педиатрични пациенти фаза III**

| **Показание** | **Всякакъв тип кървене** | **Анемия** |
| --- | --- | --- |
| Профилактика на ВТЕ при възрастни пациенти, подложени на планово ставно протезиране на тазобедрената или на колянната става | 6,8% от пациентите | 5,9% от пациентите |
| Профилактика на ВТЕ при нехирургични пациенти | 12,6% от пациентите | 2,1% от пациентите |
| Лечение на ДВТ, БЕ и профилактика на рецидиви | 23% от пациентите | 1,6% от пациентите |
| Лечение на ВТЕ и профилактика на рецидиви на ВТЕ при новородени на термина и деца на възраст под 18 години след започване на стандартно антикоагулантно лечение | 39,5% от пациентите | 4,6% от пациентите |
| Профилактика на инсулт и системен емболизъм при пациенти с неклапно предсърдно мъждене | 28 на 100 пациентогодини | 2,5 на 100 пациентогодини |
| Профилактика на атеротромботични събития при пациенти след ОКС | 22 на 100 пациентогодини | 1,4 на 100 пациентогодини |
| Профилактика на атеротромботични събития при пациенти с КАБ/ПАБ | 6,7 на 100 пациентогодини | 0,15 на 100 пациентогодини\*\* |
| 8,38 на 100 пациентогодини | 0,74 на 100 пациентогодини\*\*\*# |

\* Всички събития на кървене от всички проучвания с ривароксабан са събрани, докладвани и оценени.

\*\* В проучването COMPASS се наблюдава ниска честота на анемия, тъй като е приложен селективен подход за събиране на нежелани събития.

\*\*\* Приложен е селективен подход за събиране нежелани събития

# От проучването VOYAGER PAD

Списък на нежелани реакции в табличен вид

Честотите на нежеланите реакции, свързани с ривароксабан, при възрастни и педиатрични пациенти са обобщени в Таблица 3 по‑долу по системно‑органни класове (по MedDRA) и по честота.

В зависимост от честотата те се определят като:

много чести (≥ 1/10)

чести (≥ 1/100 до < 1/10)

нечести (≥ 1/1 000 до < 1/100)

редки (≥ 1/10 000 до < 1 /1 000)

много редки (< 1/10 000)

с неизвестна честота (от наличните данни не може да бъде направена оценка).

**Таблица 3: Всички нежелани реакции, съобщени при възрастни пациенти в клинични изпитвания фаза ІІІ или при постмаркетингова употреба\* и в две проучвания фаза II и две проучвания фаза III при педиатрични пациенти**

| **Чести** | **Нечести** | **Редки** | **Много редки** | **С неизвестна честота** |
| --- | --- | --- | --- | --- |
| **Нарушения на кръвта и лимфната система** | | | | |
| Анемия (вкл. съответни лабораторни параметри) | Тромбоцитоза (вкл. повишаване на броя на тромбоцитите)A, Тромбоцитопения |  |  |  |
| **Нарушения на имунната система** | | | | |
|  | Алергична реакция, алергичен дерматит, Ангиоедем и алергичен оток |  | Анафилактични реакции, включително анафилактичен шок |  |
| **Нарушения на нервната система** | | | | |
| Замаяност, главоболие | Мозъчен и вътречерепен кръвоизлив, синкоп |  |  |  |
| **Нарушения на очите** | | | | |
| Очен кръвоизлив (вкл. конюнктивален кръвоизлив) |  |  |  |  |
| **Сърдечни нарушения** | | | | |
|  | Тахикардия |  |  |  |
| **Съдови нарушения** | | | | |
| Хипотония, хематом |  |  |  |  |
| **Респираторни, гръдни и медиастинални нарушения** | | | | |
| Епистаксис, хемоптизис |  |  | Еозинофилна пневмония |  |
| **Стомашно‑чревни нарушения** | | | | |
| Кървене от венците, стомашно‑чревния тракт (вкл. ректално кървене), стомашно‑чревни и абдоминални болки, диспепсия, гадене, запекA, диария, повръщанеA | Сухота в устата |  |  |  |
| **Хепатобилиарни нарушения** | | | | |
| Повишаване на трансаминазите | Чернодробно увреждане, Повишен билирубин, повишена алкална фосфатаза в кръвтаА, повишена GGTA | Жълтеница, Повишени стойности на конюгирания билирубин (със или без едновременно повишаване на ALT),  Холестаза, Хепатит (включително хепатоцелуларно увреждане) |  |  |
| **Нарушения на кожата и подкожната тъкан** | | | | |
| Сърбеж (вкл. нечести случаи на генерализиран сърбеж), обрив, екхимози, кожни и подкожни кръвоизливи | Уртикария |  | Синдром на Stevens-Johnson/Токсична епидермална некролиза, DRESS синдром |  |
| **Нарушения на мускулно‑скелетната система и съединителната тъкан** | | | | |
| Болка в крайницитеA | Хемартроза | Кръвоизлив в мускул |  | Компартмент синдром в резултат на кървене |
| **Нарушения на бъбреците и пикочните пътища** | | | | |
| Кървене от урогениталния тракт (вкл. хематурия и менорагияB), бъбречно увреждане (вкл. повишение на креатинина и повишение на уреята в кръвта) |  |  |  | Бъбречна недостатъчност/остра бъбречна недостатъчност в резултат на кървене, достатъчна да предизвика хипоперфузия, нефропатия, свързана с антикоагуланти |
| **Общи нарушения и ефекти на мястото на приложение** | | | | |
| Повишена температураА, периферен оток, понижена обща сила и енергичност (вкл. умора и астения) | Неразположение (вкл. прилошаване) | Локализиран отокА |  |  |
| **Изследвания** | | | | |
|  | Pповишена LDHA, Повишена липазаA, повишена амилазаA |  |  |  |
| **Наранявания, отравяния и усложнения, възникнали в резултат на интервенции** | | | | |
| Кървене след някаква процедура (вкл. постоперативна анемия и кървене от рана), контузия, секреция от раниA |  | Съдова псевдоаневризмаС |  |  |

A: наблюдавани при профилактика на ВТЕ при възрастни пациенти, подложени на планово ставно протезиране на тазобедрената или колянната става

B: наблюдавани при лечение на ДВТ, БЕ или профилактика на рецидиви, като много чести при жени < 55 години

С: наблюдавани като нечести при профилактика на атеротромботични събития при пациенти след ОКС (след перкутанна коронарна интервенция)

\* Приложен е предварително определен селективен подход за събиране на нежелани събития в избрани проучвания фаза III. Честотата на нежеланите реакции не е увеличена и не е установена нова нежелана лекарствена реакция след анализ на тези проучвания.

Описание на избрани нежелани реакции

Поради фармакологичния му механизъм на действие, употребата на ривароксабан може да бъде свързана с повишен риск за окултно или явно кървене от всяка тъкан или орган, което би могло да доведе до постхеморагична анемия. Признаците, симптомите и тежестта (включително фатален изход) ще зависят от локализацията и степента или обема на кървенето и/или анемията. (вж. точка 4.9 „Поведение при кървене“). В клиничните проучвания лигавично кървене (т.е. от носа, венците, стомашно-чревния тракт, пикочо-половия тракт, включително абнормно вагинално или увеличено менструално кървене) и анемия се наблюдават по-често при дългосрочно лечение с ривароксабан в сравнение с лечение с АВК. По тази причина, в допълнение към адекватното клинично наблюдение, лабораторно изследване на хемоглобина/хематокрита би могло да бъде от полза за откриване на окултно кървене и за определяне на клиничната значимост на явно кървене, по преценка според случая. Възможно е рискът от кървене да бъде повишен при определени групи пациенти, например пациенти с неконтролирана тежка артериална хипертония и/или на съпътстваща терапия, която повлиява хемостазата (вж. точка 4.4 „Риск от хеморагия“). Възможно е менструалното кървене да е по‑силно и/или по‑продължително. Хеморагичните усложнения могат да се проявят като слабост, бледност, замаяност, главоболие или необясними отоци, диспнея и необясним шок. Като резултат от анемията в някои случаи са наблюдавани симптоми на сърдечна исхемия, като болка в гърдите или стенокардия.

Има съобщения за известни усложнения в резултат на тежко кървене, като компартмент синдром и бъбречна недостатъчност в резултат на хипоперфузия, или нефропатия, свързана с антикоагуланти, при използване на ривароксабан. По тази причина вероятността от кървене трябва да се има предвид при преценката на състоянието на всеки пациент, който е подложен на антикоагулантно лечение.

Съобщаване на подозирани нежелани реакции

Съобщаването на подозирани нежелани реакции след разрешаване за употреба на лекарствения продукт е важно. Това позволява да продължи наблюдението на съотношението полза/риск за лекарствения продукт. От медицинските специалисти се изисква да съобщават всяка подозирана нежелана реакция чрез национална система за съобщаване, посочена в [Приложение V](http://www.ema.europa.eu/docs/en_GB/document_library/Template_or_form/2013/03/WC500139752.doc).

**4.9 Предозиране**

Има съобщения за редки случаи на предозиране до 1 960 mg. В случай на предозиране, пациентът трябва да бъде внимателно наблюдаван за усложнения от кървене или други нежелани реакции (вижте точка „Поведение при кървене“). Поради ограничената абсорбция се очаква ефект на насищане без допълнително повишаване на средната плазмена експозиция при супратерапевтични дози ривароксабан от 50 mg или по‑високи.

Съществува специфичнo неутрализиращо средство (андексанет алфа) срещу фармакодинамичния ефект на ривароксабан (вж. кратката характеристика на продукта, съдържащ андексанет алфа).

В случаи на предозиране на ривароксабан може да се има предвид използването на активен въглен за намаляване на абсорбцията.

Поведение при кървене

Ако при пациент на лечение с ривароксабан се развие свързано с кървене усложнение, следващият прием на ривароксабан трябва да се отложи или лечението трябва да се прекрати, ако е необходимо. Ривароксабан има полуживот от около 5 до 13 часа (вж. точка 5.2).

Поведението трябва да е индивидуализирано в зависимост от тежестта и локализацията на кръвоизлива. Може да се използва подходящо симптоматично лечение, като напр. механична компресия (напр. при тежък епистаксис), хирургична хемостаза с процедури за установяване на контрол над кървенето, заместване на обема и мерки за поддържане на хемодинамиката, преливане на кръвни продукти (еритроцитен концентрат или прясно замразена плазма в зависимост от асоциираната анемия или коагулопатия) или тромбоцити.

Ако кървенето не може да бъде овладяно с горепосочените мерки, трябва да се обсъди прилагането или на специфичнo неутрализиращо средство за инхибитор на фактор Xa (андексанет алфа), което антагонизира фармакодинамичния ефект на ривароксабан, или на специфично прокоагулантно средство, като концентрат на протромбиновия комплекс (PCC), активиран концентрат на протромбиновия комплекс (APCC) или рекомбинантен фактор VIIa (r‑FVIIa). Към момента обаче клиничният опит от прилагането на тези лекарствени продукти при пациенти, получаващи ривароксабан, е много ограничен. Препоръката се основава и на ограничени неклинични данни. Може да се обмисли повторното прилагане на рекомбинантен фактор VIIa и дозата трябва да се титрира в зависимост от намаляването на кървенето. В зависимост от възможността на място, в случаи на масивно кървене, трябва да се обмисли консултация със специалист по коагулационни нарушения (вж. точка 5.1).

Не се очаква протамин сулфат и витамин K да повлияват антикоагулантната активност на ривароксабан. Опитът с транексамова киселина е ограничен и липсва такъв с аминокапронова киселина и апротинин при пациенти, получаващи ривароксабан. Няма нито научни доказателства за благоприятно повлияване, нито опит от използването на системния хемостатик дезмопресин при пациенти, получаващи ривароксабан. Поради високата степен на свързване с плазмените протеини не се очаква ривароксабан да може да бъде отделен чрез диализа.

**5. ФАРМАКОЛОГИЧНИ СВОЙСТВА**

**5.1 Фармакодинамични свойства**

Фармакотерапевтична група: Антитромботични средства, директни инхибитори на фактор Ха, ATC код: B01AF01

Механизъм на действие

Ривароксабан е високоселективен директен инхибитор на фактор Xa с перорална бионаличност. Инхибирането на фактор Xa прекъсва вътрешния и външен път на коагулационната каскада, което инхибира както формирането на тромбин, така и образуването на тромби. Ривароксабан не инхибира тромбина (активиран фактор II) и не са наблюдавани ефекти върху тромбоцитите.

Фармакодинамични ефекти

При хора е наблюдавано зависимо от дозата инхибиране на фактор Xa. Протромбиновото време (PT) се повлиява дозозависимо от ривароксабан в тясна връзка с плазмените концентрации (r=0,98), ако за теста се използва Neoplastin. Други реагенти биха дали други резултати. Отчитането на PT трябва да става в секунди, понеже INR е калибрирано и валидирано за кумаринови продукти и не може да се прилага за други антикоагуланти.

В клинико-фармакологично проучване на обратимите промени във фармакодинамиката на ривароксабан при здрави възрастни доброволци (n=22), е оценяван ефектът на единични дози (50 IU/kg) на два различни типа концентрат на протромбиновия комплекс (PCC), 3-факторен концентрат на протромбиновия комплекс (фактори II, IX и X) и 4-факторен концентрат на протромбиновия комплекс (фактори II, VII, IX и X). 3-факторният концентрат на протромбиновия комплекс е понижил средните стойности на протромбиновото време на Neoplastin с приблизително 1,0 секунда в рамките на 30 минути, в сравнение с понижаване от приблизително 3,5 секунди наблюдавано с 4-факторния концентрат на протромбиновия комплекс. За сравнение, 3-факторният концентрат на протромбиновия комплекс е имал по-голям и по-бърз общ ефект върху обратимите промени в ендогенното образуване на тромбин от 4-факторния концентрат на протромбиновия комплекс (вж. точка 4.9).

Активираното парциално тромбопластиново време (aPTT) и HepTest също са удължени в зависимост от дозата, но използването им за оценка на фармакодинамичния ефект на ривароксабан не се препоръчва. Няма необходимост от наблюдение на коагулационите параметри по време на лечението с ривароксабан в клиничната практика. Въпреки това, ако е клинично показано, нивата на ривароксабан могат да бъдат измервани с калибрирани количествени тестове за антифактор Ха (вж. точка 5.2).

Клинична ефикасност и безопасност

*ОКС*

Клиничната програма с ривароксабан е планирана с цел да демонстрира ефикасността на ривароксабан за профилактика на сърдечно-съдова (СС) смърт, инфаркт на миокарда (МИ) или инсулт при пациенти със скорошен ОКС (инфаркт на миокарда със ST‑елевация [STEMI], инфаркт на миокарда без ST‑елевация [NSTEMI] или нестабилна ангина [НА]. При основното двойносляпо проучване ATLAS ACS 2 TIMI 51, 15 526 пациенти са рандомизирани на случаен принцип в съотношение по брой 1:1:1 в една от трите групи с различно лечение: ривароксабан 2,5 mg перорално два пъти дневно, 5 mg перорално два пъти дневно или плацебо два пъти дневно, прилагани едновременно само с АСК или с АСК плюс тиенопиридин (клопидогрел или тиклопидин). Пациентите с АСК под 55-годишна възраст са имали захарен диабет или предишен МИ. Медианата на продължителност на проведеното лечение е 13 месеца, а общата продължителност е до почти 3 години. 93,2% от пациентите са получавали едновременно лечение с АСК плюс тиенопиридин, а 6,8% - само с АСК. От пациентите, получаващи двойна антитромбоцитна терапия, 98,8% са получавали клопидогрел, 0,9% са получавали тиклопидин, а 0,3% са получавали празугрел. Пациентите са получавали първата доза ривароксабан минимум 24 часа и до 7 дни (средно 4,7 дни) след приема в болница, но възможно най-рано след стабилизиране на ОКС събитието, включително процедури за реваскуларизация и когато обичайно би била преустановена парентералната антикоагулантна терапия.

И двете схеми на лечение с ривароксабан (2,5 mg два пъти дневно и 5 mg два пъти дневно) са били ефективни по отношение на допълнително намаляване на честотата на СС събития на фона на стандартна терапия с тромбоцитни антиагреганти. Дозировката 2,5 mg два пъти дневно намалява смъртността и има доказателства, че по-ниската доза е свързана с по-нисък риск за кървене и по тази причина ривароксабан 2,5 mg два пъти дневно, приложен едновременно само с ацетилсалицилова киселина (АСК) или с АСК плюс клопидогрел или тиклопидин се препоръчва за профилактика на атеротромботични събития при възрастни пациенти след ОКС с повишени сърдечни биомаркери.

В сравнение с плацебо ривароксабан понижава значително първичната съставна крайна точка СС смърт, МИ или инсулт. Ползата се основава на намаление на СС смърт and МИ, като се появява рано с постоянен ефект от терапията през целия период на лечение (вж. Таблица 4 и Фигура 1). Също така значително е понижена и първата вторична крайна точка (смърт независимо от причината, МИ или инсулт). Допълнителен ретроспективен анализ показва номинално значително понижение в честотите на тромбозирането на стентове в сравнение с плацебо (вж. Таблица 4). Честотите на събитията по отношение на основния резултат за безопасността (значителни non-coronary artery bypass graft (CABG) TIMI събития с кървене) са били по-високи при пациенти, които са лекувани с ривароксабан в сравнение с пациенти, които получават плацебо (вж. таблица 6). Честотите на събитията са били обаче балансирани между ривароксабан и плацебо за компонентите на фаталните събития на кървене, хипотония, налагаща лечение с интравенозни инотропни средства, и хирургическа намеса за продължаващо кървене.

В Таблица 5 са представени резултатите за ефикасността при пациенти, подложени на перкутанна коронарна интервенция (PCI). Резултатите за безопасността в тази подгрупа пациенти, подложени на PCI, са сравними с общите резултати за безопасността.

Пациентите с повишени биомаркери (тропонин или CK-MB) и без предшестващ инсулт/TIA съставляват 80% от изследваната популация. Резултатите при тази популация пациенти също съответстват на общите резултати за ефикасността и безопасността.

|  |  |  |  |  |
| --- | --- | --- | --- | --- |
| Таблица 4: Резултати за ефикасност от фаза III ATLAS ACS 2 TIMI 51 | | | | |
| Проучвана популация | Пациенти със скорошен остър коронарен синдром a) | |
| **Терапевтична доза** | **Ривароксабан 2,5 mg, два пъти дневно, N=5 114 n(%) Коефициент на риск (КР) (95% ДИ) p‑стойност б)** | **Плацебо N=5 113 n(%)** |
| Сърдечносъдова смърт, МИ или инсулт | 313 (6,1%) 0,84 (0,72; 0,97) p = 0,020\* | 376 (7,4%) |
| Смърт независимо от причината, МИ или инсулт | 320 (6,3%) 0,83 (0,72; 0,97) p = 0,016\* | 386 (7,5%) |
| Сърдечносъдова смърт | 94 (1,8%) 0,66 (0,51; 0,86) p = 0,002\*\* | 143 (2,8%) |
| Смърт независимо от причината | 103 (2,0%) 0,68 (0,53; 0,87) p = 0,002\*\* | 153 (3,0%) |
| МИ | 205 (4,0%) 0,90 (0,75; 1,09) p = 0,270 | 229 (4,5%) |
| Инсулт | 46 (0,9%) 1,13 (0,74; 1,73) p = 0,562 | 41 (0,8%) |
| Тромбозиране на стент | 61 (1,2%) 0,70 (0,51; 0,97) p = 0,033\*\* | 87 (1,7%) |
| a) модифициран анализ на intent to treat group (общ анализ на intent to treat group при тромбозиране на стент)  б) спрямо плацебо; Log-Rank p‑стойност  \* статистически превъзхождащи  \*\* номинално значими | | | |

|  |  |  |  |
| --- | --- | --- | --- |
| Таблица 5: Резултати за ефикасност от фаза III ATLAS ACS 2 TIMI 51 при пациенти, подложени на РСІ | | | |
| **Проучвана популация** | Пациенти със скорошен остър коронарен синдром, подложени на РСІ a) | |
| **Терапевтична доза** | Ривароксабан 2,5 mg, два пъти дневно, N=3114 n (%)  **КР (95% ДИ) p‑стойност б)** | **Плацебо N=3096 n(%)** |
| Сърдечносъдова смърт, МИ или инсулт | 153 (4,9%) 0,94 (0,75;1,17) p = 0,572 | 165 (5,3%) |
| Сърдечносъдова смърт | 24 (0,8%) 0,54 (0,33;0,89) p = 0,013\*\* | 45 (1,5%) |
| Смърт независимо от причината | 31 (1,0%) 0,64 (0,41; 1,01) p = 0,053 | 49 (1,6%) |
| МИ | 115 (3,7%) 1,03 (0,79;1,33) p = 0,829 | 113 (3,6%) |
| Инсулт | 27 (0,9%) 1,30 (0,74;2,31) p = 0,360 | 21 (0,7%) |
| Тромбозиране на стент | 47 (1,5%) 0,66 (0,46; 0,95) p = 0,026\*\* | 71 (2,3%) |

a) модифициран анализ на intent to treat group (общ анализ на intent to treat group при тромбозиране на стент)

б) спрямо плацебо; Log-Rank p‑стойност

\*\* номинално значими

**Таблица 6: Резултати за безопасност от фаза III ATLAS ACS 2 TIMI 51**

|  |  |  |
| --- | --- | --- |
| **Изследвана популация** | **Пациенти със скорошен остър коронарен синдром a)** | |
| **Терапевтична доза** | **Ривароксабан 2,5 mg, два пъти дневно N=5115 n (%)**  **КР (95% CI) p-стойност б)** | **Плацебо N=5125 n(%)** |
| Non-CABG TIMI събития със силно кървене | 65 (1,3%) 3,46 (2,08;5,77) p = < 0,.001\* | 19 (0,4%) |
| Фатални събития на кървене | 6 (0,1%) 0,67 (0,24;1,89) p = 0,450 | 9 (0,2%) |
| Симптоматичен вътречерепен кръвоизлив | 14 (0,3%) 2,83 (1,02; 7,86) p = 0,037 | 5 (0,1%) |
| Хипотония, налагаща лечение с интравенозни инотропни средства | 3 (0,1%) | 3 (0,1%) |
| Хирургическа намеса за продължаващо кървене | 7 (0,1%) | 9 (0,2%) |
| Кръвопреливане на 4 или повече единици кръв в рамките на 48 часа | 19 (0,4%) | 6 (0,1%) |

a) популация за проучване на безопасността, с лечение

б) спрямо плацебо; Log-Rank p-стойност

\* статистически значимо

**Фигура 1: Време до първо настъпване на първичната крайна точка за ефикасност (СС смърт, МИ или инсулт)**

feff01a_1.emf

Ривароксабан 2,5 mg, два пъти дневно

Коефициент на риск: 0,84

95% ДИ (0,72; 0, 97)

P-стойност=0,020\*

**Съответни дни от рандомизацията**

Плацебо

Брой рискови пациенти

Ривароксабан

Плацебо

**Кумулативна честота на събитията (%)**

*КАБ/ПАБ*

Проучването фаза III COMPASS (27 395 пациенти, 78,0% мъже, 22,0% жени) демонстрира ефикасността и безопасността на Ривароксабан за профилактика на съставен резултат СС смърт, МИ, инсулт при пациенти с КАБ или симптоматична ПАБ с висок риск от исхемични събития. Пациентите са проследявани за период с медиана 23 месеца и максимум 3,9 години.

Участниците без постоянна нужда от лечение с инхибитор на протонната помпа са рандомизирани да получават пантопразол или плацебо. Всички пациенти след това са рандомизирани 1:1:1 на лечение с ривароксабан 2,5 mg два пъти дневно/АСК 100 mg веднъж дневно, ривароксабан 5 mg два пъти дневно или АСК 100 mg веднъж дневно самостоятелно и съответстващите им плацебо.

Пациентите с КАБ са имали многосъдова КАБ и/или предишен МИ. При пациенти на възраст < 65 години е било необходимо да имат атеросклероза, засягаща поне две съдови легла или поне два допълнителни сърдечносъдови рискови фактора.

Пациентите с ПАБ са имали предишни интервенции като байпас хирургия или перкутанна транслуминална ангиопластика, или ампутация на крайник или стъпало по повод артериална съдова болест или интермитентна клаудикация със съотношение на артериалното налягане между глезена и ръката < 0,90 и/или значителна периферна артериална стеноза, или предишна каротидна реваскуларизация, или асимптоматична стеноза на каротидната артерия ≥ 50%.

Изключващите критерии включват необходимостта от двойна антитромбоцитна терапия или друга, различна от АСК антитромбоцитна или перорална антикогулантна терапия и пациенти с висок риск от кървене или сърдечна недостатъчност с фракция на изтласкване < 30%, или клас III или IV по класификацията на Нюйоркската кардиологична асоциация (NYHA), или някакъв исхемичен, нелакунарен инсулт в рамките на 1 месец или анамнеза за хеморагичен или лакунарен инсулт.

Ривароксабан 2,5 mg два пъти дневно в комбинация с АСК 100 mg веднъж дневно превъзхожда АСК 100 mg за намаляване на първичния съставен резултат СС смърт, МИ и инсулт (вж. Таблица 7 и Фигура 2).

При пациенти, които са получавали ривароксабан 2,5 mg два пъти дневно в комбинация с АСК 100 mg веднъж дневно се наблюдава значително повишаване на първичния резултат за безопасност (събития на голямо кръвене по модифицираните критерии на ISTH) в сравнение с пациентите, получавали АСК 100 mg (вж. Таблица 8).

За първичния резултат за ефикасност, наблюдаваната полза от ривароксабан 2,5 mg два пъти дневно плюс АСК 100 mg веднъж дневно в сравнение с АСК 100 mg веднъж дневно е КР 0,89 (95% ДИ 0,7‑1,1) при пациенти ≥ 75 години (честота: 6,3% спрямо 7,0%) и КР=0,70 (95% ДИ 0,6‑0,8) при пациенти < 75 години (честота 3,6% спрямо 5,0%). За голямо кървене по модифицираните критерии на ISTH, наблюдаваното повишение на риска е КР 2,12 (95% ДИ 1,5‑3,0) при пациенти ≥ 75 години (5,2% спрямо 2,5%) и КР=1,53 (95% ДИ 1,2‑1,9) при пациенти < 75 години (2,6% спрямо 1,7%).

Приложението на пантопразол 40 mg веднъж дневно в допълнение към антитромботично изпитвано лекарство при пациенти без клинична нужда от инхибитор на протонната помпа показва, че няма полза по отношение на превенция на събития на горния стомашно-чревен тракт (т.е. съставната от кървене от горния стомашно-чревен тракт, язва на горния стомашно-чревен тракт, или обструкция или перфорация на горния стомашно-чревен тракт); честотата на поява на събития на горния стомашно-чревен тракт е 0,39/100 пациентогодини при групата с приложение на пантопразол 40 mg веднъж дневно и 0,44/100 пациентогодини при групата с приложение на плацебо веднъж дневно.


**Таблица 7: Резултати за ефикасност от фаза III COMPASS**

| **Изследвана популация** | **Пациенти с КАБ/ПАБ a)** | | | | | |
| --- | --- | --- | --- | --- | --- | --- |
| **Терапевтична доза** | **Ривароксабан 2,5 mg два пъти дневно в комбинация с АСК 100 mg веднъж дневно**  **N=9 152** | | **АСК 100 mg веднъж дневно**  **N=9 126** | |  | |
|  | **Пациенти със събития** | **KM %** | **Пациенти със събития** | **KM %** | **КР  (95% ДИ)** | **p-стойност б)** |
|  | | | | | | |
| Инсулт, МИ или СС смърт | 379 (4,1%) | 5,20% | 496 (5,4%) | 7,17% | 0,76  (0,66; 0,86) | p = 0,00004\* |
| * Инсулт | 83 (0,9%) | 1,17% | 142 (1,6%) | 2,23% | 0,58  (0,44; 0,76) | p = 0,00006 |
| * МИ | 178 (1,9%) | 2,46% | 205 (2,2%) | 2,94% | 0,86  (0,70; 1,05) | p = 0,14458 |
| * СС смърт | 160 (1,7%) | 2,19% | 203 (2,2%) | 2,88% | 0,78  (0,64; 0,96) | p = 0,02053 |
|  | | | | | | |
| Обща смъртност | 313 (3,4%) | 4,50% | 378 (4,1%) | 5,57% | 0,82  (0,71; 0,96) |  |
| Остра исхемия на крайниците | 22 (0,2%) | 0,27% | 40 (0,4%) | 0,60% | 0,55 (0,32; 0,92) |  |
| a) анализ на intent to treat group, първични анализи  б) спрямо АСК 100 mg; Log-Rank p-стойност  \* Намаляването на първичния резултат за ефикасност е статистически превъзхождащо.  ДИ: доверителен интервал; KM %: оценки по Kaplan-Meier за кумулативния риск от инциденти, изчислен за 900 дни; СС: сърдечносъдови; МИ: миокарден инфаркт | | | | | | |

**Таблица 8: Резултати за безопасност от фаза III COMPASS**

| **Изследвана популация** | Пациенти с КАБ/ПАБ a) | | | |
| --- | --- | --- | --- | --- |
| **Терапевтична доза** | Ривароксабан 2,5 mg два пъти дневно в комбинация с АСК 100 mg веднъж дневно, N=9 152 n (Кум. риск %) | АСК 100 mg веднъж дневно   N=9 126 n (Кум. риск %) | Коефициент на риск (95 % ДИ)  p-стойност б) | |
| Голямо кървене по модифицираните критерии на ISTH | 288 (3,9%) | 170 (2,5%) | 1,70 (1,40; 2,05) p < 0,00001 | |
| * Фатално събитие на кървене | 15 (0,2%) | 10 (0,2%) | 1,49 (0,67; 3,33) p = 0,32164 | |
| * Симптоматично кървене в критичен орган (нефатално) | 63 (0,9%) | 49 (0,7%) | 1,28 (0,88; 1,86) p = 0,19679 | |
| * Кървене от мястото на хирургичната интервенция, налагащо повторна операция (нефатално, не в критичен орган) | 10 (0,1%) | 8 (0,1%) | 1,24 (0,49; 3,14)  p = 0,65119 | |
| * Кървене, водещо до хоспитализация (нефатално, не в критичен орган, не се изисква повторна операция) | 208 (2,9%) | 109 (1,6%) | 1,91 (1,51; 2,41) p < 0,00001 | |
| * С нощен престой | 172 (2,3%) | 90 (1,3%) | 1,91 (1,48; 2,46) p < 0,00001 | |
| * Без нощен престой | 36 (0,5%) | 21 (0,3%) | 1,70 (0,99; 2,92) p = 0,04983 | |
| Голямо стомашно-чревно кървене | 140 (2,0%) | 65 (1,1%) | 2,15 (1,60; 2,89) p < 0,00001 | |
| Голям вътречерепен кръвоизлив | 28 (0,4%) | 24 (0,3%) | 1,16 (0,67; 2,00) p = 0,59858 | |
| a) анализ на intent to treat group, първични анализи  б) спрямо АСК 100 mg; Log-Rank p-стойност  ДИ: доверителен интервал; Кум. риск: кумулативен риск (оценки по Kaplan-Meier) на 30-тия месец; ISTH: International Society on Thrombosis and Haemostasis (Международно дружество по тромбоза и хемостаза) | | | |

**Фигура 2: Време до първата поява на първичен резултат за ефикасност (инсулт, миокарден инфаркт, сърдечносъдова смърт) в COMPASS**



**Ривароксабан 2,5 mg 2/ден + АСК 100 mg 1/ден**

**АСК 100 mg 1/ден**

**Брой рискови пациенти**

**Дни от рандомизацията**

**Коефициент на риск (95% ДИ)**

**0,76 (0,66 до 0,86)**

**Ривароксабан 2,5 mg два пъти дневно + АСК 100 mg**

**веднъж дневно спрямо АСК 100 mg веднъж дневно**

**Сравнение**

**Кумулативна вероятност (%)**

Оценки по Kaplan-Meier (%) на 30-тия месец:   
ривароксабан 2,5 mg два пъти дневно + АСК 100 mg веднъж дневно: 5,2 (4,7 ‑ 5,8)   
АСК 100 mg веднъж дневно: 7,2 (6,5 ‑ 7,9)

**Ривароксабан 2,5 mg два пъти дневно, АСК 100 mg веднъж дневно**

**АСК 100 mg веднъж дневно**

ДИ: доверителен интервал

Пациенти със скорошна процедура за реваскуларизация на долен крайник поради симптоматична ПАБ

При основното двойносляпо проучване фаза III **VOYAGER PAD**, 6 564 пациенти след скорошна успешна процедура за реваскуларизация на долен крайник (хирургична или ендоваскуларна, включително хибридни процедури) поради симптоматична ПАБ са разпределени на случаен принцип в една от две групи на антиагрегантна терапия: ривароксабан 2,5 mg два пъти дневно в комбинация с АСК 100 mg веднъж дневно или АСК 100 mg веднъж дневно, в съотношение 1:1. На пациентите е било позволено да получават допълнително стандартна доза клопидогрел веднъж дневно в продължение на до 6 месеца. Целта на проучването е да се докаже ефикасността и безопасността на ривароксабан плюс АСК за профилактиката на миокарден инфаркт, исхемичен инсулт, СС смърт, остра исхемия на крайниците или голяма ампутация със съдова етиология при пациенти след скорошни успешни процедури за реваскуларизация на долен крайник поради симптоматична ПАБ. Включени са пациенти на възраст ≥ 50 години с документирана умерена до тежка симптоматична атеросклеротична ПАБ на долен крайник, доказана чрез всичките оценки, както следва: клинична (т.е. функционални ограничения), анатомична (т.е. доказана с образно изследване ПАБ дистално на външната илиачна артерия) и хемодинамична (индекс глезен-мишница [ankle-brachial-index, ABI] ≤ 0,80 или индекс пръст на крака-мишница [toe-brachial-index, TBI] ≤ 0,60 при пациенти без предишна анамнеза за реваскуларизация на крайник или ABI ≤ 0,85, или TBI ≤ 0,65 при пациенти с предишна анамнеза на реваскуларизация на крайник). Изключени са пациенти, нуждаещи се от двойна антиагрегантна терапия за > 6 месеца или допълнителна антиагрегантна терапия, различна от АСК и клопидогрел, или перорална антикоагулантна терапия, както и пациенти с анамнеза за вътречерепен кръвоизлив, инсулт или ПИП, или пациенти с eGFR < 15 ml/min.

Средната продължителност на проследяване е 24 месеца, а максималното проследяване е 4,1 години. Средната възраст на включените пациенти е 67 години и 17% от пациентската популация е > 75 години. Медианата на времето от индексната процедура за реваскуларизация до започване на лечението по проучването е 5 дни при общата популация (6 дни след хирургична и 4 дни след ендоваскуларна реваскуларизация, включително хибридни процедури). Общо 53,0% от пациентите са получили краткосрочна фонова терапия с клопидогрел със средна продължителност 31 дни. Според протокола на проучването лечението може да бъде започнато възможно най-скоро, но не по-късно от 10 дни след успешна определяща процедура за реваскуларизация и след като е осигурена хемостаза.

Ривароксабан 2,5 mg два пъти дневно в комбинация с АСК 100 mg веднъж дневно има превъзходство по отношение на намаляването на първичния съставен резултат – миокарден инфаркт, исхемичен инсулт, СС смърт, остра исхемия на долен крайник и голяма ампутация със съдова етиология в сравнение с приложение само на АСК (вж. Таблица 9). Първичният резултат за безопасност -TIMI събития със силно кървене - e с увеличение при пациенти, лекувани с ривароксабан и АСК, без увеличение по отношение на летално кървене или вътречерепен кръвоизлив (вж. Таблица 10).

Вторичните резултати за ефикасност са изследвани в предварително определен, йерархичен порядък (вж. Таблица 9).

**Таблица 9: Резултати за ефикасност от фаза III VOYAGER PAD**

| **Изследвана популация** | **Пациенти след скорошни процедури за реваскуларизация на долния крайник поради симптоматична ПАБ a)** | | |
| --- | --- | --- | --- |
| **Терапевтична доза** | **Ривароксабан 2,5 mg два пъти дневно в комбинация с АСК 100 mg веднъж дневно, N=3 286 n (кум. риск %)в)** | **АСК 100 mg веднъж дневно   N=3 278 n (кум. риск %)в)** | **Коефициент на риск**  **(95 % ДИ)** **г)** |
| **Първичен резултат за ефикасност б)** | **508 (15,5%)** | **584 (17,8%)** | **0,85 (0,76; 0,96)  p = 0,0043 д)\*** |
| * МИ | 131 (4,0%) | 148 (4,5%) | 0,88 (0,70; 1,12) |
| * Исхемичен инсулт | 71 (2,2%) | 82 (2,5%) | 0,87 (0,63; 1,19) |
| * СС смърт | 199 (6,1%) | 174 (5,3%) | 1,14 (0,93; 1,40) |
| * Остра исхемия на крайницитее) | 155 (4,7%) | 227 (6,9%) | 0,67 (0,55; 0,82) |
| * Голяма ампутация със съдова етиология | 103 (3,1%) | 115 (3,5%) | 0,89 (0,68; 1,16) |
| **Вторичен резултат за ефикасност** |  |  |  |
| Непланирана индексна реваскуларизация на крайник поради рецидивираща исхемия на крайник | 584 (17,8%) | 655 (20,0%) | 0,88 (0,79; 0,99)  p = 0,0140 д)\* |
| Хоспитализация поради коронарна или периферна причина (един от двата крайника) с тромботичен произход | 262 (8,0%) | 356 (10,9%) | 0,72 (0,62;0,85)  p < 0,0001 e)\* |
| Смъртност по всякаква причина | 321 (9,8%) | 297 (9,1%) | 1,08 (0,92; 1,27) |
| Събития на ВТЕ | 25 (0,8%) | 41 (1,3%) | 0,61 (0,37; 1,00) |

а) анализирана intent to treat популация, първични анализи, ICAC: Independent Clinical Adjudication Committee (Независима комисия за оценка на резултатите от клиничните проучвания)

б) съставен от миокарден инфаркт (МИ), исхемичен инсулт, СС смърт (СС смърт и смърт с неизвестна причина), остра исхемия на крайниците (ALI) или голяма ампутация със съдова етиология

в) взема се под внимание само първата поява на анализираното събитие в рамките на обхвата от данни за даден участник

г) HR (95% ДИ) е базиран на модела на Cox за пропорционалност на риска, стратифициран по тип процедура и употреба на клопидогрел, като лечението е единствената ковариата.

д) Едностранната p-стойност е базирана на log-rank теста, стратифициран по тип процедура и употреба на клопидогрел, като лечението е фактор. е) острата исхемия на крайниците се дефинира като внезапно значимо влошаване на перфузията в крайниците или с нов пулсов дефицит, или налагащо терапевтична интервенция (т.е. тромболиза или тромбектомия, или спешна реваскуларизация) и водещо до хоспитализация

\* Намаляването на резултата за ефикасност има статистическо превъзходство.

ALI: остра исхемия на крайниците; ДИ: доверителен интервал; МИ: миокарден инфаркт; СС: сърдечносъдова; ICAC: Independent Clinical Adjudication Committee (Независима комисия за оценка на резултатите от клиничните проучвания)

**Таблица 10: Резултати за безопасност от фаза III VOYAGER PAD**

| **Изследвана популация** | **Пациенти след скорошни процедури за реваскуларизация на долния крайник поради симптоматична ПАБ a)** | | |
| --- | --- | --- | --- |
| **Терапевтична доза** | **Ривароксабан 2,5 mg два пъти дневно в комбинация с АСК 100 mg веднъж дневно**  **N=3 256**  **n (кум. риск %)б)** | **АСК 100 mg веднъж дневно**  **N=3 248**  **n (кум. риск %)б)** | **Коефициент на риск**  **(95 % ДИ)** **в)**  **p-стойност г)** |
| TIMI със силно кървене (CABG / не-CABG) | 62 (1,9%) | 44 (1,4%) | 1,43 (0,97;2,10) |
| * Летално кървене | 13 (0,4%) | 17 (0,5%) | 0,78 (0,38;1,61) |
| * Вътречерепен кръвоизлив | 46 (1,4%) | 24 (0,7%) | 1,94 (1,18;3,17) |
| * Явно кървене, свързано със спадане на Hb с ≥ 5 g/dl / Hct ≥ 15% | 140 (4,3%) | 100 (3,1%) | 1,42 (1,10;1,84) |
| Голямо кървене по критериите на ISTH | p = 0,0068 |  |  |
| * Летално кървене | 6 (0,2%) | 8 (0,2%) | 0,76 (0,26;2,19) |
| * Нелетално кървене в критичен орган | 29 (0,9%) | 26 (0,8%) | 1,14 (0,67;1,93) |
| Клинично значимо неголямо кървене по критериите на ISTH | 246 (7,6%) | 139 (4,3%) | 1,81 (1,47;2,23) |

а) Популация за анализ на безопасността (всички рандомизирани участници с поне една доза от изпитваното лекарство), ICAC: Independent Clinical Adjudication Committee (Независима комисия за оценка на резултатите от клиничните изпитвания)

б) n = брой участници със събития, N = брой участници в риск, % = 100 \* n/N, n/100 пациентогодини = съотношение на броя на пациентите с инцидент/кумулативно време в риск

в) HR (95% ДИ) е базиран на модела на Cox за пропорционалност на риска, стратифициран по тип процедура и употреба на клопидогрел, като лечението е единствената ковариата.

г) Двустранната p-стойност е базирана на log-rank теста, стратифициран по тип процедура и употреба на клопидогрел, като лечението е фактор.

КАБ със сърдечна недостатъчност

Проучването **COMMANDER HF** включва 5 022 пациенти със сърдечна недостатъчност и значима коронарна артериална болест (КАБ) след хоспитализация поради декомпенсирана сърдечна недостатъчност (СН), които са разпределени на случаен принцип в една от двете групи на лечение: съответно ривароксабан 2,5 mg два пъти дневно (N=2 507) или съответстващото плацебо (N=2 515). Медианата на общата продължителност на лечението е 504 дни.

Пациентите трябва да са имали симптоматична СН в продължение на най-малко 3 месеца и левокамерната фракция на изтласкване (ЛКФИ) ≤40% в рамките на една година от включването в проучването. На изходното ниво медианата на фракцията на изтласкване е 34% (IQR: 28%-38%) и 53% от участниците са с клас III или IV по NYHA.

Първичният анализ за ефикасност (т.е. съставен резултат от смъртност по всякакви причини, МИ или инсулт) не показва статистически значима разлика между групата на ривароксабан 2,5 mg два пъти дневно и групата на плацебо с HR=0,94 (95% CI 0,84 - 1,05), p=0,270. За смъртност по всякакви причини няма разлика между ривароксабан и плацебо по отношение броя на събитията (честота на събитията на 100 пациентогодини; 11,41 спрямо 11,63, HR: 0,98; 95% CI: 0,87 до 1,10; p=0,743). По отношение на МИ честотата на събитията на 100 пациентогодини (ривароксабан спрямо плацебо) е 2,08 спрямо 2,52 (HR 0,83; 95% CI: 0,63 до 1,08; p=0,165), а по отношение на инсулт честотата на събитията на 100 пациентогодини е 1,08 спрямо 1,62 (HR: 0.66; 95% CI: 0,47 до 0.95; р=0,023). Основният резултат по отношение на безопасността (т.е. съставният резултат от фатално кървене или кървене в рискова област с потенциал за трайно увреждане) се наблюдава съответно при 18 (0,7%) пациенти в групата на лечение с ривароксабан 2,5 mg два пъти дневно и при 23 (0,9%) пациенти в групата на плацебо (HR=0,80; 95% CI 0,43 – 1,49; р=0,484). В групата на ривароксабан е наблюдавано статистически значимо увеличение по оношение на голямо кръвене по ISTH в сравнение с плацебо (честота на събитията на 100 пациентогодини: 2,04 спрямо 1,21, HR 1,68; 95% CI: 1,18 до 2,39; p=0,003).

При пациенти с лека и умерена сърдечна недостатъчност ефектите от лечението в проучваната подгрупа на проучването COMPASS са сходни с тези на цялата проучвана популация (вж. точка КАБ/ПАБ).

Пациенти с високорисков тройнопозитивен антифосфолипиден синдром

В спонсорирано от изследователя, рандомизирано, отворено многоцентрово проучване със заслепена оценка на крайните точки, ривароксабан е сравнен с варфарин при пациенти с анамнеза за тромбоза, диагностицирани с антифосфолипиден синдром и с висок риск от тромбоемболични събития (положителни при всичките 3 антифосфолипидни теста: лупусен антикоагулант, антикардиолипинови антитела и антитела срещу бета-2-гликопротеин I). Изпитването е прекратено преждевременно след включването на 120 пациенти поради твърде много събития сред пациентите в групата на ривароксабан. Средното проследяване е 569 дни. 59 пациенти са рандомизирани на ривароксабан 20 mg (15 mg за пациенти с креатининов клирънс (CrCl) <50 ml/min) и 61 на варфарин (INR 2,0 - 3,0). Тромбоемболични събития се проявяват при 12% от пациентите, рандомизирани на ривароксабан (4 исхемични инсулта и 3 миокардни инфаркта). Не са съобщавани събития при пациенти, рандомизирани на варфарин. Масивно кървене се наблюдава при 4-ма пациенти (7%) от групата на ривароксабан и при 2-ма пациенти (3%) от групата на варфарин.

Педиатрична популация

Европейската агенция по лекарствата освобождава от задължението за предоставяне на резултатите от проучванията с референтния лекарствен продукт, съдържащ ривароксабан във всички подгрупи на педиатричната популация при профилактика на тромбоемболични събития (вж. точка 4.2 за информация относно употреба в педиатрията).

**5.2 Фармакокинетични свойства**

Абсорбция

Ривароксабан се абсорбира бързо, като максималните концентрации (Cmax) се достигат 2 - 4 часа след приема на таблетката.

Пероралната абсорбция на ривароксабан е почти пълна и пероралната бионаличност е висока (80 - 100%) за доза от 2,5 mg и 10 mg, приета като таблетка, независимо дали приемът е на гладно или след хранене. Приемът на ривароксабан с храна не повлиява AUC или Cmax при дозите 2,5 mg и 10 mg. Ривароксабан таблетки от 2,5 mg и 10 mg могат да се приемат със или без храна.

Фармакокинетиката на ривароксабан е почти линейна до около 15 mg един път на ден. При по‑високи дози ривароксабан показва ограничена от разтворимостта абсорбция с намалена бионаличност и намаляване на степента на абсорбцията при повишаване на дозата. Това е по-силно изявено на гладно, от колкото след прием на храна. Фармакокинетичната вариабилност на ривароксабан е умерена с вариране между отделните пациенти (CV%) в интервала от 30% до 40%.

Абсорбцията на ривароксабан зависи от мястото на неговото освобождаване в стомашно-чревния тракт. Съобщава се за 29% и 56% намаление на AUC и Cmax в сравнение с таблетка, когато гранулат ривароксабан се освобождава в проксималните отдели на тънките черва. Експозицията се намалява допълнително, когато ривароксабан се освобождава в дисталните отдели на тънките черва или във възходящото дебело черво. По тази причина трябва да се избягва приложението на ривароксабан дистално от стомаха, тъй като това може да доведе до намалена абсорбция и съответно свързана експозиция на ривароксабан.

Бионаличността (AUC и Cmax) е била сравнима при 20 mg ривароксабан, приложен перорално като разтрошена таблетка, размесена в ябълково пюре, или суспендирана във вода и приложена през стомашна сонда, последвано от течна храна, в сравнение с цялата таблетка. Като се има предвид предвидимия, пропорционален на дозата фармакокинетичен профил на ривароксабан, резултатите за бионаличността от това проучване вероятно са приложими за понижаване на дозите на ривароксабан.

Разпределение

Свързването с плазмените протеини при хора е високо, около 92% до 95%, като серумният албумин е основната свързваща фракция. Обемът на разпределение е умерен с Vss приблизително 50 литра.

Биотрансформация и елиминиране

Около 2/3 от приложената доза ривароксабан се подлага на метаболитно разграждане, след което половината се елиминира през бъбреците, а другата половина – с фекалиите. Последната 1/3 от приложената доза се излъчва чрез директна бъбречна екскреция като непроменено активно вещество в урината, главно чрез активна бъбречна секреция.

Ривароксабан се метаболизира чрез CYP3A4, CYP2J2 и CYP‑независими механизми. Разграждането чрез окисление на морфолиноновия радикал и хидролизата на амидните връзки са основните процеси на биотрансформация. От *in vitro* изследвания е известно, че ривароксабан е субстрат на транспортните протеини P-gp (P-гликопротеин) и Bcrp (протеин на резистентност на рак на гърдата).

Непромененият ривароксабан е най‑важният компонент в човешката плазма, без да има други основни или активни циркулиращи метаболити. Със системен клирънс около 10 l/h ривароксабан може да се класифицира като вещество с нисък клирънс. След интравенозно приложение на доза от 1 mg елиминационният полуживот е около 4,5 часа. След перорално приложение елиминирането става лимитирано от степента на абсорбция. Елиминирането на ривароксабан от плазмата настъпва с терминален полуживот от 5 до 9 часа при млади индивиди и от 11 до 13 часа при пациенти в старческа възраст.

Специални популации

*Пол*

Не са установени клинично значими разлики във фармакокинетиката и фармакодинамиката между пациенти от мъжки и женски пол.

*Пациенти в* *старческа възраст*

Пациентите в старческа възраст показват по‑високи плазмени концентрации в сравнение с по‑младите пациенти със средни стойности на AUC около 1,5 пъти по‑високи, основно поради намаления (привиден) общ и бъбречен клирънс. Не се налага корекция на дозата.

*Различни категории в зависимост от теглото*

Прекомерни отклонения в телесното тегло (< 50 kg или > 120 kg) имат само малко влияние върху плазмените концентрации на ривароксабан (по‑малко от 25%). Не се налага корекция на дозата.

*Междуетнически различия*

Не са установени клинично значими междуетнически различия при пациенти от европеидната, афро‑американската, латиноамериканската, японската и китайската групи по отношение на фармакокинетиката и фармакодинамиката на ривароксабан.

*Чернодробно увреждане*

Пациенти с цироза и леко чернодробно увреждане (клас А по Child Pugh) проявяват само минимални промени във фармакокинетиката (средно 1,2 пъти повишение на AUC на ривароксабан), което е почти сравнимо със съответната им контролна група здрави индивиди. При пациенти с цироза и умерено чернодробно увреждане (клас B по Child Pugh), средната AUC на ривароксабан е значително повишена (2,3 пъти) в сравнение със здрави доброволци. AUC на несвързаната фракция се повишава 2,6 пъти. При тези пациенти има и намалено бъбречно елиминиране на ривароксабан, подобно на това при пациенти с умерено бъбречно увреждане. Няма данни от пациенти с тежко чернодробно увреждане.

Инхибирането на активността на фактор Xa при пациенти с умерено чернодробно увреждане е повишено 2,6 пъти в сравнение със здрави доброволци; PT също е удължено − 2,1 пъти. Пациентите с умерено чернодробно увреждане са по‑чувствителни към ривароксабан, което води до по‑стръмно PK/PD съотношение между концентрацията и PT.

Ривароксабан е противопоказан при пациенти с чернодробно заболяване, свързано с коагулопатия и клинично значим риск от кървене, включително пациенти с цироза с Child Pugh B и C (вж. точка 4.3).

*Бъбречно увреждане*

Наблюдава се увеличение на експозицията на ривароксабан успоредно с намаляване на бъбречната функция, измерена чрез креатининовия клирънс. При индивиди с леко (креатининов клирънс 50 - 80 ml/min), умерено (креатининов клирънс 30 - 49 ml/min) и тежко (креатининов клирънс 15 - 29 ml/min) бъбречно увреждане плазмените концентрации на ривароксабан (AUC) са съответно 1,4; 1,5 и 1,6 пъти по‑високи. Съответното засилване на фармакодинамичните ефекти е по‑изразено. При индивиди с леко, умерено и тежко бъбречно увреждане цялостното инхибиране на активността на фактор Xa е съответно 1,5; 1,9 и 2,0 пъти по‑силно в сравнение със здрави доброволци; PT също е удължено − съответно 1,3; 2,2 и 2,4 пъти. Няма данни от пациенти с креатининов клирънс <15 ml/min.

Поради високата степен на свързване с плазмените протеини не се очаква ривароксабан да може да бъде отделен чрез диализа.

Не се препоръчва употреба при пациенти с креатининов клирънс <15 ml/min. Ривароксабан трябва да се използва внимателно при пациенти с креатининов клирънс 15 - 29 ml/min (вж. точка 4.4).

Фармакокинетични данни при пациенти

При пациенти, получаващи ривароксабан 2,5 mg два пъти дневно за профилактика на атеротромботични събития при пациенти с ОКС, средната геометрична концентрация (90% прогнозен интервал) 2 - 4 часа и около 12 часа след прием на доза (приблизително представляващи максималната и минималната концентрации през време на дозовия интервал) е съответно 47 (13 - 123) и 9,2 (4,4 - 18) mcg/l.

Връзка фармакокинетика-фармакодинамика

Връзката фармакокинетика-фармакодинамика (PK/PD) между плазмената концентрация на ривароксабан и няколко фармакодинамични крайни точки (инхибиране на фактор Xa, PT, aPTT, Heptest) е проучена след прилагане на широк диапазон от дози (5 - 30 mg два пъти на ден). Връзката между концентрацията на ривароксабан и активността на фактор Xa най‑добре се описва с Emax модел. По отношение на PT моделът на линейно пресичане описва данните обикновено по‑добре. Наклонът на кривата варира значително в зависимост от различните използвани PT реагенти. При използване на Neoplastin PT, PT на изходно ниво е около 13 s, а наклонът около 3 до 4 s/(100 mcg/l). Резултатите от анализа на PK/PD от фаза II и III са сходни с данните, установени при здрави индивиди.

Педиатрична популация

Безопасността и ефикасността при показанията ОКС и КАБ/ПАБ при деца и юноши на възраст до 18 години не са установени.

**5.3 Предклинични данни за безопасност**

Неклиничните данни не показват особен риск за хора на базата на конвенционалните фармакологични изпитвания за безопасност, токсичност при еднократно приложение, фототоксичност, генотоксичност, канцерогенен потенциал и ювенилна токсичност.

Ефектите, наблюдавани при изпитванията за токсичност при многократно приложение, са свързани основно със засилената фармакодинамична активност на ривароксабан. При плъхове са наблюдавани повишени плазмени нива на IgG и IgA при нива на експозиция, съответстващи на клиничните.

При плъхове не са наблюдавани ефекти върху фертилитета при мъжките или женските животни. Изпитванията при животни показват репродуктивна токсичност, свързана с фармакологичния механизъм на действие на ривароксабан (напр. хеморагични усложнения). При плазмени нива, съответстващи на клиничните, са наблюдавани ембрио-фетална токсичност (постимплантационна загуба, забавено/стимулирано осифициране, множествени бледи хепатални петна) и повишена честота на най-често срещаните малформации, както и плацентарни промени. При пре‑ и постнатално изпитване на плъхове е наблюдавана намалена виталност на поколението при дози, токсични за майките.

**6. ФАРМАЦЕВТИЧНИ ДАННИ**

**6.1 Списък на помощните вещества**

Ядро на таблетката

Лактоза монохидрат

Кроскармелоза натрий (Е468)

Натриев лаурилсулфат (Е487)

Хипромелоза 2910 (номинална вискоза 5,1 mPa.S) (Е464)

Целулоза, микрокристална (E460)

Силициев диоксид, колоиден безводен (E551)

Магнезиев стеарат (Е572)

Филмово покритие

Макрогол 4000 (E1521)

Хипромелоза 2910 (номинална вискоза 5,1 mPa.S) (E464)

Титанов диоксид (E171)

Железен оксид, жълт (E172)

**6.2 Несъвместимости**

Неприложимо

**6.3 Срок на годност**

2 години

Разтрошени таблетки

Разтрошените таблетки ривароксабан са стабилни във вода и ябълково пюре за период до 4 часа.

**6.4 Специални условия на съхранение**

Този лекарствен продукт не изисква специални условия на съхранение.

**6.5 Вид и съдържание на опаковката**

Прозрачни блистери от PVC/алуминий в картонени опаковки по 28, 56, 98, 100, 168 или 196 филмирани таблетки или перфорирани блистери с единични дози 10 х 1 или 100 х 1 таблетки.

Бутилка от HDPE с бяла, непрозрачна защитена от деца полипропиленова капачка с индукционно запечатване. Опаковка с 30 или 90 филмирани таблетки.

Бутилка от HDPE с бяла, непрозрачна, попипропиленова капачка на винт с непрекъсната резба и индукционно запечатване. Опаковка с 500 филмирани таблетки.

Не всички видовe опаковки могат да бъдат пуснати на пазара.

**6.6 Специални предпазни мерки при изхвърляне и работа**

Неизползваният лекарствен продукт или отпадъчните материали от него трябва да се изхвърлят в съответствие с местните изисквания.

Разтрошаване на таблетките

Таблетките ривароксабан могат да се разтрошат и да се суспендират в 50 ml вода, и да се приложат чрез назогастрална сонда или стомашна сонда за хранене след потвърждение, че сондата е разположена в стомаха. След това сондата трябва да се промие с вода. Тъй като абсорбцията на ривароксабан зависи от мястото на освобождаване на активното вещество, трябва да се избягва приложение на ривароксабан дистално от стомаха, тъй като това може да доведе до намалена абсорбция и във връзка с това до намалена експозиция на активното вещество. Не се изисква ентерално хранене веднага след приложение на таблетките от 2,5 mg.

**7. ПРИТЕЖАТЕЛ НА РАЗРЕШЕНИЕТО ЗА УПОТРЕБА**

Accord Healthcare S.L.U.

World Trade Center, Moll de Barcelona s/n, Edifici Est, 6a Planta,

Barcelona, 08039

Испания

**8. НОМЕР(А) НА РАЗРЕШЕНИЕТО ЗА УПОТРЕБА**

EU/1/20/1488/001-011

**9. ДАТА НА ПЪРВО РАЗРЕШАВАНЕ/ПОДНОВЯВАНЕ НА РАЗРЕШЕНИЕТО ЗА УПОТРЕБА**

Дата на първо разрешаване: 16 ноември 2020 г.

Дата на последно подновяване: 6 август 2025 г.

**10. ДАТА НА АКТУАЛИЗИРАНЕ НА ТЕКСТА**

Подробна информация за този лекарствен продукт е предоставена на уебсайта на Европейската агенция по лекарствата [http://www.ema.europa.eu](http://www.ema.europa.eu/)

**1. ИМЕ НА ЛЕКАРСТВЕНИЯ ПРОДУКТ**

Ривароксабан Accord 10 mg филмирани таблетки

**2. КАЧЕСТВЕН И КОЛИЧЕСТВЕН СЪСТАВ**

Всяка филмирана таблетка съдържа 10 mg ривароксабан (rivaroxaban).

Помощно вещество с известно действие

Всяка филмирана таблетка съдържа 27,90 mg лактоза (като монохидрат), вижте точка 4.4.

За пълния списък на помощните вещества вижте точкa 6.1.

**3. ЛЕКАРСТВЕНА ФОРМА**

Филмирана таблетка (таблетка)

Светлорозови до розови, кръгли, двойноизпъкнали филмирани таблетки приблизително с диаметър 6,00 mm, с вдлъбнато релефно означение “IL1” от едната страна и гладки от другата страна.

**4. Клинични данни**

**4.1 Терапевтични показания**

Профилактика на венозeн тромбоемболизъм (ВТЕ) при възрастни пациенти, подложени на планово ставно протезиране на тазобедрената или на колянната става.

Лечение на дълбока венозна тромбоза (ДВТ) и белодробен емболизъм (БЕ) и профилактика на рецидивиращи ДВТ и БЕ при възрастни. (вж. точка 4.4 за хемодинамично нестабилни пациенти с БЕ.)

**4.2 Дозировка и начин на приложение**

Дозировка

*Профилактика на ВТЕ при възрастни пациенти, подложени на планово ставно протезиране на тазобедрената или на колянната става*

Препоръчителната доза е 10 mg ривароксабан, приети перорално един път дневно. Първоначалната доза трябва да бъде приета 6 до 10 часа след операцията, при условие че хемостазата е установена.

Продължителността на лечението зависи от индивидуалния риск за венозен тромбоемболизъм на всеки пациент, който се определя от вида на ортопедичната операция.

* За пациенти, подложени на голяма операция на тазобедрената става, се препоръчва продължителност на лечението 5 седмици.
* За пациенти, подложени на голяма операция на коляното, се препоръчва продължителност на лечението 2 седмици.

Ако бъде пропусната някоя доза, пациентът трябва да приеме Ривароксабан Accord незабавно и на следващия ден да продължи с приема веднъж дневно както преди.

*Лечение на ДВТ, лечение на БЕ и профилактика на рецидивиращи ДВТ и БЕ*

Препоръчителната доза за начално лечение на остри ДВТ или БЕ е 15 mg два пъти дневно през първите три седмици, последвана от доза от 20 mg веднъж дневно за продължаващото лечение и профилактика на рецидивиращи ДВТ и БЕ.

Трябва да се има предвид краткосрочна терапия (най-малко 3 месеца) при пациенти с ДВТ или БЕ, провокирани от големи преходни рискови фактори (т.е. скорошна голяма операция или травма). По-продължителна терапия трябва да се има предвид при пациенти с провокирани ДВТ или БЕ, несвързани с големи преходни рискови фактори, непровокирани ДВТ или БЕ или анамнеза за рецидивиращи ДВТ или БЕ.

Когато е показана по-продължителна профилактика на рецидивиращи ДВТ и БЕ (след завършване на поне 6‑месечна терапия за ДВТ или БЕ), препоръчителната доза е 10 mg веднъж дневно. При пациенти, при които се смята, че рискът от рецидивиращи ДВТ или БЕ е висок, като тези с усложнени съпътстващи заболявания, или които са развили рецидивиращи ДВТ или БЕ при по-продължителна профилактика с Ривароксабан Accord 10 mg веднъж дневно, трябва да се има предвид прием на ривароксабан 20 mg веднъж дневно.

Продължителността на терапията трябва да се определи и дозата да се избере индивидуално след внимателна оценка на съотношението между ползата от лечението и риска от кървене (вж. точка 4.4).

|  |  |  |  |
| --- | --- | --- | --- |
|  | **Период от време** | **Схема на прилагане** | **Обща дневна доза** |
| Лечение и профилактика на рецидивиращи ДВТ и БЕ | Ден 1‑21 | 15 mg два пъти дневно | 30 mg |
| От Ден 22 нататък | 20 mg веднъж дневно | 20 mg |
| Профилактика на рецидивиращи ДВТ и БЕ | След завършване на най-малко 6‑месечна терапия на ДВТ или БЕ | 10 mg веднъж дневно или  20 mg веднъж дневно | 10 mg  или 20 mg |

За улесняване преминаването от доза 15 mg към доза 20 mg след Ден 21 е налична 4‑седмична опаковка Ривароксабан Accord за започване на лечение на ДВТ/БЕ.

Ако във фазата на лечение с 15 mg два пъти дневно (ден 1 - 21) се пропусне един прием, пациентът трябва незабавно да приеме Ривароксабан Accord, за да се осигури общо прието количество от 30 mg ривароксабан за един ден. В подобен случай може да бъдат приети две таблетки от 15 mg наведнъж. Пациентът трябва да продължи редовния прием на 15 mg два пъти дневно на следващия ден, както е препоръчано.

Ако във фазата на лечение с един прием на ден се пропусне един прием, пациентът трябва незабавно да приеме Ривароксабан Accord и трябва да продължи редовния прием веднъж дневно на следващия ден, както е препоръчано. Не трябва да се използва двойна доза в рамките един и същи ден, за да се компенсира пропуснатата доза.

*Преминаване от лечение с антагонисти на витамин К (АВК) към ривароксабан*

За пациентите, които са на лечение за ДВТ, БЕ и профилактика на рецидиви, АВК трябва да се спрат и да се започне лечението с Ривароксабан Accord, когато INR е ≤ 2,5.

При преминаване от лечение с АВК към лечение с ривароксабан стойностите на Mеждународното Нормализирано съотношение (International Normalised Ratio, INR) ще бъдат фалшиво повишени след приема на ривароксабан. INR не е валиден параметър за измерване на антикоагулантната активност на ривароксабан и следователно не трябва да се използва (вж. точка 4.5).

*Преминаване от лечение с ривароксабан към антагонисти на витамин К (АВК)*

Има вероятност антикоагулацията да бъде неадекватна в хода на преминаването от лечение с ривароксабан към АВК. Трябва да се осигури продължителна адекватна антикоагулация при преминаване към алтернативен антикоагулант. Трябва да се отбележи, че ривароксабан може да обуслови повишени стойности на INR.

При пациенти, преминаващи от лечение с ривароксабан към АВК, АВК трябва да се приемат паралелно до достигане на INR ≥ 2,0. През първите два дни от преходния период трябва да се прилага стандартната начална доза АВК, след което дозата на АВК трябва да е според резултатите за INR. Докато пациентите приемат едновременно ривароксабан и АВК, INR не трябва да се изследва по‑рано от 24 часа след предходната доза, а само непосредствено преди следващата доза ривароксабан. След като се преустанови приема на Ривароксабан Accord, INR може да се изследва и резултатите да са надеждни поне 24 часа след приема на последната доза (вж. точки 4.5 и 5.2).

*Преминаване от лечение с парентерални антикоагуланти към ривароксабан*

При пациентите, които в момента получават парентерални антикоагуланти, преустановяването на парентералния антикоагулант и започването на ривароксабан трябва да се осъществят 0 до 2 часа преди момента за следващото планово приложение на парентералния лекарствен продукт (напр. нискомолекулен хепарин) или в момента на спиране на продължителното приложение на парентералния лекарствен продукт (напр. интравенозeн нефракциониран хепарин).

*Преминаване от лечение с ривароксабан към парентерални антикоагуланти*

Приложете първата доза от парентералния антикоагулант в момента, когато трябва да се приеме следващата доза ривароксабан.

Специални популации

*Бъбречно увреждане*

Ограничените клинични данни от пациенти с тежко бъбречно увреждане (креатининов клирънс 15 - 29 ml/min) показват, че плазмените концентрации на ривароксабан са значително повишени. По тази причина Ривароксабан Accord трябва да се прилага внимателно при тези пациенти. Не се препоръчва употребата при пациенти с креатининов клирънс < 15 ml/min (вж. точки 4.4 и 5.2).

* За профилактика на ВТЕ при възрастни пациенти, подложени на планово ставно протезиране на тазобедрената или на колянната става, не се налага промяна на дозата при пациенти с леко бъбречно увреждане (креатининов клирънс 50 - 80 ml/min) или умерено бъбречно увреждане (креатининов клирънс 30 - 49 ml/min) (вж. точка 5.2).
* За лечение на ДВТ, лечение на БЕ и профилактика на рецидивиращи ДВТ и БЕ, не се налага промяна на дозата при пациенти с лека степен на бъбречно увреждане (креатининов клирънс 50 - 80 ml/min) (вж. точка 5.2).

При пациенти с умерено тежко бъбречно увреждане (креатининов клирънс 30 - 49 ml/min) или с тежко бъбречно увреждане (креатининов клирънс 15 - 29 ml/min) са валидни следните препоръки за дозиране: пациентите трябва да бъдат лекувани с 15 mg два пъти дневно през първите 3 седмици. След това, когато препоръчителната доза е 20 mg веднъж дневно, трябва да се обмисли намаляване на дозата от 20 mg веднъж дневно на 15 mg веднъж дневно, ако оцененият риск от кървене при пациента надхвърля риска от рецидивиращи ДВТ и БЕ. Препоръката за употребата на 15 mg се основава на фармакокинетично моделиране и не е проучвана при тези клинични условия (вж. точки 4.4, 5.1 и 5.2).

Когато препоръчителната доза е 10 mg веднъж дневно, не се налага тя да бъде коригирана.

*Чернодробно увреждане*

Ривароксабан Accord е противопоказан при пациенти с чернодробно заболяване, свързано с коагулопатия и клинично значим риск от кървене, включително пациенти с цироза с Child Pugh B и С (вж. точки 4.3 и 5.2).

*Популация в старческа възраст*

Без корекция на дозата (вж. точка 5.2)

*Телесно тегло*

Без корекция на дозата (вж. точка 5.2)

*Пол*

Без корекция на дозата (вж. точка 5.2)

*Педиатрична популация*

Безопасността и ефикасността на ривароксабан при деца на възраст 0 до 18 години не са установени. Липсват данни. По тази причина не се препоръчва употребата на Ривароксабан Accord при деца под 18-годишна възраст.

Начин на приложение

Ривароксабан Accord е за перорално приложение.

Таблетките може да се приемат със или без храна (вж. точки 4.5 и 5.2).

*Разтрошаване на таблетките*

При пациенти, които не могат да поглъщат таблетките цели, таблетката Ривароксабан Accord може да се разтроши и смеси с вода или ябълково пюре непосредствено преди употреба и да се приложи перорално.

Разтрошената таблетка Ривароксабан Accord може да се прилага също и чрез стомашна сонда (вж. точки 5.2 и 6.6).

**4.3 Противопоказания**

Свръхчувствителност към активното вещество или някое от помощните вещества, изброени в точка 6.1.

Активно, клинично значимо кървене.

Лезия или състояние, ако бъде счетено, че представлява значим риск за голямо кървене. Това може да включва настояща или скорошна гастроинтестинална язва, наличие на злокачествени неоплазми с висок риск за кървене, скорошно нараняване на главния или гръбначния мозък, скорошна операция на главния мозък, гръбначния мозък или очите, скорошна вътречерепна хеморагия, известни или суспектни езофагеални варици, артериовенозни малформации, съдови аневризми или големи интраспинални или интрацеребрални съдови аномалии.

Едновременно лечение с други антикоагуланти, напр. нефракциониран хепарин (НФХ), нискомолекулни хепарини (еноксапарин, далтепарин и др.), производни на хепарина (фондапаринукс и др.), перорални антикоагуланти (варфарин, дабигатран етексилат, апиксабан и др.), освен при специфични обстоятелства за смяна на лечението с антикоагулант (вж. точка 4.2) или когато НФХ се прилага в дози, необходими за поддържането на отворен централен венозен или артериален катетър (вж. точка 4.5).

Чернодробно заболяване, свързано с коагулопатия и клинично значим риск от кървене, включително пациенти с цироза с Child Pugh B и С (вж. точка 5.2).

Бременност и кърмене (вж. точка 4.6).

**4.4 Специални предупреждения и предпазни мерки при употреба**

Препоръчва се клинично наблюдение съответстващо на провежданата антикоагулация в хода на целия период на лечение.

Риск от хеморагия

Както и с други антикоагуланти, пациентите, които приемат Ривароксабан Accord, трябва да се наблюдават внимателно за признаци на кървене. Препоръчва се употребата с повишено внимание при състояния с повишен риск за хеморагия. Приложението на Ривароксабан Accord трябва да се преустанови при поява на тежка хеморагия (вж. точка 4.9).

В клиничните проучвания лигавично кървене (т.е. от носа, венците, стомашно-чревния тракт, пикочно-половия тракт, включително абнормно вагинално или увеличено менструално кървене) и анемия се наблюдават по-често при дългосрочно лечение с ривароксабан в сравнение с лечение с АВК. По тази причина, в допълнение към адекватното клинично наблюдение, лабораторно изследване на хемоглобина/хематокрита би могло да бъде от полза за откриване на окултно кървене и за определяне на клиничната значимост на явно кървене, по преценка според случая.

Няколко подгрупи пациенти, описани по-подробно по-долу, са с повишен риск от кървене. Тези пациенти следва да бъдат внимателно проследени за белези и симптоми на свързани с кървене усложнения и анемия след началото на лечението (вж. точка 4.8). При пациенти, получаващи ривароксабан за профилактика на ВТЕ след планово ставно протезиране на тазобедрената или на колянната става, това може да става чрез редовни физикални прегледи на пациентите, често проверяване на раневия дренаж и периодично измерване на хемоглобина.

При всяко неизяснено понижаване на хемоглобина или кръвното налягане трябва да се търси източник на кървене.

Въпреки че лечението с ривароксабан не изисква рутинно проследяване на експозицията, е възможно измерените нива на ривароксабан с калибриран количествен анти-фактор Xa тест да бъдат полезни в извънредни ситуации, когато данни за експозицията на ривароксабан могат да помогнат с информация за взимане на клинични решения, например предозиране и спешна операция (вж. точки 5.1 и 5.2).

Бъбречно увреждане

При пациенти с тежко бъбречно увреждане (креатининов клирънс < 30 ml/min) е възможно плазмените нива на ривароксабан да бъдат значително повишени (средно 1,6 пъти), което може да доведе до повишен риск от кървене. Ривароксабан Accord трябва да се прилага внимателно при пациенти с креатининов клирънс 15 - 29 ml/min. Не се препоръчва употребата при пациенти с креатининов клирънс < 15 ml/min (вж. точки 4.2 и 5.2).

При пациенти с умерено бъбречно увреждане (креатининов клирънс 30 - 49 ml/min), които получават едновремено други лекарства, повишаващи плазмените концентрации на ривароксабан, Ривароксабан Accord трябва да се прилага внимателно (вж. точка 4.5).

Взаимодействие с други лекарствени продукти

Не се препоръчва употребата на Ривароксабан Accord при пациенти, които получават едновременно системно лечение с азолови антимикотици (като кетоконазол, итраконазол, вориконазол и посаконазол) или HIV-протеазни инхибитори (напр. ритонавир). Тези активни вещества са мощни инхибитори на CYP3A4 и P-gp и по тази причина могат да повишат плазмената концентрация на ривароксабан до клинично значимо ниво (средно 2,6 пъти), което може да доведе до повишен риск от кървене (вж. точка 4.5).

Необходимо е внимание при пациенти, които едновременно са на лечение с лекарствени продукти, които повлияват хемостазата, като нестероидни противовъзпалителни средства (НСПВС), ацетилсалицилова киселина (АСК) и инхибитори на тромбоцитната агрегация или селективни инхибитори на обратното захващане на серотонина (selective serotonin reuptake inhibitors, SSRI) и инхибитори на обратното захващане на серотонина и норепинефрина (serotonin norepinephrine reuptake inhibitors, SNRI). За пациентите с риск за улцерозно стомашно-чревно заболяване може да се помисли за подходящо профилактично лечение (вж. точка 4.5).

Други рискови фактори за кървене

Подобно на други антитромботични средства, ривароксабан не се препоръчва при пациенти с повишен риск от кървене, като:

* вродени или придобити нарушения в кръвосъсирването
* неконтролирана тежка артериална хипертония
* друго стомашно-чревно заболяване без активно разязвяване, което потенциално може да доведе до усложнения с кървене (напр. възпалително заболяване на червата, езофагит, гастрит и гастро-езофагеална рефлуксна болест)
* съдова ретинопатия
* бронхиектазии или анамнеза за кървене в белия дроб.

Пациенти с раково заболяване

Пациентите със злокачествено заболяване може едновременно да са изложени и на по-висок риск от кървене и тромбоза. Индивидуалната полза от антитромботичното лечение трябва да се прецени спрямо риска от кървене при пациенти с активно раково заболяване в зависимост от локацията на тумора, антинеопластичната терапия и стадия на заболяването. Туморите, разположени в стомашно-чревния или пикочно-половия тракт, са свързани с повишен риск от кървене по време на терапията с ривароксабан.

При пациенти със злокачествени новообразувания с висок риск от кървене, употребата на ривароксабан е противопоказана (вж. точка 4.3).

Пациенти с клапни протези

Ривароксабан не трябва да се използва за тромбопрофилактика при пациенти, които наскоро са преминали транскатетърна смяна на аортната клапа (TAVR). Безопасността и ефикасността на ривароксабан не са проучени при пациенти със сърдечно клапно протезиране; о тази причина, няма данни в подкрепа на това, че ривароксабан осигурява адекватна антикоагулация в тази популация пациенти. Лечението с Ривароксабан Accord не се препоръчва при тези пациенти.

Пациенти с антифосфолипиден синдром

Директно действащи перорални антикоагуланти (DOACs), включително ривароксабан, не се препоръчват при пациенти с анамнеза за тромбоза, които са диагностицирани с антифосфолипиден синдром. По-специално при тройнопозитивни пациенти (за лупусен антикоагулант, антикардиолипинови антитела и антитела срещу бета-2-гликопротеин I), лечението с DOACs може да бъде свързано с повишена честота на повтарящи се тромботични събития в сравнение с терапията с антагонист на витамин К.

Хирургично лечение на фрактури на бедрената кост

Ривароксабан не е изследван в рамките на интервенционални клинични проучвания за проучване на ефикасността и безопасността при пациенти, подложени на хирургично лечение на фрактури на бедрената кост.

Хемодинамично нестабилни пациенти с БЕ или пациенти, които се нуждаят от тромболиза или белодробна емболектомия.

Ривароксабан Accord не се препоръчва като алтернатива на нефракционирания хепарин при пациенти с белодробен емболизъм, които са хемодинамично нестабилни или на които може да се направи тромболиза или белодробна емболектомия, тъй като безопасността и ефикасността на ривароксабан не са установени при тези клинични ситуации.

Спинална/епидурална анестезия или пункция

При прилагане на невроаксиална анестезия (спинална/епидурална анестезия) или при спинална/епидурална пункция пациентите, лекувани с антитромботични средства като профилактика срещу тромбоемболични усложнения, са с повишен риск за развитие на епидурални или спинални хематоми, които биха могли да доведат до продължителна или постоянна парализа. Рискът от подобни събития може да е повишен при използването на трайни епидурални катетри в постоперативния период или при едновременното използване на лекарствени продукти, повлияващи хемостазата. Също така рискът може да бъде повишен при травматична или неколкократна епидурална или спинална пункция. Пациентите трябва да бъдат следени редовно за признаци и симптоми на неврологично увреждане (напр. изтръпване или слабост в краката, чревна дисфункция или дисфункция на пикочния мехур). Ако бъде забелязан неврологичен дефицит, се налага спешна диагностика и лечение. Преди невроаксиални интервенции лекарят трябва да прецени съотношението между потенциалните ползи и рискове при пациентите на антикоагулантно лечение или при пациентите, на които предстои антикоагулантно лечение като антитромботична профилактика.

За намаляване на потенциалния риск от кървене, свързано с едновременното прилагане на ривароксабан и невроаксиална (епидурална /спинална) анестезия или спинална пункция, трябва да се има предвид фармакокинетичния профил на ривароксабан. Поставянето или премахването на епидурален катетър или лумбална пункция се извършва най-добре, когато антикоагулантния ефект на ривароксабан се оценява като нисък (вж. точка 5.2).

Най-малко 18 часа трябва да изминат след последното приложение на ривароксабан преди да се отстрани епидуралния катетър. След отстраняването на катетъра, най-малко 6 часа трябва да изминат преди да се приложи следващата доза ривароксабан.

В случай на травматично пунктиране приемът на ривароксабан трябва да се отложи с 24 часа.

Препоръки за дозирането преди и след инвазивни процедури и хирургични интервенции, различни от планово ставно протезиране на тазобедрената или на колянната става

Ако се налага провеждане на инвазивна процедура или хирургична интервенция, Ривароксабан Accord 10 mg трябва да бъде спрян по възможност поне 24 часа преди интервенцията и въз основа на клиничната преценка на лекуващия лекар. Ако процедурата не може да бъде отложена, трябва да се прецени повишеният риск от кървене спрямо спешността на интервенцията.

Приемът на Ривароксабан Accord трябва да се възобнови възможно най-скоро след инвазивната процедура или хирургичната интервенция, ако клиничната ситуация позволява и е постигната адекватна хемостаза, както е определено от лекуващия лекар (вж. точка 5.2).

Популация в старческа възраст

С увеличаването на възрастта може да се увеличи рискът от хеморагия (вж. точка 5.2).

Дерматологични реакции

По време на постмаркетингово наблюдение във връзка с употребата на ривароксабан се съобщава за сериозни кожни реакции, включително синдром на Stevens-Johnson/токсична епидермална некролиза и DRESS синдром (вж. точка 4.8). Изглежда, че пациентите са изложени на най-голям риск от тези реакции в началото на терапията: в повечето случаи, началото на реакцията се проявява през първите седмици от лечението. Ривароксабан трябва да се преустанови при първа поява на тежък кожен обрив (напр. разпространяващ се, интензивен и/или свързан с образуването на мехури) или друг признак на свръхчувствителност, свързан с лезии на лигавицата.

Информация за помощните вещества

Ривароксабан Accord съдържа лактоза. Пациенти с редки наследствени проблеми на непоносимост към галактоза, пълен лактазен дефицит или глюкозо-галактозна малабсорбция не трябва да приемат това лекарство. Този лекарствен продукт съдържа по-малко от 1 mmol натрий (23 mg) на таблетка, т.е. може да се каже, че практически не съдържа натрий.

**4.5 Взаимодействие с други лекарствени продукти и други форми на взаимодействие**

Инхибитори на CYP3A4 и P-gp

Едновременното приложение на ривароксабан и кетоконазол (400 mg един път дневно) или ритонавир (600 mg два пъти дневно) води до 2,6 пъти / 2,5 пъти по-висока AUC за ривароксабан и 1,7 пъти / 1,6 пъти по-висока средна Cmax, със значително повишаване на фармакодинамичните ефекти, което може да доведе до повишен риск от кървене. По тази причина не се препоръчва употребата на ривароксабан при пациенти, които получават едновременно системно лечение с азолови антимикотици, като кетоконазол, итраконазол, вориконазол и посаконазол или с HIV-протеазни инхибитори. Тези активни вещества са мощни инхибитори на CYP3A4 и P-gp (вж. точка 4.4).

Очаква се активни вещества, които инхибират мощно само един от пътищата на елиминиране на ривароксабан или CYP3A4 или P-gp да повишат в по-малка степен плазмените концентрации на ривароксабан. Например кларитромицин (500 mg два пъти на ден), който се приема за силен инхибитор на CYP3A4 и умерен инхибитор на P-gp, е води до повишаване на средната AUC на ривароксабан с 1,5 пъти и на Cmax – с 1,4 пъти. Взаимодействието с кларитромицин вероятно не е клинично значимо при повечето пациенти, но може да бъде потенциално значимо при високорискови пациенти. (За пациенти с бъбречно увреждане: вж. точка 4.4).

Еритромицин (500 mg три пъти дневно), който инхибира умерено CYP3A4 и P‑gp, е довел до 1,3 пъти повишение на средната AUC и Cmax на ривароксабан. Взаимодействието с еритромицин вероятно не е клинично значимо при повечето пациенти, но може да бъде потенциално значимо при високорискови пациенти.

При лица с леко бъбречно увреждане еритромицин (500 mg три пъти дневно) води до 1,8‑кратно повишаване на средната AUC на ривароксабан и 1,6 пъти повишение на Cmax в сравнение с индивиди с нормална бъбречна функция. При лица с умерено бъбречно увреждане еритромицин е довел до 2,0 пъти повишение на средната AUC на ривароксабан и 1,6 пъти повишение на Cmax в сравнение с индивиди с нормална бъбречна функция. Ефектът на еритромицин е адитивен към този на бъбречното увреждане (вж. точка 4.4).

Флуконазол (400 mg един път дневно), който се смята за умерен инхибитор на CYP3A4, е довел до повишаване с 1,4 пъти на средната AUC на ривароксабан и 1,3 пъти на средната Cmax. Взаимодействието с флуконазол вероятно не е клинично значимо при повечето пациенти, но може да бъде потенциално значимо при високорискови пациенти. (За пациенти с бъбречно увреждане: виж точка 4.4).

Като се имат предвид ограничените клинични данни с дронедарон, едновременното приложение с ривароксабан трябва да се избягва.

Антикоагуланти

След комбинирано приложение на еноксапарин (еднократна доза от 40 mg) и ривароксабан (еднократна доза от 10 mg) е наблюдаван адитивен ефект върху активността на антифактор Xa, без никакви допълнителни ефекти по отношение на коагулационните тестове (PT, aPTT). Еноксапарин не е повлиял фармакокинетиката на ривароксабан.

Поради повишения риск от кървене е необходимо внимание при пациенти, които са на едновременно лечение с други антикоагуланти (вж. точки 4.3 и 4.4).

НСПВС/инхибитори на тромбоцитната агрегация

Не е наблюдавано клинично значимо удължаване на времето на кървене след едновременно приложение на ривароксабан (15 mg) и 500 mg напроксен. Въпреки това е възможно да има пациенти с по‑изразен фармакодинамичен отговор.

Не са наблюдавани клинично значими фармакокинетични или фармакодинамични взаимодействия при едновременно приложение на ривароксабан и 500 mg ацетилсалицилова киселина.

Клопидогрел (300 mg начална доза, последвана от 75 mg поддържаща доза) не е показал фармакокинетично взаимодействие с ривароксабан (15 mg), но е наблюдавано значимо удължаване на времето на кървене при една подгрупа пациенти, което не е корелирало с агрегацията на тромбоцитите, нивата на P-селектин или GPIIb/IIIa рецепторите.

Необходимо е внимание при пациенти, които едновременно са лекувани с НСПВС (включително ацетилсалицилова киселина) и инхибитори на тромбоцитната агрегация, понеже тези лекарствени продукти обикновено повишават риска от кървене (вж. точка 4.4).

SSRI/SNRI

Както при други антикоагуланти може да съществува възможност пациентите да са с повишен риск от кървене в случай на съпътстваща употреба със SSRI или SNRI поради ефекта им върху тромбоцитите, за който се съобщава. При съпътстваща употреба в клиничната програма с ривароксабан, във всички групи на лечение се наблюдава числено по-висока честота на голям или неголям клинично значим кръвоизлив.

Варфарин

Преминаването от лечение с антагониста на витамин К варфарин (INR 2,0 до 3,0) към лечение с ривароксабан (20 mg) или от ривароксабан (20 mg) към варфарин (INR 2,0 до 3,0) повишава съотношението протромбиново време/INR (Neoplastin) повече от адитивно (възможно е да се наблюдават отделни стойности на INR до 12), докато ефектите по отношение на aPTT, инхибирането на активността на фактор Xa и потенциала на ендогенния тромбин са адитивни.

При желание да се изследват фармакодинамичните ефекти на ривароксабан в периода на смяната на терапията могат да се използват показатели, като активност на анти‑фактор Xa, PiCT и Heptest, понеже тези тестове не се повлияват от варфарин. На четвъртия ден след последната доза варфарин, всички показатели (вкл. PT, aPTT, инхибиране на активността на фактор Xa и ETP) отразяват единствено ефекта на ривароксабан.

При желание да се изследват фармакодинамичните ефекти на варфарин в периода на смяна на терапията може да се използва измерването на INR при Ctrough на ривароксабан (24 часа след предходния прием на ривароксабан), тъй като този показател се повлиява в минимална степен от ривароксабан в тази времева точка.

Не е наблюдавано фармакокинетично взаимодействие между варфарин и ривароксабан.

Индуктори на CYP3A4

Едновременото приложение на ривароксабан и мощния индуктор на CYP3A4 рифампицин води до около 50% понижаване на средната AUC за ривароксабан, с успоредно намаляване на фармакодинамичните му ефекти. Едновременната употреба на ривароксабан с други мощни индуктори на CYP3A4 (напр. фенитоин, карбамазепин, фенобарбитал или жълт кантарион (*Hypericum perforatum*)) също може да доведе до намалени плазмени концентрации на ривароксабан. Затова трябва да се избягва едновременното прилагане на мощни индуктори на CYP3A4, освен ако пациентът не се следи внимателно за белези и симптоми на тромбоза.

Други съпътстващи терапии:

Не са наблюдавани клинично значими фармакокинетични или фармакодинамични взаимодействия при едновременно приложение на ривароксабан и мидазолам (субстрат на CYP3A4), дигоксин (субстрат на P-gp), аторвастатин (субстрат на CYP3A4 и P-gp) или омепразол (инхибитор на протонната помпа). Ривароксабан нито инхибира, нито индуцира някоя от основните изоформи на CYP, например CYP3A4.

Не са наблюдавани клинично значими взаимодействия с храни (вж. точка 4.2).

Лабораторни показатели

Коагулационните параметри (напр. PT, aPTT, HepTest) се повлияват според очакванията с оглед на механизма на действие на ривароксабан (вж. точка 5.1).

**4.6 Фертилитет, бременност и кърмене**

Бременност

Безопасността и ефикасността на ривароксабан при бременни жени не са установени. Проучванията при животни показват репродуктивна токсичност (вж. точка 5.3). Поради потенциалната репродуктивна токсичност, присъщия риск от кървене и данните, показващи, че ривароксабан преминава през плацентата, ривароксабан е противопоказан по време на бременност (вж. точка 4.3).

Жените с детероден потенциал трябва да избягват да забременяват по време на лечението с ривароксабан.

Кърмене

Безопасността и ефикасността на ривароксабан при кърмещи жени не са установени. Проучванията при животни показват, че ривароксабан се секретира в млякото. По тази причина ривароксабан е противопоказан в периода на кърмене (вж. точка 4.3). Трябва да се вземе решение, дали да се преустанови кърменето или да се преустанови/да не се приложи терапията.

Фертилитет

Не са провеждани конкретни проучвания с ривароксабан при хора за оценка на ефектите по отношение на фертилитета. При едно проучване по отношение на фертилитета при мъжки и женски плъхове не са наблюдавани ефекти (вж. точка 5.3).

**4.7 Ефекти върху способността за шофиране и работа с машини**

Ривароксабан повлиява в малка степен способността за шофиране и работа с машини. Има съобщения за нежелани реакции като синкоп (честота: нечести) и замаяност (честота: чести) (вж. точка 4.8).

Пациентите, при които се развият тези нежелани реакции, не трябва да шофират или работят с машини.

**4.8 Нежелани лекарствени реакции**

Резюме на профила на безопасност

Безопасността на ривароксабан е проучена в тринадесет основни проучвания фаза III (вж. Таблица 1).

Общо 69 608 възрастни пациенти в деветнадесет проучвания фаза III и 488 педиатрични пациенти в две проучвания фаза II и две проучвания фаза III са с експозиция на ривароксабан.

**Таблица 1: Брой проучени пациенти, обща дневна доза и максимална продължителност на лечението при проучвания при възрастни и педиатрични пациенти фаза III**

| **Показание** | **Брой пациенти\*** | **Обща дневна доза** | **Максимална продължителност на лечението** |
| --- | --- | --- | --- |
| Профилактика на венозен тромбоемболизъм (ВТЕ) при възрастни пациенти, подложени на планово ставно протезиране на тазобедрената или на колянната става | 6 097 | 10 mg | 39 дни |
| Профилактика на ВТЕ при нехирургични пациенти | 3 997 | 10 mg | 39 дни |
| Лечение на дълбока венозна тромбоза (ДВТ), белодробен емболизъм (БЕ) и профилактика на рецидиви | 6 790 | Ден 1 - 21: 30 mg  Ден 22 и след това: 20 mg  След най-малко 6 месеца: 10 mg или 20 mg | 21 месеца |
| Лечение на ВТЕ и профилактика на рецидиви на ВТЕ при новородени на термина и деца на възраст под 18 години след започване на стандартно антикоагулантно лечение. | 329 | Доза, коригирана според телесното тегло, за постигане на експозиция като тази, наблюдавана при възрастни, лекувани за ДВТ с 20 mg ривароксабан един път дневно | 12 месеца |
| Профилактика на инсулт и системен емболизъм при пациенти с неклапно предсърдно мъждене | 7 750 | 20 mg | 41 месеца |
| Профилактика на атеротромботични събития при пациенти след остър коронарен синдром (ОКС) | 10 225 | 5 mg или 10 mg съответно, приложени едновременно с АСК, или с АСК плюс клопидогрел или тиклопидин | 31 месеца |
| Профилактика на атеротромботични събития при пациенти с КАБ/ПАБ | 18 244 | 5 mg, приложени едновременно с АСК или 10 mg самостоятелно | 47 месеца |
| 3 256\*\* | 5 mg, приложени едновременно с АСК | 42 месеца |

\*Пациенти, които са били експонирани на поне една доза ривароксабан

\*\*От проучването VOYAGER PAD

Най-често съобщаваните нежелани реакции при пациенти, които получават ривароксабан, са били хеморагии (Таблица 2) (вж. също точка 4.4 и "Описание на избрани нежелани реакции" по-долу). Най-често съобщаваните хеморагии са епистаксис (4,5%) и кървене в стомашно-чревния тракт (3,8%).

**Таблица 2: Честота на събитията на кървене\* и анемия при пациенти с експозиция на ривароксабан в завършилите проучвания при възрастни и педиатрични пациенти фаза III**

| **Показание** | **Всякакъв тип кървене** | **Анемия** |
| --- | --- | --- |
| Профилактика на венозен  тромбоемболизъм (ВТЕ) при възрастни пациенти, подложени на планово ставно протезиране на тазобедрената или на колянната става | 6,8% от пациентите | 5,9% от пациентите |
| Профилактика на венозен тромбоемболизъм при нехирургични пациенти | 12,6% от пациентите | 2,1% от пациентите |
| Лечение на ДВТ, БЕ и профилактика на рецидиви | 23% от пациентите | 1,6% от пациентите |
| Лечение на ВТЕ и профилактика на рецидиви на ВТЕ при новородени на термина и деца на възраст под 18 години след започване на стандартно антикоагулантно лечение | 39,5% от пациентите | 4,6% от пациентите |
| Профилактика на инсулт и системен емболизъм при пациенти с неклапно предсърдно мъждене | 28 на 100 пациентогодини | 2,5 на 100 пациентогодини |
| Профилактика на атеротромботични събития при пациенти след ОКС | 22 на 100 пациентогодини | 1,4 на 100 пациентогодини |
| Профилактика на атеротромботични събития при пациенти с КАБ/ПАБ | 6,7 на 100 пациентогодини | 0,15 на 100 пациентогодини\*\* |
| 8,38 на 100 пациентогодини# | 0,74 на 100 пациентогодини\*\*\*# |

\* Всички събития на кървене от всички проучвания с ривароксабан са събрани, докладвани и оценени.

\*\* В проучването COMPASS се наблюдава ниска честота на анемия, тъй като е приложен селективен подход за събиране на нежелани събития.

\*\*\* Приложен е селективен подход за събиране нежелани събития

# От проучването VOYAGER PAD

Списък на нежеланите реакции в табличен вид

Честотите на нежеланите реакции, свързани с ривароксабан, при възрастни и педиатрични пациенти са обобщени в Таблица 3 по-долу по системо-органни класове (по MedDRA) и по честота.

В зависимост от честотата те се определят като:

много чести (≥ 1/10)

чести ( ≥ 1/100 до < 1/10)

нечести (≥ 1/1 000 до < 1/100)

редки (≥ 1/10 000 до < 1 /1 000)

много редки ( < 1/10 000)

с неизвестна честота: от наличните данни не може да бъде направена оценка.

**Таблица 3: Всички нежелани реакции, съобщени при възрастни пациенти в клинични изпитвания фаза ІІІ или при постмаркетингова употреба\* и в две проучвания фаза II и две проучвания фаза III при педиатрични пациенти**

| **Чести** | **Нечести** | **Редки** | **Много редки** | **С неизвестна честота** |
| --- | --- | --- | --- | --- |
| **Нарушения на кръвта и лимфната система** | | | | |
| Анемия (вкл. съответни лабораторни параметри) | Тромбоцитоза (вкл. повишаване на броя на тромбоцитите)A,  Тромбоцитопения |  |  |  |
| **Нарушения на имунната система** | | | | |
|  | Алергична реакция, алергичен дерматит, Ангиоедем и алергичен оток |  | Анафилактични реакции, включително анафилактичен шок |  |
| **Нарушения на нервната система** | | | | |
| Замаяност, главоболие | Мозъчен и вътречерепен кръвоизлив, синкоп |  |  |  |
| **Нарушения на очите** | | | | |
| Очен кръвоизлив (вкл. конюнктивален кръвоизлив) |  |  |  |  |
| **Сърдечни нарушения** | | | | |
|  | Тахикардия |  |  |  |
| **Съдови нарушения** | | | | |
| Хипотония, хематом |  |  |  |  |
| **Респираторни, гръдни и медиастинални нарушения** | | | | |
| Епистаксис, хемоптиза |  |  | Еозинофилна  пневмония |  |
| **Стомашно‑чревни нарушения** | | | | |
| Кървене от венците, кървене от стомашно‑чревния тракт (вкл. ректално кървене), стомашно‑чревни и абдоминални болки, диспепсия, гадене, запекA, диария, повръщанеA | Сухота в устата |  |  |  |
| **Хепатобилиарни нарушения** | | | | |
| Повишаване на трансаминазите | Чернодробно увреждане, Повишен билирубин, повишена алкална фосфатаза в кръвтаА, повишена GGTA | Жълтеница, Повишаване на конюгирания билирубин (със или без съпътстващо повишаване на ALT),  Холестаза, Хепатит (включително хепатоцелуларно увреждане) |  |  |
| **Нарушения на кожата и подкожната тъкан** | | | | |
| Сърбеж (вкл. нечести случаи на генерализиран сърбеж), обрив, екхимози, кожни и подкожни кръвоизливи | Уртикария |  | Синдром на Stevens-Johnson/Токсична епидермална некролиза, DRESS синдром |  |
| **Нарушения на мускулно‑скелетната система и съединителната тъкан** | | | | |
| Болка в крайницитеA | Хемартроза | Кръвоизлив в мускул |  | Компартмент синдром в резултат на кървене |
| **Нарушения на бъбреците и пикочните пътища** | | | | |
| Кървене от урогениталния тракт (вкл. хематурия и менорагияB), бъбречно увреждане (вкл. повишение на нивото на креатинина в кръвта, повишение на нивото на уреята в кръвта)P |  |  |  | Бъбречна недостатъчност/остра бъбречна недостатъчност в резултат на кървене, достатъчна да предизвика хипоперфузия, нефропатия, свързана с антикоагуланти |
| **Общи нарушения и ефекти на мястото на приложение** | | | | |
| Повишена температураА, периферен оток, понижена обща сила и енергичност (вкл. умора и астения) | Неразположение (вкл. прилошаване) | Локализиран отокА |  |  |
| **Изследвания** | | | | |
|  | Повишен LDHA, повишена липазаA, повишена амилазаA |  |  |  |
| **Наранявания, отравяния и усложнения, възникнали в резултат на интервенции** | | | | |
| Кървене след някаква процедура (вкл. постоперативна анемия и кървене от рана), контузия, секреция от раниA |  | Съдова псевдоаневризмаC |  |  |

A: наблюдавани при профилактика на ВТЕ при възрастни пациенти, подложени на планово ставно протезиране на тазобедрената или колянната става

B: наблюдавани при лечение на ДВТ, БЕ или профилактика на рецидиви, като много чести при жени < 55 години

С: наблюдавани като нечести при профилактика на атеротромботични събития при пациенти след ОКС (след перкутанна коронарна интервенция)

\* Приложен е предварително определен селективен подход за събиране на нежелани събития в избрани проучвания фаза III. Честотата на нежеланите реакции не е увеличена и не е установена нова нежелана лекарствена реакция след анализ на тези проучвания.

Описание на избрани нежелани реакции

Поради фармакологичния му механизъм на действие, употребата на ривароксабан може да бъде свързана с повишен риск за окултно или явно кървене от всяка тъкан или орган, което би могло да доведе до постхеморагична анемия. Признаците, симптомите и тежестта (включително фатален изход) ще зависят от локализацията и степента или обема на кървенето и/или анемията (вж. точка 4.9 „Поведение при кървене“). В клиничните проучвания лигавично кървене (т.е. от носа, венците, стомашно-чревния тракт, пикочно-половия тракт, включително абнормно вагинално или повишено менструално кървене) и анемия се наблюдават по-често при дългосрочно лечение с ривароксабан в сравнение с лечение с АВК. По тази причина, в допълнение към адекватното клинично наблюдение, лабораторно изследване на хемоглобина/хематокрита би могло да бъде от полза за откриване на окултно кървене и за определяне на клиничната значимост на явно кървене, по преценка според случая. Възможно е рискът от кървене да бъде повишен при определени групи пациенти, например пациенти с неконтролирана тежка артериална хипертония и/или на съпътстваща терапия, която повлиява хемостазата (вж. точка 4.4 „Риск от хеморагия“). Възможно е менструалното кървене да е по‑силно и/или по‑продължително. Хеморагичните усложнения могат да се проявят като слабост, бледност, замаяност, главоболие или необясними отоци, диспнея и необясним шок. Като резултат от анемията в някои случаи са наблюдавани симптоми на сърдечна исхемия, като болка в гърдите или стенокардия.

Има съобщения за известни усложнения в резултат на тежко кървене, като компартмент синдром и бъбречна недостатъчност в резултат на хипоперфузия, или нефропатия, свързана с антикоагуланти, при използване на ривароксабан. По тази причина вероятността от кървене трябва да се има предвид при преценката на състоянието на всеки пациент, който е подложен на антикоагулантно лечение.

Съобщаване на подозирани нежелани реакции

Съобщаването на подозирани нежелани реакции след разрешаване за употреба на лекарствения продукт е важно. Това позволява да продължи наблюдението на съотношението полза/риск за лекарствения продукт. От медицинските специалисти се изисква да съобщават всяка подозирана нежелана реакция чрез национална система за съобщаване, посочена в [Приложение V](http://www.ema.europa.eu/docs/en_GB/document_library/Template_or_form/2013/03/WC500139752.doc).

**4.9 Предозиране**

Има съобщения за редки случаи на предозиране до 1 960 mg. В случай на предозиране, пациентът трябва да бъде внимателно наблюдаван за усложнения от кървене или други нежелани реакции (вижте точка „Поведение при кървене“). Поради ограничената абсорбция се очаква ефект на насищане без допълнително повишаване на средната плазмена експозиция при супратерапевтични дози ривароксабан от 50 mg или по‑високи.

Съществува специфично неутрализиращо средство (андексанет алфа) срещу фармакодинамичния ефект на ривароксабан (вж. кратката характеристика на продукта, съдържащ андексанет алфа).

В случаи на предозиране на ривароксабан може да се има предвид използването на активен въглен за намаляване на абсорбцията.

Поведение при кървене

Ако при пациент на лечение с ривароксабан се развие свързано с кървене усложнение, следващият прием на ривароксабан трябва да се отложи или лечението трябва да се прекрати, ако е необходимо. Ривароксабан има полуживот от около 5 до 13 часа (вж. точка 5.2). Поведението трябва да е индивидуализирано в зависимост от тежестта и локализацията на кръвоизлива. Може да се използва подходящо симптоматично лечение, като напр. механична компресия (напр. при тежък епистаксис), хирургична хемостаза с процедури за установяване на контрол над кървенето, заместване на обема и мерки за поддържане на хемодинамиката, преливане на кръвни продукти (еритроцитен концентрат или прясно замразена плазма в зависимост от асоциираната анемия или коагулопатия) или тромбоцити.

Ако кървенето не може да бъде овладяно с горепосочените мерки, трябва да се обсъди прилагането или на специфичнo средство за инхибитор на фактор Xa (андексанет алфа), което антагонизира фармакодинамичния ефект на ривароксабан, или на специфично прокоагулантно неутрализиращо средство, като концентрат на протромбиновия комплекс (PCC), активиран концентрат на протромбиновия комплекс (APCC) или рекомбинантен фактор VIIa (r‑FVIIa). Към момента обаче клиничният опит от прилагането на тези лекарствени продукти при пациенти, получаващи ривароксабан, е много ограничен. Препоръката се основава и на ограничени неклинични данни. Може да се обмисли повторното прилагане на рекомбинантен фактор VIIa и дозата трябва да се титрира в зависимост от намаляването на кървенето. В зависимост от възможността на място, в случаи на масивно кървене, трябва да се обмисли консултация със специалист по коагулационни нарушения (вж. точка 5.1).

Не се очаква протамин сулфат и витамин K да повлияват антикоагулантната активност на ривароксабан. Опитът с транексамова киселина е ограничен и липсва такъв с аминокапронова киселина и апротинин при пациенти, получаващи ривароксабан. Няма нито научни доказателства за благоприятно повлияване, нито опит от използването на системния хемостатик дезмопресин при пациенти, получаващи ривароксабан. Поради високата степен на свързване с плазмените протеини не се очаква ривароксабан да може да бъде отделен чрез диализа.

**5. ФАРМАКОЛОГИЧНИ СВОЙСТВА**

**5.1 Фармакодинамични свойства**

Фармакотерапевтична група: Антитромботични средства, директни инхибитори на фактор Ха, ATC код: B01AF01

Механизъм на действие

Ривароксабан е високоселективен директен инхибитор на фактор Xa с перорална бионаличност. Инхибирането на фактор Xa прекъсва вътрешния и външен път на коагулационната каскада, което инхибира както формирането на тромбин, така и образуването на тромби. Ривароксабан не инхибира тромбина (активиран фактор II) и не са наблюдавани ефекти върху тромбоцитите.

Фармакодинамични ефекти

При хора е наблюдавано зависимо от дозата инхибиране на фактор Xa. Протромбиновото време (PT) се повлиява дозозависимо от ривароксабан в тясна връзка с плазмените концентрации (r=0,98), ако за теста се използва Neoplastin. Други реагенти биха дали други резултати. Отчитането на PT трябва да става в секунди, понеже INR е калибрирано и валидирано за кумаринови продукти и не може да се прилага за други антикоагуланти. При пациенти, подложени на големи ортопедични операции, персентилите 5/95 за PT (Neoplastin) 2 - 4 часа след приема на таблетката (т.е. към момента на максимален ефект) са в границите от 13 до 25 секунди (изходните стойности преди хирургическа интервенция са 12 до 15 секунди).

В клинико-фармакологично проучване на обратимите промени във фармакодинамиката на ривароксабан при здрави възрастни доброволци (n=22), е оценяван ефектът на единични дози (50 IU/kg) на два различни типа концентрат на протромбиновия комплекс (PCC), 3-факторен концентрат на протромбиновия комплекс (фактори II, IX и X) и 4-факторен концентрат на протромбиновия комплекс (фактори II, VII, IX и X). 3-факторният концентрат на протромбиновия комплекс е понижил средните стойности на протромбиновото време на Neoplastin с приблизително 1,0 секунда в рамките на 30 минути, в сравнение с понижаване от приблизително 3,5 секунди наблюдавано с 4-факторния концентрат на протромбиновия комплекс. За сравнение, 3-факторният концентрат на протромбиновия комплекс е имал по-голям и по-бърз общ ефект върху обратимите промени в ендогенното образуване на тромбин от 4-факторния концентрат на протромбиновия комплекс (вж. точка 4.9).

Активираното парциално тромбопластиново време (activated partial thomboplastin time – aPTT) и HepTest също са удължени в зависимост от дозата; използването им за оценка на фармакодинамичния ефект на ривароксабан обаче не се препоръчва. Няма необходимост от наблюдение на коагулационите параметри по време на лечението с ривароксабан в клиничната практика. Въпреки това, ако е клинично показано, нивата на ривароксабан могат да бъдат измервани с калибрирани количествени тестове за антифактор Ха (вж. точкa 5.2).

Клинична ефикасност и безопасност

*Профилактика на ВТЕ при възрастни пациенти, подложени на планово ставно протезиране на тазобедрената или на колянната става*

Клиничната програма за ривароксабан е създадена с цел да покаже ефикасността на ривароксабан за профилактика на ВТЕ, т.е. проксимални и дистални тромбози на дълбоките вени (ДВТ) и белодробна емболия (БЕ) при пациенти, подложени на големи ортопедични операции на долните крайници. Над 9 500 пациенти (7 050 с тотално ставно протезиране на тазобедрена става и 2 531 с тотално ставно протезиране на колянна става) са проследени при контролирани, рандомизирани, двойно-слепи клинични проучвания фаза III – програма RECORD.

Ривароксабан 10 mg един път дневно, приложен не по-рано от 6 часа след операцията, е сравнен с еноксапарин 40 mg един път дневно, приложен 12 часа преди операцията.

При всичките три изпитвания фаза III (вж. таблица 4) ривароксабан води до значително намаляване на общия брой на ВТЕ (всякакви ДВТ, установени чрез венография или симптоматично, нефатална БЕ и смърт) и броя на големи ВТЕ (проксимална ДВТ, нефатална БЕ и смърт поради ВТЕ), предварително дефинираните първични и основни вторични крайни точки за ефикасност. Допълнително при всяко едно от трите проучвания честотата на симптоматични ВТЕ (симптоматична ДВТ, нефатална БЕ, смърт, свързана с ВТЕ) е по-ниска в групите пациенти, лекувани с ривароксабан, в сравнение с групите пациенти, лекувани с еноксапарин.

Основната крайна точка за безопасност (масивно кървене) е със съпоставима честота при пациентите, лекувани с ривароксабан 10 mg, спрямо еноксапарин 40 mg.

**Таблица 4: Резултати от клинични проучвания фаза III по отношение на ефикасност и безопасност**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **RECORD 1** | | | **RECORD 2** | | | **RECORD 3** | | |
| **Проучвана популация** | **4 541 пациенти, подложени на тотално ставно протезиране на тазобедрена става** | | | **2 509 пациенти, подложени на тотално ставно протезиране на тазобедрена става** | | | **2 531 пациенти, подложени на тотално ставно протезиране на колянна става** | | |
| **Прилагана доза и продължителност на лечението след операцията** | **Ривароксабан**  **10 mg веднъж дневно**  **35 ± 4 дни** | **Еноксапарин**  **40 mg веднъж дневно**  **35 ± 4 дни** | **p** | **Ривароксабан**  **10 mg веднъж дневно**  **35 ± 4 дни** | **Еноксапарин**  **40 mg веднъж дневно**  **12 ± 2 дни** | **p** | **Ривароксабан**  **10 mg веднъж дневно**  **12 ± 2 дни** | **Еноксапарин**  **40 mg веднъж дневно**  **12 ± 2 дни** | p |
| Общо ВТЕ | 18 (1,1%) | 58 (3,7%) | <0,001 | 17 (2,0%) | 81 (9,3%) | <0,001 | 79 (9,6%) | 166 (18,9%) | <0,001 |
| Големи ВТЕ | 4 (0,2%) | 33 (2,0%) | <0,001 | 6 (0,6%) | 49 (5,1%) | <0,001 | 9 (1,0%) | 24 (2,6%) | 0,01 |
| Симптоматични ВТЕ | 6 (0,4%) | 11 (0,7%) |  | 3 (0,4%) | 15 (1,7%) |  | 8 (1,0%) | 24 (2,7%) |  |
| Масивно кървене | 6 (0,3%) | 2 (0,1%) |  | 1 (0,1%) | 1 (0,1%) |  | 7 (0,6%) | 6 (0,5%) |  |

Анализът на обобщените резултати от проучвания фаза III потвърждават данните, получени от отделните проучвания, по отношение на намаляването на общия брой ВТЕ, големи ВТЕ и симптоматични ВТЕ при използване на ривароксабан 10 mg веднъж дневно в сравнение с еноксапарин 40 mg веднъж дневно.

В допълнение към програмата RECORD фаза III е проведено постмаркетингово, неинтервенционално, отворено кохортно проучване (XAMOS) сред 17 413 пациенти, претърпели голяма ортопедична операция на тазобедрената става или коляното, за да се сравни ривароксабан с други фармакологични антитромботици (стандартно лечение) при реални условия. Симптоматично ВТЕ се наблюдава при 57 (0,6%) в групата пациенти, лекувани с ривароксабан (n = 8,778) и при 88 (1,0%) в групата пациенти на стандартно лечение (n= 8 635; HR 0,63; 95% CI 0,43-0,91) ; популация за безопасност). Масивни кръвоизливи са наблюдавани при 35 (0,4%) и 29 (0,3%) при пациенти в групите на ривароксабан и на стандартно лечение (HR 1,10; 95% CI 0,67-1,80). Следователно, резултатите са в съответствие с резултатите от основните рандомизирани проучвания.

*Лечение на ДВТ, БЕ и профилактика на рецидивиращи ДВТ и БЕ*

Клиничната програма с ривароксабан е планирана с цел да демонстрира ефикасността на ривароксабан при началното и продължителното лечение на остри ДВТ и БЕ и профилактиката на рецидиви.

Над 12 800 пациенти са проучени в четири рандомизирани, контролирани клинични проучвания фаза III (Einstein DVT, Einsten PE, Einstein Extension и Einstein Choice) и допълнително е проведен предварително дефиниран сборен анализ на проучванията Einstein DVT и Einsten PE. Общата комбинирана продължителност на лечението за всички проучвания е до 21 месеца.

В проучването Einstein DVT 3 449 пациенти с остра ДВТ са проучени за лечението на ДВТ и за профилактика на рецидивиращи ДВТ и БЕ (пациентите със симптоматичен БЕ са изключени от това проучване). Продължителността на лечението е 3, 6 или 12 месеца в зависимост от клиничната преценка на изследователя.

За лечението през първите 3 седмици на остра ДВТ са прилагани 15 mg ривароксабан два пъти дневно. След това лечението продължава с 20 mg ривароксабан един път дневно.

В проучването Einsten PE 4 832 пациенти с остър БЕ са проучени за лечението на БЕ и за профилактика на рецидивиращи ДВТ и БЕ. Продължителността на лечението е 3,6 или 12 месеца в зависимост от клиничната преценка на изследователя.

За лечението на остър БЕ през първите 3 седмици са прилагани 15 mg ривароксабан два пъти дневно. След това лечението продължава с 20 mg ривароксабан един път дневно.

И при двете проучвания Einstein DVT и Einsten PE сравнителното лечение включва еноксапарин в продължение на поне 5 дни в комбинация с антагонист на витамин К до постигане на стойност за PT/INR в терапевтичните граници (³ 2,0). Лечението продължава с антагонист на витамин К, като дозата му е такава, че стойностите за PT/INR да са в терапевтичните граници от 2,0 до 3,0.

В проучването Einstein Extension 1 197 пациенти с ДВТ или БЕ са проучени за профилактика на рецидивиращи ДВТ и БЕ. Продължителността на лечението обхваща допълнителни 6 до 12 месеца при пациенти, които са преминали курс на лечение от 6 до 12 месеца на венозен тромбоемболизъм в зависимост от клиничната преценка на изследователя. Сравнява се ривароксабан 20 mg веднъж дневно с плацебо.

Проучванията Einstein DVT, PE и Extension използват едни и същи предварително дефинирани първични и вторични резултати за ефикасност. Първичният резултат за ефикасност е симптоматичен рецидивиращ венозен тромбоемболизъм (ВТЕ), дефиниран като съставен от рецидивираща ДВТ или летален или нелетален БЕ. Вторичният резултат за ефикасност се дефинира като съчетание от рецидивираща ДВТ, нелетален БЕ и смъртност независимо от причината.

В проучване Einstein Choice 3 396 пациенти с потвърдена симптоматична ДВТ и/или БЕ, които са завършили 6 до 12-месечно антикоагулантно лечение, са проучени за профилактика на фатален БЕ и нефатални симптоматични ДВТ и БЕ. Пациентите с показание за продължително антикоагулантно лечение с терапевтична доза са изключени от проучването. Продължителността на лечението е до 12 месеца в зависимост от датата на индивидуалното рандомизиране (медиана: 351 дни). Ривароксабан 20 mg веднъж дневно и ривароксабан 10 mg веднъж дневно са сравнени със 100 mg ацетилсалицилова киселина веднъж дневно.

Първичният резултат за ефикасност е симптоматичен рецидивиращ венозен тромбоемболизъм (ВТЕ), дефиниран като смесицата от рецидивираща ДВТ или фатален или нефатален БЕ.

В проучването Einstein DVT (вж. Таблица 5) се показва, че ривароксабан е с не по-малка ефективност от еноксапарин/АВК за първичния резултат за ефикасност (p < 0,0001 (тест за не по-малка ефективност)); Коефициент на риск (КР): 0,680 (0,443 ‑ 1,042), p = 0,076 (тест за превъзходство)). Предварително дефинираната нетна клинична полза (първичен резултат за ефикасност плюс кръвоизливи) се съобщава с КР 0,67 ((95% ДИ: 0,47 ‑ 0,95), номинална p стойност p = 0,027) в полза на ривароксабан. INR стойностите са в терапевтичния диапазон средно 60,3% от времето при средна продължителност на лечението от 189 дни, и 55,4%, 60,1% и 62,8% от времето при групите с планирано лечение с продължителност съответно 3, 6 и 12 месеца. В групата на еноксапарин/АВК няма ясна връзка между нивото на средното централно TTR (време в таргетен INR диапазон 2,0 ‑ 3,0) при тертилите с еднакъв размер и честотата на рецидивиращите ВТЕ (p = 0,932 за взаимодействие). В най-горния тертил по отношение на центъра Коефициентът на Риск (КР) при ривароксабан спрямо варфарин е 0,69 (95% ДИ: 0,35 ‑ 1,35).

Честотите за първичния резултат за безопасност (големи или клинично значими неголеми кръвоизливи), както и за вторичния резултат за безопасност (големи кръвоизливи), са сходни за двете терапевтични групи.

|  |  |  |
| --- | --- | --- |
| **Таблица 5: Резултати за ефикасност и безопасност от фаза III Einstein DVT** | | |
| **Проучвана популация** | **3 449 пациенти със симптоматична остра дълбока венозна тромбоза** | | |
| **Доза и продължителност на лечението** | **Ривароксабанa)**  **3, 6 или 12 месеца**  **N=1 731** | **Еноксапарин/АВКb)**  **3, 6 или 12 месеца**  **N=1 718** | |
| Симптоматичен рецидивиращ ВТЕ\* | 36 (2,1%) | 51 (3,0%) | |
| Симптоматичен рецидивиращ БЕ | 20 (1,2%) | 18 (1,0%) | |
| Симптоматична рецидивираща ДВТ | 14 (0,8%) | 28 (1,6%) | |
| Симптоматични БЕ и ДВТ | 1  (0,1%) | 0 | |
| Фатален БЕ/смърт, където БЕ не може да бъде изключен | 4 (0,2%) | 6 (0,3%) | |
| Голямо или клинично значимо неголямо кървене | 139 (8,1%) | 138 (8,1%) | |
| Големи кръвоизливи | 14 (0,8%) | 20 (1,2%) | |
| a) Ривароксабан 15 mg два пъти дневно за 3 седмици, последвано от 20 mg веднъж дневно  b) Еноксапарин за най-малко 5 дни, застъпен и последван от АВК **\*** p < 0,0001 (не по-малка ефикасност по отношение на предварително определен КР 2,0); КР: 0,680 (0,443 - 1,042), p = 0,076 (превъзходство) | | | |

В проучването Einstein PE (вж. Таблица 6) е демонстрирано, че ривароксабан е с не по-малка ефикасност от еноксапарин/АВК за първичния резултат за ефикасност (p=0,0026 (тест за не по-малка ефикасност); КР: 1,123 (0,749 - 1,684)). Предварително дефинираната нетна клинична полза (първичен резултат за ефикасност плюс големи кръвоизливи) се съобщава с КР от 0,849 ((95% ДИ: 0,633 - 1,139), номинална р стойност р = 0,275). INR стойностите са в терапевтичния диапазон средно 63% от времето при средна продължителност на лечението от 215 дни и 57%, 62% и 65% от времето при групите с планирано лечение с продължителност съответно 3, 6 и 12 месеца. В групата на еноксапарин/АВК няма ясна връзка между нивото на средното централно TTR (време в таргетен INR диапазон 2,0 ‑ 3,0) при терцилите с еднакъв размер и честотата на рецидивиращите ВТЕ (p = 0,082 за взаимодействие). В най-горния терцил по отношение на центъра Коефициентът на Риск (КР) при ривароксабан спрямо варфарин е 0,642 (95% ДИ: 0,277 ‑ 1,484).

Честотите за първичния резултат за безопасност (големи или клинично значими неголеми кръвоизливи) са малко по-ниски в групата на лечение с ривароксабан (10,3% (249/2 412)) в сравнение с групата на лечение с еноксапарин/АВК (11,4% (274/2 405)). Честотата за вторичния резултат за безопасност (големи кръвоизливи) е по-ниска в групата на ривароксабан (1,1% (26/2 412)) в сравнение с групата на еноксапарин/АВК (2,2% (52/2 405)) с КР 0,493 (95% ДИ: 0,308 ‑ 0,789).

|  |  |  |
| --- | --- | --- |
| **Таблица 6: Резултати за ефикасност и безопасност от фаза III Einstein PE** | | |
| **Проучвана популация** | **4 832 пациенти с остра симптоматична БЕ** | | |
| **Доза и продължителност на лечението** | **РивароксабанPa)**  **3, 6 или 12 месеца**  **N=2 419** | **Еноксапарин/АВКb)**  **3, 6 или 12 месеца**  **N=2 413** | |
| Симптоматичен рецидивиращ ВТЕ\* | 50 (2,1%) | 44 (1,8%) | |
| Симптоматичен рецидивиращ БЕ | 23 (1,0%) | 20 (0,8%) | |
| Симптоматична рецидивираща ДВТ | 18 (0,7%) | 17 (0,7%) | |
| Симптоматични БЕ и ДВТ | 0 | 2  (<0,1%) | |
| Фатален БЕ/смърт, където БЕ не може да бъде изключен | 11 (0,5%) | 7 (0,3%) | |
| Голямо или клинично значимо неголямо кървене | 249 (10,3%) | 274 (11,4%) | |
| Големи кръвоизливи | 26 (1,1%) | 52 (2,2%) | |
| a) Ривароксабан 15 mg два пъти дневно за 3 седмици, последвано от 20 mg веднъж дневно  b) Еноксапарин за най-малко 5 дни, застъпен и последван от АВК **\*** p < 0,0026 (не по-малка ефикасност по отношение на предварително определен КР от 2,0); КР: 1,123 (0,749 - 1,684) | | | |

Проведен е предварително дефиниран обобщен анализ на резултата от проучванията Einstein DVT и PE (вж. Таблица 7).

**Таблица 7: Резултати за ефикасност и безопасност от сборен анализ на фаза III Einstein DVT и PE**

| **Проучвана популация** | **8 281 пациенти с остри симптоматични ДВТ или БЕ** | |
| --- | --- | --- |
| **Доза и продължителност на лечението** | **Ривароксабанa)**  **3, 6 или 12 месеца**  **N = 4 150** | **Еноксапарин/АВКb)**  **3, 6 или 12 месеца**  **N = 4 131** |
| Симптоматичен рецидивиращ ВТЕ\* | 86 (2,1%) | 95 (2,3%) |
| Симптоматичен рецидивиращ БЕ | 43 (1,0%) | 38 (0,9%) |
| Симптоматична рецидивираща ДВТ | 32 (0,8%) | 45 (1,1%) |
| Симптоматични БЕ и ДВТ | 1  (<0,1%) | 2  (<0,1%) |
| Фатален БЕ/смърт, при която не може да се изключи БЕ | 15 (0,4%) | 13 (0,3%) |
| Големи или клинично значими неголеми кръвоизливи | 388 (9,4%) | 412 (10,0%) |
| Големи кръвоизливи | 40 (1,0%) | 72 (1,7%) |
| a) Ривароксабан 15 mg два пъти дневно за 3 седмици, последвано от 20 mg веднъж дневно  b) Еноксапарин за най-малко 5 дни, застъпен и последван от АВК  **\*** p < 0,0001 (не по-малка ефикасност по отношение на предварително определен КР от 1,75); КР: 0,886 (0,661 - 1,186) | | |

Предварително дефинираната нетна клинична полза (първичен резултат за ефикасност плюс големи кръвоизливи) на сборния анализ се съобщава с КР от 0,771 ((95% ДИ: 0,614 - 0,967), номинална р стойност р = 0,0244).

В проучването Einstein Extension (вж. Таблица 8) ривароксабан превъзхожда плацебо по отношение на първичните и вторичните резултати за ефикасност. За първичния резултат за безопасност (големи кръвоизливи) се установява незначимо числено по‑висока честота при пациентите на лечение с ривароксабан 20 mg един път на ден в сравнение с плацебо. Вторичният резултат за безопасност (големи или клинично значими неголеми кръвоизливи) показва по‑високи честоти при пациентите, лекувани с ривароксабан 20 mg един път дневно, в сравнение с плацебо.

**Таблица 8: Резултати за ефикасност и безопасност от фаза III Einstein Extension**

| **Проучвана популация** | **1 197 пациенти са продължили лечението и профилактиката на рецидивиращ венозен тромбоемболизъм** | | |
| --- | --- | --- | --- |
| **Доза и продължителност на лечението** | **Ривароксабанa)  6 или 12 месеца**  **N = 602** | **Плацебо 6 или 12 месеца**  **N = 594** | |
| Симптоматичен рецидивиращ ВТЕ\* | 8 (1,3%) | 42 (7,1%) | |
| Симптоматичен рецидивиращ БЕ | 2 (0,3%) | 13 (2,2%) | |
| Симптоматична рецидивираща ДВТ | 5 (0,8%) | 31 (5,2%) | |
| Фатален БЕ/смърт, при която не може да се изключи БЕ | 1  (0,2%) | 1  (0,2%) | |
| Големи кръвоизливи | 4 (0,7%) | 0 (0,0%) | |
| Клинично значими неголеми кръвоизливи | 32 (5,4%) | 7 (1,2%) | |
| a) Ривароксабан 20 mg веднъж дневно  **\*** p < 0,0001 (превъзходство), КР: 0,185 (0,087 ‑ 0,393) | | |

В проучването Einstein Choice (вж. Таблица 9) ривароксабан 20 mg и 10 mg превъзхожда 100 mg ацетилсалицилова киселина по отношение на първичния резултат за ефикасност. Основният резултат за безопасност (събития на голям кръвоизлив) е сходен при пациентите, лекувани с ривароксабан 20 mg и 10 mg веднъж дневно в сравнение със 100 mg ацетилсалицилова киселина.

|  |  |  |  |
| --- | --- | --- | --- |
| Таблица 9: Резултати за ефикасност и безопасност от фаза III Einstein Choice | | | |
| Проучвана популация | 3 396 са продължили профилактиката за рецидивиращ венозен тромбоемболизъм | | |
| **Терапевтична доза** | **Ривароксабан 20 mg веднъж дневно**  **N=1 107** | **Ривароксабан 10 mg веднъж дневно**  **N=1 127** | **АСК 100 mg веднъж дневно**  **N=1 131** |
| Медиана на продължителността на лечението [интерквартилен диапазон] | 349 [189-362] дни | 353 [190-362] дни | 350 [186-362] дни |
| Симптоматичен рецидивиращ ВТЕ | 17 (1,5%)\* | 13 (1,2%)\*\* | 50 (4,4%) |
| Симптоматичен рецидивиращ БЕ | 6 (0,5%) | 6 (0,5%) | 19 (1,7%) |
| Симптоматична рецидивираща ДВТ | 9 (0,8%) | 8 (0,7%) | 30 (2,7%) |
| Фатален БЕ/смърт, при която не може да се изключи БЕ | 2 (0,2%) | 0 | 2 (0,2%) |
| Симптоматичен рецидивиращ ВТЕ, инфаркт на миокарда, инсулт или системен емболизъм извън ЦНС | 19 (1,7%) | 18 (1,6%) | 56 (5,0%) |
| Големи кръвоизливи | 6 (0,5%) | 5 (0,4%) | 3 (0,3%) |
| Клинично значими неголеми кръвоизливи | 30  (2,7%) | 22  (2,0%) | 20 (1,8%) |
| Симптоматичен рецидивиращ ВТЕ или голям кръвоизлив (нетна клинична полза) | 23 (2,1%)+ | 17  (1,5%)++ | 53  (4,7%) |
| \* p<0,001(превъзходство) ривароксабан 20 mg веднъж дневно спрямо АСК 100 mg веднъж дневно; HR=0,34 (0,20–0,59)  \*\* p<0,001 (превъзходство) ривароксабан 10 mg веднъж дневно спрямо АСК 100 mg веднъж дневно; HR=0,26 (0,14–0,47)  + Ривароксабан 20 mg веднъж дневно спрямо АСК 100 mg веднъж дневно; HR=0,44 (0,27–0,71), p=0,0009 (номинална)  ++ Ривароксабан 10 mg веднъж дневно спрямо АСК 100 mg веднъж дневно; HR=0,32 (0,18–0,55), p<0,0001 (номинална) | | | |

В допълнение към програмата EINSTEIN фаза III, е проведено проспективно, неинтервенциoнално, отворено кохортно проучване (XALIA) с централизирана оценка, включващ рецидивиращ ВТЕ, голямо кървене и смърт. 5 142 пациента с остра ДВТ са включени за проучване безопасността на ривароксабан в дългосрочен план в сравнение със стандартната антикоагулантна терапия в клиничната практика. Стойностите на голямо кървене, рецидивиращ ВТЕ и всички случаи на смърт за ривароксабан са били съответно 0,7%, 1,4% и 0,5%. Съществуват разлики в основни характеристики на пациентите, включително възраст, рак и бъбречно увреждане. Използван е стратифициран анализ по предварително определени стойности за групиране на измерваните основни характеристики, но въпреки това оставащите отклонения може да повлияят на резултатите. Коригираните КР за голямо кървене, рецидивиращ ВТЕ и всички случаи на смърт са били съответно 0,77 (95% CI 0,40 - 1,50), 0,91 (95% CI 0,54 - 1,54) и 0,51 (95% CI 0,24 - 1,07).

Тези резултати при пациенти, които са наблюдавани в клиничната практика, са в съответствие с установения профил на безопасност при това показание.

В постмаркетингово неинтервенционално проучване при повече от 40 000 пациенти без анамнеза за рак, от четири държави, ривароксабан е предписан за лечение или профилактика на ДВТ и БЕ. Честотата на събитията на 100 пациентогодини за симптоматични/клинично значими ВТЕ/тромбоемболични събития, водещи до хоспитализация, е в диапазон от 0,64 (95% CI 0,40 – 0,97) за Обединеното Кралство до 2,30 (95% CI 2,11 – 2,51) за Германия. Кървене, което води до хоспитализация, настъпва с честота на събитията на 100 пациентогодини 0,31 (95% CI 0,23 – 0,42) за вътречерепен кръвоизлив, 0,89 (95% CI 0,67 – 1,17) за стомашно-чревно кървене, 0,44 (95% CI 0,26 – 0,74) за урогенитално кървене и 0,41 (95% CI 0,31 – 0,54) за друго кървене.

Пациенти с високорисков тройнопозитивен антифосфолипиден синдром

В спонсорирано от изследователя, рандомизирано, отворено многоцентрово проучване със заслепена оценка на крайните точки, ривароксабан е сравнен с варфарин при пациенти с анамнеза за тромбоза, диагностицирани с антифосфолипиден синдром и с висок риск от тромбоемболични събития (положителни при всичките 3 антифосфолипидни теста: лупусен антикоагулант, антикардиолипинови антитела и антитела срещу бета-2-гликопротеин I). Изпитването е прекратено преждевременно след включването на 120 пациенти поради твърде много събития сред пациентите в групата на ривароксабан. Средното проследяване е 569 дни. 59 пациенти са рандомизирани на ривароксабан 20 mg (15 mg за пациенти с креатининов клирънс (CrCl) <50 ml/min) и 61 на варфарин (INR 2,0 - 3,0). Тромбоемболични събития се проявяват при 12 % от пациентите, рандомизирани на ривароксабан (4 исхемични инсулта и 3 миокардни инфаркта). Не са съобщавани събития при пациенти, рандомизирани на варфарин. Масивно кървене се наблюдава при 4-ма пациенти (7%) от групата на ривароксабан и при 2-ма пациенти (3%) от групата на варфарин.

Педиатрична популация

Европейската агенция по лекарствата освобождава от задължението за предоставяне на резултатите от проучванията с референтния лекарствен продукт, съдържащ ривароксабан във всички подгрупи на педиатричната популация при профилактика на тромбоемболични събития (вж. точка 4.2 за информация относно употреба в педиатрията).

**5.2 Фармакокинетични свойства**

Абсорбция

Ривароксабан се абсорбира бързо, като максималните концентрации (Cmax) се достигат 2 - 4 часа след приема на таблетката.

Пероралната абсорбция на ривароксабан е почти пълна и пероралната бионаличност е висока (80 ‑ 100%) за доза от 2,5 mg и от 10 mg, приета като таблетка, независимо дали приемът е на гладно или след хранене. Приемът на ривароксабан с храна не повлиява AUC или Cmax при дозата от 2,5 mg и от 10 mg. Таблетките ривароксабан от 2,5 mg и от 10 mg може да се приемат със или без храна.

Фармакокинетиката на ривароксабан е почти линейна до около 15 mg един път на ден. При по-високи дози ривароксабан показва ограничена от разтворимостта абсорбция с намалена бионаличност и намаляване на степента на абсорбцията при повишаване на дозата. Това е по-изразено в състояние на гладно в сравнение със състояние след хранене. Фармакокинетичната вариабилност на ривароксабан е умерена с вариране между отделните пациенти (CV%) в интервала от 30% до 40%, освен в деня на оперативната интервенция и на следващия ден, когато вариабилността на експозицията е висока (70%).

Абсорбцията на ривароксабан зависи от мястото на неговото освобождаване в стомашно-чревния тракт. Съобщава се за 29% и 56% намаление на AUC и Cmax в сравнение с таблетка, когато гранулат ривароксабан се освобождава в проксималните отдели на тънките черва. Експозицията се намалява допълнително, когато ривароксабан се освобождава в дисталните отдели на тънките черва или във възходящото дебело черво. По тази причина трябва да се избягва приложението на ривароксабан дистално от стомаха, тъй като това може да доведе до намалена абсорбция и съответно свързана експозиция на ривароксабан.

Бионаличността (AUC и Cmax) е била сравнима при 20 mg ривароксабан приложен перорално като разтрошена таблетка, размесена в ябълково пюре, или суспендирана във вода и приложена през стомашна сонда, последвано от течна храна, в сравнение с цялата таблетка. Като се има предвид предвидимия, пропорционален на дозата фармакокинетичен профил на ривароксабан, резултатите за бионаличността от това проучване вероятно са приложими за понижаване на дозите на ривароксабан.

Разпределение

Свързването с плазмените протеини при хора е високо, около 92% до 95%, като серумният албумин е основната свързваща фракция. Обемът на разпределение е умерен с Vss приблизително 50 литра.

Биотрансформация и елиминиране

Около 2/3 от приложената доза ривароксабан се подлага на метаболитно разграждане, след което половината се елиминира през бъбреците, а другата половина – с фекалиите. Остатъчната 1/3 от приложената доза се излъчва чрез директна бъбречна екскреция като непроменено активно вещество в урината, главно чрез активна бъбречна секреция.

Ривароксабан се метаболизира чрез CYP3A4, CYP2J2 и CYP-независими механизми. Разграждането чрез окисление на морфолиноновия радикал и хидролизата на амидните връзки са основните процеси на биотрансформация. От *in vitro* изследвания е известно, че ривароксабан е субстрат на транспортните протеини P-gp (P-гликопротеин) и BCRP (протеин на резистентност на рак на гърдата).

Непромененият ривароксабан е най-важният компонент в човешката плазма, без да има други основни или активни циркулиращи метаболити. Със системен клирънс около 10 l/h ривароксабан може да се класифицира като вещество с нисък клирънс. След интравенозно приложение на доза от 1 mg елиминационният полуживот е около 4,5 часа. След перорално приложение елиминирането става лимитирано от степента на абсорбция. Елиминирането на ривароксабан от плазмата настъпва с терминален полуживот от 5 до 9 часа при млади индивиди и от 11 до 13 часа при пациенти в старческа възраст.

Специални популации

*Пол*

Не са установени клинично значими разлики във фармакокинетиката и фармакодинамиката между пациенти от мъжки и женски пол.

*Старческа възраст*

Пациентите в старческа възраст показват по-високи плазмени концентрации в сравнение с по‑младите пациенти със средни стойности на AUC около 1,5 пъти по-високи, основно поради намаления (привиден) общ и бъбречен клирънс. Не се налага корекция на дозата.

*Различни категории в зависимост от теглото*

Прекомерни отклонения в телесното тегло (< 50 kg или > 120 kg) имат само малко влияние върху плазмените концентрации на ривароксабан (по-малко от 25%). Не се налага корекция на дозата.

*Междуетнически различия*

Не са установени клинично значими междуетнически различия при пациенти от европеидната, афро‑американската, латиноамериканската, японската и китайската групи по отношение на фармакокинетиката и фармакодинамиката на ривароксабан.

*Чернодробно увреждане*

Пациенти с цироза и леко чернодробно увреждане (клас А по Child Pugh) проявяват само минимални промени във фармакокинетиката (средно 1,2 пъти повишение на AUC на ривароксабан), което е почти сравнимо със съответната им контролна група здрави индивиди. При пациенти с цироза и умерено чернодробно увреждане (клас B по Child Pugh), средната AUC на ривароксабан е значително повишена (2,3 пъти) в сравнение със здрави доброволци. AUC на несвързаната фракция се повишава 2,6 пъти. При тези пациенти има и намалено бъбречно елиминиране на ривароксабан, подобно на това при пациенти с умерено бъбречно увреждане. Няма данни от пациенти с тежко чернодробно увреждане.

Инхибирането на активността на фактор Xa при пациенти с умерено чернодробно увреждане е повишено 2,6 пъти в сравнение със здрави доброволци; PT също е удължено − 2,1 пъти. Пациентите с умерено чернодробно увреждане са по-чувствителни към ривароксабан, което води до по‑стръмно PK/PD съотношение между концентрацията и PT.

Ривароксабан е противопоказан при пациенти с чернодробно заболяване, свързано с коагулопатия и клинично значим риск от кървене, включително пациенти с цироза с Child Pugh B и С (вж. точка 4.3).

*Бъбречно увреждане*

Наблюдава се увеличение на експозицията на ривароксабан успоредно с намаляване на бъбречната функция, измерена чрез креатининовия клирънс. При индивиди с леко (креатининов клирънс 50 ‑ 80 ml/min), умерено (креатининов клирънс 30 - 49 ml/min) и тежко (креатининов клирънс 15 ‑ 29 ml/min) бъбречно увреждане плазмените концентрации на ривароксабан (AUC) са съответно 1,4, 1,5 и 1,6 пъти по-високи. Съответното засилване на фармакодинамичните ефекти е по-изразено. При индивиди с леко, умерено и тежко бъбречно увреждане цялостното инхибиране на активността на фактор Xa е съответно 1,5, 1,9 и 2,0 пъти по-силно в сравнение със здрави доброволци; PT също е удължено − съответно 1,3, 2,2 и 2,4 пъти. Няма данни от пациенти с креатининов клирънс <15 ml/min.

Поради високата степен на свързване с плазмените протеини не се очаква ривароксабан да може да бъде отделен чрез диализа.

Не се препоръчва употреба при пациенти с креатининов клирънс <15 ml/min. Ривароксабан трябва да се използва внимателно при пациенти с креатининов клирънс 15 - 29 ml/min (вж. точка 4.4).

Фармакокинетични данни при пациенти

При пациенти, получаващи ривароксабан за профилактика на ВТЕ 10 mg един път дневно, средната геометрична концентрация (90% прогнозен интервал) 2 - 4 часа и около 24 часа след прием на доза (приблизително представляващи максималната и минималната концентрации през време на дозовия интервал) е съответно 101 (7 - 273) и 14 (4 - 51) mcg/l.

Връзка фармакокинетика-фармакодинамика

Връзката фармакокинетика-фармакодинамика (PK/PD) между плазмената концентрация на ривароксабан и няколко фармакодинамични крайни точки (инхибиране на фактор Xa, PT, aPTT, Heptest) е проучена след прилагане на широк диапазон от дози (5 − 30 mg два пъти на ден). Връзката между концентрацията на ривароксабан и активността на фактор Xa най-добре се описва с Emax модел. По отношение на PT моделът на линейно пресичане описва данните обикновено по-добре. Наклонът на кривата варира значително в зависимост от различните използвани PT реагенти. При използване на Neoplastin PT изходната PT е около 13 секунди, а наклонът около 3 до 4 секунди/(100 mcg/l). Резултатите от анализа на PK/PD от фаза II и III са сходни с данните, установени при здрави индивиди. При пациенти изходните фактор Xa и PT са повлияни от операцията, което води до разлика в наклона на кривата концентрация‑PT между деня след операцията и равновесната.

Педиатрична популация

Безопасността и ефикасността при показанието първична профилактика на ВТЕ при деца и юноши на възраст до 18 години не са установени.

**5.3 Предклинични данни за безопасност**

Неклиничните данни не показват особен риск за хора на базата на конвенционалните фармакологични изпитвания за безопасност, токсичност при еднократно приложение, фототоксичност, генотоксичност, канцерогенен потенциал и ювенилна токсичност.

Ефектите, наблюдавани при проучванията за токсичност при многократно приложение, са свързани основно със засилената фармакодинамична активност на ривароксабан. При плъхове са наблюдавани повишени плазмени нива на IgG и IgA при нива на експозиция, съответстващи на клиничните.

При плъхове не са наблюдавани ефекти върху мъжкия или женския фертилитет. Изпитванията при животни показват репродуктивна токсичност, свързана с фармакологичния механизъм на действие на ривароксабан (напр. хеморагични усложнения). При плазмени нива, съответстващи на клиничните, са наблюдавани ембрио-фетална токсичност (постимплантационна загуба, забавено/стимулирано осифициране, множествени бледи хепатални петна) и повишена честота на най-често срещаните малформации, както и плацентарни промени. При пре- и постнатално проучване на плъхове е наблюдавана намалена виталност на поколението при дози, токсични за животните-майки.

**6. ФАРМАЦЕВТИЧНИ ДАННИ**

**6.1 Списък на помощните вещества**

Ядро на таблетката

Лактоза монохидрат

Кроскармелоза натрий

Натриев лаурилсулфат (Е487)

Хипромелоза 2910 (номинална вискоза 5.1 mPa.S) (Е464)

Целулоза, микрокристална (E460)

Силициев диоксид, колоиден безводен (E551)Магнезиев стеарат (Е572)

Филмово покритие

Макрогол 4000 (E1521)

Хипромелоза 2910 (номинална вискоза 5.1 mPa.S) (E464)

Титанов диоксид (E171)

Железен оксид, червен (E172)

**6.2 Несъвместимости**

Неприложимо

**6.3 Срок на годност**

2 години

Разтрошени таблетки

Разтрошените таблетки ривароксабан са стабилни във вода и ябълково пюре за период до 4 часа.

**6.4 Специални условия на съхранение**

Този лекарствен продукт не изисква специални условия на съхранение.

**6.5 Вид и съдържание на опаковката**

Прозрачни блистери от PVC/алуминий в картонени опаковки по 5, 10, 14, 28, 30, 98 или 100 филмирани таблетки или перфорирани блистери с единични дози от 10 х 1 или 100 х 1  филмирани таблетки.

Бутилка от HDPE с бяла, непрозрачна защитена за отваряне от деца полипропиленова капачка с индукционно запечатване. Опаковка с 30 или 90 филмирани таблетки.

Бутилка от HDPE с бяла, непрозрачна, попипропиленова капачка на винт с непрекъсната резба и индукционно запечатване. Опаковка с 500 филмирани таблетки.

Не всички видовe опаковки могат да бъдат пуснати на пазара.

**6.6 Специални предпазни мерки при изхвърляне и работа**

Неизползваният лекарствен продукт или отпадъчните материали от него трябва да се изхвърлят в съответствие с местните изисквания.

Разтрошаване на таблетките

Таблетките ривароксабан могат да се разтрошат и да се суспендират в 50 ml вода, и да се приложат чрез назогастрална сонда или стомашна сонда за хранене след потвърждение, че сондата е разположена в стомаха. След това сондата трябва да се промие с вода. Тъй като абсорбцията на ривароксабан зависи от мястото на освобождаване на активното вещество, трябва да се избягва приложение на ривароксабан дистално от стомаха, тъй като това може да доведе до намалена абсорбция и във връзка с това до намалена експозиция на активното вещество. Не се изисква ентерално хранене веднага след приложение на таблетките от 10 mg.

**7. ПРИТЕЖАТЕЛ НА РАЗРЕШЕНИЕТО ЗА УПОТРЕБА**

Accord Healthcare S.L.U.

World Trade Center, Moll de Barcelona s/n, Edifici Est, 6a Planta,

Barcelona, 08039

Испания

**8. НОМЕР(А) НА РАЗРЕШЕНИЕТО ЗА УПОТРЕБА**

EU/1/20/1488/012-023

**9. ДАТА НА ПЪРВО РАЗРЕШАВАНЕ/ПОДНОВЯВАНЕ НА РАЗРЕШЕНИЕТО ЗА УПОТРЕБА**

Дата на първо разрешаване:. 16 ноември 2020 г.

Дата на последно подновяване: 6 август 2025 г.

**10. ДАТА НА АКТУАЛИЗИРАНЕ НА ТЕКСТА**

Подробна информация за този лекарствен продукт е предоставена на уебсайта на Европейската агенция по лекарствата [http://www.ema.europa.eu](http://www.ema.europa.eu/)

**1. ИМЕ НА ЛЕКАРСТВЕНИЯ ПРОДУКТ**

Ривароксабан Accord 15 mg филмирани таблетки

**2. КАЧЕСТВЕН И КОЛИЧЕСТВЕН СЪСТАВ**

Всяка филмирана таблетка съдържа 15 mg ривароксабан (rivaroxaban).

Помощно вещество с известно действие

Всяка филмирана таблетка съдържа 20,920mg лактоза (като монохидрат), вижте точка 4.4.

За пълния списък на помощните вещества вижте точкa 6.1.

**3. ЛЕКАРСТВЕНА ФОРМА**

Филмирана таблетка (таблетка)

Червени, кръгли, двойноизпъкнали филмирани таблетки приблизително с диаметър 5,00 mm, с вдлъбнато релефно означение с ‘‘IL’’ от едната страна, и ‘‘2’’ от другата страна.

**4. Клинични данни**

**4.1 Терапевтични показания**

*Възрастни*

Профилактика на инсулт и системен емболизъм при възрастни пациенти с неклапно предсърдно мъждене с един или повече рискови фактори, като застойна сърдечна недостатъчност, хипертония, възраст ≥ 75 години, захарен диабет, предшестващ инсулт или преходен исхемичен пристъп.

Лечение на дълбока венозна тромбоза (ДВТ) и белодробен емболизъм (БЕ) и профилактика на рецидивиращи ДВТ и БЕ при възрастни. (вж. точка 4.4 за хемодинамично нестабилни пациенти с БЕ.)

*Педиатрична популация*

Лечение на венозен тромбоемболизъм (ВТЕ) и профилактика на рецидиви на ВТЕ при деца и юноши на възраст под 18 години и с тегло от 30 kg до 50 kg най-малко 5 дни след начално парентерално антикоагулантно лечение.

**4.2 Дозировка и начин на приложение**

Дозировка

*Профилактика на инсулт и системен емболизъм* *при възрастни*

Препоръчителната доза е 20 mg веднъж дневно, което представлява и препоръчителната максимална доза.

Лечението с Ривароксабан Accord трябва да се продължава в дългосрочен план, когато ползата от профилактиката на инсулт и системен емболизъм надвишава риска от кървене (вж. точка 4.4).

Ако бъде пропусната някоя доза, пациентът трябва да приеме Ривароксабан Accord незабавно и на следващия ден да продължи с приема един път дневно, съгласно препоръките. Не трябва да се приема двойна доза в същия ден за компенсиране на пропуснатата доза.

*Лечение на ДВТ, лечение на БЕ и профилактика на рецидивиращи ДВТ и БЕ при възрастни*

Препоръчителната доза за начално лечение на остри ДВТ или БЕ е 15 mg два пъти дневно през първите три седмици, последвана от доза от 20 mg веднъж дневно за продължаващото лечение и профилактика на рецидивиращи ДВТ и БЕ.

Трябва да се има предвид краткосрочна терапия (най-малко 3 месеца) при пациенти с ДВТ или БЕ, провокирани от големи преходни рискови фактори (т.е. скорошна голяма операция или травма). По-продължителна терапията трябва да се има предвид при пациенти с провокирани ДВТ или БЕ, несвързани с големи преходни рискови фактори, непровокирани ДВТ или БЕ или анамнеза за рецидивиращи ДНТ или БЕ.

Когато е показана по-продължителна профилактика на рецидивиращи ДВТ и БЕ (след завършване на поне 6‑месечна терапия за ДВТ или БЕ), препоръчителната доза е 10 mg веднъж дневно. При пациенти, при които се смята, че рискът от рецидивиращи ДВТ или БЕ е висок, като тези с усложнени съпътстващи заболявания, или които са развили рецидивиращи ДВТ или БЕ при по-продължителна профилактика, трябва да се има предвид прием на ривароксабан 10 mg веднъж дневно или на ривароксабан 20 mg веднъж дневно.

Продължителността на терапията трябва да се определи и дозата да се избере индивидуално след внимателна оценка на съотношението между ползата от лечението и риска от кървене (вж. точка 4.4).

|  |  |  |  |
| --- | --- | --- | --- |
|  | Период от време | Схема на прилагане | Обща дневна доза |
| Лечение и профилактика на рецидивиращи ДВТ и БЕ | Ден 1‑21 | 15 mg два пъти дневно | 30 mg |
| От Ден 22 нататък | 20 mg веднъж дневно | 20 mg |
| Профилактика на рецидивиращи ДВТ и БЕ | След завършване на най-малко 6‑месечна терапия на ДВТ или БЕ | 10 mg веднъж дневно или  20 mg веднъж дневно | 10 mg  или 20 mg |

За улесняване преминаването от доза 15 mg към доза 20 mg след Ден 21 е налична 4- седмична опаковка Ривароксабан Accord за започване на лечение на ДВТ/БЕ.

Ако във фазата на лечение с 15 mg два пъти дневно (ден 1 - 21) се пропусне един прием, пациентът трябва незабавно да приеме Ривароксабан Accord, за да се осигури общо прието количество от 30 mg ривароксабан за един ден. В подобен случай могат да бъдат приети две таблетки от 15 mg наведнъж. Пациентът трябва да продължи редовния прием на 15 mg два пъти дневно на следващия ден, както е препоръчано.

Ако във фазата на лечение с един прием на ден се пропусне един прием, пациентът трябва незабавно да приеме Ривароксабан Accord и трябва да продължи редовния прием веднъж дневно на следващия ден, както е препоръчано. Не трябва да се използва двойна доза в рамките един и същи ден, за да се компенсира пропуснатата доза.

*Лечение на ВТЕ и профилактика на рецидиви на ВТЕ при деца и юноши*

Лечението с Ривароксабан Accord при деца и юноши на възраст под 18 години трябва да започне най-малко 5 дни след начално парентерално антикоагулантно лечение (вж. точка 5.1).

Дозата за деца и юноши се изчислява на базата на телесното тегло.

* Телесно тегло от 30 до 50 kg:

препоръчва се еднократна дневна доза 15 mg ривароксабан. Това е максималната дневна доза.

* Телесно тегло 50 kg или повече:

препоръчва се еднократна дневна доза 20 mg ривароксабан. Това е максималната дневна доза.

* За пациенти с телесно тегло под 30 kg вижте Кратката характеристика на продукта на други лекарствени продукти, налични на пазара, които съдържат гранули ривароксабан за перорална суспензия.

Теглото на детето трябва да се проследява и дозата да се преразглежда редовно. Това е необходимо, за да се гарантира, че се поддържа терапевтична доза. Корекция на дозата трябва да се прави само въз основа на промени в телесното тегло.

Лечението трябва да бъде продължено за най-малко 3 месеца при деца и юноши. Лечението може да бъде удължено до 12 месеца, когато е клинично необходимо. Липсват данни при деца в подкрепа на намаляване на дозата след 6-месечно лечение. Съотношението полза-риск на продължаване на терапията след 3 месеца трябва да бъде оценено на индивидуална база, като се има предвид риска от рецидивираща тромбоза спрямо потенциалния риск от кървене.

Ако се пропусне един прием, пропуснатата доза трябва да се вземе възможно най-скоро след като се забележи пропуска, но само в същия ден. Ако това не е възможно, пациентът трябва да пропусне дозата и да продължи със следващата доза, както е предписано. Пациентът не трябва да взема две дози, за да компенсира пропуснатата доза.

*Преминаване от лечение с антагонисти на витамин К (АВК) към ривароксабан*

* Профилактика на инсулт и системен емболия:

АВК трябва да се спрат и да се започне лечението с Ривароксабан Accord, когато Международното Нормализирано съотношение (International Normalised Ratio, INR) е ≤ 3,0.

* Лечение за ДВТ, БЕ и профилактика на рецидиви при възрастни и лечение на ВТЕ и профилактика на рецивиди при педиатрични пациенти:

АВК трябва да се спрат и да се започне лечението с Ривароксабан Accord, когато INR е ≤ 2,5.

При преминаване от лечение с АВК към лечение с ривароксабан стойностите на INR ще бъдат фалшиво повишени след приема на ривароксабан. INR не е валиден параметър за измерване на антикоагулантната активност на ривароксабан и следователно не трябва да се използва (вж. точка 4.5).

*Преминаване от лечение с ривароксабан към антагонисти на витамин К (АВК)*

Има вероятност антикоагулацията да бъде неадекватна в хода на преминаването от лечение с ривароксабан към АВК. Трябва да се осигури продължителна адекватна антикоагулация при преминаване към алтернативен антикоагулант. Трябва да се отбележи, че ривароксабан може да обуслови повишени стойности на INR.

При пациенти, преминаващи от лечение с ривароксабан към АВК, АВК трябва да се приемат паралелно до достигане на INR ≥ 2,0. През първите два дни от преходния период трябва да се прилага стандартната начална доза АВК, след което дозата на АВК трябва да е според резултатите за INR. Докато пациентите приемат едновременно ривароксабан и АВК, INR не трябва да се изследва по‑рано от 24 часа след предходната доза, а само непосредствено преди следващата доза ривароксабан. След като се преустанови приема на Ривароксабан Accord, INR може да се изследва и резултатите да са надеждни поне 24 часа след приема на последната доза (вж. точки 4.5 и 5.2).

Педиатрични пациенти:

Децата, които преминават от Ривароксабан Accord към АВК, трябва да продължат да приемат Ривароксабан Accord за 48 часа след първата доза АВК. След 2 дни на едновременно приложение трябва да се направи изследване и да се получат резултатите за INR, преди следващата доза Ривароксабан Accord по схемата. Препоръчва се едновременното приложение на Ривароксабан Accord и АВК да продължи, докато INR e ≥ 2,0. Щом като приемът на Ривароксабан Accord е преустановен, INR може да се изследва и да се получат надеждни резултати 24 часа след приема на последната доза (вж. по-горе и точка 4.5).

*Преминаване от лечение с парентерални антикоагуланти към ривароксабан*

При възрастни и педиатрични пациенти, които в момента получават парентерални антикоагуланти, преустановяването на парентералния антикоагулант и започването на ривароксабан трябва да се осъществят 0 до 2 часа преди момента за следващото планово приложение на парентералния лекарствен продукт (напр. нискомолекулен хепарин) или в момента на спиране на продължителното приложение на парентералния лекарствен продукт (напр. интравенозeн нефракциониран хепарин).

*Преминаване от лечение с ривароксабан към парентерални антикоагуланти*

Преустановете приема на Ривароксабан Accord и приложете първата доза от парентералния антикоагулант в момента, когато трябва да се приеме следващата доза ривароксабан.

Специални популации

*Бъбречно увреждане*

Възрастни:

Ограничените клинични данни от пациенти с тежко бъбречно увреждане (креатининов клирънс 15 - 29 ml/min) показват, че плазмените концентрации на ривароксабан са значително повишени. По тази причина Ривароксабан Accord трябва да се прилага внимателно при тези пациенти. Не се препоръчва употребата при пациенти с креатининов клирънс < 15 ml/min (вж. точки 4.4 и 5.2).

При пациенти с умерено бъбречно увреждане (креатининов клирънс 30 - 49 ml/min) или с тежко бъбречно увреждане (креатининов клирънс 15 - 29 ml/min) са валидни следните препоръки за дозиране:

* За профилактика на инсулт и системен емболизъм при пациенти с неклапно предсърдно мъждене препоръчителната доза е 15 mg веднъж дневно (вж. точка 5.2).
* За лечение на ДВТ, лечение на БЕ и профилактика на рецидивиращи ДВТ и БЕ: Пациентите трябва да бъдат лекувани с 15 mg два пъти дневно през първите 3 седмици. След това, когато препоръчителната доза е 20 mg веднъж дневно, трябва да се обмисли намаляване на дозата от 20 mg веднъж дневно на 15 mg веднъж дневно, ако оцененият риск от кървене за пациента надхвърля риска от рецидивиращи ДВТ и БЕ. Препоръката за употребата на 15 mg се основава на фармакокинетично моделиране и не е проучвана при тези клинични условия (вж. точки 4.4, 5.1 и 5.2).

Когато препоръчителната доза е 10 mg веднъж дневно, не се налага тя да бъде коригирана.

Не се налага корекция на дозата при пациенти с леко бъбречно увреждане (креатининов клирънс 50 - 80 ml/min) (вж. точка 5.2).

Педиатрична популация:

* Деца и юноши с лека степен на бъбречно увреждане (скорост на гломерулна филтрация 50 - 80 ml/min/1,73 m2): не се налага корекция на дозата, на базата на данни при възрастни и ограничени данни при педиатрични пациенти (вж. точка 5.2).
* Деца и юноши с умерена или тежка степен на бъбречно увреждане (скорост на гломерулна филтрация < 50 ml/min/1,73 m2): Ривароксабан Accord не се препоръчва, тъй като липсват клинични данни (вж. точка 4.4).

*Чернодробно увреждане*

Ривароксабан Accord е противопоказан при пациенти с чернодробно заболяване, свързано с коагулопатия и клинично значим риск от кървене, включително пациенти с цироза с Child Pugh B и С (вж. точки 4.3 и 5.2). Липсват клинични данни при деца с чернодробно увреждане.

*Популация в старческа възраст*

Без корекция на дозата (вж. точка 5.2)

*Телесно тегло*

Без корекция на дозата при възрастни (вж. точка 5.2)

При педиатрични пациенти дозата се определя на базата на телесното тегло.

*Пол*

Без корекция на дозата (вж. точка 5.2)

*Пациенти, подложени на кардиоверзио*

Приемът на Ривароксабан Accord може да започне или да продължи при пациенти, при които може да е необходимо кардиоверзио.

При кардиоверзио насочвано от трансезофагеална ехокардиография (ТЕЕ) при пациенти, които не са били лекувани с антикоакуланти, лечението с Ривароксабан Accord трябва да започне най-малко 4 часа преди кардиоверзиото, за да се гарантира адекватна антикоагулация (вж. точки 5.1 и 5.2). **При всички пациенти**, преди кардиоверзио трябва да се потърси потвърждение, че пациентът е приел Ривароксабан Accord, както е предписано. При вземане на решение за започване на терапия и определяне на продължителността ѝ, трябва да се имат предвид установените препоръки от ръководствата за антикоагулантно лечение при пациенти, подложени на кардиоверзио.

*Пациенти с неклапно предсърдно мъждене, които подлежат на ПКИ* (*перкутанна коронарна интервенция) с поставяне на стент*

Има ограничен опит по отношение на намалена доза 15 mg ривароксабан веднъж дневно (или 10 mg ривароксабан веднъж дневно за пациенти с умерено тежко бъбречно увреждане [креатининов клирънс 30 - 49 ml/min]), в допълнение към P2Y12 инхибитора за 12 месеца максимум, при пациенти с неклапно предсърдно мъждене, които се нуждаят от перорална антикоагулантна терапия и са били подложени на ПКИ с поставяне на стент (вж. точки 4.4 и  5.1).

*Педиатрична популация*

Безопасността и ефикасността на ривароксабан при деца на възраст 0 до < 18 години не са установени при показанието профилактика на инсулт и системна емболия при пациенти с неклапно предсърдно мъждене. Липсват данни. По тази причина той не се препоръчва за употреба при деца под 18-годишна възраст при други показания освен лечение на ВТЕ и профилактика на рецидиви на ВТЕ.

Начин на приложение

*Възрастни*

Ривароксабан Accord е за перорално приложение.

Таблетките трябва да се приемат с храна (вж. точка 5.2).

*Разтрошаване на таблетките*

При пациенти, които не могат да поглъщат таблетките цели, таблетката Ривароксабан Accord може да се разтроши и смеси с вода или ябълково пюре непосредствено преди употреба и да се приложи перорално. След приложението на разтрошени филмирани таблетки Ривароксабан Accord от 15 mg или 20 mg, дозата трябва да бъде последвана незабавно от хранене. Разтрошената таблетка може да се прилага също и чрез стомашна сонда (вж. точка 5.2 и 6.6).

*Деца и юноши с тегло 30 kg до 50 kg*

Ривароксабан Accord е за перорално приложение.

Пациентът трябва да бъде посъветван да поглъща таблетката с течност. Тя трябва също да се приема с храна (вж. точка 5.2). Таблетките трябва да се приемат през интервал приблизително 24 часа.

В случай че пациентът изплюе веднага дозата или повърне в рамките на 30 минути след приложение на дозата, трябва да се даде нова доза. Ако обаче пациентът повърне повече от 30 минути след приема, дозата не трябва да се прилага отново и следващата доза трябва да се вземе по схемата.

Таблетката не трябва да се разделя при опит да се набави част от дозата в таблетката.

*Разтрошаване на таблетките*

При пациенти, които не могат да поглъщат таблетките цели, трябва да използват други лекарствени продукти, налични на пазара, които съдържат ривароксабан гранули за перорална суспензия.

Ако пероралната суспензия не е на разположение веднага, когато са изписани дози 15 mg или 20 mg ривароксабан, те могат да бъдат набавени, като се разтроши таблетка 15 mg или 20 mg и се смеси с вода или ябълково пюре непосредствено преди употреба и се приложи перорално.

Разтрошената таблетка може да се прилага чрез назогастрална или стомашна сонда за хранене (вж. точки 5.2 и 6.6).

**4.3 Противопоказания**

Свръхчувствителност към активното вещество или някое от помощните вещества, изброени в точка 6.1.

Активно, клинично значимо кървене.

Лезия или състояние, ако бъде счетено, че представлява значим риск за голямо кървене. Това може да включва настояща или скорошна гастроинтестинална язва, наличие на злокачествени неоплазми с висок риск за кървене, скорошно нараняване на главния или гръбначния мозък, скорошна операция на главния мозък, гръбначния мозък или очите, скорошна вътречерепна хеморагия, известни или суспектни езофагеални варици, артеровенозни малформации, съдови аневризми или големи интраспинални или интрацеребрални съдови аномалии.

Едновременното лечение с други антикоагуланти, напр. нефракциониран хепарин (НФХ), нискомолекулни хепарини (еноксапарин, далтепарин и др.), производни на хепарина (фондапаринукс и др.), перорални антикоагуланти (варфарин, дабигатран етексилат, апиксабан и др.), освен при специфични обстоятелства за смяна на лечението с антикоагулант (вж. точка 4.2) или когато НФХ се прилага в дози, необходими за поддържането на отворен централен венозен или артериален катетър (вж. точка 4.5).

Чернодробно заболяване, свързано с коагулопатия и клинично значим риск от кървене, включително пациенти с цироза с Child Pugh B и С (вж. точка 5.2).

Бременност и кърмене (вж. точка 4.6).

**4.4 Специални предупреждения и предпазни мерки при употреба**

Препоръчва се клинично наблюдение, съответстващо на провежданата антикоагулация в хода на целия период на лечение.

Риск от хеморагия

Както и с други антикоагуланти, пациентите, които приемат Ривароксабан Accord, трябва да се наблюдават внимателно за признаци на кървене. Препоръчва се употребата с повишено внимание при състояния с повишен риск за хеморагия. Приложението на Ривароксабан Accord трябва да се преустанови при поява на тежка хеморагия (вж. точка 4.9).

В клиничните проучвания лигавично кървене (т.е. от носа, венците, стомашно-чревния тракт, пикочно-половия тракт, включително абнормно вагинално или увеличено менструално кървене) и анемия се наблюдават по-често при дългосрочно лечение с ривароксабан в сравнение с лечение с АВК. По тази причина, в допълнение към адекватното клинично наблюдение, лабораторно изследване на хемоглобина/хематокрита би могло да бъде от полза за откриване на окултно кървене и за определяне на клиничната значимост на явно кървене, по преценка според случая.

Няколко подгрупи пациенти, описани подробно по‑долу, са с повишен риск от кървене. Тези пациенти следва да бъдат внимателно проследени за белези и симптоми на свързани с кървене усложнения и анемия след началото на лечението (вж. точка 4.8).

При всяко неизяснено понижаване на хемоглобина или кръвното налягане трябва да се търси източник на кървене.

Въпреки че лечението с ривароксабан не изисква рутинно проследяване на експозицията, нивата на ривароксабан, измерени с калибриран тест за количествено определяне на антифактор Ха, могат да бъдат полезни в извънредни ситуации, когато данните за експозицията на ривароксабан може да помогнат за вземане на информирани клинични решения, напр. предозиране и спешна хирургия (вж. точка 5.1 и 5.2)

*Педиатрична популация*

Има ограничени данни при деца с мозъчна венозна и синусова тромбоза, които имат инфекция на ЦНС (вж. точка 5.1). Рискът от кървене трябва да бъде внимателно оценен преди и по време на терапията с ривароксабан.

###### Бъбречно увреждане

При възрастни пациенти с тежко бъбречно увреждане (креатининов клирънс < 30 ml/min) е възможно плазмените нива на ривароксабан да бъдат значително повишени (средно 1,6 пъти), което може да доведе до повишен риск от кървене.

Ривароксабан Accord трябва да се прилага внимателно при пациенти с креатининов клирънс 15 - 29 ml/min. Не се препоръчва употребата при пациенти с креатининов клирънс < 15 ml/min (вж. точки 4.2 и 5.2).

Ривароксабан Accord трябва да се прилага внимателно при пациенти с бъбречно увреждане, получаващи едновременно други лекарства, които повишават плазмените концентрации на ривароксабан (вж. точка 4.5).

Ривароксабан Accord не се препоръчва при деца и юноши с умерена или тежка степен на бъбречно увреждане (скорост на гломерулна филтрация < 50 ml/min/1,73 m2 ), тъй като липсват клинични данни.

###### Взаимодействие с други лекарствени продукти

Не се препоръчва употребата на Ривароксабан Accord при пациенти, които получават едновременно системно лечение с азолови антимикотици (като кетоконазол, итраконазол, вориконазол и посаконазол) или HIV‑протеазни инхибитори (напр. ритонавир). Тези активни вещества са мощни инхибитори на CYP3A4 и на P‑gp и по тази причина могат да повишат плазмената концентрация на ривароксабан до клинично значимо ниво (средно 2,6 пъти), което може да доведе до повишен риск от кървене. Липсват клинични данни при деца, получаващи съпътстващо системно лечение със силни инхибитори, както на CYP 3A4, така и на P-gp (вж. точка 4.5).

Необходимо е внимание при пациенти, които едновременно са на лечение с лекарствени продукти, които повлияват хемостазата, като нестероидни противовъзпалителни средства (НСПВС), ацетилсалицилова киселина и инхибитори на тромбоцитната агрегация или селективни инхибитори на обратното захващане на серотонина (selective serotonin reuptake inhibitors, SSRI) и инхибитори на обратното захващане на серотонина и норепинефрина (serotonin norepinephrine reuptake inhibitors, SNRI). При пациентите с риск за улцерозно стомашно‑чревно заболяване може да се помисли за подходящо профилактично лечение (вж. точка 4.5).

###### Други рискови фактори за кървене

Както и с други антитромботични средства ривароксабан не се препоръчва при пациенти с повишен риск от кървене, като:

* вродени или придобити нарушения в кръвосъсирването
* неконтролирана тежка артериална хипертония
* друго стомашно-чревно заболяване без активно разязвяване, което потенциално може да доведе до усложнения с кървене (напр. възпалително заболяване на червата, езофагит, гастрит и гастро-езофагеална рефлуксна болест)
* съдова ретинопатия
* бронхиектазии или анамнеза за кървене в белия дроб

Пациенти с раково заболяване

Пациентите със злокачествено заболяване може едновременно да са изложени и на по-висок риск от кървене и тромбоза. Индивидуалната полза от антитромботичното лечение трябва да се прецени спрямо риска от кървене при пациенти с активно раково заболяване в зависимост от локацията на тумора, антинеопластичната терапия и стадия на заболяването. Туморите, разположени в стомашно-чревния или пикочно-половия тракт, са свързани с повишен риск от кървене по време на терапията с ривароксабан.

При пациенти със злокачествени новообразувания с висок риск от кървене, употребата на ривароксабан е противопоказана (вж. точка 4.3).

Пациенти с клапни протези

Ривароксабан не трябва да се използва за тромбопрофилактика при пациенти, които наскоро са преминали транскатетърна смяна на аортната клапа (TAVR). Безопасността и ефикасността на ривароксабан не са проучени при пациенти със сърдечно клапно протезиране; по тази причина, няма данни в подкрепа на това, че ривароксабан осигурява адекватна антикоагулация в тази популация пациенти. Лечението с Ривароксабан Accord не се препоръчва при тези пациенти.

Пациенти с неклапно предсърдно мъждене, които подлежат на ПКИ с поставяне на стент

Налични са клинични данни, получени от интервенционално проучване, с основна цел изследване на безопасността при пациенти с неклапно предсърдно мъждене, които са били подложени на ПКИ с поставяне на стент. Данните за ефикасността при тази популация са ограничени (вж. точки 4.2 и  5.1). Липсват данни за такива паценти с анамнеза за инсулт/преходен исхемичен пристъп (ПИП).

Хемодинамично нестабилни пациенти с БЕ или пациенти, които се нуждаят от тромболиза или белодробна емболектомия.

Ривароксабан Accord не се препоръчва като алтернатива на нефракционирания хепарин при пациенти с белодробен емболизъм, които са хемодинамично нестабилни или на които може да се направи тромболиза или белодробна емболектомия, тъй като безопасността и ефикасността на ривароксабан не са установени при тези клинични ситуации.

Пациенти с антифосфолипиден синдром

Директно действащи перорални антикоагуланти (DOACs), включително ривароксабан, не се препоръчват при пациенти с анамнеза за тромбоза, които са диагностицирани с антифосфолипиден синдром. По-специално при тройнопозитивни пациенти (за лупусен антикоагулант, антикардиолипинови антитела и антитела срещу бета-2-гликопротеин I), лечението с DOACs може да бъде свързано с повишена честота на повтарящи се тромботични събития в сравнение с терапията с антагонист на витамин К.

Спинална/епидурална анестезия или пункция

Когато се използва невроаксиална анестезия (спинална/епидурална анестезия) или спинална/епидурална пункция, пациентите, третирани с антитромботични средства за превенция на тромбоемболични усложнения, са подложении на риск от поява на епидурален или спинален хематом, който може да доведе до дългосрочна или трайна парализа. Този риск може да се повиши от постоперативната употреба на въвеждащ епидурален катетър или едновременната употреба на лекарствени продукти, повлияващи хемостазата. Рискът може да се повиши също така и от травматична или многократна епидурална или спинална пункция. Пациентите трябва често да бъдат проследявани за признаци и симптоми на неврологично увреждане (напр. изтръпване или слабост в краката, дискомфорт в червата или пикочния мехур). Ако бъде констатиран неврологичен дефицит, са необходими спешно диагностициране и лечение. Преди невроаксиална интервенция, лекарят трябва да прецени съотношението между потенциалната полза и риска при пациенти на антикоагулантна терапия или пациенти, които ще бъдат подложени на антикоагулантна терапия, за тромбопрофилактика. Няма клиничен опит с употребата на 15 mg ривароксабан в тези ситуации.

За намаляване на потенциалния риск от кървене, свързано с едновременното прилагане на ривароксабан и невроаксиална (епидурална /спинална) анестезия или спинална пункция, трябва да се има предвид фармакокинетичния профил на ривароксабан. Поставянето или премахването на епидурален катетър или лумбална пункция се извършва най-добре, когато антикоагулантния ефект на ривароксабан се оценява като нисък. Въпреки това, точното време за постигане на достатъчно нисък антикоагулантен ефект за всеки пациент не е известно и трябва да бъде преценено спрямо спешността на диагностичната процедура.

За отстраняването на епидуралния катетър и въз основа на общите фармакокинетични характеристики, поне 2x полуживота, т.е. най-малко 18 часа при млади възрастни пациенти или 26 часа при пациенти в старческа възраст, трябва да са минали след последното приложение на ривароксабан (вж. точка 5.2).

След отстраняването на катетъра, трябва да изминат най-малко 6 часа преди приложение на следващата доза ривароксабан.

При поява на травматична пункция, приложението на ривароксабан трябва да бъде отложено с 24 часа.

Липсват данни относно подходящото време за поставяне или отстраняване на невроаксиален катетър при деца, докато са на лечение с ривароксабан. В такива случаи, преустановете приложението на ривароксабан и обмислете приложение на краткодействащ парентерален антикоагулант.

Препоръки за дозирането преди и след инвазивни процедури или хирургични интервенции

Ако се налага провеждане на инвазивна процедура или хирургична интервенция, Ривароксабан Accord 15 mg трябва да бъде спрян по възможност поне 24 часа преди интервенцията и въз основа на клиничната преценка на лекуващия лекар.

Ако процедурата не може да бъде отложена, трябва да се прецени повишеният риск от кървене спрямо спешността на интервенцията.

Приемът на Ривароксабан Accord трябва да се възобнови възможно най‑скоро след инвазивната процедура или хирургичната интервенция, ако клиничната ситуация позволява и е постигната адекватна хемостаза, както е определено от лекуващия лекар (вж. точка 5.2).

Популация в старческа възраст

С увеличаването на възрастта може да се увеличи рискът от хеморагия (вж. точка 5.2).

Дерматологични реакции

По време на постмаркетингово наблюдение във връзка с употребата на ривароксабан се съобщава за сериозни кожни реакции, включително синдром на Stevens-Johnson/токсична епидермална некролиза и DRESS синдром (вж. точка 4.8). Изглежда, че пациентите са изложени на най-голям риск от тези реакции в началото на терапията: в повечето случаи, началото на реакцията се проявява през първите седмици от лечението. Ривароксабан трябва да се преустанови при първа поява на тежък кожен обрив (напр. разпространяващ се, интензивен и/или свързан с образуването на мехури) или друг признак на свръхчувствителност, свързан с лезии на лигавицата.

Информация за помощните вещества

Ривароксабан Accord съдържа лактоза. Пациенти с редки наследствени проблеми на непоносимост към галактоза, пълен лактазен дефицит или глюкозо‑галактозна малабсорбция не трябва да приемат това лекарство. Този лекарствен продукт съдържа по-малко от 1 mmol натрий (23 mg) на таблетка, т.е. може да се каже, че практически не съдържа натрий.

**4.5 Взаимодействие с други лекарствени продукти и други форми на взаимодействие**

Обхватът на взаимодействията при педиатричната популация не е известен. Долупосочените данни за взаимодействията, получени при възрастни, и предупрежденията в точка 4.4 трябва да се имат предвид при педиатричната популация.

Инхибитори на CYP3A4 и P‑gp

Едновременното приложение на ривароксабан и кетоконазол (400 mg един път дневно) или ритонавир (600 mg два пъти дневно) води до 2,6 пъти / 2,5 пъти по‑висока средна AUC на ривароксабан и 1,7 пъти / 1,6 пъти по‑висока средна Cmax със значително повишаване на фармакодинамичните ефекти, което може да доведе до повишен риск от кървене. По тази причина не се препоръчва употребата на ривароксабан при пациенти, които получават едновременно системно лечение с азолови антимикотици като кетоконазол, итраконазол, вориконазол и посаконазол или с HIV‑протеазни инхибитори. Тези активни вещества са мощни инхибитори на CYP3A4 и P‑gp (вж. точка 4.4).

Очаква се активни вещества, които силно инхибират само един от пътищата на елиминиране на ривароксабан или CYP3A4 или P‑gp, да повишат в по‑малка степен плазмените концентрации на ривароксабан. Например, кларитромицин (500 mg два пъти дневно), който се приема за силен инхибитор на CYP3A4 и умерен инхибитор на P‑gp, води до повишаване на средната AUC на ривароксабан с 1,5 пъти и на Cmax – с 1,4 пъти. Взаимодействието с кларитромицин вероятно не е клинично значимо при повечето пациенти, но може да бъде потенциално значимо при високорискови пациенти. (За пациенти с бъбречно увреждане: вж. точка 4.4).

Еритромицин (500 mg три пъти дневно), който инхибира умерено CYP3A4 и P‑gp, води до 1,3 пъти повишение на средната AUC и Cmax на ривароксабан. Взаимодействието с еритромицин вероятно не е клинично значимо при повечето пациенти, но може да бъде потенциално значимо при високорискови пациенти.

При лица с леко бъбречно увреждане еритромицин (500 mg три пъти дневно) води до 1,8‑кратно повишаване на средната AUC на ривароксабан и 1,6 пъти повишение на Cmax в сравнение с индивиди с нормална бъбречна функция. При лица с умерено бъбречно увреждане еритромицин е довел до 2,0 пъти повишение на средната AUC на ривароксабан и 1,6 пъти повишение на Cmax в сравнение с индивиди с нормална бъбречна функция. Ефектът на еритромицин е адитивен към този на бъбречното увреждане (вж. точка 4.4).

Флуконазол (400 mg един път дневно), който се смята за умерен инхибитор на CYP3A4, води до повишаване с 1,4 пъти на средната AUC на ривароксабан и 1,3 пъти на средната Cmax. Взаимодействието с флуконазол вероятно не е клинично значимо при повечето пациенти, но може да бъде потенциално значимо при високорискови пациенти . (За пациенти с бъбречно увреждане: виж точка 4.4).

Като се имат предвид ограничените клинични данни с дронедарон, едновременното приложение с ривароксабан трябва да се избягва.

Антикоагуланти

След комбинирано приложение на еноксапарин (еднократна доза от 40 mg) и ривароксабан (еднократна доза от 10 mg) е наблюдаван адитивен ефект върху активността на антифактор Xa, без никакви допълнителни ефекти по отношение на коагулационните тестове (PT, aPTT). Еноксапарин не е повлиял фармакокинетиката на ривароксабан.

Поради повишения риск от кървене е необходимо внимание при пациенти, които са на едновременно лечение с други антикоагуланти (вж. точки 4.3 и 4.4).

НСПВС/инхибитори на тромбоцитната агрегация

Не е наблюдавано клинично значимо удължаване на времето на кървене след едновременно приложение на ривароксабан (15 mg) и 500 mg напроксен. Въпреки това е възможно да има пациенти с по‑изразен фармакодинамичен отговор.

Не са наблюдавани клинично значими фармакокинетични или фармакодинамични взаимодействия при едновременно приложение на ривароксабан и 500 mg ацетилсалицилова киселина.

Клопидогрел (300 mg начална доза, последвана от 75 mg поддържаща доза) не е показал фармакокинетично взаимодействие с ривароксабан (15 mg), но е наблюдавано значимо удължаване на времето на кървене при една подгрупа пациенти, което не е корелирало с агрегацията на тромбоцитите, нивата на P‑селектин или GPIIb/IIIa рецепторите.

Необходимо е внимание при пациенти, които едновременно са лекувани с НСПВС (включително ацетилсалицилова киселина) и инхибитори на тромбоцитната агрегация, понеже тези лекарствени продукти обикновено повишават риска от кървене (вж. точка 4.4).

SSRI/SNRI

Както при други антикоагуланти може да съществува възможност пациентите да са с повишен риск от кървене в случай на съпътстваща употреба със SSRI или SNRI поради ефекта им върху тромбоцитите, за който се съобщава. При съпътстваща употреба в клиничната програма с ривароксабан, във всички групи на лечение се наблюдава числено по-висока честота на голям или неголям клинично значим кръвоизлив.

Варфарин

Преминаването от лечение с антагониста на витамин К варфарин (INR 2,0 до 3,0) към лечение с ривароксабан (20 mg) или от ривароксабан (20 mg) към варфарин (INR 2,0 до 3,0) повишава съотношението протромбиново време/INR (Neoplastin) повече от адитивно (възможно е да се наблюдават отделни стойности на INR до 12), докато ефектите по отношение на aPTT, инхибирането на активността на фактор Xa и потенциала на ендогенния тромбин са адитивни.

При желание да се изследват фармакодинамичните ефекти на ривароксабан в периода на смяната на терапията могат да се използват показатели като активност на анти‑фактор Xa, PiCT и Heptest, понеже тези тестове не се повлияват от варфарин. На четвъртия ден след последната доза варфарин, всички показатели (вкл. PT, aPTT, инхибиране на активността на фактор Xa и ETP) отразяват единствено ефекта на ривароксабан.

При желание да се изследват фармакодинамичните ефекти на варфарин в периода на смяна на терапията може да се използва измерването на INR при CRtroughR на ривароксабан (24 часа след предходния прием на ривароксабан), тъй като този показател се повлиява в минимална степен от ривароксабан в тази времева точка.

Не е наблюдавано фармакокинетично взаимодействие между варфарин и ривароксабан.

Индуктори на CYP3A4

Едновременото приложение на ривароксабан и мощния индуктор на CYP3A4 рифампицин води до около 50% понижаване на средната AUC за ривароксабан, с успоредно намаляване на фармакодинамичните му ефекти. Едновременната употреба на ривароксабан с други мощни индуктори на CYP3A4 (напр. фенитоин, карбамазепин, фенобарбитал или жълт кантарион (*Hypericum perforatum*)) също може да доведе до намалени плазмени концентрации на ривароксабан. Затова трябва да се избягва едновременното прилагане на мощни индуктори на CYP3A4, освен ако пациентът не се следи внимателно за белези и симптоми на тромбоза.

Други съпътстващи терапии

Не са наблюдавани клинично значими фармакокинетични или фармакодинамични взаимодействия при едновременно приложение на ривароксабан и мидазолам (субстрат на CYP3A4), дигоксин (субстрат на P‑gp), аторвастатин (субстрат на CYP3A4 и P‑gp) или омепразол (инхибитор на протонната помпа). Ривароксабан нито инхибира, нито индуцира някоя от основните изоформи на CYP, например CYP3A4.

Лабораторни показатели

Коагулационните параметри (напр. PT, aPTT, HepTest) се повлияват според очакванията с оглед на механизма на действие на ривароксабан (вж. точка 5.1).

**4.6 Фертилитет, бременност и кърмене**

###### Бременност

Безопасността и ефикасността на ривароксабан при бременни жени не са установени. Проучванията при животни показват репродуктивна токсичност (вж. точка 5.3). Поради потенциалната репродуктивна токсичност, присъщия риск от кървене и данните, показващи, че ривароксабан преминава през плацентата, Ривароксабан Accord е противопоказан по време на бременност (вж. точка 4.3).

Жените с детероден потенциал трябва да избягват да забременяват по време на лечението с ривароксабан.

###### Кърмене

Безопасността и ефикасността на ривароксабан при кърмещи жени не са установени. Проучванията при животни показват, че ривароксабан се секретира в млякото. По тази причина Ривароксабан Accord е противопоказан в периода на кърмене (вж. точка 4.3). Трябва да се вземе решение дали да се преустанови кърменето или да се преустанови/да не се приложи терапията.

###### Фертилитет

Не са провеждани конкретни проучвания с ривароксабан при хора за оценка на ефектите по отношение на фертилитета. При едно проучване по отношение на фертилитета при мъжки и женски плъхове не са наблюдавани ефекти (вж. точка 5.3).

**4.7 Ефекти върху способността за шофиране и работа с машини**

Ривароксабан повлиява в малка степен способността за шофиране и работа с машини. Има съобщения за нежелани реакции, като синкоп (честота: нечести) и замаяност (честота: чести) (вж. точка 4.8). Пациентите, при които се развият тези нежелани реакции, не трябва да шофират или работят с машини.

**4.8 Нежелани лекарствени реакции**

Резюме на профила на безопасност

Безопасността на ривароксабан е проучена в тринадесет основни проучвания фаза III (вж. Таблица 1).

Общо 69 608 възрастни пациенти в деветнадесет проучвания фаза III и 488 педиатрични пациенти в две проучвания фаза II и две проучвания фаза III са с експозиция на ривароксабан.

**Таблица 1: Брой проучени пациенти, обща дневна доза и максимална продължителност на лечението при проучвания при възрастни и педиатрични пациенти фаза III**

| **Показание** | **Брой пациенти\*** | **Обща дневна доза** | **Максимална продължителност на лечението** |
| --- | --- | --- | --- |
| Профилактика на венозен тромбоемболизъм (ВТЕ) при възрастни пациенти, подложени на планово ставно протезиране на тазобедрената или на колянната става | 6 097 | 10 mg | 39 дни |
| Профилактика на ВТЕ при нехирургични пациенти | 3 997 | 10 mg | 39 дни |
| Лечение на дълбока венозна тромбоза (ДВТ), белодробен тромбоемболизъм (БЕ) и профилактика на рецидиви | 6 790 | Ден 1 - 21: 30 mg  Ден 22 и след това: 20 mg  След най-малко 6 месеца: 10 mg или 20 mg | 21 месеца |
| Лечение на ВТЕ и профилактика на рецидиви на ВТЕ при новородени на термина и деца на възраст под 18 години след започване на стандартно антикоагулантно лечение. | 329 | Доза, коригирана според телесното тегло, за постигане на експозиция като тази, наблюдавана при възрастни, лекувани за ДВТ с 20 mg ривароксабан един път дневно | 12 месеца |
| Профилактика на инсулт и системен емболизъм при пациенти с неклапно предсърдно мъждене | 7 750 | 20 mg | 41 месеца |
| Профилактика на атеротромботични събития при пациенти след остър коронарен синдром (ОКС) | 10 225 | 5 mg или 10 mg съответно, приложени едновременно с АСК или с АСК плюс клопидогрел или тиклопидин | 31 месеца |
| Профилактика на атеротромботични събития при пациенти с КАБ/ПАБ | 18 244 | 5 mg, приложени едновременно с АСК или 10 mg самостоятелно | 47 месеца |
| 3 256\*\* | 5 mg, приложени едновременно с АСК | 42 месеца |

\*Пациенти, които са били експонирани на поне една доза ривароксабан

\*\*От проучването VOYAGER PAD

Най-често съобщаваните нежелани реакции при пациенти, които получават ривароксабан, са били хеморагии (Таблица 2) (вж. точка 4.4 и “Описание на избрани нежелани реакции„ по-долу). Най-често съобщаваните хеморагии са епистаксис (4,5%) и кървене в стомашно-чревния тракт (3,8%).

**Таблица 2: Честота на събитията на кървене\* и анемия при пациенти с експозиция на ривароксабан в завършилите проучвания при възрастни и педиатрични пациенти фаза III**

| **Показание** | **Всякакъв тип кървене** | **Анемия** |
| --- | --- | --- |
| Профилактика на венозен тромбоемболизъм (ВТЕ) при възрастни пациенти, подложени на планово ставно протезиране на тазобедрената или на колянната става | 6,8% от пациентите | 5,9% от пациентите |
| Профилактика на венозен тромбоемболизъм при нехирургични пациенти | 12,6% от пациентите | 2,1% от пациентите |
| Лечение на ДВТ, БЕ и профилактика на рецидиви | 23% от пациентите | 1,6% от пациентите |
| Лечение на ВТЕ и профилактика на рецидиви на ВТЕ при нородени около датата на термина, и деца на възраст под 18 години след започване на стандартно антикоагулантно лечение. | 39,5% от пациентите | 4,6% от пациентите |
| Профилактика на инсулт и системен емболизъм при пациенти с неклапно предсърдно мъждене | 28 на 100 пациентогодини | 2,5 на 100 пациентогодини |
| Профилактика на атеротромботични събития при пациенти след ОКС | 22 на 100 пациентогодини | 1,4 на 100 пациентогодини |
| Профилактика на атеротромботични събития при пациенти с КАБ/ПАБ | 6,7 на 100 пациентогодини | 0,15 на 100 пациентогодини\*\* |
| 8,38 на 100 пациентогодини# | 0,74 на 100 пациентогодини\*\*\*# |

\* Всички събития на кървене от всички проучвания с ривароксабан са събрани, докладвани и оценени.

\*\* В проучването COMPASS се наблюдава ниска честота на анемия, тъй като е приложен селективен подход за събиране на нежелани събития.

\*\*\* Приложен е селективен подход за събиране нежелани събития.

# От проучването VOYAGER PAD.

Списък на нежелани реакции в табличен вид

Честотите на нежеланите реакции, свързани с ривароксабан, при възрастни и педиатрични пациенти, са обобщени в Таблица 3 по‑долу по системно‑органни класове (по MedDRA) и по честота.

В зависимост от честотата те се определят като:

много чести (≥ 1/10)

чести (≥ 1/100 до < 1/10)

нечести (≥ 1/1 000 до < 1/100)

редки (≥ 1/10 000 до < 1 /1 000)

много редки ( < 1/10 000)

снеизвестна честота: от наличните данни не може да бъде направена оценка.

**Таблица 3: Всички нежелани реакции, съобщени при възрастни пациенти в клинични изпитвания фаза ІІІ или при постмаркетингова употреба\* и в две проучвания фаза II и две проучвания фаза III при педиатрични пациенти**

| **Чести** | **Нечести** | **Редки** | **Много редки** | **С неизвестна честота** |
| --- | --- | --- | --- | --- |
| **Нарушения на кръвта и лимфната система** | | | | |
| Анемия (вкл. съответни лабораторни параметри) | Тромбоцитоза (вкл. повишаване на броя на тромбоцитите)A, Тромбоцитопения |  |  |  |
| **Нарушения на имунната система** | | | | |
|  | Алергична реакция, алергичен дерматит , Ангиоедем и алергичен оток |  | Анафилактични реакции, включително анафилактичен шок |  |
| **Нарушения на нервната система** | | | | |
| Замаяност, главоболие | Мозъчен и вътречерепен кръвоизлив, синкоп |  |  |  |
| **Нарушения на очите** | | | | |
| Очен кръвоизлив (вкл. конюнктивален кръвоизлив) |  |  |  |  |
| **Сърдечни нарушения** | | | | |
|  | Тахикардия |  |  |  |
| **Съдови нарушения** | | | | |
| Хипотония, хематом |  |  |  |  |
| **Респираторни, гръдни и медиастинални нарушения** | | | | |
| Епистаксис, хемоптизис |  |  | Еозинофилна пневмония |  |
| **Стомашно‑чревни нарушения** | | | | |
| Кървене от венците, стомашно‑чревния тракт (вкл. ректално кървене), стомашно‑чревни и абдоминални болки, диспепсия, гадене, запекA, диария, повръщанеA | Сухота в устата |  |  |  |
| **Хепатобилиарни нарушения** | | | | |
| Повишаване на трансаминазите | Чернодробно увреждане , Повишен билирубин, повишена алкална фосфатаза в кръвтаА, повишена GGTA | Жълтеница , Повишаване на конюгирания билирубин (със или без съпътстващо повишаване на ALT),  Холестаза, Хепатит (включително хепатоцелуларно увреждане |  |  |
| **Нарушения на кожата и подкожната тъкан** | | | | |
| Сърбеж (вкл. нечести случаи на генерализиран сърбеж), обрив, екхимози, кожни и подкожни кръвоизливи | Уртикария |  | Синдром на Stevens-Johnson/Токсична епидермална некролиза, DRESS синдром |  |
| **Нарушения на мускулно‑скелетната система и съединителната тъкан** | | | | |
| Болка в крайницитеA | Хемартроза | Кръвоизлив в мускул |  | Компартмент синдром в резултат на кървене |
| **Нарушения на бъбреците и пикочните пътища** | | | | |
| Кървене от урогениталния тракт (вкл. хематурия и менорагияB), бъбречно увреждане (вкл. повишение на креатинина и повишение на уреята в кръвта) |  |  |  | Бъбречна недостатъчност/остра бъбречна недостатъчност в резултат на кървене, достатъчна да предизвика хипоперфузия, нефропатия, свързана с антикоагуланти |
| **Общи нарушения и ефекти на мястото на приложение** | | | | |
| Повишена температураА, периферен оток, понижена обща сила и енергичност (вкл. умора и астения) | Неразположение (вкл. прилошаване) | Локализиран отокА |  |  |
| **Изследвания** | | | | |
|  | Повишен LDHA, повишена липазаA, повишена амилазаA |  |  |  |
| **Наранявания, отравяния и усложнения, възникнали в резултат на интервенции** | | | | |
| Кървене след някаква процедура (вкл. постоперативна анемия и кървене от рана), контузия, секреция от раниA |  | Съдова псевдоаневризма С |  |  |

A: наблюдавани при профилактика на ВТЕ при възрастни пациенти, подложени на планово ставно протезиране на тазобедрената или колянната става

B: наблюдавани при лечение на ДВТ, БЕ или профилактика на рецидиви, като много чести при жени < 55 години

С: наблюдавани като нечести при профилактика на атеротромботични събития при пациенти след ОКС (след перкутанна коронарна интервенция)

\* Приложен е предварително определен селективен подход за събиране на нежелани събития в избрани проучвания фаза III. Честотата на нежеланите реакции не е увеличена и не е установена нова нежелана лекарствена реакция след анализ на тези проучвания.

Описание на избрани нежелани реакции

Поради фармакологичния му механизъм на действие, употребата на ривароксабан може да бъде свързана с повишен риск за окултно или явно кървене от всяка тъкан или орган, което би могло да доведе до постхеморагична анемия. Признаците, симптомите и тежестта (включително фатален изход) ще зависят от локализацията и степента или обема на кървенето и/или анемията. (вж. точка 4.9 „Поведение при кървене“). В клиничните проучвания лигавично кървене (т.е. от носа, венците, стомашно-чревния тракт, пикочо-половия тракт, включително абнормно вагинално или увеличено менструално кървене) и анемия се наблюдават по-често при дългосрочно лечение с ривароксабан в сравнение с лечение с АВК. По тази причина, в допълнение към адекватното клинично наблюдение, лабораторно изследване на хемоглобина/хематокрита би могло да бъде от полза за откриване на окултно кървене и за определяне на клиничната значимост на явно кървене, по преценка според случая. Възможно е рискът от кървене да бъде повишен при определени групи пациенти, например пациенти с неконтролирана тежка артериална хипертония и/или на съпътстваща терапия, която повлиява хемостазата (вж. точка 4.4 „Риск от хеморагия“). Възможно е менструалното кървене да е по‑силно и/или по‑продължително. Хеморагичните усложнения могат да се проявят като слабост, бледност, замаяност, главоболие или необясними отоци, диспнея и необясним шок. Като резултат от анемията в някои случаи са наблюдавани симптоми на сърдечна исхемия, като болка в гърдите или стенокардия.

Има съобщения за известни усложнения в резултат на тежко кървене, като компартмент синдром и бъбречна недостатъчност в резултат на хипоперфузия, или нефропатия, свързана с антикоагуланти,при използване на ривароксабан. По тази причина вероятността от кървене трябва да се има предвид при преценката на състоянието на всеки пациент, който е подложен на антикоагулантно лечение.

Педиатрична популация

*Лечение на ВТЕ и профилактика на рецидиви на ВТЕ*

Оценката на безопасността при деца и юноши е базирана на данните относно безопасността от две открити активно контролирани проучвания фаза II и едно - фаза III при педиатрични пациенти от раждането до възраст под 18 години. Откритията, свързани с безопасността, в повечето случаи са подобни между ривароксабан и компаратора при различните педиатрични възрастови групи. Общо профилът на безопасност при 412-те деца и юноши, лекувани с ривароксабан, е подобен на този, наблюдаван при възрастната популация и съвместим при възрастовите подгрупи, въпреки че оценката е ограничена от малкия брой пациенти.

При педиатричните пациенти, главоболие (много чести, 16,7%), повишена температура (много чести, 11,7%), епистаксис (много чести, 11,2%), повръщане (много чести, 10,7%), тахикардия 73 (чести, 1,5%), повишаване на билирубина (чести, 1,5%) и повишен конюгиран билирубин (нечести, 0,7%) са съобщавани по-често в сравнение с възрастните. Съвместима с възрастната популация менорагия е наблюдавана при 6,6% (чести) от юношите от женски пол след менархе. Тромбоцитопенията, както е наблюдавано по време на постмаркетинговия опит при възрастната популация, е честа (4,6%) при педиатричните клинични проучвания. Нежеланите лекарствени реакции при педиатричните пациенти са предимно леки до умерени по тежест.

Съобщаване на подозирани нежелани реакции

Съобщаването на подозирани нежелани реакции след разрешаване за употреба на лекарствения продукт е важно. Това позволява да продължи наблюдението на съотношението полза/риск за лекарствения продукт. От медицинските специалисти се изисква да съобщават всяка подозирана нежелана реакция чрез национална система за съобщаване, посочена в [Приложение V](http://www.ema.europa.eu/docs/en_GB/document_library/Template_or_form/2013/03/WC500139752.doc).

**4.9 Предозиране**

При възрастни има съобщения за редки случаи на предозиране до 1 960  mg. В случай на предозиране, пациентът трябва да бъде внимателно наблюдаван за усложнения от кървене или други нежелани реакции (вижте точка „Поведение при кървене“). Има ограничени налични данни при деца. Поради ограничената абсорбция се очаква ефект на лимитирано насищане без допълнително повишаване на средната плазмена експозиция при супратерапевтични дози ривароксабан от 50 mg или по‑високи при възрастни, обаче липсват данни при супратерапевтични дози при деца.

Съществува специфично неутрализиращо средство (андексанет алфа) за обръщане на фармакодинамичния ефект на ривароксабан при възрастни, но не е установено при деца (вж. кратката характеристика на продукта, съдържащ андексанет алфа).

В случаи на предозиране на ривароксабан може да се има предвид използването на активен въглен за намаляване на абсорбцията.

Поведение при кървене

Ако при пациент на лечение с ривароксабан се развие свързано с кървене усложнение, следващият прием на ривароксабан трябва да се отложи или лечението трябва да се прекрати, ако е необходимо. Ривароксабан има полуживот от около 5 до 13 часа при възрастни. Полуживотът при деца, изчислен с използване на популационни фармакокинетични (ФК) подходи за моделиране, е по-кратък (вж. точка 5.2). Поведението трябва да е индивидуализирано в зависимост от тежестта и локализацията на кръвоизлива. Може да се използва подходящо симптоматично лечение, като напр. механична компресия (напр. при тежък епистаксис), хирургична хемостаза с процедури за установяване на контрол над кървенето, заместване на обема и мерки за поддържане на хемодинамиката, преливане на кръвни продукти (еритроцитен концентрат или прясно замразена плазма в зависимост от асоциираната анемия или коагулопатия) или тромбоцити.

Ако кървенето не може да бъде овладяно с горепосочените мерки, трябва да се обсъди прилагането или на специфичнo неутрализиращо средство за инхибитор на фактор Xa (андексанет алфа), което антагонизира фармакодинамичния ефект на ривароксабан, или на специфично прокоагулантно средство, като концентрат на протромбиновия комплекс (PCC), активиран концентрат на протромбиновия комплекс (APCC) или рекомбинантен фактор VIIa (r‑FVIIa). Към момента обаче клиничният опит от прилагането на тези лекарствени продукти при възрастни и деца, получаващи ривароксабан, е много ограничен. Препоръката се основава и на ограничени неклинични данни. Може да се обмисли повторното прилагане на рекомбинантен фактор VIIa и дозата трябва да се титрира в зависимост от намаляването на кървенето. В зависимост от възможността на място, в случаи на масивно кървене, трябва да се обмисли консултация със специалист по коагулационни нарушения (вж. точка 5.1).

Не се очаква протамин сулфат и витамин K да повлияват антикоагулантната активност на ривароксабан. Опитът с транексамова киселина е ограничен и липсва такъв с аминокапронова киселина и апротинин при възрастни, получаващи ривароксабан. Няма опит от употребата на тези средства при деца, получаващи ривароксабан. Няма нито научни доказателства за благоприятно повлияване, нито опит от използването на системния хемостатик дезмопресин при пациенти, получаващи ривароксабан. Поради високата степен на свързване с плазмените протеини не се очаква ривароксабан да може да бъде отделен чрез диализа.

**5. ФАРМАКОЛОГИЧНИ СВОЙСТВА**

**5.1 Фармакодинамични свойства**

Фармакотерапевтична група: Антитромботични средства, директни инхибитори на фактор Ха, ATC код: B01AF01

Механизъм на действие

Ривароксабан е високоселективен директен инхибитор на фактор Xa с перорална бионаличност. Инхибирането на фактор Xa прекъсва вътрешния и външен път на коагулационната каскада, което инхибира както формирането на тромбин, така и образуването на тромби. Ривароксабан не инхибира тромбина (активиран фактор II) и не са наблюдавани ефекти върху тромбоцитите.

Фармакодинамични ефекти

При хора е наблюдавано зависимо от дозата инхибиране на фактор Xa. Протромбиновото време (PT) се повлиява дозозависимо от ривароксабан в тясна връзка с плазмените концентрации (r=0,98), ако за теста се използва Neoplastin. Други реагенти биха дали други резултати. Отчитането на PT трябва да става в секунди, понеже INR е калибрирано и валидирано за кумаринови продукти и не може да се прилага за други антикоагуланти.

При пациенти, получаващи ривароксабан за лечение на ДВТ и БЕ и профилактика на рецидиви, персентилите 5/95 за PT (Neoplastin) 2 ‑ 4 часа след приема на таблетката (т.е. към момента на максимален ефект) за 15 mg ривароксабан два пъти дневно са в границите от 17 до 32 секунди, а за 20 mg ривароксабан веднъж дневно от 15 до 30 секунди. По време на най-ниската концентрация (8 - 16 часа след приема на таблетката) персентилите 5/95 за 15 mg два пъти дневно са в границите от 14 до 24 секунди, а за 20 mg веднъж дневно (18 - 30 часа след приема на таблетката) от 13 до 20 секунди.

При пациентите с неклапно предсърдно мъждене, получаващи ривароксабан за профилактика на инсулт и системен емболизъм, персентилите 5/95 за PT (Neoplastin) 1 ‑ 4 часа след приема на таблетката (т.е. по времето на максималния ефект) при пациентите, лекувани с 20 mg един път дневно, варират от 14 до 40 секунди и при пациенти с умерено бъбречно увреждане, лекувани с 15 mg един път дневно, от 10 до 50 секунди. По време на най-ниската концентрация (16 – 36 часа след приема на таблетката) персентилите 5/95 при пациентите, лекувани с 20 mg един път дневно, са в границите от 12 до 26 секунди, а при пациентите с умерено бъбречно увреждане, лекувани с 15 mg един път дневно, от 12 до 26 секунди.

В клинико-фармакологично проучване на обратимите промени във фармакодинамиката на ривароксабан при здрави възрастни доброволци (n=22), е оценяван ефектът на единични дози (50 IU/kg) на два различни типа концентрат на протромбиновия комплекс (PCC), 3-факторен концентрат на протромбиновия комплекс (фактори II, IX и X) и 4-факторен концентрат на протромбиновия комплекс (фактори II, VII, IX и X). 3-факторният концентрат на протромбиновия комплекс е понижил средните стойности на протромбиновото време на Neoplastin с приблизително 1,0 секунда в рамките на 30 минути, в сравнение с понижаване от приблизително 3,5 секунди наблюдавано с 4-факторния концентрат на протромбиновия комплекс. За сравнение, 3-факторният концентрат на протромбиновия комплекс е имал по-голям и по-бърз общ ефект върху обратимите промени в ендогенното образуване на тромбин от 4-факторния концентрат на протромбиновия комплекс (вж. точка 4.9).

Активираното парциално тромбопластиново време (aPTT) и HepTest също са удължени в зависимост от дозата, но използването им за оценка на фармакодинамичния ефект на ривароксабан не се препоръчва. Няма необходимост от наблюдение на коагулационите параметри по време на лечението с ривароксабан в клиничната практика. Въпреки това, ако е клинично показано, нивата на ривароксабан могат да бъдат измервани с калибрирани количествени тестове за антифактор Ха (вж. точка 5.2).

Педиатрична популация

Анализът на PT (реагент - неопластин), aPTT и анти-Xa (с калибриран количествен тест) показва тясна връзка с плазмените концентрации при деца. Връзката между анти-Xa и плазмените концентрации е линейна с наклон близо до 1. Могат да възникнат индивидуални несъответствия с по-високи или по-ниски анти-Xa стойности, в сравнение със съответните плазмени концентрации. Няма необходимост от наблюдение на коагулационните параметри по време на клинично лечение с ривароксабан. Все пак, ако е клинично показано, концентрациите на ривароксабан могат да бъдат измервани с калибрирани количествени тестове за антифактор Ха в mcg/l (вж. Таблица 13 в точка 5.2 за диапазоните на наблюдаваните плазмени концентрации на ривароксабан при деца). Долната граница на количествените определяния трябва да се има предвид, когато се използва анти-Xa тестът за количествено определяне на плазмените концентрации на ривароксабан при деца. Не е установен праг за ефикасност или събития, свързани с безопасността.

Клинична ефикасност и безопасност

*Профилактика на инсулт и системен емболизъм при пациенти с неклапно предсърдно мъждене*

Клиничната програма с ривароксабан е планирана с цел да демонстрира ефикасността на ривароксабан за профилактика на инсулт и системен емболизъм при пациенти с неклапно предсърдно мъждене.

При основното двойно сляпо проучване ROCKET AF 14 264 пациенти са разпределени да получават или ривароксабан 20 mg веднъж дневно (15 mg веднъж дневно при пациенти с креатининов клирънс 30 ‑ 49 ml/min) или варфарин с титриране на дозата до INR 2,5 (терапевтични граници 2,0 до 3,0). Медианната продължителност на проведеното лечение е 19 месеца, а общата продължителност е до 41 месеца.

34,9% от пациентите са лекувани с ацетилсалицилова киселина и 11,4% са лекувани с клас III антиаритмично средство, включително амиодарон.

Ривароксабан е с не по-малка ефективност от варфарин за първичната съставна крайна точка за инсулт и системeн емболизъм извън ЦНС. В популацията по протокол на лечение инсулт или системен емболизъм се наблюдават при 188 пациенти на ривароксабан (1,71% на година) и при 241 на варфарин (2,16% на година) (КР 0,79; ДИ 95%, 0,66 - 0,96; Р<0,001 за не по-малка ефективност). От всички рандомизирани пациенти, които са анализирани по ITT, първични събития се развиват при 269 на ривароксабан (2,12% на година) и 306 на варфарин (2,42% на година) (КР 0,88; 95% ДИ, 0,74 - 1,03; P<0,001 за не по-малка ефективност; P=0,117 за превъзходство). Резултатите за вторичните крайни точки, както са изследвани в йерархичен порядък в ITT анализа, са показани на Таблица 4.

Сред пациентите в групата на варфарин INR стойностите са в границите на терапевтичния диапазон (2,0 до 3,0) средно 55% от времето (медиана 58%, интерквартилен диапазон 43 до 71). Ефектът на ривароксабан не се различава на ниво централно TTR (време в таргетен INR диапазон 2,0 ‑ 3,0) при квартилите с еднакъв размер (P=0,74 за взаимодействие). В най-горния квартил по отношение на центъра Коефициентът на Риск (КР) за ривароксабан спрямо варфарин е 0,74 (95% ДИ, 0,49 ‑ 1,12).

Честотата на основните резултати за безопасност (големи и неголеми клинично значими кръвоизливи) са подобни за двете терапевтични групи (вж. Таблица 5).

**Таблица 4: Резултати за ефикасност от фаза III ROCKET AF**

| Проучвана популация | ITT анализ на ефикасността при пациенти с неклапно предсърдно мъждене | | |
| --- | --- | --- | --- |
| **Терапевтична доза** | **Ривароксабан 20 mg веднъж дневно (15 mg веднъж дневно при пациенти с умерено бъбречно увреждане)**  **Честота на събитието (100 пациентогодини)** | **Варфарин титриран до INR 2,5 (терапевтични граници 2,0 до 3,0)**  **Честота на събитието (100 пациентогодини)** | **КР (95% ДИ)  p‑стойност, тест за превъзходство** |
| Инсулт и системен емболизъм извън ЦНС | 269 (2,12) | 306  (2,42) | 0,88  (0,74 - 1,03) 0.117 |
| Инсулт, системен емболизъм извън ЦНС и съдова смърт | 572 (4,51) | 609  (4,81) | 0.94  (0,84 - 1,05) 0.265 |
| Инсулт, системен емболизъм извън ЦНС, съдова смърт и инфаркт на миокарда | 659 (5,24) | 709  (5,65) | 0,93  (0,83 - 1,03) 0,158 |
| Инсулт | 253  (1,99) | 281  (2,22) | 0,90  (0,76 - 1,07) 0,221 |
| Системен емболизъм извън ЦНС | 20  (0,16) | 27  (0,21) | 0,74  (0,42 - 1,32) 0,308 |
| Инфаркт на миокарда | 130  (1,02) | 142  (1,11) | 0,91  (0,72 - 1,16)  0,464 |

**Таблица 5: Резултати за безопасност от фаза III ROCKET AF**

| Проучвана популация | Пациенти с неклапно предсърдно мъжденеa) | | | |
| --- | --- | --- | --- | --- |
| **Терапевтична доза** | **Ривароксабан 20 mg веднъж дневно (15 mg веднъж дневно при пациенти с умерено бъбречно увреждане)**  **Честота на събитието (100 пациентогодини)** | **Варфарин титриран до INR 2,5 (терапевтични граници 2,0 до 3,0)**  **Честота на събитието (100 пациентогодини)** | **КР (95% ДИ) p‑стойност** | |
| Големи и неголеми клинично значими кръвоизливи | 1 475 (14,91) | 1 449 (14,52) | 1,03 (0,96 ‑ 1,11) 0,442 | |
| Големи кръвоизливи | 395 (3,60) | 386 (3,45) | 1,04 (0,90 ‑ 1,20) 0,576 | |
| Смърт в резултат на кървене\* | 27 (0,24) | 55 (0,48) | 0,50 (0,31 ‑ 0,79) 0,003 | |
| Кървене от критичен орган\* | 91 (0,82) | 133 (1,18) | 0,69 (0,53 ‑ 0,91) 0,007 | |
| Интракраниален кръвоизлив\* | 55  (0,49) | 84 (0,74) | 0,67 (0,47 ‑ 0,93) 0,019 | |
| Спад на хемоглобина\* | 305 (2,77) | 254 (2,26) | 1,22 (1,03 ‑ 1,44) 0,019 | |
| Кръвопреливане на 2 или повече единици еритроцитна маса или цяла кръв\* | 183 (1,65) | 149 (1,32) | 1,25 (1,01 ‑ 1,55) 0,044 | |
| Неголеми клинично значими кръвоизливи | 1 185 (11,80) | 1 151 (11,37) | 1,04 (0,96 ‑ 1,13) 0,345 | |
| Смъртност по всякакви причини | 208 (1,87) | 250 (2,21) | 0,85 (0,70 ‑ 1,02) 0,073 | |
| a) Популация, изпитвана по отношение на безопасност, на лечение  \* Номинално значими | | | |

В допълнение към проучването фаза III ROCKET AF, е проведено проспективно, постмаркетингово, неинтервенцианално, отворено кохортно проучване с едно рамо (XANTUS) с основен изход, включващ тромбоемболични събития и голямо кръвене. 6 704 пациента с неклапно предсърдно мъждене са били включени за профилактика на инсулт и емболия извън централната нервна система (ЦНС) при реални условия. Средните резулатати на CHADS2 са били 1,9 и HAS-BLED са били 2,0 при XANTUS, в сравнение със средните резулатати на CHADS2 и HAS-BLED от 3,5 и 2,8 съответно при ROCKET AF. Голямо кръвене е наблюдавано при 2,1 случая за 100 пациенто-години. Съобщава се за фатален кръвоизлив при 0,2 случая за 100 пациенто-години и вътречерепен кръвоизлив при 0,4 случая за 100 пациенто-години. Инсулт или емболия извън ЦНС са регистрирани при 0,8 случая за 100 пациенто-години.

Тези наблюдения в реални условия са в съответствие с установения профил на безопасност при това показание.

В постмаркетингово неинтервенционално проучване при повече от 162 000 пациенти от четири държави ривароксабан е предписан за профилактика на инсулт и системна емболия при пациенти с неклапно предсърдно мъждене. Честотата на събитията за исхемичен инсулт е 0,70 (95% CI 0,44 – 1,13) за 100 пациентогодини. Кървене, което води до хоспитализация, настъпва с честота на събитията на 100 пациентогодини 0,43 (95% CI 0,31 – 0,59) за вътречерепен кръвоизлив, 1,04 (95% CI 0,65 – 1,66) за стомашно-чревно кървене, 0,41 (95% CI 0,31 – 0,53) за урогенитално кървене и 0,40 (95% CI 0,25 – 0,65) за друго кървене.

Пациенти, подложени на кардиоверзио

Проспективно, рандомизирано, отворено, многоцентрово, експлораторно проучване със заслепена оценка на крайната точка (X-VERT) е проведено при 1 504 пациенти (нелекувани досега с перорални антикоагуланти и лекувани предварително) с неклапно предсърдно мъждене планирано за кардиоверзио, за да се направи сравнение между ривароксабан и адаптирана доза АВК (рандомизирано 2:1), за превенция на сърдечносъдови събития. Използвани са стратегии с помощта на насочване чрез ТЕЕ (1-5 дни предварително лечение) или конвенционално кардиоверзио (най-малко три седмици предварително лечение). Първичните резултати за ефикасност (всички инсулти, преходна исхемична атака, системен емболизъм несвързан с ЦНС, инфаркт на миокарда (МИ) и сърдечносъдова смърт) са се появили при 5 (0,5%) пациенти в групата на ривароксабан (n=978) и 5 (1,0%) пациента в групата на АВК (n=492; RR 0,50; 95% CI 0,15-1,73; модифицирана ITT-популация). Основният резултат за безопасност (масивно кървене) се е появил при 6 (0,6%) и 4 (0,8%) пациенти в групите на ривароксабан (n=988) и АВК (n=499) съответно, (RR 0,76; 95% CI 0,21-2,67; безопасна популация). Това експлораторно проучване е показало сравнима ефикасност и безопасност между групите на лечение с ривароксабан и АВК в условията на кардиоверзио.

Пациенти с неклапно предсърдно мъждене, които подлежат на ПКИ с поставяне на стент

Извършено е рандомизирано, открито, многоцентрово проучване (PIONEER AF-PCI) с 2 124 пациенти с неклапно предсърдно мъждене, които са били подложени на ПКИ, с поставяне на стент за първично атеросклеротично заболяване, за сравняване на безопасността на две схеми на ривароксабан и една VKA-схема. Пациентите са били разпределени на случаен принцип 1:1:1 за обща 12-месечна терапия. Пациенти с анамнеза за инсулт или ПИП са изключени.

Група 1 получава ривароксабан веднъж дневно 15 mg (10 mg веднъж дневно при пациенти с

креатининов клирънс 30 ‑ 49 ml/min) плюс P2Y12 инхибитор. Група 2 получава 2,5 mg ривароксабан два пъти дневно заедно с ДТАС (двойна терапия с антитромбоцитни средства, например клопидогрел 75 mg [или заместващия P2Y12 инхибитор] плюс ниска доза ацетилсалицилова киселина [АСК]) за 1, 6 или 12 месеца, последвана от ривароксабан 15 mg (или 10 mg за пациенти с креатининов клирънс 30 ‑ 49 ml/min) веднъж дневно, плюс ниска доза АСК. Група 3 получава коригирана доза VKA плюс ДТАС за 1, 6 или 12 месеца, последвана от коригирана доза VKA, плюс ниска доза АСК.

Първичната крайна точка за безопасност, клинично значимите случаи на кървене, се появяват при 109 (15,7%), 117 (16,6%) и 167 (24,0%) участници в група 1, група 2 и група 3, респективно (HR 0,59; 95% CI 0,47-0,76; p<0,001 и HR 0,63; 95% CI 0,50-0,80; p<0,001, респективно). Вторичната крайна точка (съставена от сърдечно-съдови събития СС смърт, МИ или инсулт), е наблюдавана при 41 (5,9%), 36 (5,1%) и 36 (5,2%) участници в група 1, група 2 и група 3, съответно. Всяка от схемите на ривароксабан показва значително намаляване на клинично значимите случаи на кървене, в сравнение с VKA-схемата при пациенти с неклапно предсърдно мъждене, които са били подложени на ПКИ с поставяне на стент.

Основната цел на PIONEER AF-PCI е оценка на безопасността. Данните относно ефикасността (включително тромбоемболични явления) при тази популация са ограничени.

*Лечение на ДВТ, БЕ и профилактика на рецидивиращи ДВТ и БЕ*

Клиничната програма с ривароксабан е планирана с цел да демонстрира ефикасността на ривароксабан при началното и продължителното лечение на остри ДВТ и БЕ и профилактиката на рецидиви.

Над 12 800 пациенти са проучени в четири рандомизирани, контролирани клинични проучвания фаза III (Einstein DVT, Einsten PE, Einstein Extension и Einstein Choice) и допълнително е проведен предварително дефиниран сборен анализ на проучванията Einstein DVT и Einsten PE. Общата комбинирана продължителност на лечението за всички проучвания е до 21 месеца.

В проучването Einstein DVT 3 449 пациенти с остра ДВТ са проучени за лечението на ДВТ и за профилактика на рецидивиращи ДВТ и БЕ (пациентите със симптоматичен БЕ са изключени от това проучване). Продължителността на лечението е 3, 6 или 12 месеца в зависимост от клиничната преценка на изследователя.

За лечението през първите 3 седмици на остра ДВТ са прилагани 15 mg ривароксабан два пъти дневно. След това лечението продължава с 20 mg ривароксабан един път дневно.

В проучването Einsten PE 4 832 пациенти с остър БЕ са проучени за лечението на БЕ и за профилактика на рецидивиращи ДВТ и БЕ. Продължителността на лечението е 3,6 или 12 месеца в зависимост от клиничната преценка на изследователя.

За лечението на остър БЕ през първите 3 седмици са прилагани 15 mg ривароксабан два пъти дневно. След това лечението продължава с 20 mg ривароксабан един път дневно.

И при двете проучвания Einstein DVТ и Einsten PE сравнителното лечение включва еноксапарин в продължение на поне 5 дни в комбинация с антагонист на витамин К до постигане на стойност за PT/INR в терапевтичните граници (³ 2,0). Лечението продължава с антагонист на витамин К, като дозата му е такава, че стойностите за PT/INR да са в терапевтичните граници от 2,0 до 3,0.

В проучването Einstein Extension 1 197 пациенти с ДВТ или БЕ са проучени за профилактиката на рецидивиращи ДВТ и БЕ. Продължителността на лечението обхваща допълнителни 6 до 12 месеца при пациенти, които са преминали курс на лечение от 6 до 12 месеца на венозен тромбоемболизъм в зависимост от клиничната преценка на изследователя. Сравнява се ривароксабан 20 mg веднъж дневно с плацебо.

Проучванията Einstein DVT, PE и Extension използват едни и същи предварително дефинирани първични и вторични резултати за ефикасност. Първичният резултат за ефикасност е симптоматичен рецидивиращ венозен тромбоемболизъм (ВТЕ), дефиниран като съставен от рецидивираща ДВТ или летален или нелетален БЕ. Вторичният резултат за ефикасност се дефинира като съставен от рецидивираща ДВТ, нелетален БЕ и смъртност независимо от причината.

В проучване Einstein Choice 3 396 пациенти с потвърдена симптоматична ДВТ и/или БЕ, които са завършили 6 до 12-месечно антикоагулантно лечение, са проучени за профилактика на фатален БЕ и нефатални симптоматични ДВТ и БЕ. Пациентите с показание за продължително антикоагулантно лечение с терапевтична доза са изключени от проучването. Продължителността на лечението е до 12 месеца в зависимост от датата на индивидуалното рандомизиране (медиана: 351 дни). Ривароксабан 20 mg веднъж дневно и ривароксабан 10 mg веднъж дневно са сравнени със 100 mg ацетилсалицилова киселина веднъж дневно.

Първичният резултат за ефикасност е симптоматичен рецидивиращ венозен тромбоемболизъм (ВТЕ), дефиниран като смесицата от рецидивираща ДВТ или фатален или нефатален БЕ.

В проучването Einstein DVT (вж. Таблица 6) се показва, че ривароксабан е с не по-малка ефективност от еноксапарин/АВК за първичния резултат за ефикасност (p < 0,0001 (тест за не по-малка ефективност)); КР: 0,680 (0,443 ‑ 1,042), p = 0,076 (тест за превъзходство)). Предварително дефинираната нетна клинична полза (първичен резултат за ефикасност плюс големи кръвоизливи) се съобщава с КР 0,67 ((95% ДИ: 0,47 ‑ 0,95), номинална p стойност p = 0,027) в полза на ривароксабан. INR стойностите са в терапевтичния диапазон средно 60,3% от времето при средна продължителност на лечението от 189 дни, и 55,4%, 60,1% и 62,8% от времето при групите с планирано лечение с продължителност съответно 3, 6 и 12 месеца. В групата на еноксапарин/АВК няма ясна връзка между нивото на средното централно TTR (време в таргетен INR диапазон 2,0 ‑ 3,0) при терцилите с еднакъв размер и честотата на рецидивиращите ВТЕ (p = 0,932 за взаимодействие). В най-горния терцил по отношение на центъра КР при ривароксабан спрямо варфарин е 0,69 (95% ДИ: 0,35 ‑ 1,35).

Честотите за първичния резултат за безопасност (големи или клинично значими неголеми кръвоизливи), както и за вторичния резултат за безопасност (големи кръвоизливи), са сходни за двете терапевтични групи.

|  |  |  |
| --- | --- | --- |
| **Таблица 6: Резултати за ефикасност и безопасност от фаза III Einstein DVT** | | |
| **Проучвана популация** | **3 449 пациенти със симптоматична остра дълбока венозна тромбоза** | | |
| **Доза и продължителност на лечението** | **Ривароксабанa)**  **3, 6 или 12 месеца**  **N=1 731** | **Еноксапарин/АВКб)**  **3, 6 или 12 месеца**  **N=1 718** | |
| Симптоматичен рецидивиращ ВТЕ\* | 36 (2,1%) | 51 (3,0%) | |
| Симптоматичен рецидивиращ БЕ | 20 (1,2%) | 18 (1,0%) | |
| Симптоматична рецидивираща ДВТ | 14 (0,8%) | 28 (1,6%) | |
| Симптоматични БЕ и ДВТ | 1  (0,1%) | 0 | |
| Фатален БЕ/смърт, където БЕ не може да бъде изключен | 4 (0,2%) | 6 (0,3%) | |
| Голямо или клинично значимо неголямо кървене | 139 (8,1%) | 138 (8,1%) | |
| Големи кръвоизливи | 14 (0,8%) | 20 (1,2%) | |
| a) Ривароксабан 15 mg два пъти дневно за 3 седмици, последвано от 20 mg веднъж дневно  б) Еноксапарин за най-малко 5 дни, застъпен и последван от АВК **\*** p < 0,0001 (не по-малка ефикасност по отношение на предварително определен КР 2,0); КР: 0,680 (0,443 - 1,042), p = 0,076 (превъзходство) | | | |

В проучването Einstein PE (вж. Таблица 7) се показва, че ривароксабан е с не по-малка ефикасност от еноксапарин/АВК за първичния резултат за ефикасност (p=0,0026 (тест за не по-малка ефикасност); КР: 1,123 (0,749 – 1,684) ). Предварително дефинираната нетна клинична полза (първичен резултат за ефикасност плюс големи кръвоизливи) се съобщава с КР от 0,849 ((95% ДИ: 0,633 – 1,139), номинална р стойност р = 0,275). INR стойностите са в терапевтичния диапазон средно 63% от времето при средна продължителност на лечението от 215 дни и 57%, 62% и 65% от времето при групите с планирано лечение с продължителност съответно 3, 6 и 12 месеца. В групата на еноксапарин/АВК няма ясна връзка между нивото на средното централно TTR (време в таргетен INR диапазон 2,0 ‑ 3,0) при терцилите с еднакъв размер и честотата на рецидивиращите ВТЕ (p = 0,082 за взаимодействие). В най-горния терцил по отношение на центъра КР при ривароксабан спрямо варфарин е 0,642 (95% ДИ: 0,277 ‑ 1,484).

Честотите за първичния резултат за безопасност (големи или клинично значими неголеми кръвоизливи) са малко по-ниски в групата на лечение с ривароксабан (10,3% (249/2 412)) в сравнение с групата на лечение с еноксапарин/АВК (11,4% (274/2 405)). Честотата за вторичния резултат за безопасност (големи кръвоизливи) е по-ниска в групата на ривароксабан (1,1% (26/2 412)) в сравнение с групата на еноксапарин/АВК (2,2% (52/2 405)) с КР 0,493 (95% ДИ: 0,308 ‑ 0,789).

|  |  |  |
| --- | --- | --- |
| **Таблица 7: Резултати за ефикасност и безопасност от фаза III Einstein PE** | | |
| **Проучвана популация** | **4 832 пациенти с остра симптоматична БЕ** | | |
| **Доза и продължителност на лечението** | **Ривароксабанa)**  **3, 6 или 12 месеца**  **N=2 419** | **Еноксапарин/АВКб)**  **3, 6 или 12 месеца**  **N=2 413** | |
| Симптоматичен рецидивиращ ВТЕ\* | 50 (2,1%) | 44 (1,8%) | |
| Симптоматичен рецидивиращ БЕ | 23 (1,0%) | 20 (0,8%) | |
| Симптоматична рецидивираща ДВТ | 18 (0,7%) | 17 (0,7%) | |
| Симптоматични БЕ и ДВТ | 0 | 2  (<0,1%) | |
| Фатален БЕ/смърт, където БЕ не може да бъде изключен | 11 (0,5%) | 7 (0,3%) | |
| Голямо или клинично значимо неголямо кървене | 249 (10,3%) | 274 (11,4%) | |
| Големи кръвоизливи | 26 (1,1%) | 52 (2,2%) | |
| a) Ривароксабан 15 mg два пъти дневно за 3 седмици, последвано от 20 mg веднъж дневно  б) Еноксапарин за най-малко 5 дни, застъпен и последван от АВК **\*** p < 0,0026 (не по-малка ефикасност по отношение на предварително определен КР от 2,0); КР: 1,123 (0,749 - 1,684) | | | |

Проведен е предварително дефиниран обобщен анализ на резултата от проучванията Einstein DVT и PE (вж. Таблица 8).

**Таблица 8: Резултати за ефикасност и безопасност от сборен анализ на фаза III Einstein DVT и PE**

| **Проучвана популация** | **8 281 пациенти с остри симптоматични ДВТ или БЕ** | |
| --- | --- | --- |
| **Доза и продължителност на лечението** | **Ривароксабанa)**  **3, 6 или 12 месеца**  **N = 4 150** | **Еноксапарин/АВКб)**  **3, 6 или 12 месеца**  **N = 4 131** |
| Симптоматичен рецидивиращ ВТЕ\* | 86 (2,1%) | 95 (2,3%) |
| Симптоматичен рецидивиращ БЕ | 43 (1,0%) | 38 (0,9%) |
| Симптоматична рецидивираща ДВТ | 32 (0,8%) | 45 (1,1%) |
| Симптоматични БЕ и ДВТ | 1  (<0,1%) | 2  (<0,1%) |
| Фатален БЕ/смърт, при която не може да се изключи БЕ | 15 (0,4%) | 13 (0,3%) |
| Големи или клинично значими неголеми кръвоизливи | 388 (9,4%) | 412 (10,0%) |
| Големи кръвоизливи | 40 (1,0%) | 72 (1,7%) |
| a) Ривароксабан 15 mg два пъти дневно за 3 седмици, последвано от 20 mg веднъж дневно  б) Еноксапарин за най-малко 5 дни, застъпен и последван от АВК  **\*** p < 0,0001 (не по-малка ефикасност по отношение на предварително определен КР от 1,75); КР: 0,886 (0,661 - 1,186) | | |

Предварително дефинираната нетна клинична полза (първичен резултат за ефикасност плюс големи кръвоизливи) на сборния анализ се съобщава с КР от 0,771 ((95% ДИ: 0,614 - 0,967), номинална р стойност р = 0,0244).

В проучването Einstein Extension (вж. Таблица 9) ривароксабан превъзхожда плацебо по отношение на първичните и вторичните резултати за ефикасност. За първичния резултат за безопасност (големи кръвоизливи) се установява незначимо числено по‑висока честота при пациентите на лечение с ривароксабан 20 mg един път на ден в сравнение с плацебо. Вторичният резултат за безопасност (големи или клинично значими неголеми кръвоизливи) показва по‑високи честоти при пациентите, лекувани с ривароксабан 20 mg един път дневно, в сравнение с плацебо.

**Таблица 9: Резултати за ефикасност и безопасност от фаза III Einstein Extension**

| **Проучвана популация** | **1 197 пациенти са продължили лечението и профилактиката за рецидивиращ венозен тромбоемболизъм** | | |
| --- | --- | --- | --- |
| **Доза и продължителност на лечението** | **Ривароксабанa)  6 или 12 месеца**  **N = 602** | **Плацебо 6 или 12 месеца**  **N = 594** | |
| Симптоматичен рецидивиращ ВТЕ\* | 8 (1,3%) | 42 (7,1%) | |
| Симптоматичен рецидивиращ БЕ | 2 (0,3%) | 13 (2,2%) | |
| Симптоматична рецидивираща ДВТ | 5 (0,8%) | 31 (5,2%) | |
| Фатален БЕ/смърт, при която не може да се изключи БЕ | 1  (0,2%) | 1  (0,2%) | |
| Големи кръвоизливи | 4 (0,7%) | 0 (0,0%) | |
| Клинично значими неголеми кръвоизливи | 32 (5,4%) | 7 (1,2%) | |
| a) Ривароксабан 20 mg веднъж дневно  **\*** p < 0,0001 (превъзходство), КР: 0,185 (0,087 ‑ 0,393) | | |

В проучването Einstein Choice (вж. Таблица 10) ривароксабан 20 mg и 10 mg превъзхожда 100 mg ацетилсалицилова киселина по отношение на първичния резултат за ефикасност. Основният резултат за безопасност (събития на голям кръвоизлив) е сходен при пациентите, лекувани с ривароксабан 20 mg и 10 mg веднъж дневно в сравнение със 100 mg ацетилсалицилова киселина.

|  |  |  |  |
| --- | --- | --- | --- |
| Таблица 10: Резултати за ефикасност и безопасност от фаза III Einstein Choice | | | |
| Проучвана популация | 3 396 са продължили профилактиката за рецидивиращ венозен тромбоемболизъм | | |
| **Терапевтична доза** | **Ривароксабан 20 mg веднъж дневно**  **N=1 107** | **Ривароксабан10 mg веднъж дневно**  **N=1 127** | **АСК 100 mg веднъж дневно**  **N=1 131** |
| Медиана на продължителността на лечението [интерквартилен диапазон] | 349 [189-362] дни | 353 [190-362] дни | 350 [186-362] дни |
| Симптоматичен рецидивиращ ВТЕ | 17 (1,5%)\* | 13 (1,2%)\*\* | 50 (4,4%) |
| Симптоматичен рецидивиращ БЕ | 6 (0,5%) | 6 (0,5%) | 19 (1,7%) |
| Симптоматична рецидивираща ДВТ | 9 (0,8%) | 8 (0,7%) | 30 (2,7%) |
| Фатален БЕ/ смърт, при която не може да се изключи БЕ | 2 (0,2%) | 0 | 2 (0,2%) |
| Симптоматичен рецидивиращ ВТЕ, инфаркт на миокарда, инсулт или системен емболизъм извън ЦНС | 19 (1,7%) | 18 (1,6%) | 56 (5,0%) |
| Големи кръвоизливи | 6 (0,5%) | 5 (0,4%) | 3 (0,3%) |
| Клинично значими неголеми кръвоизливи | 30  (2,7%) | 22  (2,0%) | 20 (1,8%) |
| Симптоматичен рецидивиращ ВТЕ или голям кръвоизлив (нетна клинична полза) | 23 (2,1%)+ | 17  (1,5%)++ | 53  (4,7%) |
| \* p<0,001(превъзходство) ривароксабан 20 mg веднъж дневно спрямо АСК 100 mg веднъж дневно; HR=0,34 (0,20–0,59)  \*\* p<0,001 (превъзходство) ривароксабан 10 mg веднъж дневно спрямо АСК 100 mg веднъж дневно; HR=0,26 (0,14–0,47)  + Ривароксабан 20 mg веднъж дневно спрямо АСК 100 mg веднъж дневно; КР=0,44 (0,27-0,71), p=0,0009 (номинална)  ++ Ривароксабан 10 mg веднъж дневно спрямо АСК 100 mg веднъж дневно; КР=0,32 (0,18-0,55), p<0,0001 (номинална) | | | |

В допълнение към програмата EINSTEIN фаза III, е проведено проспективно, неинтервенционално, отворено кохортно проучване (XALIA) с централизирана оценка, включващ рецидивиращ ВТЕ, голямо кървене и смърт. 5 142 пациента с остра ДВТ са включени за проучване безопасността на ривароксабан в дългосрочен план в сравнение със стандартната антикоагулантна терапия в клиничната практика. Стойностите на голямо кървене, рецидивиращ ВТЕ и всички случаи на смърт за ривароксабан са били съответно 0,7%, 1,4% и 0,5%. Съществуват разлики в основни характеристики на пациентите, включително възраст, рак и бъбречно увреждане. Използван е стратифициран анализ по предварително определени стойности за групиране на измерваните основни характеристики, но въпреки това оставащите отклонения може да повлияят на резултатите. Коригираните КР за голямо кървене, рецидивиращ ВТЕ и всички случаи на смърт са били съответно 0,77 (95% CI 0,40 - 1,50), 0,91 (95% CI 0,54 - 1,54) и 0,51 (95% CI 0,24 - 1,07).

Тези резултати при пациенти, които са наблюдавани в клиничната практика, са в съответствие с установения профил на безопасност при това показание.

В постмаркетингово неинтервенционално проучване при повече от 40 000 пациенти без анамнеза за рак, от четири държави, ривароксабан е предписан за лечение или профилактика на ДВТ и БЕ. Честотата на събитията на 100 пациентогодини за симптоматични/клинично значими ВТЕ/тромбоемболични събития, водещи до хоспитализация, е в диапазон от 0,64 (95% CI 0,40 – 0,97) за Обедненото Кралство до 2,30 (95% CI 2,11 – 2,51) за Германия. Кървене, което води до хоспитализация, настъпва с честота на събитията на 100 пациентогодини 0,31 (95% CI 0,23 – 0,42) за вътречерепен кръвоизлив, 0,89 (95% CI 0,67 – 1,17) за стомашно-чревно кървене, 0,44 (95% CI 0,26 – 0,74) за урогенитално кървене и 0,41 (95% CI 0,31 – 0,54) за друго кървене.

Педиатрична популация

*Лечение на ВТЕ и профилактика на рецидиви на ВТЕ при педиатрични пациенти*

Общо 727 деца с потвърден остър ВТЕ, от които 528 получили ривароксабан, са проучени в 6 отворени, многоцентрови педиатрични проучвания. Дозировката, коригирана според телесното тегло, при пациенти от раждането до възраст под 18 години, е довела до експозиция на ривароксабан, подобна на наблюдаваната при възрастни пациенти с ДВТ, лекувани с ривароксабан 20 mg един път дневно, както е потвърдено в проучването фаза III (вж. точка 5.2).

Проучването EINSTEIN Junior фаза III е рандомизирано, активно контролирано, отворено, многоцентрово клинично проучване при 500 педиатрични пациенти (на възраст от раждането до < 18 години) с потвърден остър ВТЕ. Имало е 276 деца на възраст 12 до < 18 години, 101 деца на възраст 6 до < 12 години, 69 деца на възраст 2 до < 6 години и 54 деца на възраст < 2 години.

Индексният ВТЕ е класифициран като едно от следните: ВТЕ във връзка с централен венозен катетър (ЦВК-ВТЕ; 90/335 пациенти в групата на ривароксабан, 37/165 пациенти в групата на сравнително лечение), церебрална венозна и синусова тромбоза (ЦВСТ; 74/335 пациенти в групата на ривароксабан, 43/165 пациенти в групата на сравнително лечение) и всички други, включително ДВТ и БЕ (не-ЦВК-ВТЕ; 171/335 пациенти в групата на ривароксабан, 85/165 пациенти в групата на сравнително лечение). Най-често представената индексна тромбоза при деца на възраст 12 до < 18 години е не-ЦВК-ВТЕ при 211 (76,4%); при деца на възраст 6 до < 12 години и на възраст 2 до < 6 години – ЦВСТ, съответно при 48 (47,5%) и 35 (50,7%); и при деца на възраст < 2 години - ЦВК-ВТЕ при 37 (68,5%). Не е имало деца < 6 месеца с ЦВСТ в групата на ривароксабан. 22 от пациентите с ЦВСТ са имали инфекция на ЦНС (13 пациенти в групата на ривароксабан и 9 пациенти в групата на сравнително лечение).

ВТЕ е предизвикан от постоянни, преходни или и от двете – постоянни и преходни рискови фактори при 438 (87,6%) деца.

Пациентите са получили първоначално лечение с терапевтични дози нефракциониран хепарин (НФХ), хепарин с ниско молекулно тегло (ХНМТ), или фондапаринукс за най-малко 5 дни и са рандомизирани 2:1 да получават или дози ривароксабан, коригирани спрямо телесното тегло, или сравнителни лекарства в групата на сравнително лечение (хепарини, АВК) за 3-месечен период на лечение в основното проучване (1 месец при деца < 2 години с ЦВК-ВТЕ). В края на периода на лечение в основното проучване диагностичното образно изследване, направено на изходно ниво, е направено повторно, ако е било клинично приложимо. Лечението в проучването е можело да бъде спряно в този момент или по преценка на Изследователя да бъде продължено общо за до 12 месеца (при деца < 2 години с ЦВК-ВТЕ – до 3 месеца).

Първичният резултат за ефикасност е симптоматичен рецидивиращ ВТЕ. Първичният резултат за безопасност е комбинацията от голям кръвоизлив и клинично значим не-голям кръвоизлив (КЗНГК). Всички резултати за ефикасност и безопасност са проверени и потвърдени централно от независима комисия, заслепена за определеното лечение. Резултатите за ефикасност и безопасност са показани в Таблици 11 и 12 по-долу.

Събития на рецидивиращ ВТЕ са възникнали в групата на лечение с ривароксабан при 4 от 335 пациенти и в групата на сравнително лечение при 5 от 165 пациенти. Комбинацията от голям кръвоизлив и КЗНГК е докладвана при 10 от 329 пациенти (3%), лекувани с ривароксабан и при 3 от 162 пациенти (1,9%), лекувани с компаратора. Нетна клинична полза 85 (симптоматичен рецидивиращ ВТЕ плюс събития на голям кръвоизлив) е съобщена в групата на лечение с ривароксабан при 4 от 335 пациенти и в групата на сравнително лечение при 7 от 165 пациенти. Нормализиране на тромботичното обременяване при повторното образно изследване е възникнало при 128 от 335 пациенти на лечение с ривароксабан и при 43 от 165 пациенти в групата на сравнително лечение. Тези находки като цяло са подобни сред възрастовите групи. В групата на ривароксабан е имало 119 (36,2%) деца с някакво кървене, възникнало при лечението, а в групата на сравнително лечение е имало 45 (27,8%) деца.

**Таблица 11: Резултати за ефикасност в края на основния период на лечение**

|  |  |  |
| --- | --- | --- |
| **Събитие** | **Ривароксабан N=335\*** | **Компаратор N=165\*** |
| Рецидивиращ ВТЕ (първичен резултат за ефикасност) | 4 | 5 |
| (1,2%, 95% CI | (3,0%, 95% CI |
| 0,4% – 3,0%) | 1,2% - 6,6%) |
| Комбинация: симптоматичен рецидивиращ ВТЕ + | 5 | 6 |
| асимптоматично влошаване при повторното образно изследване | (1,5%, 95% CI | (3,6%, 95% CI |
| 0,6% – 3,4%) | 1,6% – 7,6%) |
| Комбинация: симптоматичен рецидивиращ ВТЕ + | 21 | 19 |
| асимптоматично влошаване + без промяна при | (6,3%, 95% CI | (11,5%, 95% CI |
| повторното образно изследване | 4,0% – 9,2%) | 7,3% – 17,4%) |
| Нормализиране при повторното образно изследване | 128 | 43 |
| (38,2%, 95% CI | (26,1%, 95% CI |
| 33,0% - 43,5%) | 19,8% - 33,0%) |
| Комбинация: симптоматичен рецидивиращ ВТЕ + | 4 | 7 |
| голям кръвоизлив (нетна клинична полза) | (1,2%, 95% CI | (4,2%, 95% CI |
| 0,4% - 3,0%) | 2,0% - 8,4%) |
| Фатален или нефатален белодробен емболизъм | 1 | 1 |
| (0,3%, 95% CI | (0,6%, 95% CI |
| 0,0% – 1,6%) | 0,0% – 3,1%) |

\*FAS= пълен набор за анализ (full analysis set), всички деца, които са били рандомизирани

**Таблица 12: Резултати за безопасност в края на основния период на лечение**

|  |  |  |
| --- | --- | --- |
|  | **Ривароксабан N=329\*** | **Компаратор N=162\*** |
| Комбинация: голям кръвоизлив + КЗНГК (първичен | 10 | 3 |
| резултат за безопасност) | (3,0%, 95% CI | (1,9%, 95% CI |
| 1,6% - 5,5%) | 0,5% - 5,3%) |
| Голям кръвоизлив | 0 | 2 |
| (0,0%, 95% CI | (1,2%, 95% CI |
| 0,0% - 1,1%) | 0,2% - 4,3%) |
| Някакво кървене, възникнало при лечението | 119 (36,2%) | 45 (27,8%) |

\*SAF= набор за анализ на безопасността (safety analysis set), всички деца, които са били рандомизирани и са получили най-малко 1 доза от изпитваното лекарство

Профилът на ефикасност и безопасност на ривароксабан е в голяма степен подобен между педиатричната популация с ВТЕ и възрастната популация с ДВТ/БЕ, въпреки това, делът на участниците с някакво кървене е по-висок в педиатричната популация с ВТЕ в сравнение с възрастната популация с ДВТ/БЕ.

Пациенти с високорисков тройнопозитивен антифосфолипиден синдром

В спонсорирано от изследователя, рандомизирано, отворено многоцентрово проучване със заслепена оценка на крайните точки, ривароксабан е сравнен с варфарин при пациенти с анамнеза за тромбоза, диагностицирани с антифосфолипиден синдром и с висок риск от тромбоемболични събития (положителни при всичките 3 антифосфолипидни теста: лупусен антикоагулант, антикардиолипинови антитела и антитела срещу бета-2-гликопротеин I). Изпитването е прекратено преждевременно след включването на 120 пациенти поради твърде много събития сред пациентите в групата на ривароксабан. Средното проследяване е 569 дни. 59 пациенти са рандомизирани на ривароксабан 20 mg (15 mg за пациенти с креатининов клирънс (CrCl) <50 ml/min) и 61 на варфарин (INR 2,0 - 3,0). Тромбоемболични събития се проявяват при 12% от пациентите, рандомизирани на ривароксабан (4 исхемични инсулта и 3 миокардни инфаркта). Не са съобщавани събития при пациенти, рандомизирани на варфарин. Масивно кървене се наблюдава при 4-ма пациенти (7%) от групата на ривароксабан и при 2-ма пациенти (3%) от групата на варфарин.

Педиатрична популация

Европейската агенция по лекарствата освобождава от задължението за предоставяне на резултатите от проучванията с референтния лекарствен продукт, съдържащ ривароксабан във всички подгрупи на педиатричната популация при профилактика на тромбоемболични събития (вж. точка 4.2 за информация относно употреба в педиатрията).

**5.2 Фармакокинетични свойства**

Абсорбция

Следващата информация е базирана на данни, получени при възрастни.

Ривароксабан се абсорбира бързо, като максималните концентрации (Cmax) се достигат 2 ‑ 4 часа след приема на таблетката.

Пероралната абсорбция на ривароксабан е почти пълна и пероралната бионаличност е висока (80 ‑ 100%) за доза от 2,5 mg и от 10 mg, приета като таблетка, независимо дали приемът е на гладно или след хранене. Приемът на ривароксабан с храна не повлиява AUC или Cmax при дозата от 2,5 mg и от 10 mg.

Поради намалената степен на абсорбция е определена перорална бионаличност от 66% за таблетка 20 mg приета на гладно. При прием на таблетки ривароксабан 20 mg с храна се наблюдават повишения на средната AUC с 39% в сравнение с прием на таблетките на гладно, което говори за почти пълна абсорбция и висока перорална бионаличност. Ривароксабан 15 mg и 20 mg трябва да се приема с храна (вж. точка 4.2).

Фармакокинетиката на ривароксабан е почти линейна до около 15 mg един път на ден при прием на гладно. След прием на храна ривароксабан таблетки 10 mg, 15 mg и 20 mg показва пропорционалност на дозата. При по‑високи дози ривароксабан показва ограничена от разтворимостта абсорбция с намалена бионаличност и намаляване на степента на абсорбцията при повишаване на дозата. Фармакокинетичната вариабилност на ривароксабан е умерена с вариране между отделните пациенти (CV%) в интервала от 30% до 40%.

Абсорбцията на ривароксабан зависи от мястото на неговото освобождаване в стомашно-чревния тракт. Съобщава се за 29% и 56% намаление на AUC и Cmax в сравнение с таблетка, когато гранулат ривароксабан се освобождава в проксималните отдели на тънките черва. Експозицията се намалява допълнително, когато ривароксабан се освобождава в дисталните отдели на тънките черва или във възходящото дебело черво. По тази причина трябва да се избягва приложението на ривароксабан дистално от стомаха, тъй като това може да доведе до намалена абсорбция и съответно свързана експозиция на ривароксабан.

Бионаличността (AUC и Cmax) е била сравнима при 20 mg ривароксабан приложен перорално като разтрошена таблетка, размесена в ябълково пюре, или суспендирана във вода и приложена през стомашна сонда, последвано от течна храна, в сравнение с цялата таблетка. Като се има предвид предвидимия, пропорционален на дозата фармакокинетичен профил на ривароксабан, резултатите за бионаличността от това проучване вероятно са приложими за понижаване на дозите на ривароксабан.

*Педиатрична популация*

Децата са получили ривароксабан таблетка или перорална суспензия по време на или непосредствено след хранене или прием на храна и с обичайна порция течност, за да се гарантира надеждно дозиране при деца. Както при възрастните, ривароксабан се абсорбира веднага след перорално приложение под формата на таблетка или гранули за перорална суспензия при децата. Не е наблюдавана разлика нито в скоростта, нито в степента на абсорбция между лекарствените форми таблетка и гранули за перорална суспензия. Липсват ФК данни след интравенозно приложение при деца, така че абсолютната бионаличност на ривароксабан при деца е неизвестна. Установено е намаляване на относителната бионаличност при повишаващи се дози (в mg/kg телесно тегло), предполагащо ограничения на абсорбцията при по-високи дози, дори при прием заедно с храна.

Ривароксабан 15 mg таблетки трябва да се приема при хранене или с храна (вж. точка 4.2).

Разпределение

Свързването с плазмените протеини при възрастни е високо, около 92% до 95%, като серумният албумин е основната свързваща фракция. Обемът на разпределение е умерен с VRssR приблизително 50 литра.

*Педиатрична популация*

Липсват данни за свързването на ривароксабан с плазмените протеини, специфични за деца. Липсват ФК данни след интравенозно приложение на ривароксабан при деца. Обемът на разпределение в стационарно състояние (Vss), изчислен чрез популационно ФК моделиране при деца (възрастов диапазон 0 до < 18 години) след перорално приложение на ривароксабан, зависи от телесното тегло и може да бъде описан с алометрична функция, със средна стойност 113 l при лица с телесно тегло 82,8 kg.

Биотрансформация и елиминиране

При възрастни, около 2/3 от приложената доза ривароксабан се подлага на метаболитно разграждане, след което половината се елиминира през бъбреците, а другата половина – с фекалиите. Последната 1/3 от приложената доза се излъчва чрез директна бъбречна екскреция като непроменено активно вещество в урината, главно чрез активна бъбречна секреция.

Ривароксабан се метаболизира чрез CYP3A4, CYP2J2 и CYP‑независими механизми. Разграждането чрез окисление на морфолиноновия радикал и хидролизата на амидните връзки са основните процеси на биотрансформация. От *in vitro* изследвания е известно, че ривароксабан е субстрат на транспортните протеини P‑gp (P‑гликопротеин) и Bcrp (протеин на резистентност на рак на гърдата).

Непромененият ривароксабан е най‑важният компонент в човешката плазма, без да има други основни или активни циркулиращи метаболити. Със системен клирънс около 10 l/h ривароксабан може да се класифицира като вещество с нисък клирънс. След интравенозно приложение на доза от 1 mg елиминационният полуживот е около 4,5 часа. След перорално приложение елиминирането става лимитирано от степента на абсорбция. Елиминирането на ривароксабан от плазмата настъпва с терминален полуживот от 5 до 9 часа при млади индивиди и от 11 до 13 часа при пациенти в старческа възраст.

*Педиатрична популация*

Липсват данни за метаболизма, специфични за деца. Липсват ФК данни след интравенозно приложение на ривароксабан при деца. Клирънсът (CL), изчислен чрез популационно ФК моделиране при деца (възрастов диапазон 0 до < 18 години) след перорално приложение на ривароксабан, зависи от телесното тегло и може да бъде описан с алометрична функция, със средна стойност 8 l/час за лице с телесно тегло 82,8 kg. Средните геометрични стойности за полуживота на диспозиция (t1/2), изчислени чрез популационно ФК моделиране, намаляват с намаляването на възрастта и варират от 4,2 часа при юноши до приблизително 3 часа при деца на възраст 2-12 години и се понижават до 1,9 и 1,6 часа, съответно при деца на възраст 0,5- < 2 години и по-малки от 0,5 години.

###### Специални популации

*Пол*

При възрастни, не са установени клинично значими разлики във фармакокинетиката и фармакодинамиката между пациенти от мъжки и женски пол. Един експлораторен анализ не показва значими различия в експозицията на ривароксабан между деца от мъжки и женски пол.

*Старческа възраст*

Пациентите в старческа възраст показват по‑високи плазмени концентрации в сравнение с по‑младите пациенти със средни стойности на AUC около 1,5 пъти по‑високи, основно поради намаления (привиден) общ и бъбречен клирънс. Не се налага корекция на дозата.

*Различни категории в зависимост от теглото*

При възрастни, прекомерни отклонения в телесното тегло (< 50 kg или > 120 kg) имат само малко влияние върху плазмените концентрации на ривароксабан (по‑малко от 25%). Не се налага корекция на дозата.

При деца, ривароксабан се дозира на базата на телесното тегло. Един експлораторен анализ не показва значимо влияние на поднорменото тегло или затлъстяването върху експозицията на ривароксабан при деца.

*Междуетнически различия*

При възрастни, не са установени клинично значими междуетнически различия при пациенти от европеидната, афро‑американската, латиноамериканската, японската и китайската групи по отношение на фармакокинетиката и фармакодинамиката на ривароксабан.

Един експлораторен анализ не показва значими междуетнически различия в експозицията на ривароксабан при деца от японската, китайската и азиатската групи извън Япония и Китай в сравнение със съответната обща педиатрична популация.

*Чернодробно увреждане*

Възрастни пациенти с цироза и леко чернодробно увреждане (клас А по Child Pugh) проявяват само минимални промени във фармакокинетиката (средно 1,2 пъти повишение на AUC на ривароксабан), което е почти сравнимо със съответната им контролна група здрави индивиди. При пациенти с цироза и умерено чернодробно увреждане (клас B по Child Pugh), средната AUC на ривароксабан е значително повишена (2,3 пъти) в сравнение със здрави доброволци. AUC на несвързаната фракция се повишава 2,6 пъти. При тези пациенти има и намалено бъбречно елиминиране на ривароксабан, подобно на това при пациенти с умерено бъбречно увреждане. Няма данни от пациенти с тежко чернодробно увреждане.

Инхибирането на активността на фактор Xa при пациенти с умерено чернодробно увреждане е повишено 2,6 пъти в сравнение със здрави доброволци; PT също е удължено − 2,1 пъти. Пациентите с умерено чернодробно увреждане са по‑чувствителни към ривароксабан, което води до по‑стръмно PK/PD съотношение между концентрацията и PT.

Ривароксабан е противопоказан при пациенти с чернодробно заболяване, свързано с коагулопатия и клинично значим риск от кървене, включително пациенти с цироза с Child Pugh B и C (вж. точка 4.3).

Липсват клинични данни при деца с чернодробно увреждане.

*Бъбречно увреждане*

При възрастни се наблюдава увеличение на експозицията на ривароксабан успоредно с намаляване на бъбречната функция, измерена чрез креатининовия клирънс. При индивиди с леко (креатининов клирънс 50 ‑ 80 ml/min), умерено (креатининов клирънс 30 ‑ 49 ml/min) и тежко (креатининов клирънс 15 ‑ 29 ml/min) бъбречно увреждане плазмените концентрации на ривароксабан (AUC) са съответно 1,4, 1,5 и 1,6 пъти по‑високи. Съответното засилване на фармакодинамичните ефекти е по‑изразено. При индивиди с леко, умерено и тежко бъбречно увреждане цялостното инхибиране на активността на фактор Xa е съответно 1,5, 1,9 и 2,0 пъти по‑силно в сравнение със здрави доброволци; PT също е удължено − съответно 1,3, 2,2 и 2,4 пъти. Няма данни от пациенти с креатининов клирънс <15 ml/min.

Поради високата степен на свързване с плазмените протеини не се очаква ривароксабан да може да бъде отделен чрез диализа.

Не се препоръчва употреба при пациенти с креатининов клирънс <15 ml/min. Ривароксабан трябва да се използва внимателно при пациенти с креатининов клирънс 15 - 29 ml/min (вж. точка 4.4).

Липсват клинични данни при деца на 1 година или по-големи с умерена или тежка степен на бъбречно увреждане (скорост на гломерулна филтрация < 50 ml/min/1,73 m2).

Фармакокинетични данни при пациенти

При пациенти, получаващи ривароксабан за лечение на остра дълбока венозна тромбоза (ДВТ) 20 mg един път дневно, средната геометрична концентрация (90% прогнозен интервал) 2 - 4 часа и около 24 часа след прием на доза (приблизително представляващи максималната и минималната концентрации през време на дозовия интервал) е съответно 215 (22 - 535) и 32 (6-239) mcg/l.

При педиатрични пациенти с остър ВТЕ, получаващи ривароксабан при доза, коригирана спрямо телесното тегло, водеща до експозиция, подобна на тази при възрастни пациенти с ДВТ, получаващи дневна доза 20 mg един път дневно, средната геометрична стойност на концентрациите (интервал 90%), получени при времевите интервали на вземане на пробите, представляващи приблизително максималните и минималните концентрации по време на дозовия интервал, са обобщени в Таблица 13.

**Таблица 13: Обобщена статистика (средна геометрична стойност (90% интервал)) на плазмените концентрации на ривароксабан в стационарно състояние (mcg/l) според режима на дозиране и възрастта**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Времеви интервали** |  |  |  |  |  |  |  |  |
| **o.d.** | **N** | **12 -**  **< 18 години** | **N** | **6 -< 12 години** |  |  |  |  |
| 2.5-4 часа след прилагане | 171 | 241,5 | 24 | 229,7 |  |  |  |  |
| (105-484) | (91,5-777) |
| 20-24 часа след прилагане | 151 | 20,6 | 24 | 15,9 |  |  |  |  |
| (5,69-66,5) | (3,42-45,5) |
| **b.i.d.** | **N** | **6 -< 12 години** | **N** | **2 -< 6 години** | **N** | **0,5 -< 2 години** |  |  |
| 2,5-4 часа след прилагане | 36 | 145,4 | 38 | 171,8 | 2 | n.c. |  |  |
| (46,0-343) | (70,7-438) |
| 10-16 часа след прилагане | 33 | 26,0 | 37 | 22,2 | 3 | 10,7 |  |  |
| (7,99-94,9) | (0,25-127) | (n.c.-n.c.) |
| **t.i.d.** | **N** | **2 -< 6 години** | **N** | **От раждането -**  **< 2 години** | **N** | **0,5 -< 2 години** | **N** | **От раждането -**  **< 0,5 години** |
| 0,5-3 часа след прилагане | 5 | 164,7 | 25 | 111,2 | 13 | 114,3 | 12 | 108,0 |
| (108-283) | (22,9-320) | (22,9-346) | (19,2-320) |
| 7-8 часа след прилагане | 3 | 33,2 | 23 | 18,7 | 12 | 21,4 | 11 | 16,1 |
| (18,7-99,7) | (10,1-36,5) | (10,5-65,6) | (1,03-33,6) |

o.d. = един път дневно, b.i.d. = два пъти дневно, t.i.d. = три пъти дневно, n.c. = не е изчислено (not calculated)

Стойности под долната граница на количествено определяне (lower limit of quantification, LLOQ) са заместени с 1/2 LLOQ за изчислението на статистистиката (LLOQ = 0,5 mcg/l).

###### Връзка фармакокинетика-фармакодинамика

Връзката фармакокинетика/фармакодинамика (PK/PD) между плазмената концентрация на ривароксабан и няколко фармакодинамични крайни точки (инхибиране на фактор Xa, PT, aPTT, Heptest) е проучена след прилагане на широк диапазон от дози (5 - 30 mg два пъти на ден). Връзката между концентрацията на ривароксабан и активността на фактор Xa най‑добре се описва с ERmaxR модел. По отношение на PT моделът на линейно пресичане описва данните обикновено по‑добре. Наклонът на кривата варира значително в зависимост от различните използвани PT реагенти. При използване на Neoplastin PT, PT на изходно ниво е около 13 s, а наклонът около 3 до 4 s/(100 mcg/l). Резултатите от анализа на PK/PD от фаза II и III са сходни с данните, установени при здрави индивиди.

Педиатрична популация

Безопасността и ефикасността не са установени при показанието профилактика на инсулт и системна емболия при пациенти с неклапно предсърдно мъждене при деца и юноши на възраст до 18 години.

**5.3 Предклинични данни за безопасност**

Неклиничните данни не показват особен риск за хора на базата на конвенционалните фармакологични изпитвания за безопасност, токсичност при еднократно приложение, фототоксичност, генотоксичност, канцерогенен потенциал и ювенилна токсичност.

Ефектите, наблюдавани при изпитванията за токсичност при многократно приложение, са свързани основно със засилената фармакодинамична активност на ривароксабан. При плъхове са наблюдавани повишени плазмени нива на IgG и IgA при нива на експозиция, съответстващи на клиничните.

При плъхове не са наблюдавани ефекти върху фертилитета при мъжките или женските животни. Изпитванията при животни показват репродуктивна токсичност, свързана с фармакологичния механизъм на действие на ривароксабан (напр. хеморагични усложнения). При плазмени нива, съответстващи на клиничните, са наблюдавани ембрио-фетална токсичност (постимплантационна загуба, забавено/стимулирано осифициране, множествени бледи хепатални петна) и повишена честота на най-често срещаните малформации, както и плацентарни промени. При пре‑ и постнатално изпитване на плъхове е наблюдавана намалена виталност на поколението при дози, токсични за майките.

Ривароксабан е изследван при ювенилни плъхове при продължителност на лечението до 3 месеца, с начало от постнатален ден 4, което показва повишение на периинсуларна хеморагия, която не е зависима от дозата. Не е наблюдавано доказателство за специфична таргетна органна токсичност.

**6. ФАРМАЦЕВТИЧНИ ДАННИ**

**6.1 Списък на помощните вещества**

Ядро на таблетката:

Лактоза монохидрат

Кроскармелоза натрий (E468)

Натриев лаурилсулфат (Е487)

Хипромелоза 2910 (номинална вискоза 5,1 mPa.S) (Е464)

Целулоза, микрокристална (E460)

Силициев диоксид, колоиден безводен (E551)Магнезиев стеарат (Е572)

Филмово покритие:

Макрогол 4000 (E1521)

Хипромелоза 2910 (номинална вискоза 5,1 mPa.S) (E464)

Титанов диоксид (E171)

Железен оксид, червен (E172)

**6.2 Несъвместимости**

Неприложимо

**6.3 Срок на годност**

2 години.

Разтрошени таблетки

Разтрошените таблетки ривароксабан са стабилни във вода и ябълково пюре за период до 4 часа.

**6.4 Специални условия на съхранение**

Този лекарствен продукт не изисква специални условия на съхранение.

**6.5 Вид и съдържание на опаковката**

Прозрачни блистери от PVC/алуминий в картонени опаковки по 10, 14, 28, 30, 42, 48, 56, 90, 98 или 100 филмирани таблетки или перфорирани блистери с единични дози по 10 х 1, 100 х 1 таблетки.

Бутилка от HDPE с бяла, непрозрачна защитена за отваряне от деца полипропиленова капачка с индукционно запечатване. Опаковка с 30 или 90 филмирани таблетки.

Бутилка от HDPE с бяла, непрозрачна, попипропиленова капачка на винт с непрекъсната резба и индукционно запечатване. Опаковка с 500 филмирани таблетки.

Не всички видовe опаковки могат да бъдат пуснати на пазара.

**6.6 Специални предпазни мерки при изхвърляне и работа**

Неизползваният лекарствен продукт или отпадъчните материали от него трябва да се изхвърлят в съответствие с местните изисквания.

Разтрошаване на таблетките

Таблетките ривароксабан могат да се разтрошат и да се суспендират в 50 ml вода и да се приложат чрез назогастрална сонда или стомашна сонда за хранене след потвърждение, че сондата е разположена в стомаха. След това сондата трябва да се промие с вода. Тъй като абсорбцията на ривароксабан зависи от мястото на освобождаване на активното вещество, трябва да се избягва приложение на ривароксабан дистално от стомаха, тъй като това може да доведе до намалена абсорбция и във връзка с това до намалена експозиция на активното вещество. След приложение на разтрошена таблетка ривароксабан 15 mg или 20 mg, приемът на дозата в такъв случай трябва веднага да бъде последван от ентерално хранене.

**7. ПРИТЕЖАТЕЛ НА РАЗРЕШЕНИЕТО ЗА УПОТРЕБА**

Accord Healthcare S.L.U.

World Trade Center, Moll de Barcelona s/n, Edifici Est, 6a Planta,

Barcelona, 08039

Испания

**8. НОМЕР(А) НА РАЗРЕШЕНИЕТО ЗА УПОТРЕБА**

EU/1/20/1488/024-038

**9. ДАТА НА ПЪРВО РАЗРЕШАВАНЕ/ПОДНОВЯВАНЕ НА РАЗРЕШЕНИЕТО ЗА УПОТРЕБА**

Дата на първо разрешаване: 16 ноември 2020 г.

Дата на последно подновяване: 6 август 2025 г.

**10. ДАТА НА АКТУАЛИЗИРАНЕ НА ТЕКСТА**

Подробна информация за този лекарствен продукт е предоставена на уебсайта на Европейската агенция по лекарствата [http://www.ema.europa.eu](http://www.ema.europa.eu/)

**1. ИМЕ НА ЛЕКАРСТВЕНИЯ ПРОДУКТ**

Ривароксабан Accord 20 mg филмирани таблетки

**2. КАЧЕСТВЕН И КОЛИЧЕСТВЕН СЪСТАВ**

Всяка филмирана таблетка съдържа 20 mg ривароксабан (rivaroxaban).

Помощно вещество с известно действие

Всяка филмирана таблетка съдържа 27,90 mg лактоза (като монохидрат), вижте точка 4.4.

За пълния списък на помощните вещества вижте точкa 6.1.

**3. ЛЕКАРСТВЕНА ФОРМА**

Филмирана таблетка (таблетка)

Тъмночервени, кръгли, двойноизпъкнали филмирани таблетки приблизително с диаметър 6,00 mm, с вдлъбнато релефно означение от едната страна с ‘‘IL3’’ и гладки от другата страна.

**4. Клинични данни**

**4.1 Терапевтични показания**

*Възрастни*

Профилактика на инсулт и системен емболизъм при възрастни пациенти с неклапно предсърдно мъждене с един или повече рискови фактори, като застойна сърдечна недостатъчност, хипертония, възраст ≥ 75 години, захарен диабет, предшестващ инсулт или преходен исхемичен пристъп.

Лечение на дълбока венозна тромбоза (ДВТ) и белодробен емболизъм (БЕ) и профилактика на рецидивиращи ДВТ и БЕ при възрастни. (вж. точка 4.4 за хемодинамично нестабилни пациенти с БЕ.)

*Педиатрична популация*

Лечение на венозен тромбоемболизъм (ВТЕ) и профилактика на рецидиви на ВТЕ при деца и юноши на възраст под 18 години и с тегло повече от 50 kg най-малко 5 дни след начално парентерално антикоагулантно лечение.

**4.2 Дозировка и начин на приложение**

Дозировка

*Профилактика на инсулт и системен емболизъм при възрастни*

Препоръчителната доза е 20 mg един път дневно, което представлява и препоръчителната максимална доза.

Лечението с Ривароксабан Accord трябва да се продължава в дългосрочен план, когато ползата от профилактиката на инсулт и системен емболизъм надвишава риска от кървене (вж. точка 4.4).

Ако бъде пропусната някоя доза, пациентът трябва да приеме Ривароксабан Accord незабавно и на следващия ден да продължи с приема веднъж дневно съгласно препоръките. Не трябва да се приема двойна доза в същия ден за компенсиране на пропуснатата доза.

*Лечение на ДВТ, лечение на БЕ и профилактика на рецидивиращи ДВТ и БЕ при възрастни*

Препоръчителната доза за начално лечение на остри ДВТ или БЕ е 15 mg два пъти дневно през първите три седмици, последвана от доза от 20 mg веднъж дневно за продължаващото лечение и профилактика на рецидивиращи ДВТ и БЕ.

Трябва да се има предвид краткосрочна терапия (най-малко 3 месеца) при пациенти с ДВТ или БЕ, провокирани от големи преходни рискови фактори (т.е. скорошна голяма операция или травма). По-продължителна терапията трябва да се има предвид при пациенти с провокирани ДВТ или БЕ, несвързани с големи преходни рискови фактори, непровокирани ДВТ или БЕ или анамнеза за рецидивиращи ДНТ или БЕ.

Когато е показана по-продължителна профилактика на рецидивиращи ДВТ и БЕ (след завършване на поне 6‑месечна терапия за ДВТ или БЕ), препоръчителната доза е 10 mg веднъж дневно. При пациенти, при които се смята, че рискът от рецидивиращи ДВТ или БЕ е висок, като тези с усложнени съпътстващи заболявания, или които са развили рецидивиращи ДВТ или БЕ при по-продължителна профилактика, трябва да се има предвид прием на Ривароксабан Accord 10 mg веднъж дневно и Ривароксабан Accord 20 mg веднъж дневно.

Продължителността на терапията трябва да се определи и дозата да се избере индивидуално след внимателна оценка на съотношението между ползата от лечението и риска от кървене (вж. точка 4.4).

|  |  |  |  |
| --- | --- | --- | --- |
|  | Период от време | Схема на прилагане | Обща дневна доза |
| Лечение и профилактика на рецидивиращи ДВТ и БЕ | Ден 1‑21 | 15 mg два пъти дневно | 30 mg |
| От Ден 22 нататък | 20 mg веднъж дневно | 20 mg |
| Профилактика на рецидивиращи ДВТ и БЕ | След завършване на най-малко 6‑месечна терапия за ДВТ или БЕ | 10 mg веднъж дневно или  20 mg веднъж дневно | 10 mg  или 20 mg |

За улесняване преминаването от доза 15 mg към доза 20 mg след Ден 21 е налична 4- седмична опаковка Ривароксабан Accord за започване на лечение на ДВТ/БЕ.

Ако във фазата на лечение с 15 mg два пъти дневно (ден 1 ‑ 21) се пропусне един прием, пациентът трябва незабавно да приеме Ривароксабан Accord, за да се осигури общо прието количество от 30 mg ривароксабан за един ден. В подобен случай могат да бъдат приети две таблетки от 15 mg наведнъж. Пациентът трябва да продължи редовния прием на 15 mg два пъти дневно на следващия ден, както е препоръчано.

Ако във фазата на лечение с един прием на ден се пропусне един прием, пациентът трябва незабавно да приеме Ривароксабан Accord и трябва да продължи редовния прием веднъж дневно на следващия ден, както е препоръчано. Не трябва да се използва двойна доза в рамките един и същи ден, за да се компенсира пропуснатата доза.

*Лечение на ВТЕ и профилактика на рецидиви на ВТЕ при деца и юноши*

Лечението с Ривароксабан Accord при деца и юноши на възраст под 18 години трябва да започне най-малко 5 дни след начално парентерално антикоагулантно лечение (вж. точка 5.1).

Дозата за деца и юноши се изчислява на базата на телесното тегло.

* Телесно тегло 50 kg или повече:

препоръчва се еднократна дневна доза 20 mg ривароксабан. Това е максималната дневна доза.

* Телесно тегло от 30 до 50 kg:

препоръчва се еднократна дневна доза 15 mg ривароксабан. Това е максималната дневна доза.

* За пациенти с телесно тегло под 30 kg вижте Кратката характеристика на продукта на други лекарствени продукти, налични на пазара, които съдържат гранули ривароксабан за перорална суспензия.

Теглото на детето трябва да се проследява и дозата да се преразглежда редовно. Това е необходимо, за да се гарантира, че се поддържа терапевтична доза. Корекция на дозата трябва да се прави само въз основа на промени в телесното тегло.

Лечението трябва да бъде продължено за най-малко 3 месеца при деца и юноши. Лечението може да бъде удължено до 12 месеца, когато е клинично необходимо. Липсват данни при деца в подкрепа на намаляване на дозата след 6-месечно лечение. Съотношението полза-риск на продължаване на терапията след 3 месеца трябва да бъде оценено на индивидуална база, като се има предвид риска от рецидивираща тромбоза спрямо потенциалния риск от кървене.

Ако се пропусне един прием, пропуснатата доза трябва да се вземе възможно най-скоро след като се забележи пропуска, но само в същия ден. Ако това не е възможно, пациентът трябва да пропусне дозата и да продължи със следващата доза, както е предписано. Пациентът не трябва да взема две дози, за да компенсира пропуснатата доза.

*Преминаване от лечение с антагонисти на витамин К (АВК) към ривароксабан*

* Профилактика на инсулт и системен емболия:

АВК трябва да се спрат и да се започне лечението с Ривароксабан Accord, когато Международното Нормализирано съотношение (International Normalised Ratio, INR) е ≤ 3,0.

* Лечение за ДВТ, БЕ и профилактика на рецидиви при възрастни и лечение на ВТЕ и профилактика на рецивиди при педиатрични пациенти:

АВК трябва да се спрат и да се започне лечението с Ривароксабан Accord, когато INR е ≤ 2,5.

При преминаване от лечение с АВК към лечение с ривароксабан стойностите на INR ще бъдат фалшиво повишени след приема на ривароксабан. INR не е валиден параметър за измерване на антикоагулантната активност на ривароксабан и следователно не трябва да се използва (вж. точка 4.5).

*Преминаване от лечение с ривароксабан към антагонисти на витамин К (АВК)*

Има вероятност антикоагулацията да бъде неадекватна в хода на преминаването от лечение с ривароксабан към АВК. Трябва да се осигури продължителна адекватна антикоагулация при преминаване към алтернативен антикоагулант. Трябва да се отбележи, че ривароксабан може да обуслови повишени стойности на INR.

При пациенти, преминаващи от лечение с ривароксабан към АВК, АВК трябва да се приемат паралелно до достигане на INR ≥ 2,0. През първите два дни от преходния период трябва да се прилага стандартната начална доза АВК, след което дозата на АВК трябва да е според резултатите за INR. Докато пациентите приемат едновременно ривароксабан и АВК, INR не трябва да се изследва по‑рано от 24 часа след предходната доза, а само непосредствено преди следващата доза ривароксабан. След като се преустанови приема на Ривароксабан Accord, INR може да се изследва и резултатите да са надеждни поне 24 часа след приема на последната доза (вж. точки 4.5 и 5.2).

Педиатрични пациенти:

Децата, които преминават от Ривароксабан Accord към АВК, трябва да продължат да приемат Ривароксабан Accord за 48 часа след първата доза АВК. След 2 дни на едновременно приложение трябва да се направи изследване и да се получат резултатите за INR, преди следващата доза Ривароксабан Accord по схемата. Препоръчва се едновременното приложение на Ривароксабан Accord и АВК да продължи, докато INR e ≥ 2,0. Щом като приемът на Ривароксабан Accord е преустановен, INR може да се изследва и да се получат надеждни резултати 24 часа след приема на последната доза (вж. по-горе и точка 4.5).

*Преминаване от лечение с парентерални антикоагуланти към ривароксабан*

При възрастни и педиатрични пациенти, които в момента получават парентерални антикоагуланти, преустановяването на парентералния антикоагулант и започването на ривароксабан трябва да се осъществят 0 до 2 часа преди момента за следващото планово приложение на парентералния лекарствен продукт (напр. нискомолекулен хепарин) или в момента на спиране на продължителното приложение на парентералния лекарствен продукт (напр. интравенозен нефракциониран хепарин).

*Преминаване от лечение с ривароксабан към парентерални антикоагуланти*

Преустановете приема на Ривароксабан Accord и приложете първата доза от парентералния антикоагулант в момента, когато трябва да се приеме следващата доза ривароксабан.

Специални популации

*Бъбречно увреждане*

Възрастни:

Ограничените клинични данни от пациенти с тежко бъбречно увреждане (креатининов клирънс 15 ‑ 29 ml/min) показват, че плазмените концентрации на ривароксабан са значително повишени. По тази причина Ривароксабан Accord трябва да се прилага внимателно при тези пациенти. Не се препоръчва употребата при пациенти с креатининов клирънс < 15 ml/min (вж. точки 4.4 и 5.2).

При пациенти с умерено бъбречно увреждане (креатининов клирънс 30 - 49 ml/min) или с тежко бъбречно увреждане (креатининов клирънс 15 ‑ 29 ml/min) са валидни следните препоръки за дозиране:

* За профилактика на инсулт и системен емболизъм при пациенти с неклапно предсърдно мъждене препоръчителната доза е 15 mg веднъж дневно (вж. точка 5.2).
* За лечение на ДВТ, лечение на БЕ и профилактика на рецидивиращи ДВТ и БЕ: пациентите трябва да бъдат лекувани с 15 mg два пъти дневно през първите 3 седмици. След това, когато препоръчителната доза е 20 mg един път дневно, трябва да се обмисли намаляване на дозата от 20 mg веднъж дневно на 15 mg един път дневно, ако оцененият риск от кървене за пациента надхвърля риска от рецидивиращи ДВТ и БЕ. Препоръката за употребата на 15 mg се основава на фармакокинетично моделиране и не е проучвана при тези клинични условия (вж. точки 4.4, 5.1 и 5.2).

Когато препоръчителната доза е 10 mg един път дневно, не се налага тя да бъде коригирана.

Не се налага корекция на дозата при пациенти с леко бъбречно увреждане (креатининов клирънс 50 ‑ 80 ml/min) (вж. точка 5.2).

Педиатрична популация:

* Деца и юноши с лека степен на бъбречно увреждане (скорост на гломерулна филтрация 50 - 80 ml/min/1,73 m2): не се налага корекция на дозата, на базата на данни при възрастни и ограничени данни при педиатрични пациенти (вж. точка 5.2).
* Деца и юноши с умерена или тежка степен на бъбречно увреждане (скорост на гломерулна филтрация < 50 ml/min/1,73 m2): Ривароксабан Accord не се препоръчва, тъй като липсват клинични данни (вж. точка 4.4).

*Чернодробно увреждане*

Ривароксабан Accord е противопоказан при пациенти с чернодробно заболяване, свързано с коагулопатия и клинично значим риск от кървене, включително пациенти с цироза с Child Pugh B и С (вж. точки 4.3 и 5.2). Липсват клинични данни при деца с чернодробно увреждане.

*Популация в старческа възраст*

Без корекция на дозата (вж. точка 5.2)

*Телесно тегло*

Без корекция на дозата при възрастни (вж. точка 5.2)

При педиатрични пациенти дозата се определя на базата на телесното тегло.

*Пол*

Без корекция на дозата (вж. точка 5.2)

*Пациенти, подложени на кардиоверзио*

Приемът на Ривароксабан Accord може да започне или да продължи при пациенти, при които може да е необходимо кардиоверзио.

При кардиоверзио насочвано от трансезофагеална ехокардиография (ТЕЕ) при пациенти, които не са били лекувани с антикоакуланти, лечението с Ривароксабан Accord трябва да започне най-малко 4 часа преди кардиоверзиото, за да се гарантира адекватна антикоагулация (вж. точки 5.1 и 5.2). При всички пациенти, преди кардиоверзио трябва да се потърси потвърждение, че пациентът е приел Ривароксабан Accord, както е предписано. При вземане на решение за започване на терапия и определяне на продължителността ѝ, трябва да се имат предвид установените препоръки от ръководствата за антикоагулантно лечение при пациенти, подложени на кардиоверзио.

*Пациенти с неклапно предсърдно мъждене, които подлежат на ПКИ* (*перкутанна коронарна интервенция) с поставяне на стент*

Има ограничен опит по отношение на намалена доза 15 mg ривароксабан веднъж дневно (или 10 mg ривароксабан веднъж дневно за пациенти с умерено тежко бъбречно увреждане [креатининов клирънс 30 ‑ 49 ml/min]), в допълнение към P2Y12 инхибитора за 12 месеца максимум, при пациенти с неклапно предсърдно мъждене, които се нуждаят от перорална антикоагулантна терапия и са били подложени на ПКИ с поставяне на стент (вж. точки 4.4 и  5.1).

*Педиатрична популация*

Безопасността и ефикасността на ривароксабан при деца на възраст 0 до < 18 години не са установени при показанието профилактика на инсулт и системна емболия при пациенти с неклапно предсърдно мъждене. Липсват данни. По тази причина той не се препоръчва за употреба при деца под 18-годишна възраст при други показания освен лечение на ВТЕ и профилактика на рецидиви на ВТЕ.

Начин на приложение

*Възрастни*

Ривароксабан Accord е за перорално приложение.

Таблетките трябва да се приемат с храна (вж. точка 5.2).

*Разтрошаване на таблетките*

При пациенти, които не могат да поглъщат таблетките цели, таблетката Ривароксабан Accord може да се разтроши и смеси с вода или ябълково пюре непосредствено преди употреба и да се приложи перорално.

Разтрошената таблетка Ривароксабан Accord може да се прилага също и чрез стомашна сонда след като се потвърди, че сондата е правилно разположена в стомаха. Разтрошената таблетка трябва да се прилага през стомашна сонда в малко количество вода, след което сондата трябва да бъде промита с вода. След приложението на разтрошени филмирани таблетки Ривароксабан Accord от 15 mg или 20 mg, дозата трябва да бъде последвана незабавно от хранене. Разтрошената таблетка може да се прилага също и чрез стомашна сонда (вж. точка 5.2 и 6.6).

*Деца и юноши с тегло* п*овече от 50 kg*

Ривароксабан Accord е за перорално приложение.

Пациентът трябва да бъде посъветван да поглъща таблетката с течност. Тя трябва също да се приема с храна (вж. точка 5.2). Таблетките трябва да се приемат през интервал приблизително 24 часа.

В случай че пациентът изплюе веднага дозата или повърне в рамките на 30 минути след приложение на дозата, трябва да се даде нова доза. Ако обаче пациентът повърне повече от 30 минути след приема, дозата не трябва да се прилага отново и следващата доза трябва да се вземе по схемата.

Таблетката не трябва да се разделя при опит да се набави част от дозата в таблетката.

*Разтрошаване на таблетките*

При пациенти, които не могат да поглъщат таблетките цели, трябва да използват други лекарствени продукти, налични на пазара, които съдържат ривароксабан гранули за перорална суспензия.

Ако пероралната суспензия не е на разположение веднага, когато са изписани дози 15 mg или 20 mg ривароксабан, те могат да бъдат набавени, като се разтроши таблетка 15 mg или 20 mg и се смеси с вода или ябълково пюре непосредствено преди употреба и се приложи перорално.

Разтрошената таблетка може да се прилага чрез назогастрална или стомашна сонда за хранене (вж. точки 5.2 и 6.6).

**4.3 Противопоказания**

Свръхчувствителност към активното вещество или някое от помощните вещества, изброени в точка 6.1.

Активно, клинично значимо кървене.

Лезия или състояние, ако бъде счетено, че представлява значим риск за голямо кървене. Това може да включва настояща или скорошна гастроинтестинална язва, наличие на злокачествени неоплазми с висок риск за кървене, скорошно нараняване на главния или гръбначния мозък, скорошна операция на главния мозък, гръбначния мозък или очите, скорошна вътречерепна хеморагия, известни или суспектни езофагеални варици, артеровенозни малформации, съдови аневризми или големи интраспинални или интрацеребрални съдови аномалии.

Едновременното лечение с други антикоагуланти, напр. нефракциониран хепарин (НФХ), нискомолекулни хепарини (еноксапарин, далтепарин и др.), производни на хепарина (фондапаринукс и др.), перорални антикоагуланти (варфарин, дабигатран етексилат, апиксабан и др.), освен при специфични обстоятелства за смяна на лечението с антикоагулант (вж. точка 4.2) или когато НФХ се прилага в дози, необходими за поддържането на отворен централен венозен или артериален катетър (вж. точка 4.5).

Чернодробно заболяване, свързано с коагулопатия и клинично значим риск от кървене, включително пациенти с цироза с Child Pugh B и С (вж. точка 5.2).

Бременност и кърмене (вж. точка 4.6).

**4.4 Специални предупреждения и предпазни мерки при употреба**

Препоръчва се клинично наблюдение, съответстващо на провежданата антикоагулация в хода на целия период на лечение.

###### Риск от хеморагия

Както и с други антикоагуланти, пациентите, които приемат Ривароксабан Accord, трябва да се наблюдават внимателно за признаци на кървене. Препоръчва се употребата с повишено внимание при състояния с повишен риск за хеморагия. Приложението на Ривароксабан Accord трябва да се преустанови при поява на тежка хеморагия (вж. точка 4.9).

В клиничните проучвания лигавично кървене (т.е. от носа, венците, стомашно-чревния тракт, пикочно-половия тракт, включително абнормно вагинално или увеличено менструално кървене) и анемия се наблюдават по-често при дългосрочно лечение с ривароксабан в сравнение с лечение с АВК. По тази причина, в допълнение към адекватното клинично наблюдение, лабораторно изследване на хемоглобина/хематокрита би могло да бъде от полза за откриване на окултно кървене и за определяне на клиничната значимост на явно кървене, по преценка според случая.

Няколко подгрупи пациенти, описани подробно по‑долу, са с повишен риск от кървене. Тези пациенти следва да бъдат внимателно проследени за белези и симптоми на свързани с с кървене усложнения и анемия след началото на лечението (вж. точка 4.8).

При всяко неизяснено понижаване на хемоглобина или кръвното налягане трябва да се търси източник на кървене.

Въпреки че лечението с ривароксабан не изисква рутинно проследяване на експозицията, нивата на ривароксабан, измерени с калибриран тест за количествено определяне на антифактор Ха, могат да бъдат полезни в извънредни ситуации, когато данните за експозицията на ривароксабан може да помогнат за вземане на информирани клинични решения, напр. предозиране и спешна хирургия (вж. точка 5.1 и 5.2)

*Педиатрична популация*

Има ограничени данни при деца с мозъчна венозна и синусова тромбоза, които имат инфекция на ЦНС (вж. точка 5.1). Рискът от кървене трябва да бъде внимателно оценен преди и по време на терапията с ривароксабан.

###### Бъбречно увреждане

При възрастни пациенти с тежко бъбречно увреждане (креатининов клирънс < 30 ml/min) е възможно плазмените нива на ривароксабан да бъдат значително повишени (средно 1,6 пъти), което може да доведе до повишен риск от кървене. Ривароксабан Accord трябва да се прилага внимателно при пациенти с креатининов клирънс 15 - 29 ml/min. Не се препоръчва употребата при пациенти с креатининов клирънс < 15 ml/min (вж. точки 4.2 и 5.2).

Ривароксабан Accord трябва да се прилага внимателно при пациенти с бъбречно увреждане, получаващи едновременно други лекарства, които повишават плазмените концентрации на ривароксабан, (вж. точка 4.5).

Ривароксабан Accord не се препоръчва при деца и юноши с умерена или тежка степен на бъбречно увреждане (скорост на гломерулна филтрация < 50 ml/min/1,73 m2 ), тъй като липсват клинични данни.

###### Взаимодействие с други лекарствени продукти

Не се препоръчва употребата на Ривароксабан Accord при пациенти, които получават едновременно системно лечение с азолови антимикотици (като кетоконазол, итраконазол, вориконазол и посаконазол) или HIV‑протеазни инхибитори (напр. ритонавир). Тези активни вещества са мощни инхибитори на CYP3A4 и на P‑gp и по тази причина могат да повишат плазмената концентрация на ривароксабан до клинично значимо ниво (средно 2,6 пъти), което може да доведе до повишен риск от кървене. Липсват клинични данни при деца, получаващи съпътстващо системно лечение със силни инхибитори, както на CYP 3A4, така и на P-gp (вж. точка 4.5).

Необходимо е внимание при пациенти, които едновременно са на лечение с лекарствени продукти, които повлияват хемостазата, като нестероидни противовъзпалителни средства (НСПВС), ацетилсалицилова киселина и инхибитори на тромбоцитната агрегация или селективни инхибитори на обратното захващане на серотонина (selective serotonin reuptake inhibitors, SSRI) и инхибитори на обратното захващане на серотонина и норепинефрина (serotonin norepinephrine reuptake inhibitors, SNRI). При пациентите с риск за улцерозно стомашно‑чревно заболяване може да се помисли за подходящо профилактично лечение (вж. точка 4.5).

###### Други рискови фактори за кървене

Както и с други антитромботични средства, ривароксабан не се препоръчва при пациенти с повишен риск от кървене, като:

* вродени или придобити нарушения в кръвосъсирването
* неконтролирана тежка артериална хипертония
* друго стомашно-чревно заболяване без активно разязвяване, което потенциално може да доведе до усложнения с кървене (напр. възпалително заболяване на червата, езофагит, гастрит и гастро-езофагеална рефлуксна болест)
* съдова ретинопатия
* бронхиектазии или анамнеза за кървене в белия дроб

Пациенти с раково заболяване

Пациентите със злокачествено заболяване може едновременно да са изложени и на по-висок риск от кървене и тромбоза. Индивидуалната полза от антитромботичното лечение трябва да се прецени спрямо риска от кървене при пациенти с активно раково заболяване в зависимост от локацията на тумора, антинеопластичната терапия и стадия на заболяването. Туморите, разположени в стомашно-чревния или пикочно-половия тракт, са свързани с повишен риск от кървене по време на терапията с ривароксабан.

При пациенти със злокачествени новообразувания с висок риск от кървене, употребата на ривароксабан е противопоказана (вж. точка 4.3).

Пациенти с клапни протези

Ривароксабан не трябва да се използва за тромбопрофилактика при пациенти, които наскоро са преминали транскатетърна смяна на аортната клапа (TAVR). Безопасността и ефикасността на ривароксабан не са проучени при пациенти със сърдечно клапно протезиране; по тази причина, няма данни в подкрепа на това, че ривароксабан осигурява адекватна антикоагулация в тази популация пациенти. Лечението с Ривароксабан Accord не се препоръчва при тези пациенти.

Пациенти с неклапно предсърдно мъждене, които подлежат на ПКИ с поставяне на стент

Налични са клинични данни, получени от интервенционално проучване, с основна цел изследване на безопасността при пациентие с неклапно предсърдно мъждене, които са били подложени на ПКИ с поставяне на стент. Данните за ефикасността при тази популация са ограничени (вж. точки 4.2 и  5.1). Липсват данни за такива паценти с анамнеза за инсулт/ преходна исхемична атака (ПИП).

Хемодинамично нестабилни пациенти с БЕ или пациенти, които се нуждаят от тромболиза или белодробна емболектомия

Ривароксабан Accord не се препоръчва като алтернатива на нефракционирания хепарин при пациенти с белодробен емболизъм, които са хемодинамично нестабилни или на които може да се направи тромболиза или белодробна емболектомия, тъй като безопасността и ефикасността на ривароксабан не са установени при тези клинични ситуации.

Пациенти с антифосфолипиден синдром

Директно действащи перорални антикоагуланти (DOACs), включително ривароксабан, не се препоръчват при пациенти с анамнеза за тромбоза, които са диагностицирани с антифосфолипиден синдром. По-специално при тройнопозитивни пациенти (за лупусен антикоагулант, антикардиолипинови антитела и антитела срещу бета-2-гликопротеин I), лечението с DOACs може да бъде свързано с повишена честота на повтарящи се тромботични събития в сравнение с терапията с антагонист на витамин К.

Спинална/епидурална анестезия или пункция

Когато се използва невроаксиална анестезия (спинална/епидурална анестезия) или спинална/епидурална пункция, пациентите, третирани с антитромботични средства за превенция на тромбоемболични усложнения, са подложени на риск от поява на епидурален или спинален хематом, който може да доведе до дългосрочна или трайна парализа. Този риск може да се повиши от постоперативната употреба на въвеждащ епидурален катетър или едновременната употреба на лекарствени продукти, повлияващи хемостазата. Рискът може да се повиши също така и от травматична или многократна епидурална или спинална пункция. Пациентите трябва често да бъдат проследявани за признаци и симптоми на неврологично увреждане (напр. изтръпване или слабост в краката, дискомфорт в червата или пикочния мехур). Ако бъде констатиран неврологичен дефицит, са необходими спешно диагностициране и лечение. Преди невроаксиална интервенция, лекарят трябва да прецени съотношението между потенциалната полза и риска при пациенти на антикоагулантна терапия или пациенти, които ще бъдат подложени на антикоагулантна терапия, за тромбопрофилактика. Няма клиничен опит с употребата на 20 mg ривароксабан в тези ситуации.

За намаляване на потенциалния риск от кървене, свързано с едновременното прилагане на ривароксабан и невроаксиална (епидурална /спинална) анестезия или спинална пункция, трябва да се има предвид фармакокинетичния профил на ривароксабан. Поставянето или премахването на епидурален катетър или лумбална пункция се извършва най-добре, когато антикоагулантния ефект на ривароксабан се оценява като нисък. Въпреки това, точното време за постигане на достатъчно нисък антикоагулантен ефект за всеки пациент не е известно и трябва да бъде преценено спрямо спешността на диагностичната процедура.

За отстраняването на епидуралния катетър и въз основа на общите фармакокинетични характеристики, поне 2x полуживота, т.е. най-малко 18 часа при млади възрастни пациенти или 26 часа при пациенти в старческа възраст, трябва да са минали след последното приложение на ривароксабан (вж. точка 5.2).

След отстраняването на катетъра, трябва да изминат най-малко 6 часа преди приложение на следващата доза ривароксабан.

При поява на травматична пункция, приложението на ривароксабан трябва да бъде отложено с 24 часа.

Липсват данни относно подходящото време за поставяне или отстраняване на невроаксиален катетър при деца, докато са на лечение с ривароксабан. В такива случаи, преустановете приложението на ривароксабан и обмислете приложение на краткодействащ парентерален антикоагулант.

Препоръки за дозирането преди и след инвазивни процедури или хирургични интервенции

Ако се налага провеждане на инвазивна процедура или хирургична интервенция Ривароксабан Accord 20 mg трябва да бъде спрян по възможност поне 24 часа преди интервенцията и въз основа на клиничната преценка на лекуващия лекар.

Ако процедурата не може да бъде отложена, трябва да се прецени повишеният риск от кървене спрямо спешността на интервенцията.

Приемът на Ривароксабан Accord трябва да се възобнови възможно най‑скоро след инвазивната процедура или хирургичната интервенция, ако клиничната ситуация позволява и е постигната адекватна хемостаза, както е определено от лекуващия лекар (вж. точка 5.2).

Популация в старческа възраст

С увеличаването на възрастта може да се увеличи рискът от хеморагия (вж. точка 5.2).

Дерматологични реакции

По време на постмаркетингово наблюдение във връзка с употребата на ривароксабан се съобщава за сериозни кожни реакции, включително синдром на Stevens-Johnson/токсична епидермална некролиза и DRESS синдром (вж. точка 4.8). Изглежда, че пациентите са изложени на най-голям риск от тези реакции в началото на терапията: в повечето случаи, началото на реакцията се проявява през първите седмици от лечението. Ривароксабан трябва да се преустанови при първа поява на тежък кожен обрив (напр. разпространяващ се, интензивен и/или свързан с образуването на мехури) или друг признак на свръхчувствителност, свързан с лезии на лигавицата.

Информация за помощните вещества

Ривароксабан Accord съдържа лактоза. Пациенти с редки наследствени проблеми на непоносимост към галактоза, пълен лактазен дефицит или глюкозо‑галактозна малабсорбция не трябва да приемат това лекарство. Този лекарствен продукт съдържа по-малко от 1 mmol натрий (23 mg) на таблетка, т.е. може да се каже, че практически не съдържа натрий.

**4.5 Взаимодействие с други лекарствени продукти и други форми на взаимодействие**

Обхватът на взаимодействията при педиатричната популация не е известен. Долупосочените данни за взаимодействията, получени при възрастни, и предупрежденията в точка 4.4 трябва да се имат предвид при педиатричната популация.

Инхибитори на CYP3A4 и P‑gp

Едновременното приложение на ривароксабан и кетоконазол (400 mg един път дневно) или ритонавир (600 mg два пъти дневно) води до 2,6 пъти / 2,5 пъти по‑висока средна AUC на ривароксабан и 1,7 пъти / 1,6 пъти по‑висока средна Cmax със значително повишаване на фармакодинамичните ефекти, което може да доведе до повишен риск от кървене. По тази причина не се препоръчва употребата на ривароксабан при пациенти, които получават едновременно системно лечение с азолови антимикотици като кетоконазол, итраконазол, вориконазол и посаконазол или с HIV‑протеазни инхибитори. Тези активни вещества са мощни инхибитори на CYP3A4 и P‑gp (вж. точка 4.4).

Очаква се активни вещества, които силно инхибират само един от пътищата на елиминиране на ривароксабан или CYP3A4 или P‑gp да повишат в по‑малка степен плазмените концентрации на ривароксабан. Например, кларитромицин (500 mg два пъти дневно), който се приема за силен инхибитор на CYP3A4 и умерен инхибитор на P‑gp, е води до повишаване на средната AUC на ривароксабан с 1,5 пъти и на Cmax – с 1,4 пъти. Взаимодействието с кларитромицин вероятно не е клинично значимо при повечето пациенти, но може да бъде потенциално значимо при високорискови пациенти. (За пациенти с бъбречно увреждане: вж. точка 4.4).

Еритромицин (500 mg три пъти дневно), който инхибира умерено CYP3A4 и P‑gp, води до 1,3 пъти повишение на средната AUC и Cmax на ривароксабан. Взаимодействието с еритромицин вероятно не е клинично значимо при повечето пациенти, но може да бъде потенциално значимо при високорискови пациенти.

При лица с леко бъбречно увреждане еритромицин (500 mg три пъти дневно) води до 1,8‑кратно повишаване на средната AUC на ривароксабан и 1,6 пъти повишение на Cmax в сравнение с индивиди с нормална бъбречна функция. При лица с умерено бъбречно увреждане еритромицин е довел до 2,0 пъти повишение на средната AUC на ривароксабан и 1,6 пъти повишение на Cmax в сравнение с индивиди с нормална бъбречна функция. Ефектът на еритромицин е адитивен към този на бъбречното увреждане (вж. точка 4.4).

Флуконазол (400 mg един път дневно), който се смята за умерен инхибитор на CYP3A4, води до повишаване от 1,4 пъти на средната AUC на ривароксабан и 1,3 пъти на средната Cmax. Взаимодействието с флуконазол вероятно не е клинично значимо при повечето пациенти, но може да бъде потенциално значимо при високорискови пациенти. (За пациенти с бъбречно увреждане: виж точка 4.4).

Като се имат предвид ограничените клинични данни с дронедарон, едновременното приложение с ривароксабан трябва да се избягва.

Антикоагуланти

След комбинирано приложение на еноксапарин (еднократна доза от 40 mg) и ривароксабан (еднократна доза от 10 mg) е наблюдаван адитивен ефект върху активността на антифактор Xa, без никакви допълнителни ефекти по отношение на коагулационните тестове (PT, aPTT). Еноксапарин не е повлиял фармакокинетиката на ривароксабан.

Поради повишения риск от кървене е необходимо внимание при пациенти, които са на едновременно лечение с други антикоагуланти (вж. точки 4.3 и 4.4).

НСПВС/инхибитори на тромбоцитната агрегация

Не е наблюдавано клинично значимо удължаване на времето на кървене след едновременно приложение на ривароксабан (15 mg) и 500 mg напроксен. Въпреки това е възможно да има пациенти с по‑изразен фармакодинамичен отговор.

Не са наблюдавани клинично значими фармакокинетични или фармакодинамични взаимодействия при едновременно приложение на ривароксабан и 500 mg ацетилсалицилова киселина.

Клопидогрел (300 mg начална доза, последвана от 75 mg поддържаща доза) не е показал фармакокинетично взаимодействие с ривароксабан (15 mg), но е наблюдавано значимо удължаване на времето на кървене при една подгрупа пациенти, което не е корелирало с агрегацията на тромбоцитите, нивата на P‑селектин или GPIIb/IIIa рецепторите.

Необходимо е внимание при пациенти, които едновременно са лекувани с НСПВС (включително ацетилсалицилова киселина) и инхибитори на тромбоцитната агрегация, понеже тези лекарствени продукти обикновено повишават риска от кървене (вж. точка 4.4).

SSRI/SNRI

Както при други антикоагуланти може да съществува възможност пациентите да са с повишен риск от кървене в случай на съпътстваща употреба със SSRI или SNRI поради ефекта им върху тромбоцитите, за който се съобщава. При съпътстваща употреба в клиничната програма с ривароксабан, във всички групи на лечение се наблюдава числено по-висока честота на голям или неголям клинично значим кръвоизлив.

Варфарин

Преминаването от лечение с антагониста на витамин К варфарин (INR 2,0 до 3,0) към лечение с ривароксабан (20 mg) или от ривароксабан (20 mg) към варфарин (INR 2,0 до 3,0) повишава съотношението протромбиново време/INR (Neoplastin) повече от адитивно (възможно е да се наблюдават отделни стойности на INR до 12), докато ефектите по отношение на aPTT, инхибирането на активността на фактор Xa и потенциала на ендогенния тромбин са адитивни.

При желание да се изследват фармакодинамичните ефекти на ривароксабан в периода на смяната на терапията могат да се използват показатели като активност на анти‑фактор Xa, PiCT и Heptest, понеже тези тестове не се повлияват от варфарин. На четвъртия ден след последната доза варфарин, всички показатели (вкл. PT, aPTT, инхибиране на активността на фактор Xa и ETP) отразяват единствено ефекта на ривароксабан.

При желание да се изследват фармакодинамичните ефекти на варфарин в периода на смяна на терапията може да се използва измерването на INR при CRtroughR на ривароксабан (24 часа след предходния прием на ривароксабан), тъй като този показател се повлиява в минимална степен от ривароксабан в тази времева точка.

Не е наблюдавано фармакокинетично взаимодействие между варфарин и ривароксабан.

Индуктори на CYP3A4

Едновременото приложение на ривароксабан и мощния индуктор на CYP3A4 рифампицин води до около 50% понижаване на средната AUC за ривароксабан с успоредно намаляване на фармакодинамичните му ефекти. Едновременната употреба на ривароксабан с други мощни индуктори на CYP3A4 (напр. фенитоин, карбамазепин, фенобарбитал или жълт кантарион (*Hypericum perforatum*)) също може да доведе до намалени плазмени концентрации на ривароксабан. Затова трябва да се избягва едновременното прилагане на мощни индуктори на CYP3A4, освен ако пациентът не се следи внимателно за белези и симптоми на тромбоза.

Други съпътстващи терапии

Не са наблюдавани клинично значими фармакокинетични или фармакодинамични взаимодействия при едновременно приложение на ривароксабан и мидазолам (субстрат на CYP3A4), дигоксин (субстрат на P‑gp), аторвастатин (субстрат на CYP3A4 и P‑gp) или омепразол (инхибитор на протонната помпа). Ривароксабан нито инхибира, нито индуцира някоя от основните изоформи на CYP, например CYP3A4.

Лабораторни показатели

Коагулационните параметри (напр. PT, aPTT, HepTest) се повлияват според очакванията с оглед на механизма на действие на ривароксабан (вж. точка 5.1).

**4.6 Фертилитет, бременност и кърмене**

###### Бременност

Безопасността и ефикасността на ривароксабан при бременни жени не са установени. Проучванията при животни показват репродуктивна токсичност (вж. точка 5.3). Поради потенциалната репродуктивна токсичност, присъщия риск от кървене и данните, показващи, че ривароксабан преминава през плацентата, ривароксабан е противопоказан по време на бременност (вж. точка 4.3).

Жените с детероден потенциал трябва да избягват да забременяват по време на лечението с ривароксабан.

###### Кърмене

Безопасността и ефикасността на ривароксабан при кърмещи жени не са установени. Проучванията при животни показват, че ривароксабан се секретира в млякото. По тази причина ривароксабан е противопоказан в периода на кърмене (вж. точка 4.3). Трябва да се вземе решение дали да се преустанови кърменето или да се преустанови/да не се приложи терапията.

###### Фертилитет

Не са провеждани конкретни проучвания с ривароксабан при хора за оценка на ефектите по отношение на фертилитета. При едно проучване по отношение на фертилитета при мъжки и женски плъхове не са наблюдавани ефекти (вж. точка 5.3).

**4.7 Ефекти върху способността за шофиране и работа с машини**

Ривароксабан повлиява в малка степен способността за шофиране и работа с машини. Има съобщения за нежелани реакции, като синкоп (честота: нечести) и замаяност (честота: чести) (вж. точка 4.8). Пациентите, при които се развият тези нежелани реакции, не трябва да шофират или работят с машини.

**4.8 Нежелани лекарствени реакции**

Резюме на профила на безопасност

Безопасността на ривароксабан е проучена в тринадесет основни проучвания фаза III (вж. Таблица 1).

Общо 69 608 възрастни пациенти в деветнадесет проучвания фаза III и 488 педиатрични пациенти в две проучвания фаза II и две проучвания фаза III са с експозиция на ривароксабан.

Най-често съобщаваните нежелани реакции при пациенти, които получават ривароксабан, са били хеморагии (Таблица 2) (вж. точка 4.4 и “Описание на избрани нежелани реакции„ по-долу). Най-често съобщаваните хеморагии са епистаксис (4,5%) и кървене в стомашно-чревния тракт (13,8%).

**Таблица 1: Брой проучeни пациенти, обща дневна доза и максимална продължителност на лечението при проучвания при възрастни и педиатрични пациенти фаза III**

| **Показание** | **Брой пациенти\*** | **Обща дневна доза** | **Максимална продължителност на лечението** |
| --- | --- | --- | --- |
| Профилактика на венозен тромбоемболизъм (ВТЕ) при възрастни пациенти, подложени на планово ставно протезиране на тазобедрената или на колянната става | 6 097 | 10 mg | 39 дни |
| Профилактика на ВТЕ при нехирургични пациенти | 3 997 | 10 mg | 39 дни |
| Лечение на дълбока венозна тромбоза (ДВТ), белодробен емболизъм (БЕ) и профилактика на рецидиви | 6 790 | Ден 1 - 21: 30 mg  Ден 22 и след това: 20 mg  След най-малко 6 месеца: 10 mg или 20 mg | 21 месеца |
| Лечение на ВТЕ и профилактика на рецидиви на ВТЕ при новородени на термина и деца на възраст под 18 години след започване на стандартно антикоагулантно лечение. | 329 | Доза, коригирана според телесното тегло, за постигане на експозиция като тази, наблюдавана при възрастни, лекувани за ДВТ с 20 mg ривароксабан един път дневно | 12 месеца |
| Профилактика на инсулт и системен емболизъм при пациенти с неклапно предсърдно мъждене | 7 750 | 20 mg | 41 месеца |
| Профилактика на атеротромботични събития при пациенти след остър коронарен синдром (ОКС) | 10 225 | 5 mg или 10 mg съответно, приложени едновременно с АСК или с АСК плюс клопидогрел или тиклопидин | 31 месеца |
| Профилактика на атеротромботични събития при пациенти с КАБ/ПАБ | 18 244 | 5 mg, приложени едновременно с АСК или 10 mg самостоятелно | 47 месеца |
| 3 256\*\* | 5 mg, приложени едновременно с АСК | 42 месеца |

\*Пациенти, които са били експонирани на поне една доза ривароксабан

\*\*От проучването VOYAGER PAD

**Таблица 2: Честота на събитията на кървене\* и анемия при пациенти с експозиция на ривароксабан в завършилите проучвания при възрастни и педиатрични пациенти фаза III**

| **Показание** | **Всякакъв тип кървене** | **Анемия** |
| --- | --- | --- |
| Профилактика на венозен тромбоемболизъм (ВТЕ) при възрастни пациенти, подложени на планово ставно протезиране на тазобедрената или на колянната става | 6,8% от пациентите | 5,9% от пациентите |
| Профилактика на венозен тромбоемболизъм при нехирургични пациенти | 12,6% от пациентите | 2,1% от пациентите |
| Лечение на ДВТ, БЕ и профилактика на рецидиви | 23% от пациентите | 1,6% от пациентите |
| Лечение на ВТЕ и профилактика на рецидиви на ВТЕ при нородени около датата на термина, и деца на възраст под 18 години след започване на стандартно антикоагулантно лечение. | 39,5% от пациентите | 4,6% от пациентите |
| Профилактика на инсулт и системен емболизъм при пациенти с неклапно предсърдно мъждене | 28 на 100 пациентогодини | 2,5 на 100 пациентогодини |
| Профилактика на атеротромботични събития при пациенти след ОКС | 22 на 100 пациентогодини | 1,4 на 100 пациентогодини |
| Профилактика на атеротромботични събития при пациенти с КАБ/ПАБ | 6,7 на 100 пациентогодини | 0,15 на 100 пациентогодини\*\* |
| 8,38 на 100 пациентогодини# | 0,74 на 100 пациентогодини\*\*\*# |

\* Всички събития на кървене от всички проучвания с ривароксабан са събрани, докладвани и оценени.

\*\* В проучването COMPASS се наблюдава ниска честота на анемия, тъй като е приложен селективен подход за събиране на нежелани събития.

\*\*\* Приложен е селективен подход за събиране нежелани събития.

# От проучването VOYAGER PAD.

Списък на нежелани реакции в табличен вид

Честотите на нежеланите реакции, свързани с ривароксабан, при възрастни и педиатрични пациенти, са обобщени в Таблица 3 по‑долу по системно‑органни класове (по MedDRA) и по честота.

В зависимост от честотата те се определят като:

много чести (≥ 1/10)

чести (≥ 1/100 до < 1/10)

нечести (≥ 1/1 000 до < 1/100)

редки (≥ 1/10 000 до < 1 /1 000)

много редки (< 1/10 000)

с неизвестна честота: от наличните данни не може да бъде направена оценка.

**Таблица 3: Всички нежелани реакции, съобщени при възрастни пациенти в клинични изпитвания фаза ІІІ или при постмаркетингова употреба\* и в две проучвания фаза II и две проучвания фаза III при педиатрични пациенти**

| **Чести** | **Нечести** | **Редки** | **Много редки** | **С неизвестна честота** |
| --- | --- | --- | --- | --- |
| **Нарушения на кръвта и лимфната система** | | | | |
| Анемия (вкл. съответни лабораторни параметри) | Тромбоцитоза (вкл. повишаване на броя на тромбоцитите)A, Тромбоцитопения |  |  |  |
| **Нарушения на имунната система** | | | | |
|  | Алергична реакция, алергичен дерматит , Ангиоедем и алергичен оток |  | Анафилактични реакции, включително анафилактичен шок |  |
| **Нарушения на нервната система** | | | | |
| Замаяност, главоболие | Мозъчен и вътречерепен кръвоизлив, синкоп |  |  |  |
| **Нарушения на очите** | | | | |
| Очен кръвоизлив (вкл. конюнктивален кръвоизлив) |  |  |  |  |
| **Сърдечни нарушения** | | | | |
|  | Тахикардия |  |  |  |
| **Съдови нарушения** | | | | |
| Хипотония, хематом |  |  |  | \* |
| **Респираторни, гръдни и медиастинални нарушения** | | | | |
| Епистаксис, хемоптизис |  |  | Еозинофилна пневмония |  |
| **Стомашно‑чревни нарушения** | | | | |
| Кървене от венците, стомашно‑чревния тракт (вкл. ректално кървене), стомашно‑чревни и абдоминални болки, диспепсия, гадене, запекA, диария, повръщанеA | Сухота в устата |  |  |  |
| **Хепатобилиарни нарушения** | | | | |
| Повишаване на трансаминазите | Чернодробно увреждане , Повишен билирубин, повишена алкална фосфатаза в кръвтаА, повишена GGTA | Жълтеница, Повишаване на конюгирания билирубин (със или без съпътстващо повишаване на ALT),  Холестаза, Хепатит (включително хепатоцелуларно увреждане) |  |  |
| **Нарушения на кожата и подкожната тъкан** | | | | |
| Сърбеж (вкл. нечести случаи на генерализиран сърбеж), обрив, екхимози, кожни и подкожни кръвоизливи | Уртикария |  | Синдром на Stevens-Johnson/Токсична епидермална некролиза, DRESS синдром |  |
| **Нарушения на мускулно‑скелетната система и съединителната тъкан** | | | | |
| Болка в крайницитеA | Хемартроза | Кръвоизлив в мускул |  | Компартмент синдром в резултат на кървене |
| **Нарушения на бъбреците и пикочните пътища** | | | | |
| Кървене от урогениталния тракт (вкл. хематурия и менорагияB), бъбречно увреждане (вкл. повишение на креатинина и повишение на уреята в кръвта) |  |  |  | Бъбречна недостатъчност/  остра бъбречна недостатъчност в резултат на кървене, достатъчна да предизвика хипоперфузия, нефропатия, свързана с антикоагуланти |
| **Общи нарушения и ефекти на мястото на приложение** | | | | |
| Повишена температураА, периферен оток, понижена обща сила и енергичност (вкл. умора и астения) | Неразположение (вкл. прилошаване) | Локализиран отокА |  |  |
| **Изследвания** | | | | |
|  | Повишен LDHA, повишена липазаA, повишена амилазаA |  |  |  |
| **Наранявания, отравяния и усложнения, възникнали в резултат на интервенции** | | | | |
| Кървене след някаква процедура (вкл. постоперативна анемия и кървене от рана), контузия, секреция от раниA |  | Съдова псевдоаневризма С |  |  |

A: наблюдавани при профилактика на ВТЕ при възрастни пациенти, подложени на планово ставно протезиране на тазобедрената или колянната става

B: наблюдавани при лечение на ДВТ, БЕ или профилактика на рецидиви, като много чести при жени < 55 години

С: наблюдавани като нечести при профилактика на атеротромботични събития при пациенти след ОКС (след перкутанна коронарна интервенция)

\* Приложен е предварително определен селективен подход за събиране на нежелани събития в избрани проучвания фаза III. Честотата на нежеланите реакции не е увеличена и не е установена нова нежелана лекарствена реакция след анализ на тези проучвания.

Описание на избрани нежелани реакции

Поради фармакологичния му механизъм на действие, употребата на ривароксабан може да бъде свързана с повишен риск за окултно или явно кървене от всяка тъкан или орган, което би могло да доведе до постхеморагична анемия. Признаците, симптомите и тежестта (включително фатален изход) ще зависят от локализацията и степента или обема на кървенето и/или анемията. (вж. точка 4.9 „Поведение при кървене”). В клиничните проучвания лигавично кървене (т.е. от носа, венците, стомашно-чревния тракт, пикочо-половия тракт, включително абнормно вагинално или увеличено менструално кървене) и анемия се наблюдават по-често при дългосрочно лечение с ривароксабан в сравнение с лечение с АВК. По тази причина, в допълнение към адекватното клинично наблюдение, лабораторно изследване на хемоглобина/хематокрита би могло да бъде от полза за откриване на окултно кървене и за определяне на клиничната значимост на явно кървене, по преценка според случая. Възможно е рискът от кървене да бъде повишен при определени групи пациенти, например пациенти с неконтролирана тежка артериална хипертония и/или на съпътстваща терапия, която повлиява хемостазата (вж. точка 4.4 „Риск от хеморагия“). Възможно е менструалното кървене да е по‑силно и/или по‑продължително. Хеморагичните усложнения могат да се проявят като слабост, бледност, замаяност, главоболие или необясними отоци, диспнея и необясним шок. Като резултат от анемията в някои случаи са наблюдавани симптоми на сърдечна исхемия, като болка в гърдите или стенокардия.

Има съобщения за известни усложнения в резултат на значително тежко кървене като компартмент синдром и бъбречна недостатъчност в резултат на хипоперфузия, или нефропатия, свързана с антикоагуланти, при използване на ривароксабан. По тази причина вероятността от кървене трябва да се има предвид при преценката на състоянието на всеки пациент, който е подложен на антикоагулантно лечение.

Педиатрична популация

*Лечение на ВТЕ и профилактика на рецидиви на ВТЕ*

Оценката на безопасността при деца и юноши е базирана на данните относно безопасността от две открити активно контролирани проучвания фаза II и едно - фаза III при педиатрични пациенти от раждането до възраст под 18 години. Откритията, свързани с безопасността, в повечето случаи са подобни между ривароксабан и компаратора при различните педиатрични възрастови групи. Общо профилът на безопасност при 412-те деца и юноши, лекувани с ривароксабан, е подобен на този, наблюдаван при възрастната популация и съвместим при възрастовите подгрупи, въпреки че оценката е ограничена от малкия брой пациенти.

При педиатричните пациенти, главоболие (много чести, 16,7%), повишена температура (много чести, 11,7%), епистаксис (много чести, 11,2%), повръщане (много чести, 10,7%), тахикардия 73 (чести, 1,5%), повишаване на билирубина (чести, 1,5%) и повишен конюгиран билирубин (нечести, 0,7%) са съобщавани по-често в сравнение с възрастните. Съвместима с възрастната популация менорагия е наблюдавана при 6,6% (чести) от юношите от женски пол след менархе. Тромбоцитопенията, както е наблюдавано по време на постмаркетинговия опит при възрастната популация, е честа (4,6%) при педиатричните клинични проучвания. Нежеланите лекарствени реакции при педиатричните пациенти са предимно леки до умерени по тежест.

Съобщаване на подозирани нежелани реакции

Съобщаването на подозирани нежелани реакции след разрешаване за употреба на лекарствения продукт е важно. Това позволява да продължи наблюдението на съотношението полза/риск за лекарствения продукт. От медицинските специалисти се изисква да съобщават всяка подозирана нежелана реакция чрез национална система за съобщаване, посочена в [Приложение V](http://www.ema.europa.eu/docs/en_GB/document_library/Template_or_form/2013/03/WC500139752.doc).

**4.9 Предозиране**

При възрастни има съобщения за редки случаи на предозиране до 1 960  mg. В случай на предозиране, пациентът трябва да бъде внимателно наблюдаван за усложнения от кървене или други нежелани реакции (вижте точка „Поведение при кървене“). Има ограничени налични данни при деца. Поради ограничената абсорбция се очаква ефект на лимитирано насищане без допълнително повишаване на средната плазмена експозиция при супратерапевтични дози ривароксабан от 50 mg или по‑високи при възрастни, обаче липсват данни при супратерапевтични дози при деца.

Съществува специфично неутрализиращо средство (андексанет алфа) за обръщане на фармакодинамичния ефект на ривароксабан при възрастни, но не е установено при деца (вж. кратката характеристика на продукта, съдържащ андексанет алфа).

В случаи на предозиране на ривароксабан може да се има предвид използването на активен въглен за намаляване на абсорбцията.

Поведение при кървене

Ако при пациент на лечение с ривароксабан се развие свързано с кървене усложнение, следващият прием на ривароксабан трябва да се отложи или лечението трябва да се прекрати, ако е необходимо. Ривароксабан има полуживот от около 5 до 13 часа при възрастни. Полуживотът при деца, изчислен с използване на популационни фармакокинетични (ФК) подходи за моделиране, е по-кратък (вж. точка 5.2). Поведението трябва да е индивидуализирано в зависимост от тежестта и локализацията на кръвоизлива. Може да се използва подходящо симптоматично лечение, като напр. механична компресия (напр. при тежък епистаксис), хирургична хемостаза с процедури за установяване на контрол над кървенето, заместване на обема и мерки за поддържане на хемодинамиката, преливане на кръвни продукти (еритроцитен концентрат или прясно замразена плазма в зависимост от асоциираната анемия или коагулопатия) или тромбоцити.

Ако кървенето не може да бъде овладяно с горепосочените мерки, трябва да се обсъди прилагането или на специфичнo неутрализиращо средство за инхибитор на фактор Xa (андексанет алфа), което антагонизира фармакодинамичния ефект на ривароксабан, или на специфично прокоагулантно средство, като концентрат на протромбиновия комплекс (PCC), активиран концентрат на протромбиновия комплекс (APCC) или рекомбинантен фактор VIIa (r‑FVIIa). Към момента обаче клиничният опит от прилагането на тези лекарствени продукти при възрастни и деца, получаващи ривароксабан, е много ограничен. Препоръката се основава и на ограничени неклинични данни. Може да се обмисли повторното прилагане на рекомбинантен фактор VIIa и дозата трябва да се титрира в зависимост от намаляването на кървенето. В зависимост от възможността на място, в случаи на масивно кървене, трябва да се обмисли консултация със специалист по коагулационни нарушения (вж. точка 5.1).

Не се очаква протамин сулфат и витамин K да повлияват антикоагулантната активност на ривароксабан. Опитът с транексамова киселина е ограничен и липсва такъв с аминокапронова киселина и апротинин при възрастни, получаващи ривароксабан. Няма опит от употребата на тези средства при деца, получаващи ривароксабан. Няма нито научни доказателства за благоприятно повлияване, нито опит от използването на системния хемостатик дезмопресин при пациенти, получаващи ривароксабан. Поради високата степен на свързване с плазмените протеини не се очаква ривароксабан да може да бъде отделен чрез диализа.

**5. ФАРМАКОЛОГИЧНИ СВОЙСТВА**

**5.1 Фармакодинамични свойства**

Фармакотерапевтична група: Антитромботични средства, директни инхибитори на фактор Ха, ATC код: B01AF01

Механизъм на действие

Ривароксабан е високоселективен директен инхибитор на фактор Xa с перорална бионаличност. Инхибирането на фактор Xa прекъсва вътрешния и външен път на коагулационната каскада, което инхибира както формирането на тромбин, така и образуването на тромби. Ривароксабан не инхибира тромбина (активиран фактор II) и не са наблюдавани ефекти върху тромбоцитите.

Фармакодинамични ефекти

При хора е наблюдавано зависимо от дозата инхибиране на фактор Xa. Протромбиновото време (PT) се повлиява дозозависимо от ривароксабан в тясна връзка с плазмените концентрации (r=0,98), ако за теста се използва Neoplastin. Други реагенти биха дали други резултати. Отчитането на PT трябва да става в секунди, понеже INR е калибрирано и валидирано за кумаринови продукти и не може да се прилага за други антикоагуланти.

При пациенти, получаващи ривароксабан за лечение на ДВТ и БЕ и профилактика на рецидиви, персентилите 5/95 за PT (Neoplastin) 2 ‑ 4 часа след приема на таблетката (т.е. към момента на максимален ефект) за 15 mg ривароксабан два пъти дневно са в границите от 17 до 32 секунди, а за 20 mg ривароксабан веднъж дневно от 15 до 30 секунди. По време на най-ниската концентрация (8 - 16 часа след приема на таблетката) персентилите 5/95 за 15 mg два пъти дневно са в границите от 14 до 24 секунди, а за 20 mg веднъж дневно (18 - 30 часа след приема на таблетката) от 13 до 20 секунди.

При пациентите с неклапно предсърдно мъждене, получаващи ривароксабан за профилактика на инсулт и системен емболизъм, персентилите 5/95 за PT (Neoplastin) 1 ‑ 4 часа след приема на таблетката (т.е. по времето на максималния ефект) при пациентите, лекувани с 20 mg един път дневно, варират от 14 до 40 секунди и при пациенти с умерено бъбречно увреждане, лекувани с 15 mg един път дневно, от 10 до 50 секунди. По време на най-ниската концентрация (16 - 36 часа след приема на таблетката) персентилите 5/95 при пациентите, лекувани с 20 mg един път дневно, са в границите от 12 до 26 секунди, а при пациентите с умерено бъбречно увреждане, лекувани с 15 mg един път дневно, от 12 до 26 секунди.

В клинико-фармакологично проучване на обратимите промени във фармакодинамиката на ривароксабан при здрави възрастни доброволци (n=22), е оценяван ефектът на единични дози (50 IU/kg) на два различни типа концентрат на протромбиновия комплекс (PCC), 3-факторен концентрат на протромбиновия комплекс (фактори II, IX и X) и 4-факторен концентрат на протромбиновия комплекс (фактори II, VII, IX и X). 3-факторният концентрат на протромбиновия комплекс е понижил средните стойности на протромбиновото време на Neoplastin с приблизително 1,0 секунда в рамките на 30 минути, в сравнение с понижаване от приблизително 3,5 секунди наблюдавано с 4-факторния концентрат на протромбиновия комплекс. За сравнение, 3-факторният концентрат на протромбиновия комплекс е имал по-голям и по-бърз общ ефект върху обратимите промени в ендогенното образуване на тромбин от 4-факторния концентрат на протромбиновия комплекс (вж. точка 4.9).

Активираното парциално тромбопластиново време (aPTT) и HepTest също са удължени в зависимост от дозата, но използването им за оценка на фармакодинамичния ефект на ривароксабан не се препоръчва. Няма необходимост от наблюдение на коагулационите параметри по време на лечението с ривароксабан в клиничната практика. Въпреки това, ако е клинично показано, нивата на ривароксабан могат да бъдат измервани с калибрирани количествени тестове за антифактор Ха (вж. точка 5.2).

Педиатрична популация

Анализът на PT (реагент - неопластин), aPTT и анти-Xa (с калибриран количествен тест) показва тясна връзка с плазмените концентрации при деца. Връзката между анти-Xa и плазмените концентрации е линейна с наклон близо до 1. Могат да възникнат индивидуални несъответствия с по-високи или по-ниски анти-Xa стойности, в сравнение със съответните плазмени концентрации. Няма необходимост от наблюдение на коагулационните параметри по време на клинично лечение с ривароксабан. Все пак, ако е клинично показано, концентрациите на ривароксабан могат да бъдат измервани с калибрирани количествени тестове за антифактор Ха в mcg/l (вж. Таблица 13 в точка 5.2 за диапазоните на наблюдаваните плазмени концентрации на ривароксабан при деца). Долната граница на количествените определяния трябва да се има предвид, когато се използва анти-Xa тестът за количествено определяне на плазмените концентрации на ривароксабан при деца. Не е установен праг за ефикасност или събития, свързани с безопасността.

Клинична ефикасност и безопасност

*Профилактика на инсулт и системен емболизъм при пациенти с неклапно предсърдно мъждене*

Клиничната програма с ривароксабан е планирана с цел да демонстрира ефикасността на ривароксабан за профилактика на инсулт и системен емболизъм при пациенти с неклапно предсърдно мъждене.

При основното двойно сляпо проучване ROCKET AF 14 264 пациенти са разпределени да получават или ривароксабан 20 mg веднъж дневно (15 mg веднъж дневно при пациенти с креатининов клирънс 30 ‑ 49 ml/min), или варфарин с титриране на дозата до INR 2,5 (терапевтични граници 2,0 до 3,0). Медианната продължителност на проведеното лечение, е 19 месеца, а общата продължителност е до 41 месеца.

34,9% от пациентите са лекувани с ацетилсалицилова киселина и 11,4% са лекувани с клас III антиаритмично средство, включително амиодарон.

Ривароксабан е с не по-малка ефективност от варфарин за първичната съставна крайна точка за инсулт и системeн емболизъм извън ЦНС. В популацията по протокол на лечение инсулт или системен емболизъм се наблюдават при 188 пациенти на ривароксабан (1,71% на година) и при 241 на варфарин (2,16% на година) (КР 0,79; ДИ 95%, 0,66 - 0,96; Р<0,001 за не по-малка ефективност). От всички рандомизирани пациенти, които са анализирани по ITT, първични събития се развиват при 269 на ривароксабан (2,12% на година) и 306 на варфарин (2,42% на година) (КР 0,88; 95% ДИ, 0,74 - 1,03; P<0,001 за не по-малка ефективност; P=0,117 за превъзходство). Резултатите за вторичните крайни точки, както са изследвани в йерархичен порядък в ITT анализа, са показани на Таблица 4.

Сред пациентите в групата на варфарин INR стойностите са в границите на терапевтичния диапазон (2,0 до 3,0) средно 55% от времето (медиана 58%, интерквартилен диапазон 43 до 71). Ефектът на ривароксабан не се различава на ниво централно TTR (време в таргетен INR диапазон 2,0 ‑ 3,0) при квартилите с еднакъв размер (P=0,74 за взаимодействие). В най-горния квартил по отношение на центъра коефициентът на риск (КР) за ривароксабан спрямо варфарин е 0,74 (95% ДИ, 0,49 ‑ 1,12).

Честотата на основните резултати за безопасност (големи и неголеми клинично значими кръвоизливи) са подобни за двете терапевтични групи (вж. Таблица 5).

**Таблица 4: Резултати за ефикасност от фаза III ROCKET AF**

| Проучвана популация | ITT анализ на ефикасността при пациенти с неклапно предсърдно мъждене | | |
| --- | --- | --- | --- |
| **Терапевтична доза** | **Ривароксабан 20 mg веднъж дневно (15 mg веднъж дневно при пациенти с умерено бъбречно увреждане)**  **Честота на събитието (100 пациенто-години)** | **Варфарин титриран до INR 2,5 (терапевтични граници 2,0 до 3,0)**  **Честота на събитието (100 пациенто-години)** | **КР (95% ДИ)  p‑стойност, тест за превъзходство** |
| Инсулт и системен емболизъм извън ЦНС | 269 (2,12) | 306  (2,42) | 0,88  (0,74 - 1,03) 0,117 |
| Инсулт, системен емболизъм извън ЦНС и съдова смърт | 572 (4,51) | 609  (4,81) | 0,94  (0,84 - 1,05) 0,265 |
| Инсулт, системен емболизъм извън ЦНС, съдова смърт и инфаркт на миокарда | 659 (5,24) | 709  (5,65) | 0,93  (0,83 - 1,03) 0,158 |
| Инсулт | 253  (1,99) | 281  (2,22) | 0,90  (0,76 - 1,07) 0,221 |
| Системен емболизъм извън ЦНС | 20  (0,16) | 27  (0,21) | 0,74  (0,42 - 1,32) 0,308 |
| Инфаркт на миокарда | 130  (1,02) | 142  (1,11) | 0,91  (0,72 - 1,16)  0,464 |

**Таблица 5: Резултати за безопасност от фаза III ROCKET AF**

|  |  |  |  |  |
| --- | --- | --- | --- | --- |
| Проучвана популация | Пациенти с неклапно предсърдно мъжденеPa) | | | |
| **Терапевтична доза** | **Ривароксабан 20 mg веднъж дневно (15 mg веднъж дневно при пациенти с умерено бъбречно увреждане)**  **Честота на събитието (100 пациенто-години)** | **Варфарин титриран до INR 2,5 (терапевтични граници 2,0 до 3,0)**  **Честота на събитието (100 пациенто-години)** | **КР (95% ДИ) p‑стойност** | |
| Големи и не‑големи клинично значими кръвоизливи | 1 475 (14,91) | 1 449 (14,52) | 1,03 (0,96 ‑ 1,11) 0,442 | |
| Големи кръвоизливи | 395 (3,60) | 386 (3,45) | 1,04 (0,90 ‑ 1,20) 0,576 | |
| Смърт в резултат на кървене\* | 27 (0,24) | 55 (0,48) | 0,50 (0,31 ‑ 0,79) 0,003 | |
| Кървене от критичен орган\* | 91 (0,82) | 133 (1,18) | 0,69 (0,53 ‑ 0,91) 0,007 | |
| Интракраниален кръвоизлив\* | 55  (0,49) | 84 (0,74) | 0,67 (0,47 ‑ 0,93) 0,019 | |
| Спад на хемоглобина\* | 305 (2,77) | 254 (2,26) | 1,22 (1,03 ‑ 1,44) 0,019 | |
| Кръвопреливане на 2 или повече единици еритроцитна маса или цяла кръв\* | 183 (1,65) | 149 (1,32) | 1,25 (1,01 ‑ 1,55) 0,044 | |
| Неголеми клинично значими кръвоизливи | 1 185 (11,80) | 1 151 (11,37) | 1,04 (0,96 ‑ 1,13) 0,345 | |
| Смъртност по всякакви причини | 208 (1,87) | 250 (2,21) | 0,85 (0,70 ‑ 1,02) 0,073 | |
| a) Популация, изпитвана по отношение на безопасност, на лечение  \* Номинално значими | | | |

В допълнение към проучването фаза III ROCKET AF, е проведено проспективно, постмаркетингово, неинтервенцианално, отворено кохортно проучване с едно рамо (XANTUS) с основен изход, включващ тромбоемболични събития и голямо кръвене. 6 704 пациента с неклапно предсърдно мъждене са били включени за профилактика на инсулт и емболия извън централната нервна система (ЦНС) при реални условия. Средните резулатати на CHADS2 са били 1,9 и HAS-BLED са били 2,0 при XANTUS, в сравнение със средните резулатати на CHADS2 и HAS-BLED от 3,5 и 2,8 съответно при ROCKET AF. Голямо кръвене е наблюдавано при 2,1 случая за 100 пациенто-години. Съобщава се за фатален кръвоизлив при 0,2 случая за 100 пациенто-години и вътречерепен кръвоизлив при 0,4 случая за 100 пациенто-години. Инсулт или емболия извън ЦНС са регистрирани при 0,8 случая за 100 пациенто-години.

Тези наблюдения в реални условия са в съответствие с установения профил на безопасност при това показание.

В постмаркетингово неинтервенционално проучване при повече от 162 000 пациенти от четири държави ривароксабан е предписан за профилактика на инсулт и системна емболия при пациенти с неклапно предсърдно мъждене. Честотата на събитията за исхемичен инсулт е 0,70 (95% CI 0,44 – 1,13) за100 пациентогодини. Кървене, което води до хоспитализация, настъпва с честота на събитията на 100 пациентогодини 0,43 (95% CI 0,31 – 0,59) за вътречерепен кръвоизлив, 1,04 (95% CI 0,65 – 1,66) за стомашно-чревно кървене, 0,41 (95% CI 0,31 – 0,53) за урогенитално кървене и 0,40 (95% CI 0,25 – 0,65) за друго кървене.

Пациенти, подложени на кардиоверзио

Проспективно, рандомизирано, отворено, многоцентрово, експлораторно проучване със заслепена оценка на крайната точка (X-VERT) е проведено при 1 504 пациенти (нелекувани досега с перорални антикоагуланти и лекувани предварително) с неклапно предсърдно мъждене планирано за кардиоверзио, за да се направи сравнение между ривароксабан и адаптирана доза АВК (рандомизирано 2:1), за превенция на сърдечносъдови събития. Използвани са стратегии с помощта на насочване чрез ТЕЕ (1-5 дни предварително лечение) или конвенционално кардиоверзио (най-малко три седмици предварително лечение). Първичните резултати за ефикасност (всички инсулти, преходна исхемична атака, системен емболизъм несвързан с ЦНС, инфаркт на миокарда (МИ) и сърдечносъдова смърт) са се появили при 5 (0,5%) пациенти в гупата на ривароксабан (n=978) и 5 (1,0%) пациента в групата на АВК (n=492; RR 0,50; 95% CI 0.15-1,73; модифицирана ITT-популация). Основният резултат за безопасност (масивно кървене) се е появил при 6 (0,6%) и 4 (0,8%) пациенти в групите на ривароксабан (n=988) и АВК (n=499) съответно (RR 0,76; 95% CI 0,21-2,67; безопасна популация). Това експлораторно проучване е показало сравнима ефикасност и безопасност между групите на лечение с ривароксабан и АВК в условията на кардиоверзио.

Пациенти с неклапно предсърдно мъждене, които подлежат на ПКИ с поставяне на стент

Извършено е рандомизирано, открито, многоцентрово проучване (PIONEER AF-PCI) с 2124 пациенти с неклапно предсърдно мъждене, които са били подложени на ПКИ, с поставяне на стент за първично атеросклеротично заболяване, за сравняване на безопасността на две схеми на ривароксабан и една VKA-схема. Пациентите са били разпределени на случаен принцип 1:1:1 за обща 12-месечна терапия. Пациенти с анамнеза за инсулт или ПИП са изключени.

Група 1 получава ривароксабан веднъж дневно 15 mg (10 mg веднъж дневно при пациенти с

креатининов клирънс 30 ‑ 49 ml/min) плюс P2Y12 инхибитор. Група 2 получава 2,5 mg ривароксабан два пъти дневно заедно с ДТАС (двойна терапия с антитромбоцитни средства, например клопидогрел 75 mg [или заместващия P2Y12 инхибитор] плюс ниска доза ацетилсалицилова киселина [АСК]) за 1, 6 или 12 месеца, последвана от ривароксабан 15 mg (или 10 mg за пациенти с креатининов клирънс 30 ‑ 49 ml/min) веднъж дневно, плюс ниска доза АСК. Група 3 получава коригирана доза VKA плюс ДТАС за 1, 6 или 12 месеца, последвана от коригирана доза VKA, плюс ниска доза АСК.

Първичната крайна точка за безопасност, клинично значимите случаи на кървене, се появяват при 109 (15,7%), 117 (16,6%) и 167 (24,0%) участници в група 1, група 2 и група 3, респективно (HR 0,59; 95% CI 0,47-0,76; p<0,001 и HR 0,63; 95% CI 0,50-0,80; p<0,001, респективно). Вторичната крайна точка (съставена от сърдечно-съдови събития СС смърт, МИ или инсулт), е наблюдавана при 41 (5,9%), 36 (5,1%) и 36 (5,2%) пациенти в група 1, група 2 и група 3, съответно. Всяка от схемите на ривароксабан показва значително намаляване на клинично значимите случаи на кървене, в сравнение с VKA-схемата при пациенти с неклапно предсърдно мъждене, които са били подложени на ПКИ с поставяне на стент.

Основната цел на PIONEER AF-PCI е оценка на безопасността. Данните относно ефикасността (включително тромбоемболични явления) при тази популация са ограничени.

*Лечение на ДВТ, БЕ и профилактика на рецидивиращи ДВТ и БЕ*

Клиничната програма с ривароксабан е планирана с цел да демонстрира ефикасността на ривароксабан при началното и продължителното лечение на остри ДВТ и БЕ и профилактиката на рецидиви.

Над 12 800 пациенти са проучени в четири рандомизирани, контролирани клинични проучвания фаза III (Einstein DVT, Einsten PE, Einstein Extension и Einstein Choice) и допълнително е проведен предварително дефиниран сборен анализ на проучванията Einstein DVT и Einsten PE. Общата комбинирана продължителност на лечението за всички проучвания е до 21 месеца.

В проучването Einstein DVT 3 449 пациенти с остра ДВТ са проучени за лечението на ДВТ и за профилактика на рецидивиращи ДВТ и БЕ (пациентите със симптоматичен БЕ са изключени от това проучване). Продължителността на лечението е 3, 6 или 12 месеца в зависимост от клиничната преценка на изследователя.

За лечението през първите 3 седмици на остра ДВТ са прилагани 15 mg ривароксабан два пъти дневно. След това лечението продължава с 20 mg ривароксабан един път дневно.

В проучването Einsten PE 4 832 пациенти с остър БЕ са проучени за лечението на БЕ и за профилактика на рецидивиращи ДВТ и БЕ. Продължителността на лечението е 3, 6 или 12 месеца в зависимост от клиничната преценка на изследователя.

За лечението на остър БЕ през първите 3 седмици са прилагани 15 mg ривароксабан два пъти дневно. След това лечението продължава с 20 mg ривароксабан един път дневно.

И при двете проучвания Einstein DVT и Einsten PE сравнителното лечение включва еноксапарин в продължение на поне 5 дни в комбинация с антагонист на витамин К до постигане на стойност за PT/INR в терапевтичните граници (³ 2,0). Лечението продължава с антагонист на витамин К, като дозата му е такава, че стойностите за PT/INR да са в терапевтичните граници от 2,0 до 3,0.

В проучването Einstein Extension 1 197 пациенти с ДВТ или БЕ са проучени за профилактиката на рецидивиращи ДВТ и БЕ. Продължителността на лечението обхваща допълнителни 6 до 12 месеца при пациенти, които са преминали курс на лечение от 6 до 12 месеца на венозен тромбоемболизъм в зависимост от клиничната преценка на изследователя. Сравнява се ривароксабан 20 mg веднъж дневно с плацебо.

Проучванията Einstein DVT, PE и Extension използват едни и същи предварително дефинирани първични и вторични резултати за ефикасност. Първичният резултат за ефикасност е симптоматичен рецидивиращ венозен тромбоемболизъм (ВТЕ), дефиниран като съставен от рецидивираща ДВТ или летален или нелетален БЕ. Вторичният резултат за ефикасност се дефинира като съставен от рецидивираща ДВТ, нелетален БЕ и смъртност независимо от причината.

В проучване Einstein Choice 3 396 пациенти с потвърдена симптоматична ДВТ и/или БЕ, които са завършили 6 до 12-месечно антикоагулантно лечение, са проучени за профилактика на фатален БЕ и нефатални симптоматични ДВТ и БЕ. Пациентите с показание за продължително антикоагулантно лечение с терапевтична доза са изключени от проучването. Продължителността на лечението е до 12 месеца в зависимост от датата на индивидуалното рандомизиране (медиана: 351 дни). Ривароксабан 20 mg веднъж дневно и ривароксабан 10 mg веднъж дневно са сравнени със 100 mg ацетилсалицилова киселина веднъж дневно.

Първичният резултат за ефикасност е симптоматичен рецидивиращ венозен тромбоемболизъм (ВТЕ), дефиниран като смесицата от рецидивираща ДВТ или фатален или нефатален БЕ.

В проучването Einstein DVT (вж. Таблица 6) се показва, че ривароксабан е с не по-малка ефективност от еноксапарин/АВК за първичния резултат за ефикасност (p < 0,0001 (тест за не по-малка ефективност)); КР: 0,680 (0,443 ‑ 1,042), p = 0,076 (тест за превъзходство)). Предварително дефинираната нетна клинична полза (първичен резултат за ефикасност плюс големи кръвоизливи) се съобщава с КР 0,67 ((95% ДИ= 0,47 ‑ 0,95), номинална p стойност p = 0,027) в полза на ривароксабан. INR стойностите са в терапевтичния диапазон средно 60,3% от времето при средна продължителност на лечението от 189 дни, и 55,4%, 60,1% и 62,8% от времето при групите с планирано лечение с продължителност съответно 3, 6 и 12 месеца. В групата на еноксапарин/АВК няма ясна връзка между нивото на средното централно TTR (време в таргетен INR диапазон 2,0 ‑ 3,0) при терцилите с еднакъв размер и честотата на рецидивиращите ВТЕ (р = 0,932 за взаимодействие). В най-горния терцил по отношение на центъра КР при ривароксабан спрямо варфарин е 0,69 (95% ДИ; 0,35 ‑ 1,35).

Честотата на първичните резултати, свързани с безопасността (големи или клинично значими неголеми кръвооизливи), както и вторичните резултати свързани с безопасността (големи кръвоизливи) е сходна при двете терапевтични групи.

|  |  |  |
| --- | --- | --- |
| **Таблица 6: Резултати за ефикасност и безопасност от фаза III Einstein DVT** | | |
| **Проучвана популация** | **3 449 пациенти със симптоматична остра дълбока венозна тромбоза** | | |
| **Доза и продължителност на лечението** | **Ривароксабанa)**  **3, 6 или 12 месеца**  **N=1 731** | **Еноксапарин/АВКб)**  **3, 6 или 12 месеца**  **N=1 718** | |
| Симптоматичен рецидивиращ ВТЕ\* | 36 (2,1%) | 51 (3,0%) | |
| Симптоматичен рецидивиращ БЕ | 20 (1,2%) | 18 (1,0%) | |
| Симптоматична рецидивираща ДВТ | 14 (0,8%) | 28 (1,6%) | |
| Симптоматични БЕ и ДВТ | 1  (0,1%) | 0 | |
| Фатален БЕ/смърт, където БЕ не може да бъде изключен | 4 (0,2%) | 6 (0,3%) | |
| Голямо или клинично значимо неголямо кървене | 139 (8,1%) | 138 (8,1%) | |
| Големи кръвоизливи | 14 (0,8%) | 20 (1,2%) | |
| a) Ривароксабан 15 mg два пъти дневно за 3 седмици, последвано от 20 mg един път дневно  б) Еноксапарин за най-малко 5 дни, застъпен и последван от АВК \* p < 0,0001 (не по-малка ефикасност по отношение на предварително определен КР 2,0); КР: 0,680 (0,443 - 1,042), p=0,076 (превъзходство) | | | |

В проучването Einstein PE (вж. Таблица 7) се показва, че ривароксабан е с не по-малка ефикасност от еноксапарин/АВК за първичния резултат за ефикасност (p=0,0026 (тест за не по-малка ефикасност); коефициент на риск: 1,123 (0,749 - 1,684) ). Предварително дефинираната нетна клинична полза (първичен резултат за ефикасност плюс големи кръвоизливи) се съобщава с КР от 0,849 ((95% ДИ: 0,633 - 1,139), номинална р стойност р = 0,275). INR стойностите са в терапевтичния диапазон средно 63% от времето при средна продължителност на лечението от 215 дни и 57%, 62% и 65% от времето при групите с планирано лечение с продължителност съответно 3, 6 и 12 месеца. В групата на еноксапарин/АВК няма ясна връзка между нивото на средното централно TTR (време в таргетен INR диапазон 2,0 ‑ 3,0) при терцилите с еднакъв размер и честотата на рецидивиращите ВТЕ (p = 0,082 за взаимодействие). В най-горния терцил по отношение на центъра КР при ривароксабан спрямо варфарин е 0,642 (95% ДИ: 0,277 ‑ 1,484).

Честотите за първичния резултат за безопасност (големи или клинично значими неголеми кръвоизливи) са малко по-ниски в групата на лечение с ривароксабан (10,3% (249/2412)) в сравнение с групата на лечение с еноксапарин/АВК (11,4% (274/2405)). Честотата за вторичния резултат за безопасност (големи кръвоизливи) е по-ниска в групата на ривароксабан (1,1% (26/2412)) в сравнение с групата на еноксапарин/АВК (2,2% (52/2405)) с КР 0,493 (95% ДИ: 0,308 ‑ 0,789).

|  |  |  |
| --- | --- | --- |
| **Таблица 7: Резултати за ефикасност и безопасност от фаза III Einstein PE** | | |
| **Проучвана популация** | **4 832 пациенти с остра симптоматична БЕ** | | |
| **Доза и продължителност на лечението** | **Ривароксабанa)**  **3, 6 или 12 месеца**  **N=2 419** | **Еноксапарин/АВКб)**  **3, 6 или 12 месеца**  **N=2 413** | |
| Симптоматичен рецидивиращ ВТЕ\* | 50 (2,1%) | 44 (1,8%) | |
| Симптоматичeн рецидивиращ БЕ | 23 (1,0%) | 20 (0,8%) | |
| Симптоматична рецидивираща ДВТ | 18 (0,7%) | 17 (0,7%) | |
| Симптоматични БЕ и ДВТ | 0 | 2  (<0,1%) | |
| Фатален БЕ/смърт, където БЕ не може да бъде изключен | 11 (0,5%) | 7 (0,3%) | |
| Голямо или клинично значимо неголямо кървене | 249 (10,3%) | 274 (11,4%) | |
| Големи кръвоизливи | 26 (1,1%) | 52 (2,2%) | |
| a) Ривароксабан 15 mg два пъти дневно за 3 седмици, последвано от 20 mg един път дневно  б) Еноксапарин за най-малко 5 дни, застъпен и последван от АВК **\*** p < 0,0026 (не по-малка ефикасност по отношение на предварително определен КР 2,0); КР: 1,123 (0,749 - 1,684) | | | |

Проведен е предварително дефиниран обобщен анализ на резултата от проучванията Einstein DVT и PE (вж. Таблица 8).

**Таблица 8: Резултати за ефикасност и безопасност от сборен анализ на фаза III Einstein DVT и PE**

|  |  |  |  |
| --- | --- | --- | --- |
| **Проучвана популация** | **8 281 пациенти с остри симптоматични ДВТ или БЕ** | | |
| **Доза и продължителност на лечението** | **Ривароксабанa)**  **3, 6 или 12 месеца**  **N = 4 150** | **Еноксапарин/АВКб)**  **3, 6 или 12 месеца**  **N = 4 131** | |
| Симптоматичен рецидивиращ ВТЕ\* | 86 (2,1%) | 95 (2,3%) | |
| Симптоматичен рецидивиращ БЕ | 43 (1,0%) | 38 (0,9%) | |
| Симптоматична рецидивираща ДВТ | 32 (0,8%) | 45 (1,1%) | |
| Симптоматични БЕ и ДВТ | 1  (<0,1%) | 2  (<0,1%) | |
| Фатален БЕ/смърт, при която не може да се изключи БЕ | 15 (0,4%) | 13 (0,3%) | |
| Големи или клинично значими неголеми кръвоизливи | 388 (9,4%) | 412 (10,0%) | |
| Големи кръвоизливи | 40 (1,0%) | 72 (1,7%) | |
| a) Ривароксабан 15 mg два пъти дневно за 3 седмици, последвано от 20 mg един път дневно  б) Еноксапарин за най-малко 5 дни, застъпен и последван от АВК  **\*** p < 0,0001 (не по-малка ефикасност по отношение на предварително определен КР от 1,75); КР: 0,886 (0,661 - 1,186) | | |

Предварително дефинираната нетна клинична полза (първичен резултат за ефикасност плюс големи кръвоизливи) на сборния анализ се съобщава с КР от 0,771 ((95% ДИ: 0,614 - 0,967), номинална р стойност р = 0,0244).

В проучването Einstein Extension (вж. Таблица 9) ривароксабан превъзхожда плацебо по отношение на първичните и вторичните резултати за ефикасност. За първичния резултат за безопасност (големи кръвоизливи) се установява незначимо числено по‑висока честота при пациентите на лечение с ривароксабан 20 mg един път на ден в сравнение с плацебо. Вторичният резултат за безопасност (големи или клинично значими неголеми кръвоизливи) показва по‑високи честоти при пациентите, лекувани с ривароксабан 20 mg един път дневно, в сравнение с плацебо.

**Таблица 9: Резултати за ефикасност и безопасност от фаза III Einstein Extension**

| **Проучвана популация** | **1 197 пациенти са продължили лечението и профилактиката за рецидивиращ венозен тромбоемболизъм** | | |
| --- | --- | --- | --- |
| **Доза и продължителност на лечението** | **Ривароксабанa)  6 или 12 месеца**  **N = 602** | **Плацебо 6 или 12 месеца**  **N = 594** | |
| Симптоматичен рецидивиращ ВТЕ\* | 8 (1,3%) | 42 (7,1%) | |
| Симптоматичен рецидивиращ БЕ | 2 (0,3%) | 13 (2,2%) | |
| Симптоматична рецидивираща ДВТ | 5 (0,8%) | 31 (5,2%) | |
| Фатален БЕ/смърт, при която не може да се изключи БЕ | 1  (0,2%) | 1  (0,2%) | |
| Големи кръвоизливи | 4 (0,7%) | 0 (0,0%) | |
| Клинично значими неголеми кръвоизливи | 32 (5,4%) | 7 (1,2%) | |
| a) Ривароксабан 20 mg един път дневно  **\*** p < 0,0001 (превъзходство), КР: 0,185 (0,087 ‑ 0,393) | | |

В проучването Einstein Choice (вж. Таблица 10) ривароксабан 20 mg и 10 mg превъзхожда 100 mg ацетилсалицилова киселина по отношение на първичния резултат за ефикасност. Основният резултат за безопасност (събития на голям кръвоизлив) е сходен при пациентите, лекувани с ривароксабан 20 mg и 10 mg веднъж дневно в сравнение със 100 mg ацетилсалицилова киселина.

|  |  |  |  |
| --- | --- | --- | --- |
| Таблица 10: Резултати за ефикасност и безопасност от фаза III Einstein Choice | | | |
| Проучвана популация | 3 396 са продължили профилактиката за рецидивиращ венозен тромбоемболизъм | | |
| **Терапевтична доза** | **Ривароксабан 20 mg веднъж дневно**  **N=1 107** | **Ривароксабан10 mg веднъж дневно**  **N=1 127** | **АСК 100 mg веднъж дневно**  **N=1 131** |
| Медиана на продължителността на лечението [интерквартилен диапазон] | 349 [189-362] дни | 353 [190-362] дни | 350 [186-362] дни |
| Симптоматичен рецидивиращ ВТЕ | 17 (1,5%)\* | 13 (1,2%)\*\* | 50 (4,4%) |
| Симптоматичен рецидивиращ БЕ | 6 (0,5%) | 6 (0,5%) | 19 (1,7%) |
| Симптоматична рецидивираща ДВТ | 9 (0,8%) | 8 (0,7%) | 30 (2,7%) |
| Фатален БЕ/ смърт, при която не може да се изключи БЕ | 2 (0,2%) | 0 | 2 (0,2%) |
| Симптоматичен рецидивиращ ВТЕ, инфаркт на миокарда, инсулт или системен емболизъм извън ЦНС | 19 (1,7%) | 18 (1,6%) | 56 (5,0%) |
| Големи кръвоизливи | 6 (0,5%) | 5 (0,4%) | 3 (0,3%) |
| Клинично значими неголеми кръвоизливи | 30  (2,7%) | 22  (2,0%) | 20 (1,8%) |
| Симптоматичен рецидивиращ ВТЕ или голям кръвоизлив (нетна клинична полза) | 23 (2,1%)+ | 17  (1,5%)++ | 53  (4,7%) |
| \* p<0,001(превъзходство) Ривароксабан 20 mg веднъж дневно спрямо АСК 100 mg веднъж дневно; HR=0,34 (0,20–0,59)  \*\* p<0,001 (превъзходство) Ривароксабан 10 mg веднъж дневно спрямо АСК 100 mg веднъж дневно; HR=0,26 (0,14–0,47)  + Ривароксабан 20 mg веднъж дневно спрямо АСК 100 mg веднъж дневно; HR=0,44 (0,27–0,71), p=0,0009 (номинална)  ++ Ривароксабан 10 mg веднъж дневно спрямо АСК 100 mg веднъж дневно; HR=0,32 (0,18–0,55), p<0,0001 (номинална) | | | |

В допълнение към програмата EINSTEIN фаза III, е проведено проспективно, неинтервенционално, отворено кохортно проучване (XALIA) с централизирана оценка, включващ рецидивиращ ВТЕ, голямо кървене и смърт. 5 142 пациента с остра ДВТ са включени за проучване безопасността на ривароксабан в дългосрочен план в сравнение със стандартната антикоагулантна терапия в клиничната практика. Стойностите на голямо кървене, рецидивиращ ВТЕ и всички случаи на смърт за ривароксабан са били съответно 0,7%, 1,4% и 0,5%. Съществуват разлики в основни характеристики на пациентите, включително възраст, рак и бъбречно увреждане. Използван е стратифициран анализ по предварително определени стойности за групиране на измерваните основни характеристики, но въпреки това оставащите отклонения може да повлияят на резултатите. Коригираните КР за голямо кървене, рецидивиращ ВТЕ и всички случаи на смърт са били съответно 0,77 (95% CI 0,40 - 1,50), 0,91 (95% CI 0,54 - 1,54) и 0,51 (95% CI 0,24 - 1,07).

Тези резултати при пациенти, които са наблюдавани в клиничната практика, са в съответствие с установения профил на безопасност при това показание.

В постмаркетингово неинтервенционално проучване при повече от 40 000 пациенти без анамнеза за рак, от четири държави, ривароксабан е предписан за лечение или профилактика на ДВТ и БЕ. Честотата на събитията на 100 пациентогодини за симптоматични/клинично значими ВТЕ/тромбоемболични събития, водещи до хоспитализация, е в диапазон от 0,64 (95% CI 0,40 – 0,97) за Обединеното Кралство до 2,30 (95% CI 2,11 – 2,51) за Германия. Кървене, което води до хоспитализация, настъпва с честота на събитията на 100 пациентогодини 0,31 (95% CI 0,23 – 0,42) за вътречерепен кръвоизлив, 0,89 (95% CI 0,67 – 1,17) за стомашно-чревно кървене, 0,44 (95% CI 0,26 – 0,74) за урогенитално кървене и 0,41 (95% CI 0,31 – 0,54) за друго кървене.

Педиатрична популация

*Лечение на ВТЕ и профилактика на рецидиви на ВТЕ при педиатрични пациенти*

Общо 727 деца с потвърден остър ВТЕ, от които 528 получили ривароксабан, са проучени в 6 отворени, многоцентрови педиатрични проучвания. Дозировката, коригирана според телесното тегло, при пациенти от раждането до възраст под 18 години, е довела до експозиция на ривароксабан, подобна на наблюдаваната при възрастни пациенти с ДВТ, лекувани с ривароксабан 20 mg един път дневно, както е потвърдено в проучването фаза III (вж. точка 5.2).

Проучването EINSTEIN Junior фаза III е рандомизирано, активно контролирано, отворено, многоцентрово клинично проучване при 500 педиатрични пациенти (на възраст от раждането до < 18 години) с потвърден остър ВТЕ. Имало е 276 деца на възраст 12 до < 18 години, 101 деца на възраст 6 до < 12 години, 69 деца на възраст 2 до < 6 години и 54 деца на възраст < 2 години.

Индексният ВТЕ е класифициран като едно от следните: ВТЕ във връзка с централен венозен катетър (ЦВК-ВТЕ; 90/335 пациенти в групата на ривароксабан, 37/165 пациенти в групата на сравнително лечение), церебрална венозна и синусова тромбоза (ЦВСТ; 74/335 пациенти в групата на ривароксабан, 43/165 пациенти в групата на сравнително лечение) и всички други, включително ДВТ и БЕ (не-ЦВК-ВТЕ; 171/335 пациенти в групата на ривароксабан, 85/165 пациенти в групата на сравнително лечение). Най-често представената индексна тромбоза при деца на възраст 12 до < 18 години е не-ЦВК-ВТЕ при 211 (76,4%); при деца на възраст 6 до < 12 години и на възраст 2 до < 6 години – ЦВСТ, съответно при 48 (47,5%) и 35 (50,7%); и при деца на възраст < 2 години - ЦВК-ВТЕ при 37 (68,5%). Не е имало деца < 6 месеца с ЦВСТ в групата на ривароксабан. 22 от пациентите с ЦВСТ са имали инфекция на ЦНС (13 пациенти в групата на ривароксабан и 9 пациенти в групата на сравнително лечение).

ВТЕ е предизвикан от постоянни, преходни или и от двете – постоянни и преходни рискови фактори при 438 (87,6%) деца.

Пациентите са получили първоначално лечение с терапевтични дози нефракциониран хепарин (НФХ), хепарин с ниско молекулно тегло (ХНМТ), или фондапаринукс за най-малко 5 дни и са рандомизирани 2:1 да получават или дози ривароксабан, коригирани спрямо телесното тегло, или сравнителни лекарства в групата на сравнително лечение (хепарини, АВК) за 3-месечен период на лечение в основното проучване (1 месец при деца < 2 години с ЦВК-ВТЕ). В края на периода на лечение в основното проучване диагностичното образно изследване, направено на изходно ниво, е направено повторно, ако е било клинично приложимо. Лечението в проучването е можело да бъде спряно в този момент или по преценка на Изследователя да бъде продължено общо за до 12 месеца (при деца < 2 години с ЦВК-ВТЕ – до 3 месеца).

Първичният резултат за ефикасност е симптоматичен рецидивиращ ВТЕ. Първичният резултат за безопасност е комбинацията от голям кръвоизлив и клинично значим не-голям кръвоизлив (КЗНГК). Всички резултати за ефикасност и безопасност са проверени и потвърдени централно от независима комисия, заслепена за определеното лечение. Резултатите за ефикасност и безопасност са показани в Таблици 11 и 12 по-долу.

Събития на рецидивиращ ВТЕ са възникнали в групата на лечение с ривароксабан при 4 от 335 пациенти и в групата на сравнително лечение при 5 от 165 пациенти. Комбинацията от голям кръвоизлив и КЗНГК е докладвана при 10 от 329 пациенти (3%), лекувани с ривароксабан и при 3 от 162 пациенти (1,9%), лекувани с компаратора. Нетна клинична полза 85 (симптоматичен рецидивиращ ВТЕ плюс събития на голям кръвоизлив) е съобщена в групата на лечение с ривароксабан при 4 от 335 пациенти и в групата на сравнително лечение при 7 от 165 пациенти. Нормализиране на тромботичното обременяване при повторното образно изследване е възникнало при 128 от 335 пациенти на лечение с ривароксабан и при 43 от 165 пациенти в групата на сравнително лечение. Тези находки като цяло са подобни сред възрастовите групи. В групата на ривароксабан е имало 119 (36,2%) деца с някакво кървене, възникнало при лечението, а в групата на сравнително лечение е имало 45 (27,8%) деца.

**Таблица 11: Резултати за ефикасност в края на основния период на лечение**

|  |  |  |
| --- | --- | --- |
| **Събитие** | **Ривароксабан N=335\*** | **Компаратор N=165\*** |
| Рецидивиращ ВТЕ (първичен резултат за ефикасност) | 4 | 5 |
| (1,2%, 95% CI | (3,0%, 95% CI |
| 0,4% – 3,0%) | 1,2% - 6,6%) |
| Комбинация: симптоматичен рецидивиращ ВТЕ + | 5 | 6 |
| асимптоматично влошаване при повторното образно изследване | (1,5%, 95% CI | (3,6%, 95% CI |
| 0,6% – 3,4%) | 1,6% – 7,6%) |
| Комбинация: симптоматичен рецидивиращ ВТЕ + | 21 | 19 |
| асимптоматично влошаване + без промяна при | (6,3%, 95% CI | (11,5%, 95% CI |
| повторното образно изследване | 4,0% – 9,2%) | 7,3% – 17,4%) |
| Нормализиране при повторното образно изследване | 128 | 43 |
| (38,2%, 95% CI | (26,1%, 95% CI |
| 33,0% - 43,5%) | 19,8% - 33,0%) |
| Комбинация: симптоматичен рецидивиращ ВТЕ + | 4 | 7 |
| голям кръвоизлив (нетна клинична полза) | (1,2%, 95% CI | (4,2%, 95% CI |
| 0,4% - 3,0%) | 2,0% - 8,4%) |
| Фатален или нефатален белодробен емболизъм | 1 | 1 |
| (0,3%, 95% CI | (0,6%, 95% CI |
| 0,0% – 1,6%) | 0,0% – 3,1%) |

\*FAS= пълен набор за анализ (full analysis set), всички деца, които са били рандомизирани

**Таблица 12: Резултати за безопасност в края на основния период на лечение**

|  |  |  |
| --- | --- | --- |
|  | **Ривароксабан N=329\*** | **Компаратор N=162\*** |
| Комбинация: голям кръвоизлив + КЗНГК (първичен | 10 | 3 |
| резултат за безопасност) | (3,0%, 95% CI | (1,9%, 95% CI |
| 1,6% - 5,5%) | 0,5% - 5,3%) |
| Голям кръвоизлив | 0 | 2 |
| (0,0%, 95% CI | (1,2%, 95% CI |
| 0,0% - 1,1%) | 0,2% - 4,3%) |
| Някакво кървене, възникнало при лечението | 119 (36,2%) | 45 (27,8%) |

\*SAF= набор за анализ на безопасността (safety analysis set), всички деца, които са били рандомизирани и са получили най-малко 1 доза от изпитваното лекарство

Профилът на ефикасност и безопасност на ривароксабан е в голяма степен подобен между педиатричната популация с ВТЕ и възрастната популация с ДВТ/БЕ, въпреки това, делът на участниците с някакво кървене е по-висок в педиатричната популация с ВТЕ в сравнение с възрастната популация с ДВТ/БЕ.

Пациенти с високорисков тройнопозитивен антифосфолипиден синдром

В спонсорирано от изследователя, рандомизирано, отворено многоцентрово проучване със заслепена оценка на крайните точки, ривароксабан е сравнен с варфарин при пациенти с анамнеза за тромбоза, диагностицирани с антифосфолипиден синдром и с висок риск от тромбоемболични събития (положителни при всичките 3 антифосфолипидни теста: лупусен антикоагулант, антикардиолипинови антитела и антитела срещу бета-2-гликопротеин I). Изпитването е прекратено преждевременно след включването на 120 пациенти поради твърде много събития сред пациентите в групата на ривароксабан. Средното проследяване е 569 дни. 59 пациенти са рандомизирани на ривароксабан 20 mg (15 mg за пациенти с креатининов клирънс (CrCl) <50 ml/min) и 61 на варфарин (INR 2,0 - 3,0). Тромбоемболични събития се проявяват при 12% от пациентите, рандомизирани на ривароксабан (4 исхемични инсулта и 3 миокардни инфаркта). Не са съобщавани събития при пациенти, рандомизирани на варфарин. Масивно кървене се наблюдава при 4-ма пациенти (7%) от групата на ривароксабан и при 2-ма пациенти (3%) от групата на варфарин.

Педиатрична популация

Европейската агенция по лекарствата отлага задължението за предоставяне на резултатите от проучванията с референтния лекарствен продукт, съдържащ ривароксабан в една или повече подгрупи на педиатричната популация при лечението на тромбоемболични събития. Европейската агенция по лекарствата освобождава от задължението за предоставяне на резултатите от проучванията с референтния лекарствен продукт, съдържащ ривароксабан във всички подгрупи на педиатричната популация при профилактика на тромбоемболични събития (вж. точка 4.2 за информация относно употреба в педиатрията).

**5.2 Фармакокинетични свойства**

Абсорбция

Следващата информация е базирана на данни, получени при възрастни.

Ривароксабан се абсорбира бързо, като максималните концентрации (Cmax) се достигат 2 ‑ 4 часа след приема на таблетката.

Пероралната абсорбция на ривароксабан е почти пълна и пероралната бионаличност е висока (80 ‑ 100%) за доза от 2,5 mg и от 10 mg, приета като таблетка, независимо дали приемът е на гладно или след хранене. Приемът на ривароксабан с храна не повлиява AUC или Cmax при дозата от 2,5 mg и от 10 mg.

Поради намалената степен на абсорбция е определена перорална бионаличност от 66% за таблетка 20 mg приета на гладно. При прием на таблетки ривароксабан 20 mg с храна се наблюдават повишения на средната AUC с 39% в сравнение с прием на таблетките на гладно, което говори за почти пълна абсорбция и висока перорална бионаличност. Ривароксабан 15 mg и 20 mg трябва да се приема с храна (вж. точка 4.2).

Фармакокинетиката на ривароксабан е почти линейна до около 15 mg един път на ден при прием на гладно. След прием на храна ривароксабан таблетки 10 mg, 15 mg и 20 mg показва пропорционалност на дозата. При по‑високи дози ривароксабан показва ограничена от разтворимостта абсорбция с намалена бионаличност и намаляване на степента на абсорбцията при повишаване на дозата. Фармакокинетичната вариабилност на ривароксабан е умерена с вариране между отделните пациенти (CV%) в интервала от 30% до 40%.

Абсорбцията на ривароксабан зависи от мястото на неговото освобождаване в стомашно-чревния тракт. Съобщава се за 29% и 56% намаление на AUC и Cmax в сравнение с таблетка, когато гранулат ривароксабан се освобождава в проксималните отдели на тънките черва. Експозицията се намалява допълнително, когато ривароксабан се освобождава в дисталните отдели на тънките черва или във възходящото дебело черво. По тази причина трябва да се избягва приложението на ривароксабан дистално от стомаха, тъй като това може да доведе до намалена абсорбция и съответно свързана експозиция на ривароксабан.

Бионаличността (AUC и Cmax) е била сравнима при 20 mg ривароксабан приложен перорално като разтрошена таблетка, размесена в ябълково пюре, или суспендирана във вода и приложена през стомашна сонда, последвано от течна храна, в сравнение с цялата таблетка. Като се има предвид предвидимия, пропорционален на дозата фармакокинетичен профил на ривароксабан, резултатите за бионаличността от това проучване вероятно са приложими за понижаване на дозите на ривароксабан.

*Педиатрична популация*

Децата са получили ривароксабан таблетка или перорална суспензия по време на или непосредствено след хранене или прием на храна и с обичайна порция течност, за да се гарантира надеждно дозиране при деца. Както при възрастните, ривароксабан се абсорбира веднага след перорално приложение под формата на таблетка или гранули за перорална суспензия при децата. Не е наблюдавана разлика нито в скоростта, нито в степента на абсорбция между лекарствените форми таблетка и гранули за перорална суспензия.

Липсват ФК данни след интравенозно приложение при деца, така че абсолютната бионаличност на ривароксабан при деца е неизвестна. Установено е намаляване на относителната бионаличност при повишаващи се дози (в mg/kg телесно тегло), предполагащо ограничения на абсорбцията при по-високи дози, дори при прием заедно с храна.

Ривароксабан 20 mg таблетки трябва да се приема при хранене или с храна (вж. точка 4.2).

Разпределение

Свързването с плазмените протеини при възрастни е високо, около 92% до 95%, като серумният албумин е основната свързваща фракция. Обемът на разпределение е умерен с Vss приблизително 50 литра.

*Педиатрична популация*

Липсват данни за свързването на ривароксабан с плазмените протеини, специфични за деца. Липсват ФК данни след интравенозно приложение на ривароксабан при деца. Обемът на разпределение в стационарно състояние (Vss), изчислен чрез популационно ФК моделиране при деца (възрастов диапазон 0 до < 18 години) след перорално приложение на ривароксабан, зависи от телесното тегло и може да бъде описан с алометрична функция, със средна стойност 113 l при лица с телесно тегло 82,8 kg.

Биотрансформация и елиминиране

При възрастни, около 2/3 от приложената доза ривароксабан се подлага на метаболитно разграждане, след което половината се елиминира през бъбреците, а другата половина – с фекалиите. Последната 1/3 от приложената доза се излъчва чрез директна бъбречна екскреция като непроменено активно вещество в урината, главно чрез активна бъбречна секреция.

Ривароксабан се метаболизира чрез CYP3A4, CYP2J2 и CYP‑независими механизми. Разграждането чрез окисление на морфолиноновия радикал и хидролизата на амидните връзки са основните процеси на биотрансформация. От *in vitro* изследвания е известно, че ривароксабан е субстрат на транспортните протеини P‑gp (P‑гликопротеин) и Bcrp (протеин на резистентност на рак на гърдата).

Непромененият ривароксабан е най‑важният компонент в човешката плазма, без да има други основни или активни циркулиращи метаболити. Със системен клирънс около 10 l/h ривароксабан може да се класифицира като вещество с нисък клирънс. След интравенозно приложение на доза от 1 mg елиминационният полуживот е около 4,5 часа. След перорално приложение елиминирането става лимитирано от степента на абсорбция. Елиминирането на ривароксабан от плазмата настъпва с терминален полуживот от 5 до 9 часа при млади индивиди и от 11 до 13 часа при пациенти в старческа възраст.

*Педиатрична популация*

Липсват данни за метаболизма, специфични за деца. Липсват ФК данни след интравенозно приложение на ривароксабан при деца. Клирънсът (CL), изчислен чрез популационно ФК моделиране при деца (възрастов диапазон 0 до < 18 години) след перорално приложение на ривароксабан, зависи от телесното тегло и може да бъде описан с алометрична функция, със средна стойност 8 l/час за лице с телесно тегло 82,8 kg. Средните геометрични стойности за полуживота на диспозиция (t1/2), изчислени чрез популационно ФК моделиране, намаляват с намаляването на възрастта и варират от 4,2 часа при юноши до приблизително 3 часа при деца на възраст 2-12 години и се понижават до 1,9 и 1,6 часа, съответно при деца на възраст 0,5- < 2 години и по-малки от 0,5 години.

###### Специални популации

*Пол*

При възрастни, не са установени клинично значими разлики във фармакокинетиката и фармакодинамиката между пациенти от мъжки и женски пол. Един експлораторен анализ не показва значими различия в експозицията на ривароксабан между деца от мъжки и женски пол.

*Пациенти в* *старческа възраст*

Пациентите в старческа възраст показват по‑високи плазмени концентрации в сравнение с по‑младите пациенти със средни стойности на AUC около 1,5 пъти по‑високи, основно поради намаления (привиден) общ и бъбречен клирънс. Не се налага корекция на дозата.

*Различни категории в зависимост от теглото*

При възрастни, прекомерни отклонения в телесното тегло (< 50 kg или > 120 kg) имат само малко влияние върху плазмените концентрации на ривароксабан (по‑малко от 25%). Не се налага корекция на дозата.

При деца, ривароксабан се дозира на базата на телесното тегло. Един експлораторен анализ не показва значимо влияние на поднорменото тегло или затлъстяването върху експозицията на ривароксабан при деца.

*Междуетнически различия*

При възрастни, не са установени клинично значими междуетнически различия при пациенти от европеидната, афро‑американската, латиноамериканската, японската и китайската групи по отношение на фармакокинетиката и фармакодинамиката на ривароксабан.

Един експлораторен анализ не показва значими междуетнически различия в експозицията на ривароксабан при деца от японската, китайската и азиатската групи извън Япония и Китай в сравнение със съответната обща педиатрична популация.

*Чернодробно увреждане*

Възрастни пациенти с цироза и леко чернодробно увреждане (клас А по Child Pugh) проявяват само минимални промени във фармакокинетиката (средно 1,2 пъти повишение на AUC на ривароксабан), което е почти сравнимо със съответната им контролна група здрави индивиди. При пациенти с цироза и умерено чернодробно увреждане (клас B по Child Pugh), средната AUC на ривароксабан е значително повишена (2,3 пъти) в сравнение със здрави доброволци. AUC на несвързаната фракция се повишава 2,6 пъти. При тези пациенти има и намалено бъбречно елиминиране на ривароксабан, подобно на това при пациенти с умерено бъбречно увреждане. Няма данни от пациенти с тежко чернодробно увреждане.

Инхибирането на активността на фактор Xa при пациенти с умерено чернодробно увреждане е повишено 2,6 пъти в сравнение със здрави доброволци; PT също е удължено − 2,1 пъти. Пациентите с умерено чернодробно увреждане са по‑чувствителни към ривароксабан, което води до по‑стръмно PK/PD съотношение между концентрацията и PT.

Ривароксабан е противопоказан при пациенти с чернодробно заболяване, свързано с коагулопатия и клинично значим риск от кървене, включително пациенти с цироза с Child Pugh B и C (вж. точка 4.3).

Липсват клинични данни при деца с чернодробно увреждане.

*Бъбречно увреждане*

При възрастни се наблюдава увеличение на експозицията на ривароксабан успоредно с намаляване на бъбречната функция, измерена чрез креатининовия клирънс. При индивиди с леко (креатининов клирънс 50 ‑ 80 ml/min), умерено (креатининов клирънс 30 ‑ 49 ml/min) и тежко (креатининов клирънс 15 ‑ 29 ml/min) бъбречно увреждане плазмените концентрации на ривароксабан (AUC) са съответно 1,4, 1,5 и 1,6 пъти по‑високи. Съответното засилване на фармакодинамичните ефекти е по‑изразено. При индивиди с леко, умерено и тежко бъбречно увреждане цялостното инхибиране на активността на фактор Xa е съответно 1,5, 1,9 и 2,0 пъти по‑силно в сравнение със здрави доброволци; PT също е удължено − съответно 1,3, 2,2 и 2,4 пъти. Няма данни от пациенти с креатининов клирънс <15 ml/min.

Поради високата степен на свързване с плазмените протеини не се очаква ривароксабан да може да бъде отделен чрез диализа.

Не се препоръчва употреба при пациенти с креатининов клирънс <15 ml/min. Ривароксабан трябва да се използва внимателно при пациенти с креатининов клирънс 15 - 29 ml/min (вж. точка 4.4).

Липсват клинични данни при деца на 1 година или по-големи с умерена или тежка степен на бъбречно увреждане (скорост на гломерулна филтрация < 50 ml/min/1,73 m2).

Фармакокинетични данни при пациенти

При пациенти, получаващи ривароксабан за лечение на остра дълбока венозна тромбоза (ДВТ) 20 mg един път дневно, средната геометрична концентрация (90% прогнозен интервал) 2 - 4 часа и около 24 часа след прием на доза (приблизително представляващи максималната и минималната концентрации през време на дозовия интервал) е съответно 215 (22 - 535) и 32 (6 - 239) mcg/l.

При педиатрични пациенти с остър ВТЕ, получаващи ривароксабан при доза, коригирана спрямо телесното тегло, водеща до експозиция, подобна на тази при възрастни пациенти с ДВТ, получаващи дневна доза 20 mg един път дневно, средната геометрична стойност на концентрациите (интервал 90%), получени при времевите интервали на вземане на пробите, представляващи приблизително максималните и минималните концентрации по време на дозовия интервал, са обобщени в Таблица 13.

**Таблица 13: Обобщена статистика (средна геометрична стойност (90% интервал)) на плазмените концентрации на ривароксабан в стационарно състояние (mcg/l) според режима на дозиране и възрастта**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Времеви интервали** |  |  |  |  |  |  |  |  |
| **o.d.** | **N** | **12 -**  **< 18 години** | **N** | **6 -< 12 години** |  |  |  |  |
| 2,5-4 часа след прилагане | 171 | 241,5 | 24 | 229,7 |  |  |  |  |
| (105-484) | (91,5-777) |
| 20-24 часа след прилагане | 151 | 20,6 | 24 | 15,9 |  |  |  |  |
| (5,69-66,5) | (3,42-45,5) |
| **b.i.d.** | **N** | **6 -< 12 години** | **N** | **2 -< 6 години** | **N** | **0,5 -< 2 години** |  |  |
| 2,5-4 часа след прилагане | 36 | 145,4 | 38 | 171,8 | 2 | n.c. |  |  |
| (46,0-343) | (70,7-438) |
| 10-16 часа след прилагане | 33 | 26,0 | 37 | 22,2 | 3 | 10,7 |  |  |
| (7,99-94,9) | (0,25-127) | (n.c.-n.c.) |
| **t.i.d.** | **N** | **2 -< 6 години** | **N** | **От раждането -**  **< 2 години** | **N** | **0,5 -< 2 години** | **N** | **От раждането -**  **< 0,5 години** |
| 0,5-3 часа след прилагане | 5 | 164,7 | 25 | 111,2 | 13 | 114,3 | 12 | 108,0 |
| (108-283) | (22,9-320) | (22,9-346) | (19,2-320) |
| 7-8 часа след прилагане | 5 | 33,2 | 23 | 18,7 | 12 | 21,4 | 11 | 16,1 |
| (18,7-99,7) | (10,1-36,5) | (10,5-65,6) | (1,03-33,6) |

o.d. = един път дневно, b.i.d. = два пъти дневно, t.i.d. = три пъти дневно, n.c. = не е изчислено (not calculated)

Стойности под долната граница на количествено определяне (lower limit of quantification, LLOQ) са заместени с 1/2 LLOQ за изчислението на статистистиката (LLOQ = 0,5 mcg/l).

###### Връзка фармакокинетика-фармакодинамика

Връзката фармакокинетика/фармакодинамика (PK/PD) между плазмената концентрация на ривароксабан и няколко крайни фармакодинамични крайни точки (инхибиране на фактор Xa, PT, aPTT, Heptest) е проучено след прилагане на широк диапазон от дози (5 - 30 mg два пъти на ден). Връзката между концентрацията на ривароксабан и активността на фактор Xa най‑добре се описва с ERmaxR модел. По отношение на PT моделът на линейно пресичане описва данните обикновено по‑добре. Наклонът на кривата варира значително в зависимост от различните използвани PT реагенти. При използване на Neoplastin PT, PT на изходно ниво е около 13 s, а наклонът около 3 до 4 s/(100 mcg/l). Резултатите от анализа на PK/PD от фаза II и III са сходни с данните, установени при здрави индивиди.

Педиатрична популация

Безопасността и ефикасността не са установени при показанието профилактика на инсулт и системна емболия при пациенти с неклапно предсърдно мъждене при деца и юноши на възраст до 18 години.

**5.3 Предклинични данни за безопасност**

Неклиничните данни не показват особен риск за хора на базата на конвенционалните фармакологични изпитвания за безопасност, токсичност при еднократно приложение, фототоксичност, генотоксичност, канцерогенен потенциал и ювенилна токсичност.

Ефектите, наблюдавани при изпитванията за токсичност при многократно приложение, са свързани основно със засилената фармакодинамична активност на ривароксабан. При плъхове са наблюдавани повишени плазмени нива на IgG и IgA при нива на експозиция, съответстващи на клиничните.

При плъхове не са наблюдавани ефекти върху фертилитета при мъжките или женските животни. Изпитванията при животни показват репродуктивна токсичност, свързана с фармакологичния механизъм на действие на ривароксабан (напр. хеморагични усложнения). При плазмени нива, съответстващи на клиничните, са наблюдавани ембрио-фетална токсичност (посимплантационна загуба, забавено/стимулирано осифициране, множествени бледи хепатални петна) и повишена честота на най-често срещаните малформации, както и плацентарни промени. При пре‑ и постнатално изпитване на плъхове е наблюдавана намалена виталност на поколението при дози, токсични за майките.

Ривароксабан е изследван при ювенилни плъхове при продължителност на лечението до 3 месеца, с начало от постнатален ден 4, което показва повишение на периинсуларна хеморагия, която не е зависима от дозата. Не е наблюдавано доказателство за специфична таргетна органна токсичност.

**6. ФАРМАЦЕВТИЧНИ ДАННИ**

**6.1 Списък на помощните вещества**

Ядро на таблетката:

Лактоза монохидрат

Кроскармелоза натрий (E468)

Натриев лаурилсулфат (E487)

Кроскармелоза натрий (E487)

Хипромелоза 2910 (номинална вискоза 5,1 mPa.S) (E464)

Целулоза микрокристална (E460)

Силициев диоксид, колоиден безводен (E55)

Магнезиев стеарат (Е572)

Филмово покритие:

Макрогол 4000 (E1521)

Хипромелоза 2910 (номинална вискоза 5,1 mPa.S) (E464)

Титанов диоксид (E171)

Железен оксид, червен (E172)

**6.2 Несъвместимости**

Неприложимо

**6.3 Срок на годност**

2 години

Разтрошени таблетки

Разтрошените таблетки ривароксабан са стабилни във вода и ябълково пюре за период до 4 часа.

**6.4 Специални условия на съхранение**

Този лекарствен продукт не изисква специални условия на съхранение.

**6.5 Вид и съдържание на опаковката**

Прозрачни блистери от PVC/алуминий в картонени опаковки по 10, 14, 28. 30, 42, 56, 90, 98 или 100 филмирани таблетки или перфорирани блистери с единични дози по 10 х 1 или 100 х 1 таблетки.

Бутилка от HDPE с бяла, непрозрачна защитена за отваряне от деца полипропиленова капачка с индукционно запечатване. Опаковка с 30 или 90 филмирани таблетки.

Бутилка от HDPE с бяла, непрозрачна, попипропиленова капачка на винт с непрекъсната резба и индукционно запечатване. Опаковка с 500 филмирани таблетки.

Не всички видовe опаковки могат да бъдат пуснати на пазара.

**6.6 Специални предпазни мерки при изхвърляне и работа**

Неизползваният лекарствен продукт или отпадъчните материали от него трябва да се изхвърлят в съответствие с местните изисквания.

Разтрошаване на таблетките

Таблетките ривароксабан могат да се разтрошат и да се суспендират в 50 ml вода и да се приложат чрез назогастрална сонда или стомашна сонда за хранене след потвърждение, че сондата е разположена в стомаха. След това сондата трябва да се промие с вода. Тъй като абсорбцията на ривароксабан зависи от мястото на освобождаване на активното вещество, трябва да се избягва приложение на ривароксабан дистално от стомаха, тъй като това може да доведе до намалена абсорбция и във връзка с това до намалена експозиция на активното вещество. След приложение на разтрошена таблетка ривароксабан 15 mg или 20 mg, приемът на дозата в такъв случай трябва веднага да бъде последван от ентерално хранене.

**7. ПРИТЕЖАТЕЛ НА РАЗРЕШЕНИЕТО ЗА УПОТРЕБА**

Accord Healthcare S.L.U.

World Trade Center, Moll de Barcelona s/n, Edifici Est, 6a Planta,

Barcelona, 08039

Испания

**8. НОМЕР(А) НА РАЗРЕШЕНИЕТО ЗА УПОТРЕБА**

EU/1/20/1488/040-053

**9. ДАТА НА ПЪРВО РАЗРЕШАВАНЕ/ПОДНОВЯВАНЕ НА РАЗРЕШЕНИЕТО ЗА УПОТРЕБА**

Дата на първо разрешаване: 16 ноември 2020 г.

Дата на последно подновяване: 6 август 2025 г.

**10. ДАТА НА АКТУАЛИЗИРАНЕ НА ТЕКСТА**

Подробна информация за този лекарствен продукт е предоставена на уебсайта на Европейската агенция по лекарствата [http://www.ema.europa.eu](http://www.ema.europa.eu/)

**1. ИМЕ НА ЛЕКАРСТВЕНИЯ ПРОДУКТ**

Ривароксабан Accord 15 mg филмирани таблетки

Ривароксабан Accord 20 mg филмирани таблетки

**2. КАЧЕСТВЕН И КОЛИЧЕСТВЕН СЪСТАВ**

Всяка филмирана таблетка от 20,92 mg съдържа 15 mg ривароксабан (rivaroxaban).

Всяка филмирана таблетка от 27,90 mg съдържа 20 mg ривароксабан (rivaroxaban).

Помощно вещество с известно действие

Всяка филмирана таблетка от 15 mg съдържа 24,13 mg лактоза (като монохидрат), вижте точка 4.4.

Всяка филмирана таблетка от 20 mg съдържа 21,76 mg лактоза (като монохидрат), вижте точка 4.4.

За пълния списък на помощните вещества вижте точкa 6.1.

**3. ЛЕКАРСТВЕНА ФОРМА**

Филмирана таблетка (таблетка)

Ривароксабан Accord 15 mg: червени, кръгли, двойноизпъкнали филмирани таблетки приблизително с диаметър 5,00 mm, с вдлъбнато релефно означение от едната страна с “IL” и “2” от другата страна.

Ривароксабан Accord 20 mg: тъмночервени, кръгли, двойноизпъкнали филмирани таблетки приблизително с диаметър 6,00 mm, с вдлъбнато релефно означение от едната страна с “IL3” и гладки от другата страна.

**4. Клинични данни**

**4.1 Терапевтични показания**

Лечение на дълбока венозна тромбоза (ДВТ) и белодробен емболизъм (БЕ) и профилактика на рецидивиращи ДВТ и БЕ при възрастни. (вж. точка 4.4 за хемодинамично нестабилни пациенти с БЕ.)

**4.2 Дозировка и начин на приложение**

Дозировка

*Лечение на ДВТ, лечение на БЕ и профилактика на рецидивиращи ДВТ и БЕ*

Препоръчителната доза за начално лечение на остри ДВТ или БЕ е 15 mg два пъти дневно през първите три седмици, последвана от доза от 20 mg веднъж дневно за продължаващото лечение и профилактика на рецидивиращи ДВТ и БЕ.

Трябва да се има предвид краткосрочна терапия (най-малко 3 месеца) при пациенти с ДВТ или БЕ, провокирани от големи преходни рискови фактори (т.е. скорошна голяма операция или травма). По-продължителна терапията трябва да се има предвид при пациенти с провокирани ДВТ или БЕ, несвързани с големи преходни рискови фактори, непровокирани ДВТ или БЕ или анамнеза за рецидивиращи ДНТ или БЕ.

Когато е показана по-продължителна профилактика на рецидивиращи ДВТ и БЕ (след завършване на поне 6‑месечна терапия за ДВТ или БЕ), препоръчителната доза е 10 mg веднъж дневно. При пациенти, при които се смята, че рискът от рецидивиращи ДВТ или БЕ е висок, като тези с усложнени съпътстващи заболявания, или които са развили рецидивиращи ДВТ или БЕ при по-продължителна профилактика, трябва да се има предвид прием на Ривароксабан Accord 10 mg веднъж дневно и Ривароксабан Accord 20 mg веднъж дневно.

Продължителността на терапията трябва да се определи и дозата да се избере индивидуално след внимателна оценка на съотношението между ползата от лечението и риска от кървене (вж. точка 4.4).

|  |  |  |  |
| --- | --- | --- | --- |
|  | Период от време | Схема на прилагане | Обща дневна доза |
| Лечение и профилактика на рецидивиращи ДВТ и БЕ | Ден 1‑21 | 15 mg два пъти дневно | 30 mg |
| От Ден 22 нататък | 20 mg веднъж дневно | 20 mg |
| Профилактика на рецидивиращи ДВТ и БЕ | След завършване на най-малко 6‑месечна терапия за ДВТ или БЕ | 10 mg веднъж дневно или  20 mg веднъж дневно | 10 mg  или 20 mg |

4-седмичната опаковка за започване на лечението на Ривароксабан Accord e предназначена за пациенти, които ще преминат от доза 15 mg два пъти дневно към доза 20 mg веднъж дневно след Ден 22 (вж. точка 6.5).

За пациенти с умерено или тежко бъбречно увреждане, за които е решено да приемат по 15 mg веднъж дневно след Ден 22, са налични други опаковки, съдържащи само 15 mg филмирани таблетки (вижте инструкциите за дозиране по-долу, в точка „Специални популации“).

Ако във фазата на лечение с 15 mg два пъти дневно (ден 1 ‑ 21) се пропусне един прием, пациентът трябва незабавно да приеме Ривароксабан Accord, за да се осигури общо прието количество от 30 mg ривароксабан за един ден. В подобен случай могат да бъдат приети две таблетки от 15 mg наведнъж. Пациентът трябва да продължи редовния прием на 15 mg два пъти дневно на следващия ден, както е препоръчано.

Ако във фазата на лечение с един прием на ден се пропусне един прием, пациентът трябва незабавно да приеме Ривароксабан Accord и трябва да продължи редовния прием веднъж дневно на следващия ден, както е препоръчано. Не трябва да се използва двойна доза в рамките един и същи ден, за да се компенсира пропуснатата доза.

*Преминаване от лечение с антагонисти на витамин К (АВК) към ривароксабан*

За пациентите, които са на лечение за ДВТ, БЕ и профилактика на рецидиви, АВК трябва да се спрат и да се започне лечението с Ривароксабан Accord, когато International Normalised Ration (INR) е ≤ 2,5.

При преминаване от лечение с АВК към лечение с ривароксабан стойностите на INR ще бъдат фалшиво повишени след приема на ривароксабан. INR не е валиден параметър за измерване на антикоагулантната активност на ривароксабан и следователно не трябва да се използва (вж. точка 4.5).

*Преминаване от лечение с ривароксабан към антагонисти на витамин К (АВК)*

Има вероятност антикоагулацията да бъде неадекватна в хода на преминаването от лечение с ривароксабан към АВК. Трябва да се осигури продължителна адекватна антикоагулация при преминаване към алтернативен антикоагулант. Трябва да се отбележи, че ривароксабан може да обуслови повишени стойности на INR.

При пациенти, преминаващи от лечение с ривароксабан към АВК, АВК трябва да се приемат паралелно до достигане на INR ≥ 2,0. През първите два дни от преходния период трябва да се прилага стандартната начална доза АВК, след което дозата на АВК трябва да е според резултатите за INR. Докато пациентите приемат едновременно ривароксабан и АВК, INR не трябва да се изследва по‑рано от 24 часа след предходната доза, а само непосредствено преди следващата доза ривароксабан. След като се преустанови приема на Ривароксабан Accord, INR може да се изследва и резултатите да са надеждни поне 24 часа след приема на последната доза (вж. точки 4.5 и 5.2).

*Преминаване от лечение с парентерални антикоагуланти към ривароксабан*

При пациентите, които в момента получават парентерални антикоагуланти, преустановяването на парентералния антикоагулант и започването на ривароксабан трябва да се осъществят 0 до 2 часа преди момента за следващото планово приложение на парентералния лекарствен продукт (напр. нискомолекулен хепарин) или в момента на спиране на продължителното приложение на парентералния лекарствен продукт (напр. интравенозeн нефракциониран хепарин).

*Преминаване от лечение с ривароксабан към парентерални антикоагуланти*

Приложете първата доза от парентералния антикоагулант в момента, когато трябва да се приеме следващата доза ривароксабан.

Специални популации

*Бъбречно увреждане*

Ограничените клинични данни от пациенти с тежко бъбречно увреждане (креатининов клирънс 15 ‑ 29 ml/min) показват, че плазмените концентрации на ривароксабан са значително повишени. По тази причина Ривароксабан Accord трябва да се прилага внимателно при тези пациенти. Не се препоръчва употребата при пациенти с креатининов клирънс < 15 ml/min (вж. точки 4.4 и 5.2).

При пациенти с умерено бъбречно увреждане (креатининов клирънс 30 - 49 ml/min) или с тежко бъбречно увреждане (креатининов клирънс 15 ‑ 29 ml/min) са валидни следните препоръки за дозиране:

* За лечение на ДВТ, лечение на БЕ и профилактика на рецидивиращи ДВТ и БЕ: Пациентите трябва да бъдат лекувани с 15 mg два пъти дневно през първите 3 седмици. След това, когато препоръчителната доза е 20 mg един път дневно, трябва да се обмисли намаляване на дозата от 20 mg веднъж дневно на 15 mg един път дневно, ако оцененият риск от кървене за пациента надхвърля риска от рецидивиращи ДВТ и БЕ. Препоръката за употребата на 15 mg се основава на фармакокинетично моделиране и не е проучвана при тези клинични условия (вж. точки 4.4, 5.1 и 5.2).

Когато препоръчителната доза е 10 mg един път дневно, не се налага тя да бъде коригирана.

Не се налага корекция на дозата при пациенти с леко бъбречно увредане (креатининов клирънс 50 ‑ 80 ml/min) (вж. точка 5.2).

*Чернодробно увреждане*

Ривароксабан Accord е противопоказан при пациенти с чернодробно заболяване, свързано с коагулопатия и клинично значим риск от кървене, включително пациенти с цироза с Child Pugh B и С (вж. точки 4.3 и 5.2).

*Популация в старческа възраст*

Без корекция на дозата (вж. точка 5.2)

*Телесно тегло*

Без корекция на дозата (вж. точка 5.2)

*Пол*

Без корекция на дозата (вж. точка 5.2)

*Педиатрична популация*

Опаковката за започване на лечение с Ривароксабан Accord не трябва да се използва при деца на възраст 0 до 18 години, тъй като е предназначена конкретно за лечение на възрастни пациенти и не е подходяща за употреба при педиатрични пациенти.

Начин на приложение

Ривароксабан Accord е за перорално приложение.

Таблетките трябва да се приемат с храна (вж. точка 5.2).

*Разтрошаване на таблетките*

При пациенти, които не могат да поглъщат таблетките цели, таблетката Ривароксабан Accord може да се разтроши и смеси с вода или ябълково пюре непосредствено преди употреба и да се приложи перорално.

Разтрошената таблетка Ривароксабан Accord може да се прилага също и чрез стомашна сонда с (вж. точкr 5.2 и 6.6).

**4.3 Противопоказания**

Свръхчувствителност към активното вещество или някое от помощните вещества, изброени в точка 6.1.

Активно, клинично значимо кървене.

Лезия или състояние, ако бъде счетено, че представлява значим риск за голямо кървене. Това може да включва настояща или скорошна гастроинтестинална язва, наличие на злокачествени неоплазми с висок риск за кървене, скорошно нараняване на главния или гръбначния мозък, скорошна операция на главния мозък, гръбначния мозък или очите, скорошна вътречерепна хеморагия, известни или суспектни езофагеални варици, артеровенозни малформации, съдови аневризми или големи интраспинални или интрацеребрални съдови аномалии.

Едновременното лечение с други антикоагуланти, напр. нефракциониран хепарин (НФХ), нискомолекулни хепарини (еноксапарин, далтепарин и др.), производни на хепарина (фондапаринукс и др.), перорални антикоагуланти (варфарин, дабигатран етексилат, апиксабан и др.), освен при специфични обстоятелства за смяна на лечението с антикоагулант (вж. точка 4.2) или когато НФХ се прилага в дози, необходими за поддържането на отворен централен венозен или артериален катетър (вж. точка 4.5).

Чернодробно заболяване, свързано с коагулопатия и клинично значим риск от кървене, включително пациенти с цироза с Child Pugh B и С (вж. точка 5.2).

Бременност и кърмене (вж. точка 4.6).

**4.4 Специални предупреждения и предпазни мерки при употреба**

Препоръчва се клинично наблюдение, съответстващо на провежданата антикоагулация в хода на целия период на лечение.

Риск от хеморагия

Както и с други антикоагуланти, пациентите, които приемат Ривароксабан Accord, трябва да се наблюдават внимателно за признаци на кървене. Препоръчва се употребата с повишено внимание при състояния с повишен риск за хеморагия. Приложението на Ривароксабан Accord трябва да се преустанови при поява на тежка хеморагия (вж. точка 4.9).

В клиничните проучвания лигавично кървене (т.е. от носа, венците, стомашно-чревния тракт, пикочно-половия тракт, включително абнормно вагинално или увеличено менструално кървене) и анемия се наблюдават по-често при дългосрочно лечение с ривароксабан в сравнение с лечение с АВК. По тази причина, в допълнение към адекватното клинично наблюдение, лабораторно изследване на хемоглобина/хематокрита би могло да бъде от полза за откриване на окултно кървене и за определяне на клиничната значимост на явно кървене, по преценка според случая.

Няколко подгрупи пациенти, описани подробно по‑долу, са с повишен риск от кървене. Тези пациенти следва да бъдат внимателно проследени за белези и симптоми на свързани с кървене усложнения и анемия след началото на лечението (вж. точка 4.8).

При всяко неизяснено понижаване на хемоглобина или кръвното налягане трябва да се търси източник на кървене.

Въпреки че лечението с ривароксабан не изисква рутинно проследяване на експозицията, нивата на ривароксабан, измерени с калибриран тест за количествено определяне на антифактор Ха могат да бъдат полезни в извънредни ситуации, когато данните за експозицията на ривароксабан може да помогнат за вземане на информирани клинични решения, напр. предозиране и спешна хирургия (вж. точка 5.1 и 5.2)

###### Бъбречно увреждане

При пациенти с тежко бъбречно увреждане (креатининов клирънс < 30 ml/min) е възможно плазмените нива на ривароксабан да бъдат значително повишени (средно 1,6 пъти), което може да доведе до повишен риск от кървене. Ривароксабан Accord трябва да се прилага внимателно при пациенти с креатининов клирънс 15 - 29 ml/min. Не се препоръчва употребата при пациенти с креатининов клирънс < 15 ml/min (вж. точки 4.2 и 5.2).

Ривароксабан Accord трябва да се прилага внимателно при пациенти с бъбречно увреждане, получаващи едновременно други лекарства, които повишават плазмените концентрации на ривароксабан (вж. точка 4.5).

###### Взаимодействие с други лекарствени продукти

Не се препоръчва употребата на Ривароксабан Accord при пациенти, които получават едновременно системно лечение с азолови антимикотици (като кетоконазол, итраконазол, вориконазол и посаконазол) или HIV‑протеазни инхибитори (напр. ритонавир). Тези активни вещества са мощни инхибитори на CYP3A4 и на P‑gp и по тази причина могат да повишат плазмената концентрация на ривароксабан до клинично значимо ниво (средно 2,6 пъти), което може да доведе до повишен риск от кървене (вж. точка 4.5).

Необходимо е внимание при пациенти, които едновременно са на лечение с лекарствени продукти, които повлияват хемостазата, като нестероидни противовъзпалителни средства (НСПВС), ацетилсалицилова киселина и инхибитори на тромбоцитната агрегация или селективни инхибитори на обратното захващане на серотонина (selective serotonin reuptake inhibitors, SSRI) и инхибитори на обратното захващане на серотонина и норепинефрина (serotonin norepinephrine reuptake inhibitors, SNRI). При пациентите с риск за улцерозно стомашно‑чревно заболяване може да се помисли за подходящо профилактично лечение (вж. точка 4.5).

###### Други рискови фактори за кървене

Както и с други антитромботични средства ривароксабан не се препоръчва при пациенти с повишен риск от кървене, като:

* вродени или придобити нарушения в кръвосъсирването
* неконтролирана тежка артериална хипертония
* друго стомашно-чревно заболяване без активно разязвяване, което потенциално може да доведе до усложнения с кървене (напр. възпалително заболяване на червата, езофагит, гастрит и гастро-езофагеална рефлуксна болест)
* съдова ретинопатия
* бронхиектазии или анамнеза за кървене в белия дроб

Пациенти с раково заболяване

Пациентите със злокачествено заболяване може едновременно да са изложени и на по-висок риск от кървене и тромбоза. Индивидуалната полза от антитромботичното лечение трябва да се прецени спрямо риска от кървене при пациенти с активно раково заболяване в зависимост от локацията на тумора, антинеопластичната терапия и стадия на заболяването. Туморите, разположени в стомашно-чревния или пикочно-половия тракт, са свързани с повишен риск от кървене по време на терапията с ривароксабан.

При пациенти със злокачествени новообразувания с висок риск от кървене, употребата на ривароксабан е противопоказана (вж. точка 4.3).

Пациенти с клапни протези

Ривароксабан не трябва да се използва за тромбопрофилактика при пациенти, които наскоро са преминали транскатетърна смяна на аортната клапа (TAVR). Безопасността и ефикасността на ривароксабан не са проучени при пациенти със сърдечно клапно протезиране; по тази тази причина, няма данни в подкрепа на това, че ривароксабан осигурява адекватна антикоагулация в тази популация пациенти. Лечението с Ривароксабан Accord не се препоръчва при тези пациенти.

Пациенти с антифосфолипиден синдром

Директно действащи перорални антикоагуланти (DOACs), включително ривароксабан, не се препоръчват при пациенти с анамнеза за тромбоза, които са диагностицирани с антифосфолипиден синдром. По-специално при тройнопозитивни пациенти (за лупусен антикоагулант, антикардиолипинови антитела и антитела срещу бета-2-гликопротеин I), лечението с DOACs може да бъде свързано с повишена честота на повтарящи се тромботични събития в сравнение с терапията с антагонист на витамин К.

Хемодинамично нестабилни пациенти с БЕ или пациенти, които се нуждаят от тромболиза или белодробна емболектомия.

Ривароксабан Accord не се препоръчва като алтернатива на нефракционирания хепарин при пациенти с белодробен емболизъм, които са хемодинамично нестабилни или на които може да се направи тромболиза или белодробна емболектомия, тъй като безопасността и ефикасността на ривароксабан не са установени при тези клинични ситуации.

Спинална/епидурална анестезия или пункция

Когато се използва невроаксиална анестезия (спинала/епидурална анестезиа) или спинална/епидурална пункция, пациентите, третирани с антитромботични средства за превенция на тромбоемболични усложнения, са подложени на риск от поява на епидурален или спинален хематом, който може да доведе до дългосрочна или трайна парализа. Този риск може да се повиши от постоперативната употреба на въвеждащ епидурален катетър или едновременната употреба на лекарствени продукти, повлияващи хемостазата. Рискът може да се повиши също така и от травматична или многократна епидурална или спинална пункция. Пациентите трябва често да бъдат проследявани за признаци и симптоми на неврологично увреждане (напр. изтръпване или слабост в краката, дискомфорт в червата или пикочния мехур). Ако бъде констатиран неврологичен дефицит, са необходими спешно диагностициране и лечение. Преди невроаксиална интервенция, лекарят трябва да прецени съотношението между потенциалната полза и риска при пациенти на антикоагулантна терапия или пациенти, които ще бъдат подложени на антикоагулантна терапия, за тромбопрофилактика. Няма клиничен опит с употребата на 15 mg или 20 mg ривароксабан в тези ситуации.

За намаляване на потенциалния риск от кървене, свързано с едновременното прилагане на ривароксабан и невроаксиална (епидурална /спинална) анестезия или спинална пункция, трябва да се има предвид фармакокинетичния профил на ривароксабан. Поставянето или премахването на епидурален катетър или лумбална пункция се извършва най-добре, когато антикоагулантния ефект на ривароксабан се оценява като нисък. Въпреки това, точното време за постигане на достатъчно нисък антикоагулантен ефект за всеки пациент не е известно.

За отстраняването на епидуралния катетър и въз основа на общите фармакокинетични характеристики, поне 2x полуживота, т.е. най-малко 18 часа при млади пациенти или 26 часа при пациенти в старческа възраст, трябва да са минали след последното приложение на ривароксабан (вж. точка 5.2).

След отстраняването на катетъра, трябва да изминат най-малко 6 часа преди приложение на следващата доза ривароксабан.

При поява на травматична пункция, приложението на ривароксабан трябва да бъде отложено с 24 часа.

Препоръки за дозирането преди и след инвазивни процедури или хирургични интервенции

Ако се налага провеждане на инвазивна процедура или хирургична интервенция, Ривароксабан Accord 15 mg/20 mg трябва да бъде спрян по възможност поне 24 часа преди интервенцията и въз основа на клиничната преценка на лекуващия лекар.

Ако процедурата не може да бъде отложена, трябва да се прецени повишеният риск от кървене спрямо спешността на интервенцията.

Приемът на Ривароксабан Accord трябва да се възобнови възможно най‑скоро след инвазивната процедура или хирургичната интервенция, ако клиничната ситуация позволява и е постигната адекватна хемостаза, както е определено от лекуващия лекар (вж. точка 5.2).

Популация в старческа възраст

С увеличаването на възрастта може да се увеличи рискът от хеморагия (вж. точка 5.2).

Дерматологични реакции

По време на постмаркетингово наблюдение във връзка с употребата на ривароксабан се съобщава за сериозни кожни реакции, включително синдром на Stevens-Johnson/токсична епидермална некролиза и DRESS синдром (вж. точка 4.8). Изглежда, че пациентите са изложени на най-голям риск от тези реакции в началото на терапията: в повечето случаи, началото на реакцията се проявява през първите седмици от лечението. Ривароксабан трябва да се преустанови при първа поява на тежък кожен обрив (напр. разпространяващ се, интензивен и/или свързан с образуването на мехури) или друг признак на свръхчувствителност, свързан с лезии на лигавицата.

Информация за помощните вещества

Ривароксабан Accord съдържа лактоза. Пациенти с редки наследствени проблеми на непоносимост към галактоза, пълен лактазен дефицит или глюкозо‑галактозна малабсорбция не трябва да приемат това лекарство. Този лекарствен продукт съдържа по-малко от 1 mmol натрий (23 mg) на таблетка, тоест практически не съдържа натрий.

**4.5 Взаимодействие с други лекарствени продукти и други форми на взаимодействие**

Инхибитори на CYP3A4 и P‑gp

Едновременното приложение на ривароксабан и кетоконазол (400 mg един път дневно) или ритонавир (600 mg два пъти дневно) води до 2,6 пъти / 2,5 пъти по‑висока средна AUC на ривароксабан и 1,7 пъти / 1,6 пъти по‑висока средна Cmax със значително повишаване на фармакодинамичните ефекти, което може да доведе до повишен риск от кървене. По тази причина не се препоръчва употребата на ривароксабан при пациенти, които получават едновременно системно лечение с азолови антимикотици като кетоконазол, итраконазол, вориконазол и посаконазол или с HIV‑протеазни инхибитори. Тези активни вещества са мощни инхибитори на CYP3A4 и P‑gp (вж. точка 4.4).

Очаква се активни вещества, които силно инхибират само един от пътищата на елиминиране на ривароксабан или CYP3A4 или P‑gp да повишат в по‑малка степен плазмените концентрации на ривароксабан. Например, кларитромицин (500 mg два пъти дневно), който се приема за силен инхибитор на CYP3A4 и умерен инхибитор на P‑gp, води до повишаване на средната AUC на ривароксабан с 1,5 пъти и на Cmax – с 1,4 пъти. Взаимодействието с кларитромицин вероятно не е клинично значимо при повечето пациенти, но може да бъде потенциално значимо при високорискови пациенти. (За пациенти с бъбречно увреждане: вж. точка 4.4).

Еритромицин (500 mg три пъти дневно), който инхибира умерено CYP3A4 и P‑gp, води до 1,3 пъти повишение на средната AUC и Cmax на ривароксабан. Взаимодействието с еритромицин вероятно не е клинично значимо при повечето пациенти, но може да бъде потенциално значимо при високорискови пациенти.

При лица с леко бъбречно увреждане еритромицин (500 mg три пъти дневно) води до 1,8‑кратно повишаване на средната AUC на ривароксабан и 1,6 пъти повишение на Cmax в сравнение с индивиди с нормална бъбречна функция. При лица с умерено бъбречно увреждане еритромицин е довел до 2,0 пъти повишение на средната AUC на ривароксабан и 1,6 пъти повишение на Cmax в сравнение с индивиди с нормална бъбречна функция. Ефектът на еритромицин е адитивен към този на бъбречното увреждане (вж. точка 4.4).

Флуконазол (400 mg един път дневно), който се смята за умерен инхибитор на CYP3A4, води до повишаване с 1,4 пъти на средната AUC на ривароксабан и 1,3 пъти на средната Cmax. Взаимодействието с флуконазол вероятно не е клинично значимо при повечето пациенти, но може да бъде потенциално значимо при високорискови пациенти. (За пациенти с бъбречно увреждане: виж точка 4.4).

Като се имат предвид ограничените клинични данни с дронедарон, едновременното приложение с ривароксабан трябва да се избягва.

Антикоагуланти

След комбинирано приложение на еноксапарин (еднократна доза от 40 mg) и ривароксабан (еднократна доза от 10 mg) е наблюдаван адитивен ефект върху активността на антифактор Xa, без никакви допълнителни ефекти по отношение на коагулационните тестове (PT, aPTT). Еноксапарин не е повлиял фармакокинетиката на ривароксабан.

Поради повишения риск от кървене е необходимо внимание при пациенти, които са на едновременно лечение с други антикоагуланти (вж. точки 4.3 и 4.4).

НСПВС/инхибитори на тромбоцитната агрегация

Не е наблюдавано клинично значимо удължаване на времето на кървене след едновременно приложение на ривароксабан (15 mg) и 500 mg напроксен. Въпреки това е възможно да има пациенти с по‑изразен фармакодинамичен отговор.

Не са наблюдавани клинично значими фармакокинетични или фармакодинамични взаимодействия при едновременно приложение на ривароксабан и 500 mg ацетилсалицилова киселина.

Клопидогрел (300 mg начална доза, последвана от 75 mg поддържаща доза) не е показал фармакокинетично взаимодействие с ривароксабан (15 mg), но е наблюдавано значимо удължаване на времето на кървене при една подгрупа пациенти, което не е корелирало с агрегацията на тромбоцитите, нивата на P‑селектин или GPIIb/IIIa рецепторите.

Необходимо е внимание при пациенти, които едновременно са лекувани с НСПВС (включително ацетилсалицилова киселина) и инхибитори на тромбоцитната агрегация, понеже тези лекарствени продукти обикновено повишават риска от кървене (вж. точка 4.4).

SSRI/SNRI

Както при други антикоагуланти може да съществува възможност пациентите да са с повишен риск от кървене в случай на съпътстваща употреба със SSRI или SNRI поради ефекта им върху тромбоцитите, за който се съобщава. При съпътстваща употреба в клиничната програма с ривароксабан, във всички групи на лечение се наблюдава числено по-висока честота на голям или неголям клинично значим кръвоизлив.

Варфарин

Преминаването от лечение с антагониста на витамин К варфарин (INR 2,0 до 3,0) към лечение с ривароксабан (20 mg) или от ривароксабан (20 mg) към варфарин (INR 2,0 до 3,0) повишава съотношението протромбиново време/INR (Neoplastin) повече от адитивно (възможно е да се наблюдават отделни стойности на INR до 12), докато ефектите по отношение на aPTT, инхибирането на активността на фактор Xa и потенциала на ендогенния тромбин са адитивни.

При желание да се изследват фармакодинамичните ефекти на ривароксабан в периода на смяната на терапията могат да се използват показатели като активност на анти‑фактор Xa, PiCT и Heptest, понеже тези тестове не се повлияват от варфарин. На четвъртия ден след последната доза варфарин, всички показатели (вкл. PT, aPTT, инхибиране на активността на фактор Xa и ETP) отразяват единствено ефекта на ривароксабан.

При желание да се изследват фармакодинамичните ефекти на варфарин в периода на смяна на терапията може да се използва измерването на INR при Ctrough на ривароксабан (24 часа след предходния прием на ривароксабан), тъй като този показател се повлиява в минимална степен от ривароксабан в тази времева точка.

Не е наблюдавано фармакокинетично взаимодействие между варфарин и ривароксабан.

Индуктори на CYP3A4

Едновременото приложение на ривароксабан и мощния индуктор на CYP3A4 рифампицин води до около 50% понижаване на средната AUC за ривароксабан, с успоредно намаляване на фармакодинамичните му ефекти. Едновременната употреба на ривароксабан с други мощни индуктори на CYP3A4 (напр. фенитоин, карбамазепин, фенобарбитал или жълт кантарион (*Hypericum perforatum*)) също може да доведе до намалени плазмени концентрации на ривароксабан. Затова трябва да се избягва едновременното прилагане на мощни индуктори на CYP3A4, освен ако пациентът не се следи внимателно за белези и симптоми на тромбоза.

Други съпътстващи терапии

Не са наблюдавани клинично значими фармакокинетични или фармакодинамични взаимодействия при едновременно приложение на ривароксабан и мидазолам (субстрат на CYP3A4), дигоксин (субстрат на P‑gp), аторвастатин (субстрат на CYP3A4 и P‑gp) или омепразол (инхибитор на протонната помпа). Ривароксабан нито инхибира, нито индуцира някоя от основните изоформи на CYP, например CYP3A4.

Лабораторни показатели

Коагулационните параметри (напр. PT, aPTT, HepTest) се повлияват според очакванията с оглед на механизма на действие на ривароксабан (вж. точка 5.1).

**4.6 Фертилитет, бременност и кърмене**

###### Бременност

Безопасността и ефикасността на ривароксабан при бременни жени не са установени. Проучванията при животни показват репродуктивна токсичност (вж. точка 5.3). Поради потенциалната репродуктивна токсичност, присъщия риск от кървене и данните, показващи, че ривароксабан преминава през плацентата, ривароксабан е противопоказан по време на бременност (вж. точка 4.3).

Жените с детероден потенциал трябва да избягват да забременяват по време на лечението с ривароксабан.

###### Кърмене

Безопасността и ефикасността на ривароксабан при кърмещи жени не са установени. Проучванията при животни показват, че ривароксабан се секретира в млякото. По тази причина ривароксабан е противопоказан в периода на кърмене (вж. точка 4.3). Трябва да се вземе решение дали да се преустанови кърменето или да се преустанови/да не се приложи терапията.

###### Фертилитет

Не са провеждани конкретни проучвания с ривароксабан при хора за оценка на ефектите по отношение на фертилитета. При едно проучване по отношение на фертилитета при мъжки и женски плъхове не са наблюдавани ефекти (вж. точка 5.3).

**4.7 Ефекти върху способността за шофиране и работа с машини**

Ривароксабан повлиява в малка степен способността за шофиране и работа с машини. Има съобщения за нежелани реакции, като синкоп (честота: нечести) и замаяност (честота: чести) (вж. точка 4.8). Пациентите, при които се развият тези нежелани реакции, не трябва да шофират или работят с машини.

**4.8 Нежелани лекарствени реакции**

Резюме на профила на безопасност

Безопасността на ривароксабан е проучена в тринадесет основни проучвания фаза III (вж. Таблица 1).

Общо 69 608 възрастни пациенти в деветнадесет проучвания фаза III и 488 педиатрични пациенти в две проучвания фаза II и две проучвания фаза III са с експозиция на ривароксабан.

**Таблица 1: Брой проучени пациенти, обща дневна доза и максимална продължителност на лечението при проучвания при възрастни и педиатрични пациенти** **фаза III**

| **Показание** | **Брой пациенти\*** | **Обща дневна доза** | **Максимална продължителност на лечението** |
| --- | --- | --- | --- |
| Профилактика на венозен тромбоемболизъм (ВТЕ) при възрастни пациенти, подложени на планово ставно протезиране на тазобедрената или на колянната става | 6 097 | 10 mg | 39 дни |
| Профилактика на ВТЕ при нехирургични пациенти | 3 997 | 10 mg | 39 дни |
| Лечение на дълбока венозна тромбоза (ДВТ), белодробен емболизъм (БЕ) и профилактика на рецидиви | 6 790 | Ден 1 - 21: 30 mg  Ден 22 и след това: 20 mg  След най-малко 6 месеца: 10 mg или 20 mg | 21 месеца |
| Лечение на ВТЕ и профилактика на рецидиви на ВТЕ при новородени на термина и деца на възраст под 18 години след започване на стандартно антикоагулантно лечение. | 329 | Доза, коригирана според телесното тегло, за постигане на експозиция като тази, наблюдавана при възрастни, лекувани за ДВТ с 20 mg ривароксабан един път дневно | 12 месеца |
| Профилактика на инсулт и системен емболизъм при пациенти с неклапно предсърдно мъждене | 7 750 | 20 mg | 41 месеца |
| Профилактика на атеротромботични събития при пациенти след остър коронарен синдром (ОКС) | 10 225 | 5 mg или 10 mg съответно, приложени едновременно с АСК или с АСК плюс клопидогрел или тиклопидин | 31 месеца |
| Профилактика на атеротромботични събития при пациенти с КАБ/ПАБ | 18 244 | 5 mg, приложени едновременно с АСК или 10 mg самостоятелно | 47 месеца |
| 3 256\*\* | 5 mg, приложени едновременно с АСК | 42 месеца |

\*Пациенти, които са били експонирани на поне една доза ривароксабан

\*\*От проучването VOYAGER PAD

Най-често съобщаваните нежелани реакции при пациенти, които получават ривароксабан, са били хеморагии (Таблица 2) (вж. също точка 4.4 и “Описание на избрани нежелани реакции„ по-долу). Най-често съобщаваните хеморагии са епистаксис (4,5%) и кървене в стомашно-чревния тракт (3,8%).

**Таблица 2: Честота на събитията на кървене\* и анемия при пациенти с експозиция на ривароксабан в завършилите проучвания при възрастни и педиатрични пациенти фаза III:**

| **Показание** | **Всякакъв тип кървене** | **Анемия** |
| --- | --- | --- |
| Профилактика на венозен тромбоемболизъм (ВТЕ) при възрастни пациенти, подложени на планово ставно протезиране на тазобедрената или на колянната става | 6,8% от пациентите | 5,9% от пациентите |
| Профилактика на венозен тромбоемболизъм при нехирургични пациенти | 12,6% от пациентите | 2,1% от пациентите |
| Лечение на ДВТ, БЕ и профилактика на рецидиви | 23% от пациентите | 1,6% от пациентите |
| Лечение на ВТЕ и профилактика на рецидиви на ВТЕ при нородени около датата на термина, и деца на възраст под 18 години след започване на стандартно антикоагулантно лечение. | 39,5% от пациентите | 4,6% от пациентите |
| Профилактика на инсулт и системен емболизъм при пациенти с неклапно предсърдно мъждене | 28 на 100 пациентогодини | 2,5 на 100 пациентогодини |
| Профилактика на атеротромботични събития при пациенти след ОКС | 22 на 100 пациентогодини | 1,4 на 100 пациентогодини |
| Профилактика на атеротромботични събития при пациенти с КАБ/ПАБ | 6,7 на 100 пациентогодини | 0,15 на 100 пациентогодини\*\* |
| 8,38 на 100 пациентогодини# | 0,74 на 100 пациентогодини\*\*\*# |

\* Всички събития на кървене от всички проучвания с ривароксабан са събрани, докладвани и оценени.

\*\* В проучването COMPASS се наблюдава ниска честота на анемия, тъй като е приложен селективен подход за събиране на нежелани събития.

\*\*\* Приложен е селективен подход за събиране нежелани събития.

# От проучването VOYAGER PAD.

Списък на нежелани реакции в табличен вид

Честотите на нежеланите реакции, свързани с ривароксабан, при възрастни и педиатрични пациенти, са обобщени в Таблица 3 по‑долу по системно‑органни класове (по MedDRA) и по честота.

В зависимост от честотата те се определят като:

много чести (≥ 1/10)

чести (≥ 1/100 до < 1/10)

нечести (≥ 1/1 000 до < 1/100)

редки (≥ 1/10 000 до < 1 /1 000)

много редки ( < 1/10 000)

снеизвестна честота: от наличните данни не може да бъде направена оценка.

**Таблица 3: Всички нежелани реакции, съобщени при възрастни** **пациенти в клинични изпитвания фаза ІІІ или при постмаркетингова употреба\*** **и в две проучвания фаза II и две проучвания фаза III при педиатрични пациенти**

| **Чести** | **Нечести** | **Редки** | **Много редки** | **С неизвестна честота** |
| --- | --- | --- | --- | --- |
| **Нарушения на кръвта и лимфната система** | | | | |
| Анемия (вкл. съответни лабораторни параметри) | Тромбоцитоза (вкл. повишаване на броя на тромбоцитите)A, Тромбоцитопения |  |  |  |
| **Нарушения на имунната система** | | | | |
|  | Алергична реакция, алергичен дерматит , Ангиоедем и алергичен оток |  | Анафилактични реакции, включително анафилактичен шок |  |
| **Нарушения на нервната система** | | | | |
| Замаяност, главоболие | Мозъчен и вътречерепен кръвоизлив, синкоп |  |  |  |
| **Нарушения на очите** | | | | |
| Очен кръвоизлив (вкл. конюнктивален кръвоизлив) |  |  |  |  |
| **Сърдечни нарушения** | | | | |
|  | Тахикардия |  |  |  |
| **Съдови нарушения** | | | | |
| Хипотония, хематом |  |  |  |  |
| **Респираторни, гръдни и медиастинални нарушения** | | | | |
| Епистаксис, хемоптизис |  |  | Еозинофилна пневмония |  |
| **Стомашно‑чревни нарушения** | | | | |
| Кървене от венците, стомашно‑чревния тракт (вкл. ректално кървене), стомашно‑чревни и абдоминални болки, диспепсия, гадене, запекA, диария, повръщанеA | Сухота в устата |  |  |  |
| **Хепатобилиарни нарушения** | | | | |
| Повишаване на трансаминазите | Чернодробно увреждане , Повишен билирубин, повишена алкална фосфатаза в кръвтаА, повишена GGTA | Жълтеница , Повишаване на конюгирания билирубин (със или без съпътстващо повишаване на ALT),  Холестаза, Хепатит (включително хепатоцелуларно увреждане) |  |  |
| **Нарушения на кожата и подкожната тъкан** | | | | |
| Сърбеж (вкл. нечести случаи на генерализиран сърбеж), обрив, екхимози, кожни и подкожни кръвоизливи | Уртикария |  | Синдром на Stevens-Johnson/Токсична епидермална некролиза, DRESS синдром |  |
| **Нарушения на мускулно‑скелетната система и съединителната тъкан** | | | | |
| Болка в крайницитеPA | Хемартроза | Кръвоизлив в мускул |  | Компартмент синдром в резултат на кървене |
| **Нарушения на бъбреците и пикочните пътища** | | | | |
| Кървене от урогениталния тракт (вкл. хематурия и менорагияB), бъбречно увреждане (вкл. повишение на креатинина и повишение на уреята в кръвта) |  |  |  | Бъбречна недостатъчност/остра бъбречна недостатъчност в резултат на кървене, достатъчна да предизвика хипоперфузия, нефропатия, свързана с антикоагуланти |
| **Общи нарушения и ефекти на мястото на приложение** | | | | |
| Повишена температураА, периферен оток, понижена обща сила и енергичност (вкл. умора и астения) | Неразположение (вкл. прилошаване) | Локализиран отокА |  |  |
| **Изследвания** | | | | |
|  | Повишен LDHA, повишена липазаA, повишена амилазаA |  |  |  |
| **Наранявания, отравяния и усложнения, възникнали в резултат на интервенции** | | | | |
| Кървене след някаква процедура (вкл. постоперативна анемия и кървене от рана), контузия, секреция от раниA |  | Съдова псевдоаневризма С |  |  |

A: наблюдавани при профилактика на ВТЕ при възрастни пациенти, подложени на планово ставно протезиране на тазобедрената или колянната става

B: наблюдавани при лечение на ДВТ, БЕ или профилактика на рецидиви, като много чести при жени < 55 години

С: наблюдавани като нечести при профилактика на атеротромботични събития при пациенти след ОКС (след перкутанна коронарна интервенция)

\* Приложен е предварително определен селективен подход за събиране на нежелани събития в избрани проучвания фаза III. Честотата на нежеланите реакции не е увеличена и не е установена нова нежелана лекарствена реакция след анализ на тези проучвания.

Описание на избрани нежелани реакции

Поради фармакологичния му механизъм на действие, употребата на ривароксабан може да бъде свързана с повишен риск за окултно или явно кървене от всяка тъкан или орган, което би могло да доведе до постхеморагична анемия. Признаците, симптомите и тежестта (включително фатален изход) ще зависят от локализацията и степента или обема на кървенето и/или анемията. (вж. точка 4.9 „Поведение при кървене“). В клиничните проучвания лигавично кървене (т.е. от носа, венците, стомашно-чревния тракт, пикочо-половия тракт, включително абнормно вагинално или увеличено менструално кървене) и анемия се наблюдават по-често при дългосрочно лечение с ривароксабан в сравнение с лечение с АВК. По тази причина, в допълнение към адекватното клинично наблюдение, лабораторно изследване на хемоглобина/хематокрита би могло да бъде от полза за откриване на окултно кървене и за определяне на клиничната значимост на явно кървене, по преценка според случая. Възможно е рискът от кървене да бъде повишен при определени групи пациенти, например пациенти с неконтролирана тежка артериална хипертония и/или на съпътстваща терапия, която повлиява хемостазата (вж. точка 4.4 „Риск от хеморагия“). Възможно е менструалното кървене да е по‑силно и/или по‑продължително. Хеморагичните усложнения могат да се проявят като слабост, бледност, замаяност, главоболие или необясними отоци, диспнея и необясним шок. Като резултат от анемията в някои случаи са наблюдавани симптоми на сърдечна исхемия, като болка в гърдите или стенокардия.

Има съобщения за известни усложнения в резултат на тежко кървене, като компартмент синдром и бъбречна недостатъчност в резултат на хипоперфузия, или нефропатия, свързана с антикоагуланти, при използване на ривароксабан. По тази причина вероятността от кървене трябва да се има предвид при преценката на състоянието на всеки пациент, който е подложен на антикоагулантно лечение.

Съобщаване на подозирани нежелани реакции

Съобщаването на подозирани нежелани реакции след разрешаване за употреба на лекарствения продукт е важно. Това позволява да продължи наблюдението на съотношението полза/риск за лекарствения продукт. От медицинските специалисти се изисква да съобщават всяка подозирана нежелана реакция чрез национална система за съобщаване, посочена в [Приложение V](http://www.ema.europa.eu/docs/en_GB/document_library/Template_or_form/2013/03/WC500139752.doc).

**4.9 Предозиране**

При възрастни има съобщения за редки случаи на предозиране до 1 960 mg. В случай на предозиране, пациентът трябва да бъде внимателно наблюдаван за усложнения от кървене или други нежелани реакции (вижте точка „Поведение при кървене“). Поради ограничената абсорбция се очаква ефект на лимитирано насищане без допълнително повишаване на средната плазмена експозиция при супратерапевтични дози ривароксабан от 50 mg или по‑високи.

Съществува специфично неутрализиращо средство (андексанет алфа) срещу фармакодинамичния ефект на ривароксабан (вж. кратката характеристика на продукта, съдържащ андексанет алфа).

В случаи на предозиране на ривароксабан може да се има предвид използването на активен въглен за намаляване на абсорбцията.

Поведение при кървене

Ако при пациент на лечение с ривароксабан се развие свързано с кървене усложнение, следващият прием на ривароксабан трябва да се отложи или лечението трябва да се прекрати, ако е необходимо. Ривароксабан има полуживот от около 5 до 13 часа (вж. точка 5.2).

Поведението трябва да е индивидуализирано в зависимост от тежестта и локализацията на кръвоизлива. Може да се използва подходящо симптоматично лечение, като напр. механична компресия (напр. при тежък епистаксис), хирургична хемостаза с процедури за установяване на контрол над кървенето, заместване на обема и мерки за поддържане на хемодинамиката, преливане на кръвни продукти (еритроцитен концентрат или прясно замразена плазма в зависимост от асоциираната анемия или коагулопатия) или тромбоцити.

Ако кървенето не може да бъде овладяно с горепосочените мерки, трябва да се обсъди прилагането или на специфичнo неутрализиращо средство за инхибитор на фактор Xa (андексанет алфа), което антагонизира фармакодинамичния ефект на ривароксабан, или на специфично прокоагулантно средство, като концентрат на протромбиновия комплекс (PCC), активиран концентрат на протромбиновия комплекс (APCC) или рекомбинантен фактор VIIa (r‑FVIIa). Към момента обаче клиничният опит от прилагането на тези лекарствени продукти при пациенти, получаващи ривароксабан, е много ограничен. Препоръката се основава и на ограничени неклинични данни. Може да се обмисли повторното прилагане на рекомбинантен фактор VIIa и дозата трябва да се титрира в зависимост от намаляването на кървенето. В зависимост от възможността на място, в случаи на масивно кървене, трябва да се обмисли консултация със специалист по коагулационни нарушения (вж. точка 5.1).

Не се очаква протамин сулфат и витамин K да повлияват антикоагулантната активност на ривароксабан. Опитът с транексамова киселина е ограничен и липсва такъв с аминокапронова киселина и апротинин при пациенти, получаващи ривароксабан. Няма нито научни доказателства за благоприятно повлияване, нито опит от използването на системния хемостатик дезмопресин при пациенти, получаващи ривароксабан. Поради високата степен на свързване с плазмените протеини не се очаква ривароксабан да може да бъде отделен чрез диализа.

**5. ФАРМАКОЛОГИЧНИ СВОЙСТВА**

**5.1 Фармакодинамични свойства**

Фармакотерапевтична група: Антитромботични средства, директни инхибитори на фактор Ха, ATC код: B01AF01

Механизъм на действие

Ривароксабан е високоселективен директен инхибитор на фактор Xa с перорална бионаличност. Инхибирането на фактор Xa прекъсва вътрешния и външен път на коагулационната каскада, което инхибира както формирането на тромбин, така и образуването на тромби. Ривароксабан не инхибира тромбина (активиран фактор II) и не са наблюдавани ефекти върху тромбоцитите.

Фармакодинамични ефекти

При хора е наблюдавано зависимо от дозата инхибиране на фактор Xa. Протромбиновото време (PT) се повлиява дозозависимо от ривароксабан в тясна връзка с плазмените концентрации (r=0,98), ако за теста се използва Neoplastin. Други реагенти биха дали други резултати. Отчитането на PT трябва да става в секунди, понеже INR е калибрирано и валидирано за кумаринови продукти и не може да се прилага за други антикоагуланти.

При пациенти, получаващи ривароксабан за лечение на ДВТ и БЕ и профилактика на рецидиви, персентилите 5/95 за PT (Neoplastin) 2 ‑ 4 часа след приема на таблетката (т.е. към момента на максимален ефект) за 15 mg ривароксабан два пъти дневно са в границите от 17 до 32 секунди, а за 20 mg ривароксабан веднъж дневно от 15 до 30 секунди. По време на най-нискатаконцентрация (8 - 16 часа след приема на таблетката) персентилите 5/95 за 15 mg два пъти дневно са в границите от 14 до 24 секунди, а за 20 mg веднъж дневно (18 - 30 часа след приема на таблетката) от 13 до 20 секунди.

При пациентите с неклапно предсърдно мъждене, получаващи ривароксабан за профилактика на инсулт и системен емболизъм, персентилите 5/95 за PT (Neoplastin) 1 ‑ 4 часа след приема на таблетката (т.е. по времето на максималния ефект) при пациентите, лекувани с 20 mg един път дневно, варират от 14 до 40 секунди и при пациенти с умерено бъбречно увреждане, лекувани с 15 mg един път дневно, от 10 до 50 секунди. По време на най-ниската концентрация (16 - 36 часа след приема на таблетката) персентилите 5/95 при пациентите, лекувани с 20 mg един път дневно, са в границите от 12 до 26 секунди, а при пациентите с умерено бъбречно увреждане, лекувани с 15 mg един път дневно, от 12 до 26 секунди.

В клинико-фармакологично проучване на обратимите промени във фармакодинамиката на ривароксабан при здрави възрастни доброволци (n=22), е оценяван ефектът на единични дози (50 IU/kg) на два различни типа концентрат на протромбиновия комплекс (PCC), 3-факторен концентрат на протромбиновия комплекс (фактори II, IX и X) и 4-факторен концентрат на протромбиновия комплекс (фактори II, VII, IX и X). 3-факторният концентрат на протромбиновия комплекс е понижил средните стойности на протромбиновото време на Neoplastin с приблизително 1,0 секунда в рамките на 30 минути, в сравнение с понижаване от приблизително 3,5 секунди наблюдавано с 4-факторния концентрат на протромбиновия комплекс. За сравнение, 3-факторният концентрат на протромбиновия комплекс е имал по-голям и по-бърз общ ефект върху обратимите промени в ендогенното образуване на тромбин от 4-факторния концентрат на протромбиновия комплекс (вж. точка 4.9).

Активираното парциално тромбопластиново време (aPTT) и HepTest също са удължени в зависимост от дозата, но използването им за оценка на фармакодинамичния ефект на ривароксабан не се препоръчва. Няма необходимост от наблюдение на коагулационите параметри по време на лечението с ривароксабан в клиничната практика. Въпреки това, ако е клинично показано, нивата на ривароксабан могат да бъдат измервани с калибрирани количествени тестове за антифактор Ха (вж. точка 5.2).

Клинична ефикасност и безопасност

*Лечение на ДВТ, БЕ и профилактика на рецидивиращи ДВТ и БЕ*

Клиничната програма с ривароксабан е планирана с цел да демонстрира ефикасността на ривароксабан при началното и продължителното лечение на остри ДВТ и БЕ и профилактиката на рецидиви.

Над 12 800 пациенти са проучени в четири рандомизирани, контролирани клинични проучвания фаза III (Einstein DVT, Einsten PE, Einstein Extension и Einstein Choice) и допълнително е проведен предварително дефиниран сборен анализ на проучванията Einstein DVT и Einsten PE. Общата комбинирана продължителност на лечението за всички проучвания е до 21 месеца.

В проучването Einstein DVT 3 449 пациенти с остра ДВТ са проучени за лечението на ДВТ и за профилактика на рецидивиращи ДВТ и БЕ (пациентите със симптоматичен БЕ са изключени от това проучване). Продължителността на лечението е 3, 6 или 12 месеца в зависимост от клиничната преценка на изследователя.

За лечението през първите 3 седмици на остра ДВТ са прилагани 15 mg ривароксабан два пъти дневно. След това лечението продължава с 20 mg ривароксабан един път дневно.

В проучването Einsten PE 4 832 пациенти с остър БЕ са проучени за лечението на БЕ и за профилактика на рецидивиращи ДВТ и БЕ. Продължителността на лечението е 3,6 или 12 месеца в зависимост от клиничната преценка на изследователя.

За лечението на остър БЕ през първите 3 седмици са прилагани 15 mg ривароксабан два пъти дневно. След това лечението продължава с 20 mg ривароксабан един път дневно.

И при двете проучвания Einstein DVТ и Einsten PE сравнителното лечение включва еноксапарин в продължение на поне 5 дни в комбинация с антагонист на витамин К до постигане на стойност за PT/INR в терапевтичните граници (³ 2,0). Лечението продължава с антагонист на витамин К, като дозата му е такава, че стойностите за PT/INR да са в терапевтичните граници от 2,0 до 3,0.

В проучването Einstein Extension 1 197 пациенти с ДВТ или БЕ са проучени за профилактиката на рецидивиращи ДВТ и БЕ. Продължителността на лечението обхваща допълнителни 6 до 12 месеца при пациенти, които са преминали курс на лечение от 6 до 12 месеца на венозен тромбоемболизъм в зависимост от клиничната преценка на изследователя. Сравнява се Ривароксабан 20 mg веднъж дневно с плацебо.

Проучванията Einstein DVT, PE и Extension използват едни и същи предварително дефинирани първични и вторични резултати за ефикасност. Първичният резултат за ефикасност е симптоматичен рецидивиращ венозен тромбоемболизъм (ВТЕ), дефиниран като съставен от рецидивираща ДВТ или летален или нелетален БЕ. Вторичният резултат за ефикасност се дефинира като съставен от рецидивираща ДВТ, нелетален БЕ и смъртност независимо от причината.

В проучване Einstein Choice 3 396 пациенти с потвърдена симптоматична ДВТ и/или БЕ, които са завършили 6 до 12-месечно антикоагулантно лечение, са проучени за профилактика на фатален БЕ и нефатални симптоматични ДВТ и БЕ. Пациентите с показание за продължително антикоагулантно лечение с терапевтична доза са изключени от проучването. Продължителността на лечението е до 12 месеца в зависимост от датата на индивидуалното рандомизиране (медиана: 351 дни). Ривароксабан 20 mg веднъж дневно и ривароксабан 10 mg веднъж дневно са сравнени със 100 mg ацетилсалицилова киселина веднъж дневно.

Първичният резултат за ефикасност е симптоматичен рецидивиращ венозен тромбоемболизъм (ВТЕ), дефиниран като смесицата от рецидивираща ДВТ или фатален или нефатален БЕ.

В проучването Einstein DVT (вж. Таблица 3) се показва, че ривароксабан е с не по-малка ефективност от еноксапарин/АВК за първичния резултат за ефикасност (p < 0,0001 (тест за не по-малка ефективност)); Коефициент на Риск (КР): 0,680 (0,443 ‑ 1,042), p = 0,076 (тест за превъзходство)). Предварително дефинираната нетна клинична полза (първичен резултат за ефикасност плюс големи кръвоизливи) се съобщава с КР 0,67 ((95% ДИ: 0,47 ‑ 0,95), номинална p стойност p = 0,027) в полза на ривароксабан. INR стойностите са в терапевтичния диапазон средно 60,3% от времето при средна продължителност на лечението от 189 дни, и 55,4%, 60,1% и 62,8% от времето при групите с планирано лечение с продължителност съответно 3, 6 и 12 месеца. В групата на еноксапарин/АВК няма ясна връзка между нивото на средното централно TTR (време в таргетен INR диапазон 2,0 ‑ 3,0) при терцилите с еднакъв размер и честотата на рецидивиращите ВТЕ (p = 0,932 за взаимодействие). В най-горния терцил по отношение на центъра КР при ривароксабан спрямо варфарин е 0,69 (95% ДИ: 0,35 ‑ 1,35).

Честотите за първичния резултат за безопасност (големи или клинично значими неголеми кръвоизливи), както и за вторичния резултат за безопасност (големи кръвоизливи), са сходни за двете терапевтични групи.

|  |  |  |
| --- | --- | --- |
| **Таблица 4: Резултати за ефикасност и безопасност от фаза III Einstein DVT** | | |
| **Проучвана популация** | **3 449 пациенти със симптоматична остра дълбока венозна тромбоза** | | |
| **Доза и продължителност на лечението** | **Ривароксабанa)**  **3, 6 или 12 месеца**  **N=1 731** | **Еноксапарин/АВКб)**  **3, 6 или 12 месеца**  **N=1 718** | |
| Симптоматичен рецидивиращ ВТЕ\* | 36 (2,1%) | 51 (3,0%) | |
| Симптоматичен рецидивиращ БЕ | 20 (1,2%) | 18 (1,0%) | |
| Симптоматична рецидивираща ДВТ | 14 (0,8%) | 28 (1,6%) | |
| Симптоматични БЕ и ДВТ | 1  (0,1%) | 0 | |
| Фатален БЕ/смърт, където БЕ не може да бъде изключен | 4 (0,2%) | 6 (0,3%) | |
| Голямо или клинично значимо неголямо кървене | 139 (8,1%) | 138 (8,1%) | |
| Големи кръвоизливи | 14 (0,8%) | 20 (1,2%) | |
| a) Ривароксабан 15 mg два пъти дневно за 3 седмици, последвано от 20 mg един път дневно  б) Еноксапарин за най-малко 5 дни, застъпен и последван от АВК **\*** p < 0,0001 (не по-малка ефикасност по отношение на предварително определен КР 2,0); КР: 0,680 (0,443 - 1,042), p = 0,076 (превъзходство) | | | |

В проучването Einstein PE (вж. Таблица 5) се показва, че ривароксабан е с не по-малка ефикасност от еноксапарин/АВК за първичния резултат за ефикасност (p=0,0026 (тест за не по-малка ефикасност); коефициент на риск: 1,123 (0,749 - 1,684) ). Предварително дефинираната нетна клинична полза (първичен резултат за ефикасност плюс големи кръвоизливи) се съобщава с КР от 0,849 ((95% ДИ: 0,633 - 1,139), номинална р стойност р = 0,275). INR стойностите са в терапевтичния диапазон средно 63% от времето при средна продължителност на лечението от 215 дни и 57%, 62% и 65% от времето при групите с планирано лечение с продължителност съответно 3, 6 и 12 месеца. В групата на еноксапарин/АВК няма ясна връзка между нивото на средното централно TTR (време в таргетен INR диапазон 2,0 ‑ 3,0) при терцилите с еднакъв размер и честотата на рецидивиращите ВТЕ (p = 0,082 за взаимодействие). В най-горния терцил по отношение на центъра Коефициентът на Риск (КР) при ривароксабан спрямо варфарин е 0,642 (95% ДИ: 0,277 ‑ 1,484).

Честотите за първичния резултат за безопасност (големи или клинично значими неголеми кръвоизливи) са малко по-ниски в групата на лечение с ривароксабан (10,3% (249/2 412)) в сравнение с групата на лечение с еноксапарин/АВК (11,4% (274/2 405)). Честотата за вторичния резултат за безопасност (големи кръвоизливи) е по-ниска в групата на ривароксабан (1,1% (26/2 412)) в сравнение с групата на еноксапарин/АВК (2,2% (52/2 405)) с КР 0,493 (95% ДИ: 0,308 ‑ 0,789).

|  |  |  |
| --- | --- | --- |
| **Таблица 5: Резултати за ефикасност и безопасност от фаза III Einstein PE** | | |
| **Проучвана популация** | **4 832 пациенти с остра симптоматична БЕ** | | |
| **Доза и продължителност на лечението** | **Ривароксабанa)**  **3, 6 или 12 месеца**  **N=2 419** | **Еноксапарин/АВКб)**  **3, 6 или 12 месеца**  **N=2 413** | |
| Симптоматичен рецидивиращ ВТЕ\* | 50 (2,1%) | 44 (1,8%) | |
| Симптоматичен рецидивиращ БЕ | 23 (1,0%) | 20 (0,8%) | |
| Симптоматична рецидивираща ДВТ | 18 (0,7%) | 17 (0,7%) | |
| Симптоматични БЕ и ДВТ | 0 | 2  (<0,1%) | |
| Фатален БЕ/смърт, където БЕ не може да бъде изключен | 11 (0,5%) | 7 (0,3%) | |
| Голямо или клинично значимо неголямо кървене | 249 (10,3%) | 274 (11,4%) | |
| Големи кръвоизливи | 26 (1,1%) | 52 (2,2%) | |
| a) Ривароксабан 15 mg два пъти дневно за 3 седмици, последвано от 20 mg един път дневно  б) Еноксапарин за най-малко 5 дни, застъпен и последван от АВК **\*** p < 0,0026 (не по-малка ефикасност по отношение на предварително определен КР от 2,0); КР: 1,123 (0,749 - 1,684) | | | |

Проведен е предварително дефиниран обобщен анализ на резултата от проучванията Einstein DVT и PE (вж. Таблица 6).

**Таблица 6: Резултати за ефикасност и безопасност от сборен анализ на фаза III Einstein  DVT и Einstein** **PE**

| **Проучвана популация** | **8 281 пациенти с остри симптоматични ДВТ или БЕ** | |
| --- | --- | --- |
| **Доза и продължителност на лечението** | **Ривароксабанa)**  **3, 6 или 12 месеца**  **N = 4 150** | **Еноксапарин/АВКб)**  **3, 6 или 12 месеца**  **N = 4 131** |
| Симптоматичен рецидивиращ ВТЕ\* | 86 (2,1%) | 95 (2,3%) |
| Симптоматичен рецидивиращ БЕ | 43 (1,0%) | 38 (0,9%) |
| Симптоматична рецидивираща ДВТ | 32 (0,8%) | 45 (1,1%) |
| Симптоматични БЕ и ДВТ | 1  (<0,1%) | 2  (<0,1%) |
| Фатален БЕ/смърт, при която не може да се изключи БЕ | 15 (0,4%) | 13 (0,3%) |
| Големи или клинично значими неголеми кръвоизливи | 388 (9,4%) | 412 (10,0%) |
| Големи кръвоизливи | 40 (1,0%) | 72 (1,7%) |
| a) Ривароксабан 15 mg два пъти дневно за 3 седмици, последвано от 20 mg един път дневно  б) Еноксапарин за най-малко 5 дни, застъпен и последван от АВК  **\*** p < 0,0001 (не по-малка ефикасност по отношение на предварително определен КР от 1,75); КР: 0,886 (0,661 - 1,186) | | |

Предварително дефинираната нетна клинична полза (първичен резултат за ефикасност плюс големи кръвоизливи) на сборния анализ се съобщава с КР от 0,771 ((95% ДИ: 0,614 - 0,967), номинална р стойност р = 0,0244).

В проучването Einstein Extension (вж. Таблица 7) ривароксабан превъзхожда плацебо по отношение на първичните и вторичните резултати за ефикасност. За първичния резултат за безопасност (големи кръвоизливи) се установява незначимо числено по‑висока честота при пациентите на лечение с ривароксабан 20 mg един път на ден в сравнение с плацебо. Вторичният резултат за безопасност (големи или клинично значими неголеми кръвоизливи) показва по‑високи честоти при пациентите, лекувани с ривароксабан 20 mg един път дневно, в сравнение с плацебо.

**Таблица 7: Резултати за ефикасност и безопасност от фаза III Einstein Extension**

| **Проучвана популация** | **1 197 пациенти са продължили лечението и профилактиката за рецидивиращ венозен тромбоемболизъм** | | |
| --- | --- | --- | --- |
| **Доза и продължителност на лечението** | **Ривароксабанa)  6 или 12 месеца**  **N = 602** | **Плацебо 6 или 12 месеца**  **N = 594** | |
| Симптоматичен рецидивиращ ВТЕ\* | 8 (1,3%) | 42 (7,1%) | |
| Симптоматичен рецидивиращ БЕ | 2 (0,3%) | 13 (2,2%) | |
| Симптоматична рецидивираща ДВТ | 5 (0,8%) | 31 (5,2%) | |
| Фатален БЕ/смърт, при която не може да се изключи БЕ | 1  (0,2%) | 1  (0,2%) | |
| Големи кръвоизливи | 4 (0,7%) | 0 (0,0%) | |
| Клинично значими неголеми кръвоизливи | 32 (5,4%) | 7 (1,2%) | |
| a) Ривароксабан 20 mg един път дневно  **\*** p < 0,0001 (превъзходство), КР: 0,185 (0,087 ‑ 0,393) | | |

В проучването Einstein Choice (вж. Таблица 8) ривароксабан 20 mg и 10 mg превъзхожда 100 mg ацетилсалицилова киселина по отношение на първичния резултат за ефикасност. Основният резултат за безопасност (събития на голям кръвоизлив) е сходен при пациентите, лекувани с ривароксабан 20 mg и 10 mg веднъж дневно в сравнение със 100 mg ацетилсалицилова киселина.

|  |  |  |  |
| --- | --- | --- | --- |
| Таблица 8: Резултати за ефикасност и безопасност от фаза III Einstein Choice | | | |
| Проучвана популация | 3 396 са продължили профилактиката за рецидивиращ венозен тромбоемболизъм | | |
| **Терапевтична доза** | **Ривароксабан 20 mg веднъж дневно**  **N=1 107** | **Ривароксабан10 mg веднъж дневно**  **N=1 127** | **АСК 100 mg веднъж дневно**  **N=1 131** |
| Медиана на продължителността на лечението [интерквартилен диапазон] | 349 [189-362] дни | 353 [190-362] дни | 350 [186-362] дни |
| Симптоматичен рецидивиращ ВТЕ | 17 (1,5%)\* | 13 (1,2%)\*\* | 50 (4,4%) |
| Симптоматичен рецидивиращ БЕ | 6 (0,5%) | 6 (0,5%) | 19 (1,7%) |
| Симптоматична рецидивираща ДВТ | 9 (0,8%) | 8 (0,7%) | 30 (2,7%) |
| Фатален БЕ/ смърт, при която не може да се изключи БЕ | 2 (0,2%) | 0 | 2 (0,2%) |
| Симптоматичен рецидивиращ ВТЕ, инфаркт на миокарда, инсулт или системен емболизъм извън ЦНС | 19 (1,7%) | 18 (1,6%) | 56 (5,0%) |
| Големи кръвоизливи | 6 (0,5%) | 5 (0,4%) | 3 (0,3%) |
| Клинично значими неголеми кръвоизливи | 30  (2,7%) | 22  (2,0%) | 20 (1,8%) |
| Симптоматичен рецидивиращ ВТЕ или голям кръвоизлив (нетна клинична полза) | 23 (2,1%)+ | 17  (1,5%)++ | 53  (4,7%) |
| \* p<0,001(превъзходство) Ривароксабан 20 mg веднъж дневно спрямо АСК 100 mg веднъж дневно; HR=0,34 (0,20–0,59)  \*\* p<0,001 (превъзходство) Ривароксабан 10 mg веднъж дневно спрямо АСК 100 mg веднъж дневно; HR=0,26 (0,14–0,47)  + Ривароксабан 20 mg веднъж дневно спрямо АСК 100 mg веднъж дневно; HR=0,44 (0,27–0,71), p=0,0009 (номинална)  ++ Ривароксабан 10 mg веднъж дневно спрямо АСК 100 mg веднъж дневно; HR=0,32 (0,18–0,55), p<0,0001 (номинална) | | | |

В допълнение към програмата EINSTEIN фаза III, е проведено проспективно, неинтервенцианално, отворено кохортно проучване (XALIA) с централизирана оценка, включващ рецидивиращ ВТЕ, голямо кървене и смърт. 5 142 пациента с остра ДВТ са включени за проучване безопасността на ривароксабан в дългосрочен план в сравнение със стандартната антикоагулантна терапия в реални условия. Стойностите на голямо кървене, рецидивиращ ВТЕ и всички случаи на смърт за ривароксабан са били съответно 0,7%, 1,4% и 0,5%. Съществуват разлики в основни характеристики на пациентите, включително възраст, рак и бъбречно увреждане. Използван е стратифициран анализ по предварително определени стойности за групиране на измерваните основни характеристики, но въпреки това оставащите отклонения може да повлияят на резултатите. Коригираните КР за голямо кървене, рецидивиращ ВТЕ и всички случаи на смърт са били съответно 0,77 (95% CI 0,40 - 1,50), 0,91 (95% CI 0,54 - 1,54) и 0,51 (95% CI 0,24 - 1,07).

Тези резултати при пациенти, които са наблюдавани в клиничната практика, са в съответствие с установения профил на безопасност при това показание.

В постмаркетингово неинтервенционално проучване при повече от 40 000 пациенти без анамнеза за рак, от четири държави, ривароксабан е предписан за лечение или профилактика на ДВТ и БЕ. Честотата на събитията на 100 пациентогодини за симптоматични/клинично значими ВТЕ/тромбоемболични събития, водещи до хоспитализация, е в диапазон от 0,64 (95% CI 0,40 – 0,97) за Обединеното Кралство до 2,30 (95% CI 2,11 – 2,51) за Германия. Кървене, което води до хоспитализация, настъпва с честота на събитията на 100 пациентогодини 0,31 (95% CI 0,23 – 0,42) за вътречерепен кръвоизлив, 0,89 (95% CI 0,67 – 1,17) за стомашно-чревно кървене, 0,44 (95% CI 0,26 – 0,74) за урогенитално кървене и 0,41 (95% CI 0,31 – 0,54) за друго кървене.

Пациенти с високорисков тройнопозитивен антифосфолипиден синдром

В спонсорирано от изследователя, рандомизирано, отворено многоцентрово проучване със заслепена оценка на крайните точки, ривароксабан е сравнен с варфарин при пациенти с анамнеза за тромбоза, диагностицирани с антифосфолипиден синдром и с висок риск от тромбоемболични събития (положителни при всичките 3 антифосфолипидни теста: лупусен антикоагулант, антикардиолипинови антитела и антитела срещу бета-2-гликопротеин I). Изпитването е прекратено преждевременно след включването на 120 пациенти поради твърде много събития сред пациентите в групата на ривароксабан. Средното проследяване е 569 дни. 59 пациенти са рандомизирани на ривароксабан 20 mg (15 mg за пациенти с креатининов клирънс (CrCl) <50 ml/min) и 61 на варфарин (INR 2,0 - 3,0). Тромбоемболични събития се проявяват при 12% от пациентите, рандомизирани на ривароксабан (4 исхемични инсулта и 3 миокардни инфаркта). Не са съобщавани събития при пациенти, рандомизирани на варфарин. Масивно кървене се наблюдава при 4-ма пациенти (7%) от групата на ривароксабан и при 2-ма пациенти (3%) от групата на варфарин.

Педиатрична популация

Опаковката за започване на лечение с Ривавоксабан Accord е предназначена конкретно за лечение на възрастни пациенти и не е подходяща за употреба при педиатрични пациенти.

**5.2 Фармакокинетични свойства**

Абсорбция

Ривароксабан се абсорбира бързо, като максималните концентрации (Cmax) се достигат 2 ‑ 4 часа след приема на таблетката.

Пероралната абсорбция на ривароксабан е почти пълна и пероралната бионаличност е висока (80 ‑ 100%) за доза от 2,5 mg и от 10 mg, приета като таблетка, независимо дали приемът е на гладно или след хранене. Приемът на ривароксабан с храна не повлиява AUC или Cmax при дозата от 2,5 mg и от 10 mg.

Поради намалената степен на абсорбция е определена перорална бионаличност от 66% за таблетка 20 mg приета на гладно. При прием на таблетки ривароксабан 20 mg с храна се наблюдават повишения на средната AUC с 39% в сравнение с прием на таблетките на гладно, което говори за почти пълна абсорбция и висока перорална бионаличност. Ривароксабан 15 mg и 20 mg трябва да се приема с храна (вж. точка 4.2).

Фармакокинетиката на ривароксабан е почти линейна до около 15 mg един път на ден при прием на гладно. След прием на храна ривароксабан таблетки 10 mg, 15 mg и 20 mg показва пропорционалност на дозата. При по‑високи дози ривароксабан показва ограничена от разтворимостта абсорбция с намалена бионаличност и намаляване на степента на абсорбцията при повишаване на дозата. Фармакокинетичната вариабилност на ривароксабан е умерена с вариране между отделните пациенти (CV%) в интервала от 30% до 40%.

Абсорбцията на ривароксабан зависи от мястото на неговото освобождаване в стомашно-чревния тракт. Съобщава се за 29% и 56% намаление на AUC и Cmax в сравнение с таблетка, когато гранулат ривароксабан се освобождава в проксималните отдели на тънките черва. Експозицията се намалява допълнително, когато ривароксабан се освобождава в дисталните отдели на тънките черва или във възходящото дебело черво. По тази причина трябва да се избягва приложението на ривароксабан дистално от стомаха, тъй като това може да доведе до намалена абсорбция и съответно свързана експозиция на ривароксабан.

Бионаличността (AUC и Cmax) е била сравнима при 20 mg ривароксабан приложен перорално като разтрошена таблетка, размесена в ябълково пюре, или суспендирана във вода и приложена през стомашна сонда, последвано от течна храна, в сравнение с цялата таблетка. Като се има предвид предвидимия, пропорционален на дозата фармакокинетичен профил на ривароксабан, резултатите за бионаличността от това проучване вероятно са приложими за понижаване на дозите на ривароксабан.

Разпределение

Свързването с плазмените протеини при хора е високо, около 92% до 95%, като серумният албумин е основната свързваща фракция. Обемът на разпределение е умерен с Vss приблизително 50 литра.

Биотрансформация и елиминиране

Около 2/3 от приложената доза ривароксабан се подлага на метаболитно разграждане, след което половината се елиминира през бъбреците, а другата половина – с фекалиите. Последната 1/3 от приложената доза се излъчва чрез директна бъбречна екскреция като непроменено активно вещество в урината, главно чрез активна бъбречна секреция.

Ривароксабан се метаболизира чрез CYP3A4, CYP2J2 и CYP‑независими механизми. Разграждането чрез окисление на морфолиноновия радикал и хидролизата на амидните връзки са основните процеси на биотрансформация. От *in vitro* изследвания е известно, че ривароксабан е субстрат на транспортните протеини P‑gp (P‑гликопротеин) и Bcrp (протеин на резистентност на рак на гърдата).

Непромененият ривароксабан е най‑важният компонент в човешката плазма, без да има други основни или активни циркулиращи метаболити. Със системен клирънс около 10 l/h ривароксабан може да се класифицира като вещество с нисък клирънс. След интравенозно приложение на доза от 1 mg елиминационният полуживот е около 4,5 часа. След перорално приложение елиминирането става лимитирано от степента на абсорбция. Елиминирането на ривароксабан от плазмата настъпва с терминален полуживот от 5 до 9 часа при млади индивиди и от 11 до 13 часа при пациенти в старческа възраст.

###### Специални популации

*Пол*

Не са установени клинично значими разлики във фармакокинетиката и фармакодинамиката между пациенти от мъжки и женски пол.

*Пациенти в* *старческа възраст*

Пациентите в старческа възраст показват по‑високи плазмени концентрации в сравнение с по‑младите пациенти със средни стойности на AUC около 1,5 пъти по‑високи, основно поради намаления (привиден) общ и бъбречен клирънс. Не се налага корекция на дозата.

*Различни категории в зависимост от теглото*

Прекомерни отклонения в телесното тегло (< 50 kg или > 120 kg) имат само малко влияние върху плазмените концентрации на ривароксабан (по‑малко от 25%). Не се налага корекция на дозата.

*Междуетнически различия*

Не са установени клинично значими междуетнически различия при пациенти от европеидната, афро‑американската, латиноамериканската, японската и китайската групи по отношение на фармакокинетиката и фармакодинамиката на ривароксабан.

*Чернодробно увреждане*

Пациенти с цироза и леко чернодробно увреждане (клас А по Child Pugh) проявяват само минимални промени във фармакокинетиката (средно 1,2 пъти повишение на AUC на ривароксабан), което е почти сравнимо със съответната им контролна група здрави индивиди. При пациенти с цироза и умерено чернодробно увреждане (клас B по Child Pugh), средната AUC на ривароксабан е значително повишена (2,3 пъти) в сравнение със здрави доброволци. AUC на несвързаната фракция се повишава 2,6 пъти. При тези пациенти има и намалено бъбречно елиминиране на ривароксабан, подобно на това при пациенти с умерено бъбречно увреждане. Няма данни от пациенти с тежко чернодробно увреждане.

Инхибирането на активността на фактор Xa при пациенти с умерено чернодробно увреждане е повишено 2,6 пъти в сравнение със здрави доброволци; PT също е удължено − 2,1 пъти. Пациентите с умерено чернодробно увреждане са по‑чувствителни към ривароксабан, което води до по‑стръмно PK/PD съотношение между концентрацията и PT.

Ривароксабан е противопоказан при пациенти с чернодробно заболяване, свързано с коагулопатия и клинично значим риск от кървене, включително пациенти с цироза с Child Pugh B и C (вж. точка 4.3).

*Бъбречно увреждане*

Наблюдава се увеличение на експозицията на ривароксабан успоредно с намаляване на бъбречната функция, измерена чрез креатининовия клирънс. При индивиди с леко (креатининов клирънс 50 ‑ 80 ml/min), умерено (креатининов клирънс 30 ‑ 49 ml/min) и тежко (креатининов клирънс 15 ‑ 29 ml/min) бъбречно увреждане плазмените концентрации на ривароксабан (AUC) са съответно 1,4, 1,5 и 1,6 пъти по‑високи. Съответното засилване на фармакодинамичните ефекти е по‑изразено. При индивиди с леко, умерено и тежко бъбречно увреждане цялостното инхибиране на активността на фактор Xa е съответно 1,5, 1,9 и 2,0 пъти по‑силно в сравнение със здрави доброволци; PT също е удължено − съответно 1,3, 2,2 и 2,4 пъти. Няма данни от пациенти с креатининов клирънс <15 ml/min.

Поради високата степен на свързване с плазмените протеини не се очаква ривароксабан да може да бъде отделен чрез диализа.

Не се препоръчва употреба при пациенти с креатининов клирънс <15 ml/min. Ривароксабан трябва да се използва внимателно при пациенти с креатининов клирънс 15 - 29 ml/min (вж. точка 4.4).

Фармакокинетични данни при пациенти

При пациенти, получаващи ривароксабан за лечение на остра дълбока венозна тромбоза (ДВТ) 20 mg един път дневно, средната геометрична концентрация (90% прогнозен интервал) 2 - 4 часа и около 24 часа след прием на доза (приблизително представляващи максималната и минималната концентрации през време на дозовия интервал) е съответно 215 (22 - 535) и 32 (6-239) mcg/l.

###### Връзка фармакокинетика-фармакодинамика

Връзката фармакокинетика-фармакодинамика (PK/PD) между плазмената концентрация на ривароксабан и няколко фармакодинамични крайни точки (инхибиране на фактор Xa, PT, aPTT, Heptest) е проучена след прилагане на широк диапазон от дози (5 - 30 mg два пъти на ден). Връзката между концентрацията на ривароксабан и активността на фактор Xa най‑добре се описва с ERmaxR модел. По отношение на PT моделът на линейно пресичане описва данните обикновено по‑добре. Наклонът на кривата варира значително в зависимост от различните използвани PT реагенти. При използване на Neoplastin PT, PT на изходно ниво е около 13 s, а наклонът около 3 до 4 s/(100 mcg/l). Резултатите от анализа на PK/PD от фаза II и III са сходни с данните, установени при здрави индивиди.

Педиатрична популация

Опаковката за започване на лечение с Ривароксабан Accord е предназначена конкретно за лечение на възрастни пациенти и не е подходяща за употреба при педиатрични пациенти.

**5.3 Предклинични данни за безопасност**

Неклиничните данни не показват особен риск за хора на базата на конвенционалните фармакологични изпитвания за безопасност, токсичност при еднократно приложение, фототоксичност, генотоксичност, канцерогенен потенциал и ювенилна токсичност.

Ефектите, наблюдавани при изпитванията за токсичност при многократно приложение, са свързани основно със засилената фармакодинамична активност на ривароксабан. При плъхове са наблюдавани повишени плазмени нива на IgG и IgA при нива на експозиция, съответстващи на клиничните.

При плъхове не са наблюдавани ефекти върху фертилитета при мъжките или женските животни. Изпитванията при животни показват репродуктивна токсичност, свързана с фармакологичния механизъм на действие на ривароксабан (напр. хеморагични усложнения). При плазмени нива, съответстващи на клиничните, са наблюдавани ембрио-фетална токсичност (постимплантационна загуба, забавено/стимулирано осифициране, множествени бледи хепатални петна) и повишена честота на най-често срещаните малформации, както и плацентарни промени. При пре‑ и постнатално изпитване на плъхове е наблюдавана намалена виталност на поколението при дози, токсични за майките.

**6. ФАРМАЦЕВТИЧНИ ДАННИ**

**6.1 Списък на помощните вещества**

Ядро на таблетката:

Лактоза монохидрат

Кроскармелоза натрий (E468)

Натриев лаурилсулфат (Е487)

Хипромелоза 2910 (номинална вискоза 5,1 mPa.S) (Е464)

Целулоза микроркистална (Е460)

Силициев диоксид, колоиден безводен (E551)

Магнезиев стеарат (Е572)

Филмово покритие:

Макрогол 4000 (E1521)

Хипромелоза 2910 (номинална вискоза 5,1 mPa.S) (E464)

Титанов диоксид (E171)

Железен оксид, червен (E172)

**6.2 Несъвместимости**

Неприложимо

**6.3 Срок на годност**

2 години.

Разтрошени таблетки

Разтрошените таблетки ривароксабан са стабилни във вода и ябълково пюре за период до 4 часа.

**6.4 Специални условия на съхранение**

Този лекарствен продукт не изисква специални условия на съхранение.

**6.5 Вид и съдържание на опаковката**

Опаковка за започване на лечението за първите 4 седмици на лечение:

Прозрачни блистери от PVC/алуминий в опаковака тип „портфейл“, съдържаща 49 филмирани таблетки:  
42 филмирани таблетки Ривароксабан Accord 15 mg и 7 филмирани таблетки Ривароксабан Accord 20 mg.

**6.6 Специални предпазни мерки при изхвърляне и работа**

Неизползваният лекарствен продукт или отпадъчните материали от него трябва да се изхвърлят в съответствие с местните изисквания.

Разтрошаване на таблетките

Таблетките ривароксабан могат да се разтрошат и да се суспендират в 50 ml вода и да се приложат чрез назогастрална сонда или стомашна сонда за хранене след потвърждение, че сондата е разположена в стомаха. След това сондата трябва да се промие с вода. Тъй като абсорбцията на ривароксабан зависи от мястото на освобождаване на активното вещество, трябва да се избягва приложение на ривароксабан дистално от стомаха, тъй като това може да доведе до намалена абсорбция и във връзка с това до намалена експозиция на активното вещество. След приложение на разтрошена таблетка ривароксабан 15 mg или 20 mg, приемът на дозата в такъв случай трябва веднага да бъде последван от ентерално хранене.

**7. ПРИТЕЖАТЕЛ НА РАЗРЕШЕНИЕТО ЗА УПОТРЕБА**

Accord Healthcare S.L.U.

World Trade Center, Moll de Barcelona s/n, Edifici Est, 6a Planta,

Barcelona, 08039

Испания

**8. НОМЕР(А) НА РАЗРЕШЕНИЕТО ЗА УПОТРЕБА**

EU/1/20/1488/039

**9. ДАТА НА ПЪРВО РАЗРЕШАВАНЕ/ПОДНОВЯВАНЕ НА РАЗРЕШЕНИЕТО ЗА УПОТРЕБА**

Дата на първо разрешаване: 16 ноември 2020 г.

Дата на последно подновяване: 6 август 2025 г.

**10. ДАТА НА АКТУАЛИЗИРАНЕ НА ТЕКСТА**

Подробна информация за този лекарствен продукт е предоставена на уебсайта на Европейската агенция по лекарствата [http://www.ema.europa.eu](http://www.ema.europa.eu/)

**ПРИЛОЖЕНИЕ II**

**A. ПРОИЗВОДИТЕЛ(И), ОТГОВОРЕН(НИ) ЗА ОСВОБОЖДАВАНЕ НА ПАРТИДИ**

**Б.** **УСЛОВИЯ ИЛИ ОГРАНИЧЕНИЯ ЗА ДОСТАВКА И УПОТРЕБА**

**В. ДРУГИ УСЛОВИЯ И ИЗИСКВАНИЯ НА РАЗРЕШЕНИЕТО ЗА УПОТРЕБА**

**Г. УСЛОВИЯ ИЛИ ОГРАНИЧЕНИЯ ЗА БЕЗОПАСНА И ЕФЕКТИВНА УПОТРЕБА НА ЛЕКАРСТВЕНИЯ ПРОДУКТ**

A. ПРОИЗВОДИТЕЛ(И), ОТГОВОРЕН(НИ) ЗА ОСВОБОЖДАВАНЕ НА ПАРТИДИ

Име и адрес на производителя(ите), отговорен(ни) за освобождаване на партидите

Accord Healthcare Polska Sp. z o.o.

Ul. Lutomierska 50,

95 200 Pabianice, Полша

Pharmadox Healthcare Limited

KW20A Kordin Industrial Park, Paola

PLA 3000, Малта

Laboratori Fundació DAU

C/ C, 12 14 Pol. Ind. Zona Franca,

08040 Barcelona, Испания

Accord Healthcare B.V

Winthontlaan 200, 3526KV Utrecht,

Нидерландия

Accord Healthcare single member S.A.

64th Km National Road Athens,

Lamia, Schimatari, 32009,

Гърция

Печатната листовка на лекарствения продукт трябва да съдържа името и адреса на производителя, отговорен за освобождаването на съответната партида.

Б. УСЛОВИЯ ИЛИ ОГРАНИЧЕНИЯ ЗА ДОСТАВКА И УПОТРЕБА

Лекарственият продукт се отпуска по лекарско предписание.

В. ДРУГИ УСЛОВИЯ И ИЗИСКВАНИЯ НА РАЗРЕШЕНИЕТО ЗА УПОТРЕБА

* **Периодични актуализирани доклади за безопасност (ПАДБ)**

Изискванията за подаване на ПАДБ за този лекарствен продукт са посочени в списъка с референтните дати на Европейския съюз (EURD списък), предвиден в чл. 107в, ал. 7 от Директива 2001/83/ЕО, и във всички следващи актуализации, публикувани на европейския уебпортал за лекарства.

Г. УСЛОВИЯ ИЛИ ОГРАНИЧЕНИЯ ЗА БЕЗОПАСНА И ЕФЕКТИВНА УПОТРЕБА НА ЛЕКАРСТВЕНИЯ ПРОДУКТ

* **План за управление на риска (ПУР)**

Притежателят на разрешението за употреба (ПРУ) трябва да извършва изискваните дейности и действия, свързани с проследяване на лекарствената безопасност, посочени в одобрения ПУР, представен в Модул 1.8.2 на разрешението за употреба, както и във всички следващи одобрени актуализации на ПУР.

Актуализиран ПУР трябва да се подава:

* по искане на Европейската агенция по лекарствата;
* винаги, когато се изменя системата за управление на риска, особено в резултат на получаване на нова информация, която може да доведе до значими промени в съотношението полза/риск, или след достигане на важен етап (във връзка с проследяване на лекарствената безопасност или свеждане на риска до минимум)*.*
* **Допълнителни мерки за свеждане на риска до минимум**

Преди пускането на пазара ПРУ трябва да предостави обучителен пакет, адресиран до всички лекари, които се очаква да предписват/използват Ривароксабан Accord

Обучителният пакет има за цел да повиши осведомеността по отношение на потенциалния риск от кървене по време на лечението с Ривароксабан Accord и да предостави упътване за поведението при подобен риск.

Обучителният пакет за лекаря трябва да включва:

* Кратката характеристика на продукта
* Ръководство за предписващия лекар
* Сигнална карта на пациента (Текст, включен в Приложение III)

ПРУ трябва да съгласува с националните компетентни власти във всяка държава-членка съдържанието и формата на Ръководството за предписващия лекар заедно с плана за комуникация преди разпространението на обучителния пакет на тяхна територия.

Ръководството за предписващия лекар трябва да съдържа следните ключови съобщения относно безопасността:

* Данни за популациите, при които потенциално съществува повишен риск от кървене
* Препоръки за намаляване на дозата при рискови популации
* Ръководство относно преминаването от и към лечение с ривароксабан
* Необходимостта от прием на таблетките от 15 mg и 20 mg с храна
* Поведение при случаи на предозиране
* Използването на коагулационните тестове и тяхното интерпретиране
* Препоръка всички пациенти да бъдат посъветвани относно:
  + Признаците и симптомите за кървене и кога да потърсят съдействието на медицински специалист
  + Важността на придържането към назначения курс на лечение
  + Необходимостта от прием на таблетките от 15 mg и 20 mg с храна
  + Необходимостта да носят със себе си по всяко време сигналната картата на пациента, която е вложена във всяка опаковка
  + Необходимостта да уведомят медицинските специалисти, че приемат Ривароксабан Accord, в случай на нужда от хирургична интервенция или инвазивна процедура.

С всяка опаковка на лекарството ПРУ трябва да предостави също и Сигнална карта на пациента, текстът на която е включен в Приложение ІІІ.

**ПРИЛОЖЕНИЕ III**

**ДАННИ ВЪРХУ ОПАКОВКАТА И ЛИСТОВКА**

1. ДАННИ ВЪРХУ ОПАКОВКАТА

**ДАННИ, КОИТО ТРЯБВА ДА СЪДЪРЖА ВТОРИЧНАТА ОПАКОВКА**

**ВЪНШНА КАРТОНЕНА ОПАКОВКА ЗА 2,5 MG**

1. **ИМЕ НА ЛЕКАРСТВЕНИЯ ПРОДУКТ**

Ривароксабан Accord 2,5 mg филмирани таблетки

ривароксабан

1. **ОБЯВЯВАНЕ НА АКТИВНОТО(ИТЕ) ВЕЩЕСТВО(А)**

Всяка филмирана таблетка съдържа 2,5 mg ривароксабан.

1. **СПИСЪК НА ПОМОЩНИТЕ ВЕЩЕСТВА**

Съдържа лактоза монохидрат.

1. **ЛЕКАРСТВЕНА ФОРМА И КОЛИЧЕСТВО В ЕДНА ОПАКОВКА**

28 филмирани таблетки

56 филмирани таблетки

98 филмирани таблетки

100 филмирани таблетки

168 филмирани таблетки

196 филмирани таблетки

10 x 1 филмирани таблетки

100 x 1 филмирани таблетки

1. **НАЧИН НА ПРИЛАГАНЕ И ПЪТ(ИЩА) НА ВЪВЕЖДАНЕ**

Преди употреба прочетете листовката.

Перорално приложение

1. **СПЕЦИАЛНО ПРЕДУПРЕЖДЕНИЕ, ЧЕ ЛЕКАРСТВЕНИЯТ ПРОДУКТ ТРЯБВА ДА СЕ СЪХРАНЯВА НА МЯСТО ДАЛЕЧЕ ОТ ПОГЛЕДА И ДОСЕГА НА ДЕЦА**

Да се съхранява на място, недостъпно за деца.

1. **ДРУГИ СПЕЦИАЛНИ ПРЕДУПРЕЖДЕНИЯ, АКО Е НЕОБХОДИМО**
2. **ДАТА НА ИЗТИЧАНЕ НА СРОКА НА ГОДНОСТ**

Годен до:

1. **СПЕЦИАЛНИ УСЛОВИЯ НА СЪХРАНЕНИЕ**
2. **СПЕЦИАЛНИ ПРЕДПАЗНИ МЕРКИ ПРИ ИЗХВЪРЛЯНЕ НА НЕИЗПОЛЗВАНА ЧАСТ ОТ ЛЕКАРСТВЕНИТЕ ПРОДУКТИ ИЛИ ОТПАДЪЧНИ МАТЕРИАЛИ ОТ ТЯХ, АКО СЕ ИЗИСКВАТ ТАКИВА**
3. **ИМЕ И АДРЕС НА ПРИТЕЖАТЕЛЯ НА РАЗРЕШЕНИЕТО ЗА УПОТРЕБА**

Accord Healthcare S.L.U.

World Trade Center, Moll de Barcelona s/n, Edifici Est, 6a Planta,

Barcelona, 08039

Испания

1. **НОМЕР(А) НА РАЗРЕШЕНИЕТО ЗА УПОТРЕБА**

EU/1/20/1488/001-008

1. **ПАРТИДЕН НОМЕР**

Партида:

1. **НАЧИН НА ОТПУСКАНЕ**
2. **УКАЗАНИЯ ЗА УПОТРЕБА**
3. **ИНФОРМАЦИЯ НА БРАЙЛОВА АЗБУКА**

Ривароксабан Accord 2,5 mg

1. **УНИКАЛЕН ИДЕНТИФИКАТОР — ДВУИЗМЕРЕН БАРКОД**

Двуизмерен баркод с включен уникален идентификатор.

1. **УНИКАЛЕН ИДЕНТИФИКАТОР — ДАННИ ЗА ЧЕТЕНЕ ОТ ХОРА**

PC

SN

NN

**МИНИМУМ ДАННИ, КОИТО ТРЯБВА ДА СЪДЪРЖАТ БЛИСТЕРИТЕ И ЛЕНТИТЕ**

**БЛИСТЕР ЗА 2,5 MG**

1. **ИМЕ НА ЛЕКАРСТВЕНИЯ ПРОДУКТ**

Ривароксабан Accord 2,5 mg таблетки

ривароксабан

1. **ИМЕ НА ПРИТЕЖАТЕЛЯ НА РАЗРЕШЕНИЕТО ЗА УПОТРЕБА**

Accord

1. **ДАТА НА ИЗТИЧАНЕ НА СРОКА НА ГОДНОСТ**

EXP

1. **ПАРТИДЕН НОМЕР**

Lot

1. **ДРУГО**

**МИНИМУМ ДАННИ, КОИТО ТРЯБВА ДА СЪДЪРЖАТ БЛИСТЕРИТЕ И ЛЕНТИТЕ**

**ОПАКОВКА С ЕДНОДОЗОВ БЛИСТЕР (10 х 1 ТАБЛЕТКИ, 100 х 1 ТАБЛЕТКИ) ЗА 2,5 MG**

1. **ИМЕ НА ЛЕКАРСТВЕНИЯ ПРОДУКТ**

Ривароксабан Accord 2,5 mg таблетки

1. **ИМЕ НА ПРИТЕЖАТЕЛЯ НА РАЗРЕШЕНИЕТО ЗА УПОТРЕБА**

Accord

1. **ДАТА НА ИЗТИЧАНЕ НА СРОКА НА ГОДНОСТ**

EXP

1. **ПАРТИДЕН НОМЕР**

Lot

1. **ДРУГО**

**МИНИМУМ ДАННИ, КОИТО ТРЯБВА ДА СЪДЪРЖАТ БЛИСТЕРИТЕ**

**БЛИСТЕР ЗА 2,5 MG (14 ТАБЛЕТКИ ОПАКОВКА С КАЛЕНДАР)**

1. **ИМЕ НА ЛЕКАРСТВЕНИЯ ПРОДУКТ**

Ривароксабан Accord 2,5 mg таблетки

ривароксабан

1. **ИМЕ НА ПРИТЕЖАТЕЛЯ НА РАЗРЕШЕНИЕТО ЗА УПОТРЕБА**

Accord

1. **ДАТА НА ИЗТИЧАНЕ НА СРОКА НА ГОДНОСТ**

EXP

1. **ПАРТИДЕН НОМЕР**

Lot

1. **ДРУГО**

понеделник

вторник

сряда

четвъртък

петък

събота

неделя

**ДАННИ, КОИТО ТРЯБВА ДА СЪДЪРЖА ВТОРИЧНАТА ОПАКОВКА И ПЪРВИЧНАТА ОПАКОВКА**

**ВЪНШНА КАРТОНЕНА ОПАКОВКА И ЕТИКЕТ ЗА HDPE БУТИЛКА ЗА 2,5 MG**

1. **ИМЕ НА ЛЕКАРСТВЕНИЯ ПРОДУКТ**

Ривароксабан Accord 2,5 mg филмирани таблетки

ривароксабан

1. **ОБЯВЯВАНЕ НА АКТИВНОТО(ИТЕ) ВЕЩЕСТВО(А)**

Всяка филмирана таблетка съдържа 2,5 mg ривароксабан.

1. **СПИСЪК НА ПОМОЩНИТЕ ВЕЩЕСТВА**

Съдържа лактоза монохидрат.

1. **ЛЕКАРСТВЕНА ФОРМА И КОЛИЧЕСТВО В ЕДНА ОПАКОВКА**

30 филмирани таблетки

90 филмирани таблетки

500 филмирани таблетки

1. **НАЧИН НА ПРИЛАГАНЕ И ПЪТ(ИЩА) НА ВЪВЕЖДАНЕ**

Преди употреба прочетете листовката.

Перорално приложение

1. **СПЕЦИАЛНО ПРЕДУПРЕЖДЕНИЕ, ЧЕ ЛЕКАРСТВЕНИЯТ ПРОДУКТ ТРЯБВА ДА СЕ СЪХРАНЯВА НА МЯСТО ДАЛЕЧЕ ОТ ПОГЛЕДА И ДОСЕГА НА ДЕЦА**

Да се съхранява на място, недостъпно за деца.

1. **ДРУГИ СПЕЦИАЛНИ ПРЕДУПРЕЖДЕНИЯ, АКО Е НЕОБХОДИМО**
2. **ДАТА НА ИЗТИЧАНЕ НА СРОКА НА ГОДНОСТ**

Годен до:

1. **СПЕЦИАЛНИ УСЛОВИЯ НА СЪХРАНЕНИЕ**
2. **СПЕЦИАЛНИ ПРЕДПАЗНИ МЕРКИ ПРИ ИЗХВЪРЛЯНЕ НА НЕИЗПОЛЗВАНА ЧАСТ ОТ ЛЕКАРСТВЕНИТЕ ПРОДУКТИ ИЛИ ОТПАДЪЧНИ МАТЕРИАЛИ ОТ ТЯХ, АКО СЕ ИЗИСКВАТ ТАКИВА**
3. **ИМЕ И АДРЕС НА ПРИТЕЖАТЕЛЯ НА РАЗРЕШЕНИЕТО ЗА УПОТРЕБА**

Accord Healthcare S.L.U.

World Trade Center, Moll de Barcelona s/n, Edifici Est, 6a Planta,

Barcelona, 08039

Испания (приложимо само за етикет на бутилката, не е приложимо за вторичната картонена опаковка)

1. **НОМЕР(А) НА РАЗРЕШЕНИЕТО ЗА УПОТРЕБА**

EU/1/20/1488/009-011 (приложимо само за етикет на бутилката, не е приложимо за вторичната картонена опаковка)

1. **ПАРТИДЕН НОМЕР**

Партида:

1. **НАЧИН НА ОТПУСКАНЕ**
2. **УКАЗАНИЯ ЗА УПОТРЕБА**
3. **ИНФОРМАЦИЯ НА БРАЙЛОВА АЗБУКА**

Ривароксабан Accord 2,5 mg (приложимо само за вторичната картонена опаковка, не е приложимо за етикет на бутилката)

1. **УНИКАЛЕН ИДЕНТИФИКАТОР — ДВУИЗМЕРЕН БАРКОД**

Двуизмерен баркод с включен уникален идентификатор. (приложимо само за вторичната картонена опаковка, не е приложимо за етикет на бутилката)

1. **УНИКАЛЕН ИДЕНТИФИКАТОР — ДАННИ ЗА ЧЕТЕНЕ ОТ ХОРА**

PC (приложимо само за вторичната картонена опаковка, не е приложимо за етикет на бутилката)

SN (приложимо само за вторичната картонена опаковка, не е приложимо за етикет на бутилката)

NN (приложимо само за вторичната картонена опаковка, не е приложимо за етикет на бутилката)

**ДАННИ, КОИТО ТРЯБВА ДА СЪДЪРЖА ВТОРИЧНАТА ОПАКОВКА**

**ВТОРИЧНАТА КАРТОНЕНА ОПАКОВКА ЗА 10 MG**

1. **ИМЕ НА ЛЕКАРСТВЕНИЯ ПРОДУКТ**

Ривароксабан Accord 10 mg филмирани таблетки

ривароксабан

1. **ОБЯВЯВАНЕ НА АКТИВНОТО(ИТЕ) ВЕЩЕСТВО(А)**

Всяка филмирана таблетка съдържа 10 mg ривароксабан.

1. **СПИСЪК НА ПОМОЩНИТЕ ВЕЩЕСТВА**

Съдържа лактоза монохидрат.

1. **ЛЕКАРСТВЕНА ФОРМА И КОЛИЧЕСТВО В ЕДНА ОПАКОВКА**

5 филмирани таблетки

10 филмирани таблетки

14 филмирани таблетки

28 филмирани таблетки

30 филмирани таблетки

98 филмирани таблетки

100 филмирани таблетки

10 x 1 филмирани таблетки

100 филмирани таблетки

1. **НАЧИН НА ПРИЛАГАНЕ И ПЪТ(ИЩА) НА ВЪВЕЖДАНЕ**

Преди употреба прочетете листовката.

Перорално приложение

1. **СПЕЦИАЛНО ПРЕДУПРЕЖДЕНИЕ, ЧЕ ЛЕКАРСТВЕНИЯТ ПРОДУКТ ТРЯБВА ДА СЕ СЪХРАНЯВА НА МЯСТО ДАЛЕЧЕ ОТ ПОГЛЕДА И ДОСЕГА НА ДЕЦА**

Да се съхранява на място, недостъпно за деца.

1. **ДРУГИ СПЕЦИАЛНИ ПРЕДУПРЕЖДЕНИЯ, АКО Е НЕОБХОДИМО**
2. **ДАТА НА ИЗТИЧАНЕ НА СРОКА НА ГОДНОСТ**

Годен до:

1. **СПЕЦИАЛНИ УСЛОВИЯ НА СЪХРАНЕНИЕ**
2. **СПЕЦИАЛНИ ПРЕДПАЗНИ МЕРКИ ПРИ ИЗХВЪРЛЯНЕ НА НЕИЗПОЛЗВАНА ЧАСТ ОТ ЛЕКАРСТВЕНИТЕ ПРОДУКТИ ИЛИ ОТПАДЪЧНИ МАТЕРИАЛИ ОТ ТЯХ, АКО СЕ ИЗИСКВАТ ТАКИВА**
3. **ИМЕ И АДРЕС НА ПРИТЕЖАТЕЛЯ НА РАЗРЕШЕНИЕТО ЗА УПОТРЕБА**

Accord Healthcare S.L.U.

World Trade Center, Moll de Barcelona s/n, Edifici Est, 6a Planta,

Barcelona, 08039

Испания

1. **НОМЕР(А) НА РАЗРЕШЕНИЕТО ЗА УПОТРЕБА**

EU/1/20/1488/012-020

1. **ПАРТИДЕН НОМЕР**

Партида:

1. **НАЧИН НА ОТПУСКАНЕ**
2. **УКАЗАНИЯ ЗА УПОТРЕБА**
3. **ИНФОРМАЦИЯ НА БРАЙЛОВА АЗБУКА**

Ривароксабан Accord 10 mg

1. **УНИКАЛЕН ИДЕНТИФИКАТОР — ДВУИЗМЕРЕН БАРКОД**

Двуизмерен баркод с включен уникален идентификатор.

1. **УНИКАЛЕН ИДЕНТИФИКАТОР — ДАННИ ЗА ЧЕТЕНЕ ОТ ХОРА**

PC

SN

NN

**МИНИМУМ ДАННИ, КОИТО ТРЯБВА ДА СЪДЪРЖАТ БЛИСТЕРИТЕ И ЛЕНТИТЕ**

**БЛИСТЕР ЗА 10 MG**

1. **ИМЕ НА ЛЕКАРСТВЕНИЯ ПРОДУКТ**

Ривароксабан Accord 10 mg таблетки

ривароксабан

1. **ИМЕ НА ПРИТЕЖАТЕЛЯ НА РАЗРЕШЕНИЕТО ЗА УПОТРЕБА**

Accord

1. **ДАТА НА ИЗТИЧАНЕ НА СРОКА НА ГОДНОСТ**

EXP

1. **ПАРТИДЕН НОМЕР**

Lot

1. **ДРУГО**

**МИНИМУМ ДАННИ, КОИТО ТРЯБВА ДА СЪДЪРЖАТ БЛИСТЕРИТЕ И ЛЕНТИТЕ**

**ОПАКОВКА С ЕДНОДОЗОВ БЛИСТЕР (10 x 1 ТАБЛЕТКИ, 100 x 1 ТАБЛЕТКИ) ЗА 10 MG**

1. **ИМЕ НА ЛЕКАРСТВЕНИЯ ПРОДУКТ**

Ривароксабан Accord 10 mg таблетки

1. **ИМЕ НА ПРИТЕЖАТЕЛЯ НА РАЗРЕШЕНИЕТО ЗА УПОТРЕБА**

Accord

1. **ДАТА НА ИЗТИЧАНЕ НА СРОКА НА ГОДНОСТ**

EXP

1. **ПАРТИДЕН НОМЕР**

Lot

1. **ДРУГО**

**МИНИМУМ ДАННИ, КОИТО ТРЯБВА ДА СЪДЪРЖАТ БЛИСТЕРИТЕ И ЛЕНТИТЕ**

**БЛИСТЕР ЗА 10 MG (14 ТАБЛЕТКИ ОПАКОВКА С КАЛЕНДАР)**

1. **ИМЕ НА ЛЕКАРСТВЕНИЯ ПРОДУКТ**

Ривароксабан Accord 10 mg таблетки

ривароксабан

1. **ИМЕ НА ПРИТЕЖАТЕЛЯ НА РАЗРЕШЕНИЕТО ЗА УПОТРЕБА**

Accord

1. **ДАТА НА ИЗТИЧАНЕ НА СРОКА НА ГОДНОСТ**

EXP

1. **ПАРТИДЕН НОМЕР**

Lot

1. **ДРУГО**

понеделник

вторник

сряда

четвъртък

петък

събота

неделя

**ДАННИ, КОИТО ТРЯБВА ДА СЪДЪРЖА ВТОРИЧНАТА ОПАКОВКА И ПЪРВИЧНАТА ОПАКОВКА**

**ВЪНШНА КАРТОНЕНА ОПАКОВКА И ЕТИКЕТ ЗА HDPE БУТИЛКА ЗА 10 MG**

1. **ИМЕ НА ЛЕКАРСТВЕНИЯ ПРОДУКТ**

Ривароксабан Accord 10 mg филмирани таблетки

ривароксабан

1. **ОБЯВЯВАНЕ НА АКТИВНОТО(ИТЕ) ВЕЩЕСТВО(А)**

Всяка филмирана таблетка съдържа 10 mg ривароксабан.

1. **СПИСЪК НА ПОМОЩНИТЕ ВЕЩЕСТВА**

Съдържа лактоза монохидрат.

1. **ЛЕКАРСТВЕНА ФОРМА И КОЛИЧЕСТВО В ЕДНА ОПАКОВКА**

30 филмирани таблетки

90 филмирани таблетки

500 филмирани таблетки

1. **НАЧИН НА ПРИЛАГАНЕ И ПЪТ(ИЩА) НА ВЪВЕЖДАНЕ**

Преди употреба прочетете листовката.

Перорално приложение

1. **СПЕЦИАЛНО ПРЕДУПРЕЖДЕНИЕ, ЧЕ ЛЕКАРСТВЕНИЯТ ПРОДУКТ ТРЯБВА ДА СЕ СЪХРАНЯВА НА МЯСТО ДАЛЕЧЕ ОТ ПОГЛЕДА И ДОСЕГА НА ДЕЦА**

Да се съхранява на място, недостъпно за деца.

1. **ДРУГИ СПЕЦИАЛНИ ПРЕДУПРЕЖДЕНИЯ, АКО Е НЕОБХОДИМО**
2. **ДАТА НА ИЗТИЧАНЕ НА СРОКА НА ГОДНОСТ**

Годен до:

1. **СПЕЦИАЛНИ УСЛОВИЯ НА СЪХРАНЕНИЕ**
2. **СПЕЦИАЛНИ ПРЕДПАЗНИ МЕРКИ ПРИ ИЗХВЪРЛЯНЕ НА НЕИЗПОЛЗВАНА ЧАСТ ОТ ЛЕКАРСТВЕНИТЕ ПРОДУКТИ ИЛИ ОТПАДЪЧНИ МАТЕРИАЛИ ОТ ТЯХ, АКО СЕ ИЗИСКВАТ ТАКИВА**
3. **ИМЕ И АДРЕС НА ПРИТЕЖАТЕЛЯ НА РАЗРЕШЕНИЕТО ЗА УПОТРЕБА**

Accord Healthcare S.L.U.

World Trade Center, Moll de Barcelona s/n, Edifici Est, 6a Planta,

Barcelona, 08039

Испания (приложимо само за етикет на бутилката, не е приложимо за вторичната картонена опаковка)

1. **НОМЕР(А) НА РАЗРЕШЕНИЕТО ЗА УПОТРЕБА**

EU/1/20/1488/021-023 (приложимо само за етикет на бутилката, не е приложимо за вторичната картонена опаковка)

1. **ПАРТИДЕН НОМЕР**

Партида:

1. **НАЧИН НА ОТПУСКАНЕ**
2. **УКАЗАНИЯ ЗА УПОТРЕБА**
3. **ИНФОРМАЦИЯ НА БРАЙЛОВА АЗБУКА**

Ривароксабан Accord 10 mg (приложимо само за вторичната картонена опаковка, не е приложимо за етикет на бутилката)

1. **УНИКАЛЕН ИДЕНТИФИКАТОР — ДВУИЗМЕРЕН БАРКОД**

Двуизмерен баркод с включен уникален идентификатор. (приложимо само за вторичната картонена опаковка, не е приложимо за етикет на бутилката)

1. **УНИКАЛЕН ИДЕНТИФИКАТОР — ДАННИ ЗА ЧЕТЕНЕ ОТ ХОРА**

PC (приложимо само за вторичната картонена опаковка, не е приложимо за етикет на бутилката)

SN (приложимо само за вторичната картонена опаковка, не е приложимо за етикет на бутилката)

NN (приложимо само за вторичната картонена опаковка, не е приложимо за етикет на бутилката)

**ДАННИ, КОИТО ТРЯБВА ДА СЪДЪРЖА ВТОРИЧНАТА ОПАКОВКА**

**ВЪНШНА КАРТОНЕНА ОПАКОВКА ЗА 15 MG**

1. **ИМЕ НА ЛЕКАРСТВЕНИЯ ПРОДУКТ**

Ривароксабан Accord 15 mg филмирани таблетки

ривароксабан

1. **ОБЯВЯВАНЕ НА АКТИВНОТО(ИТЕ) ВЕЩЕСТВО(А)**

Всяка филмирана таблетка съдържа 15 mg ривароксабан.

1. **СПИСЪК НА ПОМОЩНИТЕ ВЕЩЕСТВА**

Съдържа лактоза монохидрат.

1. **ЛЕКАРСТВЕНА ФОРМА И КОЛИЧЕСТВО В ЕДНА ОПАКОВКА**

10 филмирани таблетки

14 филмирани таблетки

28 филмирани таблетки

30 филмирани таблетки

42 филмирани таблетки

48 филмирани таблетки

56 филмирани таблетки

90 филмирани таблетки

98 филмирани таблетки

100 филмирани таблетки

10 x 1 филмирани таблетки

100 x 1 филмирани таблетки

1. **НАЧИН НА ПРИЛАГАНЕ И ПЪТ(ИЩА) НА ВЪВЕЖДАНЕ**

Преди употреба прочетете листовката.

Перорално приложение

1. **СПЕЦИАЛНО ПРЕДУПРЕЖДЕНИЕ, ЧЕ ЛЕКАРСТВЕНИЯТ ПРОДУКТ ТРЯБВА ДА СЕ СЪХРАНЯВА НА МЯСТО ДАЛЕЧЕ ОТ ПОГЛЕДА И ДОСЕГА НА ДЕЦА**

Да се съхранява на място, недостъпно за деца.

1. **ДРУГИ СПЕЦИАЛНИ ПРЕДУПРЕЖДЕНИЯ, АКО Е НЕОБХОДИМО**
2. **ДАТА НА ИЗТИЧАНЕ НА СРОКА НА ГОДНОСТ**

Годен до:

1. **СПЕЦИАЛНИ УСЛОВИЯ НА СЪХРАНЕНИЕ**
2. **СПЕЦИАЛНИ ПРЕДПАЗНИ МЕРКИ ПРИ ИЗХВЪРЛЯНЕ НА НЕИЗПОЛЗВАНА ЧАСТ ОТ ЛЕКАРСТВЕНИТЕ ПРОДУКТИ ИЛИ ОТПАДЪЧНИ МАТЕРИАЛИ ОТ ТЯХ, АКО СЕ ИЗИСКВАТ ТАКИВА**
3. **ИМЕ И АДРЕС НА ПРИТЕЖАТЕЛЯ НА РАЗРЕШЕНИЕТО ЗА УПОТРЕБА**

Accord Healthcare S.L.U.

World Trade Center, Moll de Barcelona s/n, Edifici Est, 6a Planta,

Barcelona, 08039

Испания

1. **НОМЕР(А) НА РАЗРЕШЕНИЕТО ЗА УПОТРЕБА**

EU/1/20/1488/024-035

1. **ПАРТИДЕН НОМЕР**

Партида:

1. **НАЧИН НА ОТПУСКАНЕ**
2. **УКАЗАНИЯ ЗА УПОТРЕБА**
3. **ИНФОРМАЦИЯ НА БРАЙЛОВА АЗБУКА**

Ривароксабан Accord 15 mg

1. **УНИКАЛЕН ИДЕНТИФИКАТОР — ДВУИЗМЕРЕН БАРКОД**

Двуизмерен баркод с включен уникален идентификатор.

1. **УНИКАЛЕН ИДЕНТИФИКАТОР — ДАННИ ЗА ЧЕТЕНЕ ОТ ХОРА**

PC

SN

NN

**МИНИМУМ ДАННИ, КОИТО ТРЯБВА ДА СЪДЪРЖАТ БЛИСТЕРИТЕ И ЛЕНТИТЕ**

**БЛИСТЕР ЗА 15 MG**

1. **ИМЕ НА ЛЕКАРСТВЕНИЯ ПРОДУКТ**

Ривароксабан Accord 15 mg таблетки

ривароксабан

1. **ИМЕ НА ПРИТЕЖАТЕЛЯ НА РАЗРЕШЕНИЕТО ЗА УПОТРЕБА**

Accord

1. **ДАТА НА ИЗТИЧАНЕ НА СРОКА НА ГОДНОСТ**

EXP

1. **ПАРТИДЕН НОМЕР**

Lot

1. **ДРУГО**

**МИНИМУМ ДАННИ, КОИТО ТРЯБВА ДА СЪДЪРЖАТ БЛИСТЕРИТЕ И ЛЕНТИТЕ**

**ОПАКОВКА С ЕДНОДОЗОВ БЛИСТЕР (10 х 1 ТАБЛЕТКИ, 100 х 1 ТАБЛЕТКИ) ЗА 15 MG**

1. **ИМЕ НА ЛЕКАРСТВЕНИЯ ПРОДУКТ**

Ривароксабан Accord 15 mg таблетки

1. **ИМЕ НА ПРИТЕЖАТЕЛЯ НА РАЗРЕШЕНИЕТО ЗА УПОТРЕБА**

Accord

1. **ДАТА НА ИЗТИЧАНЕ НА СРОКА НА ГОДНОСТ**

EXP

1. **ПАРТИДЕН НОМЕР**

Lot

1. **ДРУГО**

**МИНИМУМ ДАННИ, КОИТО ТРЯБВА ДА СЪДЪРЖАТ БЛИСТЕРИТЕ И ЛЕНТИТЕ**

**БЛИСТЕР ЗА 15 MG (14 ТАБЛЕТКИ ОПАКОВКА С КАЛЕНДАР)**

1. **ИМЕ НА ЛЕКАРСТВЕНИЯ ПРОДУКТ**

Ривароксабан Accord 15 mg таблетки

ривароксабан

1. **ИМЕ НА ПРИТЕЖАТЕЛЯ НА РАЗРЕШЕНИЕТО ЗА УПОТРЕБА**

Accord

1. **ДАТА НА ИЗТИЧАНЕ НА СРОКА НА ГОДНОСТ**

EXP

1. **ПАРТИДЕН НОМЕР**

Lot

1. **ДРУГО**

понеделник

вторник

сряда

четвъртък

петък

събота

неделя

**ДАННИ, КОИТО ТРЯБВА ДА СЪДЪРЖА ВТОРИЧНАТА ОПАКОВКА И ПЪРВИЧНАТА ОПАКОВКА**

**ВЪНШНА КАРТОНЕНА ОПАКОВКА И ЕТИКЕТ ЗА HDPE БУТИЛКА ЗА 15 MG**

1. **ИМЕ НА ЛЕКАРСТВЕНИЯ ПРОДУКТ**

Ривароксабан Accord 15 mg филмирани таблетки

ривароксабан

1. **ОБЯВЯВАНЕ НА АКТИВНОТО(ИТЕ) ВЕЩЕСТВО(А)**

Всяка филмирана таблетка съдържа 15 mg ривароксабан.

1. **СПИСЪК НА ПОМОЩНИТЕ ВЕЩЕСТВА**

Съдържа лактоза монохидрат.

1. **ЛЕКАРСТВЕНА ФОРМА И КОЛИЧЕСТВО В ЕДНА ОПАКОВКА**

30 филмирани таблетки

90 филмирани таблетки

500 филмирани таблетки

1. **НАЧИН НА ПРИЛАГАНЕ И ПЪТ(ИЩА) НА ВЪВЕЖДАНЕ**

Преди употреба прочетете листовката.

Перорално приложение

1. **СПЕЦИАЛНО ПРЕДУПРЕЖДЕНИЕ, ЧЕ ЛЕКАРСТВЕНИЯТ ПРОДУКТ ТРЯБВА ДА СЕ СЪХРАНЯВА НА МЯСТО ДАЛЕЧЕ ОТ ПОГЛЕДА И ДОСЕГА НА ДЕЦА**

Да се съхранява на място, недостъпно за деца.

1. **ДРУГИ СПЕЦИАЛНИ ПРЕДУПРЕЖДЕНИЯ, АКО Е НЕОБХОДИМО**
2. **ДАТА НА ИЗТИЧАНЕ НА СРОКА НА ГОДНОСТ**

Годен до:

1. **СПЕЦИАЛНИ УСЛОВИЯ НА СЪХРАНЕНИЕ**
2. **СПЕЦИАЛНИ ПРЕДПАЗНИ МЕРКИ ПРИ ИЗХВЪРЛЯНЕ НА НЕИЗПОЛЗВАНА ЧАСТ ОТ ЛЕКАРСТВЕНИТЕ ПРОДУКТИ ИЛИ ОТПАДЪЧНИ МАТЕРИАЛИ ОТ ТЯХ, АКО СЕ ИЗИСКВАТ ТАКИВА**
3. **ИМЕ И АДРЕС НА ПРИТЕЖАТЕЛЯ НА РАЗРЕШЕНИЕТО ЗА УПОТРЕБА**

Accord Healthcare S.L.U.

World Trade Center, Moll de Barcelona s/n, Edifici Est, 6a Planta,

Barcelona, 08039

Испания (приложимо само за етикет на бутилката, не е приложимо за вторичната картонена опаковка)

1. **НОМЕР(А) НА РАЗРЕШЕНИЕТО ЗА УПОТРЕБА**

EU/1/20/1488/036-038 (приложимо само за етикет на бутилката, не е приложимо за вторичната картонена опаковка)

1. **ПАРТИДЕН НОМЕР**

Партида:

1. **НАЧИН НА ОТПУСКАНЕ**
2. **УКАЗАНИЯ ЗА УПОТРЕБА**
3. **ИНФОРМАЦИЯ НА БРАЙЛОВА АЗБУКА**

Ривароксабан Accord 15 mg (приложимо само за вторичната картонена опаковка, не е приложимо за етикет на бутилката)

1. **УНИКАЛЕН ИДЕНТИФИКАТОР — ДВУИЗМЕРЕН БАРКОД**

Двуизмерен баркод с включен уникален идентификатор. (приложимо само за вторичната картонена опаковка, не е приложимо за етикет на бутилката)

1. **УНИКАЛЕН ИДЕНТИФИКАТОР — ДАННИ ЗА ЧЕТЕНЕ ОТ ХОРА**

PC (приложимо само за вторичната картонена опаковка, не е приложимо за етикет на бутилката)

SN (приложимо само за вторичната картонена опаковка, не е приложимо за етикет на бутилката)

NN (приложимо само за вторичната картонена опаковка, не е приложимо за етикет на бутилката)

**ДАННИ, КОИТО ТРЯБВА ДА СЪДЪРЖА ВТОРИЧНАТА ОПАКОВКА**

**ВЪНШНА КАРТОНЕНА ОПАКОВКА ЗА 20 MG**

1. **ИМЕ НА ЛЕКАРСТВЕНИЯ ПРОДУКТ**

Ривароксабан Accord 20 mg филмирани таблетки

ривароксабан

1. **ОБЯВЯВАНЕ НА АКТИВНОТО(ИТЕ) ВЕЩЕСТВО(А)**

Всяка филмирана таблетка съдържа 20 mg ривароксабан.

1. **СПИСЪК НА ПОМОЩНИТЕ ВЕЩЕСТВА**

Съдържа лактоза монохидрат.

1. **ЛЕКАРСТВЕНА ФОРМА И КОЛИЧЕСТВО В ЕДНА ОПАКОВКА**

10 филмирани таблетки

14 филмирани таблетки

28 филмирани таблетки

30 филмирани таблетки

42 филмирани таблетки

56 филмирани таблетки

90 филмирани таблетки

98 филмирани таблетки

100 филмирани таблетки

10 x 1 филмирани таблетки

100 x 1 филмирани таблетки

1. **НАЧИН НА ПРИЛАГАНЕ И ПЪТ(ИЩА) НА ВЪВЕЖДАНЕ**

Преди употреба прочетете листовката.

Перорално приложение

1. **СПЕЦИАЛНО ПРЕДУПРЕЖДЕНИЕ, ЧЕ ЛЕКАРСТВЕНИЯТ ПРОДУКТ ТРЯБВА ДА СЕ СЪХРАНЯВА НА МЯСТО ДАЛЕЧЕ ОТ ПОГЛЕДА И ДОСЕГА НА ДЕЦА**

Да се съхранява на място, недостъпно за деца.

1. **ДРУГИ СПЕЦИАЛНИ ПРЕДУПРЕЖДЕНИЯ, АКО Е НЕОБХОДИМО**
2. **ДАТА НА ИЗТИЧАНЕ НА СРОКА НА ГОДНОСТ**

Годен до:

1. **СПЕЦИАЛНИ УСЛОВИЯ НА СЪХРАНЕНИЕ**
2. **СПЕЦИАЛНИ ПРЕДПАЗНИ МЕРКИ ПРИ ИЗХВЪРЛЯНЕ НА НЕИЗПОЛЗВАНА ЧАСТ ОТ ЛЕКАРСТВЕНИТЕ ПРОДУКТИ ИЛИ ОТПАДЪЧНИ МАТЕРИАЛИ ОТ ТЯХ, АКО СЕ ИЗИСКВАТ ТАКИВА**
3. **ИМЕ И АДРЕС НА ПРИТЕЖАТЕЛЯ НА РАЗРЕШЕНИЕТО ЗА УПОТРЕБА**

Accord Healthcare S.L.U.

World Trade Center, Moll de Barcelona s/n, Edifici Est, 6a Planta,

Barcelona, 08039

Испания

1. **НОМЕР(А) НА РАЗРЕШЕНИЕТО ЗА УПОТРЕБА**

EU/1/20/1488/040-050

1. **ПАРТИДЕН НОМЕР**

Партида:

1. **НАЧИН НА ОТПУСКАНЕ**
2. **УКАЗАНИЯ ЗА УПОТРЕБА**
3. **ИНФОРМАЦИЯ НА БРАЙЛОВА АЗБУКА**

Ривароксабан Accord 20 mg

1. **УНИКАЛЕН ИДЕНТИФИКАТОР — ДВУИЗМЕРЕН БАРКОД**

Двуизмерен баркод с включен уникален идентификатор.

1. **УНИКАЛЕН ИДЕНТИФИКАТОР — ДАННИ ЗА ЧЕТЕНЕ ОТ ХОРА**

PC

SN

NN

**МИНИМУМ ДАННИ, КОИТО ТРЯБВА ДА СЪДЪРЖАТ БЛИСТЕРИТЕ И ЛЕНТИТЕ**

**БЛИСТЕР ЗА 20 MG**

1. **ИМЕ НА ЛЕКАРСТВЕНИЯ ПРОДУКТ**

Ривароксабан Accord 20 mg таблетки

ривароксабан

1. **ИМЕ НА ПРИТЕЖАТЕЛЯ НА РАЗРЕШЕНИЕТО ЗА УПОТРЕБА**

Accord

1. **ДАТА НА ИЗТИЧАНЕ НА СРОКА НА ГОДНОСТ**

EXP

1. **ПАРТИДЕН НОМЕР**

Lot

1. **ДРУГО**

**МИНИМУМ ДАННИ, КОИТО ТРЯБВА ДА СЪДЪРЖАТ БЛИСТЕРИТЕ И ЛЕНТИТЕ**

**ОПАКОВКА С ЕДНОДОЗОВ БЛИСТЕР (10 х 1 ТАБЛЕТКИ, 100 х 1 ТАБЛЕТКИ) ЗА 20 MG**

1. **ИМЕ НА ЛЕКАРСТВЕНИЯ ПРОДУКТ**

Ривароксабан Accord 20 mg таблетки

1. **ИМЕ НА ПРИТЕЖАТЕЛЯ НА РАЗРЕШЕНИЕТО ЗА УПОТРЕБА**

Accord

1. **ДАТА НА ИЗТИЧАНЕ НА СРОКА НА ГОДНОСТ**

EXP

1. **ПАРТИДЕН НОМЕР**

Lot

1. **ДРУГО**

**МИНИМУМ ДАННИ, КОИТО ТРЯБВА ДА СЪДЪРЖАТ БЛИСТЕРИТЕ И ЛЕНТИТЕ**

**БЛИСТЕР ЗА 20 MG (14 ТАБЛЕТКИ ОПАКОВКА С КАЛЕНДАР)**

1. **ИМЕ НА ЛЕКАРСТВЕНИЯ ПРОДУКТ**

Ривароксабан Accord 20 mg таблетки

ривароксабан

1. **ИМЕ НА ПРИТЕЖАТЕЛЯ НА РАЗРЕШЕНИЕТО ЗА УПОТРЕБА**

Accord

1. **ДАТА НА ИЗТИЧАНЕ НА СРОКА НА ГОДНОСТ**

EXP

1. **ПАРТИДЕН НОМЕР**

Lot

1. **ДРУГО**

понеделник

вторник

сряда

четвъртък

петък

събота

неделя

**ДАННИ, КОИТО ТРЯБВА ДА СЪДЪРЖА ВТОРИЧНАТА ОПАКОВКА И ПЪРВИЧНАТА ОПАКОВКА**

**ВЪНШНА КАРТОНЕНА ОПАКОВКА И ЕТИКЕТ ЗА HDPE БУТИЛКА ЗА 20 MG**

1. **ИМЕ НА ЛЕКАРСТВЕНИЯ ПРОДУКТ**

Ривароксабан Accord 20 mg филмирани таблетки

ривароксабан

1. **ОБЯВЯВАНЕ НА АКТИВНОТО(ИТЕ) ВЕЩЕСТВО(А)**

Всяка филмирана таблетка съдържа 20 mg ривароксабан.

1. **СПИСЪК НА ПОМОЩНИТЕ ВЕЩЕСТВА**

Съдържа лактоза монохидрат.

1. **ЛЕКАРСТВЕНА ФОРМА И КОЛИЧЕСТВО В ЕДНА ОПАКОВКА**

30 филмирани таблетки

90 филмирани таблетки

500 филмирани таблетки

1. **НАЧИН НА ПРИЛАГАНЕ И ПЪТ(ИЩА) НА ВЪВЕЖДАНЕ**

Преди употреба прочетете листовката.

Перорално приложение

1. **СПЕЦИАЛНО ПРЕДУПРЕЖДЕНИЕ, ЧЕ ЛЕКАРСТВЕНИЯТ ПРОДУКТ ТРЯБВА ДА СЕ СЪХРАНЯВА НА МЯСТО ДАЛЕЧЕ ОТ ПОГЛЕДА И ДОСЕГА НА ДЕЦА**

Да се съхранява на място, недостъпно за деца.

1. **ДРУГИ СПЕЦИАЛНИ ПРЕДУПРЕЖДЕНИЯ, АКО Е НЕОБХОДИМО**
2. **ДАТА НА ИЗТИЧАНЕ НА СРОКА НА ГОДНОСТ**

Годен до:

1. **СПЕЦИАЛНИ УСЛОВИЯ НА СЪХРАНЕНИЕ**
2. **СПЕЦИАЛНИ ПРЕДПАЗНИ МЕРКИ ПРИ ИЗХВЪРЛЯНЕ НА НЕИЗПОЛЗВАНА ЧАСТ ОТ ЛЕКАРСТВЕНИТЕ ПРОДУКТИ ИЛИ ОТПАДЪЧНИ МАТЕРИАЛИ ОТ ТЯХ, АКО СЕ ИЗИСКВАТ ТАКИВА**
3. **ИМЕ И АДРЕС НА ПРИТЕЖАТЕЛЯ НА РАЗРЕШЕНИЕТО ЗА УПОТРЕБА**

Accord Healthcare S.L.U.

World Trade Center, Moll de Barcelona s/n, Edifici Est, 6a Planta,

Barcelona, 08039

Испания (приложимо само за етикет на бутилката, не е приложимо за вторичната картонена опаковка)

1. **НОМЕР(А) НА РАЗРЕШЕНИЕТО ЗА УПОТРЕБА**

EU/1/20/1488/051-053 (приложимо само за етикет на бутилката, не е приложимо за вторичната картонена опаковка)

1. **ПАРТИДЕН НОМЕР**

Партида:

1. **НАЧИН НА ОТПУСКАНЕ**
2. **УКАЗАНИЯ ЗА УПОТРЕБА**
3. **ИНФОРМАЦИЯ НА БРАЙЛОВА АЗБУКА**

Ривароксабан Accord 20 mg (приложимо само за вторичната картонена опаковка, не е приложимо за етикет на бутилката)

1. **УНИКАЛЕН ИДЕНТИФИКАТОР — ДВУИЗМЕРЕН БАРКОД**

Двуизмерен баркод с включен уникален идентификатор. (приложимо само за вторичната картонена опаковка, не е приложимо за етикет на бутилката)

1. **УНИКАЛЕН ИДЕНТИФИКАТОР — ДАННИ ЗА ЧЕТЕНЕ ОТ ХОРА**

PC} (приложимо само за вторичната картонена опаковка, не е приложимо за етикет на бутилката)

SN (приложимо само за вторичната картонена опаковка, не е приложимо за етикет на бутилката)

NN (приложимо само за вторичната картонена опаковка, не е приложимо за етикет на бутилката)

**ДАННИ, КОИТО ТРЯБВА ДА СЪДЪРЖА ВТОРИЧНАТА ОПАКОВКА**

**ВЪНШНА КАРТОНЕНА ОПАКОВКА ЗА ЗАПОЧВАНЕ НА ЛЕЧЕНИЕТО (42 ФИЛМИРАНИ ТАБЛЕТКИ ОТ 15 MG И 7 ФИЛМИРАНИ ТАБЛЕТКИ ОТ 20 MG) (ВКЛЮЧИТЕЛНО СИНЯТА КУТИЯ)**

1. **ИМЕ НА ЛЕКАРСТВЕНИЯ ПРОДУКТ**

Ривароксабан Accord 15 mg

Ривароксабан Accord 20 mg

филмирани таблетки

ривароксабан

1. **ОБЯВЯВАНЕ НА АКТИВНОТО(ИТЕ) ВЕЩЕСТВО(А)**

Всяка червена филмирана таблетка за седмица 1, 2 и 3 съдържа 15 mg ривароксабан.

Всяка тъмночервена филмирана таблетка за седмица 4 съдържа 20 mg ривароксабан.

1. **СПИСЪК НА ПОМОЩНИТЕ ВЕЩЕСТВА**

Съдържа лактоза монохидрат.

1. **ЛЕКАРСТВЕНА ФОРМА И КОЛИЧЕСТВО В ЕДНА ОПАКОВКА**

Всяка опаковка от 49 филмирани таблетки съдържа:

42 филмирана таблетка от 15 mg ривароксабан

7 филмирана таблетка от 20 mg ривароксабан

1. **НАЧИН НА ПРИЛАГАНЕ И ПЪТ(ИЩА) НА ВЪВЕЖДАНЕ**

Преди употреба прочетете листовката.

Перорално приложени.

Опаковка за започване на лечението

Тази опаковка за започване на лечението е само за първите 4 седмици лечение.

ДОЗА

Ден 1 до 21: Една таблетка от 15 mg два пъти дневно (една таблетка от 15 mg сутрин и една вечер) заедно с храна.

От Ден 22: Една таблетка от 20 mg веднъж дневно (взета по едно и също време всеки ден) заедно с храна.

Ден 1 до 21: 1 таблетка от 15 mg два пъти дневно (една таблетка от 15 mg сутрин и една вечер) заедно с храна.

От Ден 22: 1 таблетка от 20 mg веднъж дневно (взета по едно и също време всеки ден) заедно с храна.

1. **СПЕЦИАЛНО ПРЕДУПРЕЖДЕНИЕ, ЧЕ ЛЕКАРСТВЕНИЯТ ПРОДУКТ ТРЯБВА ДА СЕ СЪХРАНЯВА НА МЯСТО ДАЛЕЧЕ ОТ ПОГЛЕДА И ДОСЕГА НА ДЕЦА**

Да се съхранява на място, недостъпно за деца.

1. **ДРУГИ СПЕЦИАЛНИ ПРЕДУПРЕЖДЕНИЯ, АКО Е НЕОБХОДИМО**
2. **ДАТА НА ИЗТИЧАНЕ НА СРОКА НА ГОДНОСТ**

Годен до:

1. **СПЕЦИАЛНИ УСЛОВИЯ НА СЪХРАНЕНИЕ**
2. **СПЕЦИАЛНИ ПРЕДПАЗНИ МЕРКИ ПРИ ИЗХВЪРЛЯНЕ НА НЕИЗПОЛЗВАНА ЧАСТ ОТ ЛЕКАРСТВЕНИТЕ ПРОДУКТИ ИЛИ ОТПАДЪЧНИ МАТЕРИАЛИ ОТ ТЯХ, АКО СЕ ИЗИСКВАТ ТАКИВА**
3. **ИМЕ И АДРЕС НА ПРИТЕЖАТЕЛЯ НА РАЗРЕШЕНИЕТО ЗА УПОТРЕБА**

Accord Healthcare S.L.U.

World Trade Center, Moll de Barcelona s/n, Edifici Est, 6a Planta,

Barcelona, 08039

Испания

1. **НОМЕР(А) НА РАЗРЕШЕНИЕТО ЗА УПОТРЕБА**

EU/1/20/1488/039

1. **ПАРТИДЕН НОМЕР**

Партида:

1. **НАЧИН НА ОТПУСКАНЕ**
2. **УКАЗАНИЯ ЗА УПОТРЕБА**
3. **ИНФОРМАЦИЯ НА БРАЙЛОВА АЗБУКА**

Ривароксабан Accord 15 mg

Ривароксабан Accord 20 mg

1. **УНИКАЛЕН ИДЕНТИФИКАТОР — ДВУИЗМЕРЕН БАРКОД**

Двуизмерен баркод с включен уникален идентификатор.

1. **УНИКАЛЕН ИДЕНТИФИКАТОР — ДАННИ ЗА ЧЕТЕНЕ ОТ ХОРА**

PC

SN

NN

**ДАННИ, КОИТО ТРЯБВА ДА СЪДЪРЖА ВТОРИЧНАТА ОПАКОВКА**

**ОПАКОВКА ЗА ЗАПОЧВАНЕ НА ЛЕЧЕНИЕТО ТИП ПОРТФЕЙЛ (42 ФИЛМИРАНИ ТАБЛЕТКИ ОТ 15 MG**

**И 7 ФИЛМИРАНИ ТАБЛЕТКИ ОТ 20 MG (БЕЗ СИНЯТА КУТИЯ)**

1. **ИМЕ НА ЛЕКАРСТВЕНИЯ ПРОДУКТ**

Ривароксабан Accord 15 mg

Ривароксабан Accord 20 mg

филмирани таблетки

ривароксабан

1. **ОБЯВЯВАНЕ НА АКТИВНОТО(ИТЕ) ВЕЩЕСТВО(А)**

Всяка червена филмирана таблетка за седмица 1, 2 и 3 съдържа 15 mg ривароксабан.

Всяка тъмночервена филмирана таблетка за седмица 4 съдържа 20 mg ривароксабан.

1. **СПИСЪК НА ПОМОЩНИТЕ ВЕЩЕСТВА**

Съдържа лактоза монохидрат.

1. **ЛЕКАРСТВЕНА ФОРМА И КОЛИЧЕСТВО В ЕДНА ОПАКОВКА**

Всяка опаковка от 49 филмирани таблетки съдържа:

42 филмирана таблетка от 15 mg ривароксабан

7 филмирана таблетка от 20 mg ривароксабан

1. **НАЧИН НА ПРИЛАГАНЕ И ПЪТ(ИЩА) НА ВЪВЕЖДАНЕ**

Преди употреба прочетете листовката.

Перорално приложение

Опаковка за започване на лечението

Тази опаковка за започване на лечението е само за първите 4 седмици лечение.

Ден 1 до 21: 1 таблетка от 15 mg два пъти дневно (една таблетка от 15 mg сутрин и една вечер) заедно с храна.

От Ден 22: 1 таблетка от 20 mg веднъж дневно (взета по едно и също време всеки ден) заедно с храна.

ДОЗА и СХЕМА НА ДОЗИРАНЕ

Ден 1 до 21: Една таблетка от 15 mg два пъти дневно (една таблетка от 15 mg сутрин и една вечер).

От Ден 22: Една таблетка от 20 mg веднъж дневно (взета по едно и също време всеки ден).

Първоначално лечение с Ривароксабан Accord 15 mg два пъти дневно през първите 3 седмици

Продължително лечение с Ривароксабан Accord 20 mg веднъж на ден от Седмица 4 нататък. Посетете Вашия лекар, за да се информирате относно продължаването на лечението.

Да се приема с храна.

Ривароксабан Accord 15 mg

Начало на терапията

15 mg

два пъти дневно

Дата на започване

СЕДМИЦА 1, СЕДМИЦА 2, СЕДМИЦА 3

ДЕН 1 2 3 4 5 6 7 8 9 10 11 12 13 14 15 16 17 18 19 20 21

*слънце като символ*

*луна като символ*

Промяна на дозата

Ривароксабан Accord 20 mg

20 mg

веднъж дневно

взета по едно и също време всеки ден

Дата на промяна на дозата

СЕДМИЦА 4

ДЕН 22 ДЕН 23 ДЕН 24 ДЕН 25 ДЕН 26 ДЕН 27 ДЕН 28

1. **СПЕЦИАЛНО ПРЕДУПРЕЖДЕНИЕ, ЧЕ ЛЕКАРСТВЕНИЯТ ПРОДУКТ ТРЯБВА ДА СЕ СЪХРАНЯВА НА МЯСТО ДАЛЕЧЕ ОТ ПОГЛЕДА И ДОСЕГА НА ДЕЦА**

Да се съхранява на място, недостъпно за деца.

1. **ДРУГИ СПЕЦИАЛНИ ПРЕДУПРЕЖДЕНИЯ, АКО Е НЕОБХОДИМО**
2. **ДАТА НА ИЗТИЧАНЕ НА СРОКА НА ГОДНОСТ**

Годен до:

1. **СПЕЦИАЛНИ УСЛОВИЯ НА СЪХРАНЕНИЕ**
2. **СПЕЦИАЛНИ ПРЕДПАЗНИ МЕРКИ ПРИ ИЗХВЪРЛЯНЕ НА НЕИЗПОЛЗВАНА ЧАСТ ОТ ЛЕКАРСТВЕНИТЕ ПРОДУКТИ ИЛИ ОТПАДЪЧНИ МАТЕРИАЛИ ОТ ТЯХ, АКО СЕ ИЗИСКВАТ ТАКИВА**
3. **ИМЕ И АДРЕС НА ПРИТЕЖАТЕЛЯ НА РАЗРЕШЕНИЕТО ЗА УПОТРЕБА**

Accord Healthcare S.L.U.

World Trade Center, Moll de Barcelona s/n, Edifici Est, 6a Planta,

Barcelona, 08039

Испания

1. **НОМЕР(А) НА РАЗРЕШЕНИЕТО ЗА УПОТРЕБА**
2. **ПАРТИДЕН НОМЕР**

Партида:

1. **НАЧИН НА ОТПУСКАНЕ**
2. **УКАЗАНИЯ ЗА УПОТРЕБА**
3. **ИНФОРМАЦИЯ НА БРАЙЛОВА АЗБУКА**

Прието е основание да не се включи информация на Брайлова азбука.

1. **УНИКАЛЕН ИДЕНТИФИКАТОР — ДВУИЗМЕРЕН БАРКОД**
2. **УНИКАЛЕН ИДЕНТИФИКАТОР — ДАННИ ЗА ЧЕТЕНЕ ОТ ХОРА**

**МИНИМУМ ДАННИ, КОИТО ТРЯБВА ДА СЪДЪРЖАТ БЛИСТЕРИТЕ И ЛЕНТИТЕ**

**БЛИСТЕР ОТ ОПАКОВКА ЗА ЗАПОЧВАНЕ НА ЛЕЧЕНИЕ ТИП ПОРТФЕЙЛ (42 ФИЛМИРАНИ ТАБЛЕТКИ**

**ТАБЛЕТКИ ОТ 15 MG И 7 ФИЛМИРАНИ ТАБЛЕТКИ ОТ 20 MG)**

1. **ИМЕ НА ЛЕКАРСТВЕНИЯ ПРОДУКТ**

Ривароксабан Accord 15 mg

Ривароксабан Accord 20 mg

ривароксабан

1. **ИМЕ НА ПРИТЕЖАТЕЛЯ НА РАЗРЕШЕНИЕТО ЗА УПОТРЕБА**

Accord

1. **ДАТА НА ИЗТИЧАНЕ НА СРОКА НА ГОДНОСТ**

EXP

1. **ПАРТИДЕН НОМЕР**

Lot

1. **ДРУГО**

**СИГНАЛНА КАРТА НА ПАЦИЕНТА**

**Сигнална карта на пациента**

Accord

**Ривароксабан Accord 2,5 mg** (поставете отметка в квадратчето, за да отбележите предписаната доза)

**Ривароксабан Accord 10 mg** (поставете отметка в квадратчето, за да отбележите предписаната доза)

**Ривароксабан Accord 15 mg** (поставете отметка в квадратчето, за да отбележите предписаната доза)

**Ривароксабан Accord 20 mg** (поставете отметка в квадратчето, за да отбележите предписаната доза)

**♦ Носете със себе си тази карта през цялото време**

**♦ Представяйте тази карта на всеки лекар или зъболекар преди лечение**

**Аз съм на антикоагулантно лечение с Ривароксабан Accord (ривароксабан)**

Име:

Адрес:

Дата на раждане:

Тегло:

Други лекарства/състояния:

**В случай на спешна ситуация моля информирайте:**

Име на лекаря:

Телефонен номер на лекаря:

Печат на лекаря:

**Моля информирайте още:**

Име:

Телефон:

Родствена връзка:

**Информация за медицинските специалисти:**

♦ Не трябва да се използват INR стойности, понеже те не са надеждно средство за измерване на антикоагулантното действие на Ривароксабан Accord.

**Какво трябва да знам за Ривароксабан Accord?**

♦ Ривароксабан Accord разрежда кръвта, което Ви предпазва от получаване на опасни кръвни съсиреци.

♦ Ривароксабан Accord трябва да бъде приеман точно както Ви е предписан от Вашия лекар. За да си осигурите оптимална защита от образуването на кръвни съсиреци, **никога не пропускайте доза**.

♦ Не трябва да спирате приема на Ривароксабан Accord, без преди това да сте говорили с Вашия лекар, тъй като рискът от образуване на съсиреци при Вас може да се повиши.

♦ Информирайте Вашия медицински специалист, ако приемате, наскоро сте приемали или е възможно да приемете други лекарства, преди да започнете прием на Ривароксабан Accord.

♦ Информирайте Вашия медицински специалист, че приемате Ривароксабан Accord преди всяка операция или инвазивна процедура.

**Кога трябва да потърся съвет от моя медицински специалист?**

Когато приемате лекарство за разреждане на кръвта, като Ривароксабан Accord, е важно да бъдете наясно с неговите възможни нежелани реакции. Най-честата нежелана реакция е кървене. Не започвайте да приемате Ривароксабан Accord, ако знаете, че сте с риск за кървене, без преди това да сте го обсъдили с Вашия лекар. Кажете на Вашия медицински специалист незабавно, ако имате някакви признаци или симптоми за кървене, като например следните:

♦ болка

♦ оток или дискомфорт

♦ главоболие, замаяност или слабост

♦ необичайни синини по кожата, кървене от носа, кървене от венците, порязване, при което кървенето спира бавно

♦ менструално или вагинално кървене, което е по-силно от нормалното

♦ кръв в урината, която може да бъде с розов или кафяв цвят, червени или черни изпражнения

♦ изкашляне на кръв или повръщане на кръв или на материи, които изглеждат като утайка на кафе

**Как да приемам Ривароксабан Accord?**

♦ За да се осигури оптимална защита, Ривароксабан Accord

* 2,5 mg може да бъде приеман със или без храна
* 10 mg може да бъде приеман със или без храна
* 15 mg трябва да бъде приеман с храна
* 20 mg трябва да бъде приеман с храна

Б. ЛИСТОВКА

**Листовка: информация за потребителя**

**Ривароксабан Accord 2,5 mg филмирани таблетки**

ривароксабан

(rivaroxaban)

**Прочетете внимателно цялата листовка, преди да започнете да приемате това лекарство, тъй като тя съдържа важна за Вас информация.**

‑ Запазете тази листовка. Може да се наложи да я прочетете отново.

‑ Ако имате някакви допълнителни въпроси, попитайте Вашия лекар или фармацевт.

‑ Това лекарство е предписано лично на Вас. Не го преотстъпвайте на други хора. То може да им навреди, независимо че признаците на тяхното заболяване са същите като Вашите.

‑ Ако получите някакви нежелани реакции, уведомете Вашия лекар или фармацевт. Това включва и всички възможни нежелани реакции, неописани в тази листовка. Вижте точка 4.

**Какво съдържа тази листовка**

1. Какво представлява Ривароксабан Accord и за какво се използва

2. Какво трябва да знаете, преди да приемете Ривароксабан Accord

3. Как да приемате Ривароксабан Accord

4. Възможни нежелани реакции

5. Как да съхранявате Ривароксабан Accord

6. Съдържание на опаковката и допълнителна информация

**1. Какво представлява Ривароксабан Accord и за какво се използва**

Прилага Ви се Ривароксабан Accord, понеже

* Ви е поставена диагноза остър коронарен синдром (група симптоми, които включват сърдечен инфаркт и нестабилна стенокардия, остра болка в гърдите) и имате повишение в резултатите от някои сърдечни кръвни тестове.

Ривароксабан Accord понижава риска при възрастни от следващ сърдечен пристъп или понижава риска за смърт от болест, свързана със сърцето или кръвоносните съдове.

Ривароксабан Accord няма да Ви бъде назначен самостоятелно. Вашият лекар ще Ви каже също да приемате още или:

* ацетилсалицилова киселина или
* ацетилсалицилова киселина плюс клопидогрел или тиклопидин.

или

* + Ви е поставена диагноза висок риск за образуване на кръвен съсирек в резултат на исхемична болест на сърцето или периферна съдова болест, която причинява симптоми.

Ривароксабан Accord намалява риска при възрастни от образуване на кръвни съсиреци (атеротромботични събития).

Ривароксабан Accord няма да Ви бъде назначен самостоятелно. Вашият лекар ще Ви каже също да приемате още ацетилсалицилова киселина.

В някои случаи, ако Ви бъде назначен Ривароксабан Accord след процедура за възстановяване на кръвообращението в стеснена или запушена артерия на крака, Вашият лекар може да Ви предпише и клопидогрел, който да приемате в допълнение към ацетилсалицилова киселина за кратко време.

Ривароксабан Accord съдържа активното вещество ривароксабан и принадлежи към група лекарства, наречени антитромботични средства. Чрез действието си той блокира един фактор на кръвосъсирването (фактор Xa) и по този начин намалява склонността на кръвта да образува съсиреци.

**2. Какво трябва да знаете, преди да приемете Ривароксабан Accord**

**Не приемайте Ривароксабан Accord**

‑ ако сте алергични към ривароксабан или към някоя от останалите съставки на това лекарство (изброени в точка 6)

‑ ако имате силно кървене

‑ ако имате заболяване или състояние на орган в организма, което повишава риска за сериозно кървене (напр. стомашна язва, нараняване или кръвоизлив в мозъка, скорошна операция на мозъка или очите)

‑ ако приемате лекарства за предпазване от образуване на съсиреци (напр. варфарин, дабигатран, апиксабан или хепарин), освен когато променяте антикоагулантното лечение или докато получавате хепарин през венозен или артериален катетър , за да го поддържате отворен

‑ ако имате остър коронарен синдром и в миналото сте имали кървене или кръвен съсирек в мозъка (инсулт)

‑ ако имате исхемична болест на сърцето или периферна съдова болест и преди сте имали кръвоизлив в мозъка (инсулт) или запушване на малки артерии, кръвоснабдяващи дълбоките мозъчни тъкани (лакунарен инсулт), или ако сте имали кръвен съсирек в мозъка (исхемичен, нелакунарен инсулт) предходния месец

* ако страдате от чернодробно заболяване, което води до повишен риск от кървене

‑ ако сте бременна или кърмите.

**Не приемайте Ривароксабан Accord** **и информирайте Вашия лекар,** ако някое от тези обстоятелства се отнася за Вас.

**Предупреждения и предпазни мерки**

Говорете с Вашия лекар или фармацевт, преди да приемете Ривароксабан Accord.

Ривароксабан Accord не трябва да се използва в комбинация с определени други лекарства, които понижават степента на съсирване на кръвта, като прасугрел или тикагрелор, различни от ацетилсалицилова киселина и клопидогрел/тиклопидин.

**Обърнете специално внимание при употребата на Ривароксабан Accord**

* ако имате повишен риск от кървене, какъвто може да бъде случаят, например, при:
  + - тежко бъбречно заболяване, понеже бъбречната Ви функция може да повлияе на количеството от лекарството, което действа в организма Ви
    - ако приемате други лекарства за предпазване от образуването на съсиреци (напр. варфарин, дабигатран, апиксабан или хепарин), когато променяте антикоагулантното лечение или докато получавате хепарин през венозен или артериален катетър, за да го поддържате отворен (вж. точка “Други лекарства и Ривароксабан Accord”)
    - нарушения, свързани с кървене
    - много високо кръвно налягане, неовладяно с медикаментозно лечение
    - заболявания на стомаха или червата, които може да доведат до кървене, напр. възпаление на стомаха или червата или възпаление на хранопровода, дължащо се на напр. на гастро-езофагеална рефлуксна болест (заболяване, при което стомашната киселина отива нагоре в хранопровода), или тумори, разположени в стомаха или червата, или гениталния тракт, или уринарния тракт
    - проблем с кръвоносните съдове на очните дъна (*ретинопатия*)
    - белодробно заболяване, при което бронхите Ви са разширени и изпълнени с гной *(бронхиектазии)* или кървене от белия дроб в миналото
    - ако сте на възраст над 75 години
    - ако тежите по-малко от 60 kg
    - ако имате коронарна артериална болест с тежка симптоматична сърдечна недостатъчност
* ако имате сърдечна клапна протеза
* ако Вашият лекар установи, че кръвното Ви налягане е нестабилно, или се планира друго лечение или хирургична процедура за отстраняване на съсирек от белите Ви дробове.
* ако знаете, че имате заболяване, наречено антифосфолипиден синдром (нарушение на имунната система, което причинява повишен риск от образуване на кръвни съсиреци), кажете на Вашия лекар, който ще вземе решение за необходимостта от промяна на лечението.

**Ако някое от тези състояния се отнася за Вас, говорете с Вашия лекар** преди да приемете Ривароксабан Accord. Вашият лекар ще реши дали да Ви лекува с това лекарство и трябва ли да бъдете наблюдавани по‑внимателно.

**Ако Ви предстои операция**

* Mного e важно да приемате Ривароксабан Accord преди и след операцията точно във времето, определено от Вашия лекар.
* Ако операцията включва поставяне на катетър или инжекция в гръбначния стълб (напр. за епидурална или спинална упойка, или за намаляване на болка):
  + - Много е важно да приемате Ривароксабан Accord преди и след инжекцията или отстраняването на катетъра, точно когато Ви е казал Вашият лекар
    - Кажете на Вашия лекар веднага, ако усетите изтръпване или слабост в краката, или проблеми с червата или пикочния мехур, след края на упойката, тъй като е необходима спешна грижа.

**Деца и юноши**

Ривароксабан Accord **не се препоръчва при пациенти на възраст под 18 години**. Няма достатъчно информация за употребата му при деца и юноши.

**Други лекарства и Ривароксабан Accord**

Трябва да кажете на Вашия лекар или фармацевт, ако приемате, наскоро сте приемали или е възможно да приемате други лекарства, включително лекарства, отпускани без рецепта.

* **Ако приемате**
* някои лекарства за гъбични инфекции (напр. флуконазол, итраконазол, вориконазол, посаконазол), освен ако са само за приложение върху кожата
* кетоконазол таблетки (използвани за лечение на синдром на Кушинг - когато оргънизмът произвежда излишък от кортизол)
* някои лекарства за бактериални инфекции (например кларитромицин, еритромицин)
* някои противовирусни лекарства за HIV / СПИН (напр. ритонавир)
* други лекарства за намаляване на кръвосъсирването (напр. еноксапарин, клопидогрел или антагонисти на витамин К, като варфарин и аценокумарол, прасугрел и тикагрелор (вижте точка “Предупреждения и предпазни мерки”))
* противовъзпалителни и болкоуспокояващи лекарства (напр. напроксен или ацетилсалицилова киселина)
* дронедарон, лекарство за лечение на неправилен сърдечен ритъм
* някои лекарства за лечение на депресия (селективни инхибитори на обратното захващане на серотонина (SSRI) и инхибитори на обратното захващане на серотонина и норепинефрина (SNRI))

**Ако някое от тези обстоятелства се отнася за Вас, информирайте Вашия лекар,** преди да приемете Ривароксабан Accord, понеже ефектът на Ривароксабан Accord може да бъде засилен. Вашият лекар ще реши дали да Ви лекува с това лекарство и трябва ли да бъдете наблюдавани по‑внимателно.

Ако Вашият лекар смята, че имате повишен риск за развитие на стомашни или чревни язви, той може да назначи профилактично лечение за язва.

* **Ако приемате**
* някои лекарства за лечение на епилепсия (фенитоин, карбамазепин, фенобарбитал)
* жълт кантарион (*Hypericum perforatum*), растителен продукт, използван за депресия
* рифампицин (антибиотик)

**Ако някое от тези обстоятелства се отнася за Вас, информирайте Вашия лекар,** преди да приемете Ривароксабан Accord, понеже ефектът на Ривароксабан Accord може да бъде намален. Вашият лекар ще реши дали да Ви лекува с Ривароксабан Accord и трябва ли да бъдете наблюдавани по‑внимателно.

**Бременност и кърмене**

Не приемайте Ривароксабан Accord, aко сте бременна или кърмите. Ако има вероятност да забременеете, използвайте надеждно контрацептивно средство, докато приемате Ривароксабан Accord. Ако забременеете, докато приемате това лекарство, незабавно информирайте Вашия лекар, който ще реши как трябва да бъдете лекувана.

**Шофиране и работа с машини**

Ривароксабан Accord може да причини замаяност (честа нежелана реакция) или припадъци (нечеста нежелана реакция) (вижте точка 4, „Възможни нежелани реакции“). Не шофирайте, не карайте колело и не използвайте никакви инструменти или машини, ако имате тези симптоми.

**Ривароксабан Accord съдържа лактоза и натрий**

Ако Вашият лекар Ви е казал, че имате непоносимост към някои захари, посъветвайте се с него, преди да приемете този лекарствен продукт.

Това лекарство съдържа по-малко от 1 mmol натрий (23 mg) на таблетка, което по същество означава, че „не съдържа натрий“.

**3. Как да приемате Ривароксабан Accord**

Винаги приемайте това лекарство точно както Ви е казал Вашият лекар. Ако не сте сигурни в нещо, попитайте Вашия лекар или фармацевт.

**Каква доза да приемате**

Препоръчителната доза е една таблетка от 2,5 mg два пъти дневно. Приемайте Ривароксабан Accord приблизително по едно и също време всеки ден (например една таблетка сутрин и една вечер). Това лекарство може да се приема със или без храна.

Ако се затруднявате да погълнете таблетката цяла, попитайте Вашия лекар за други начини да приемате Ривароксабан Accord. Таблетката може да се разтроши и размеси с вода или ябълково пюре непосредствено преди да я приемете.

Ако е необходимо, Вашият лекар може да ви даде разтрошена таблетка Ривароксабан Accord също и чрез стомашна сонда.

Ривароксабан Accord няма да Ви бъде прилаган самостоятелно.

Вашият лекар ще Ви каже също да приемате ацетилсалицилова киселина. Ако Ви бъде назначен Ривароксабан Accord след остър коронарен синдром, Вашият лекар може да Ви каже да приемате и тиклопидин.

Ако Ви бъде назначен Ривароксабан Accord след процедура за възстановяване на кръвообращението в стеснена или запушена артерия на крака, Вашият лекар може да Ви предпише и клопидогрел, който да приемате в допълнение към ацетилсалицилова киселина за кратко време.

Вашият лекар ще Ви каже по колко от тези лекарства да приемате (обикновено между 75 до 100 mg ацетилсалицилова киселина на ден или дневна доза от 75 до 100 mg ацетилсалицилова киселина плюс дневна доза от 75 mg клопидогрел или стандартна дневна доза тиклопидин).

**Кога да започнете да приемате Ривароксабан Accord**

Лечението с Ривароксабан Accord след остър коронарен синдром трябва да се започне възможно най-рано след стабилизиране на състоянието след остър коронарен синдром, най-рано 24 часа след приема в болница и когато обичайно би била спряна парентералната (чрез инжекция) антикоагулантна терапия.

Вашият лекар ще Ви каже кога да започнете лечението с Ривароксабан Accord, ако сте диагностицирани с исхемична болест на сърцето или периферна съдова болест.

Вашият лекар ще реши колко дълго трябва да продължава лечението.

**Ако сте приели повече от необходимата доза Ривароксабан Accord**

Незабавно се свържете с Вашия лекар, ако сте приели повече таблетки Ривароксабан Accord от необходимото. Приемът на повече таблетки Ривароксабан Accord от необходимото повишава риска от кървене.

**Ако сте пропуснали да приемете Ривароксабан Accord**

Не приемайте двойна доза, за да компенсирате пропуснатата доза. Ако сте пропуснали една доза, приемете следващата си доза по обичайното време.

**Ако сте спрели приема на Ривароксабан Accord**

Приемайте Ривароксабан Accord редовно и докато Вашият лекар Ви го предписва.

Не спирайте приема на Ривароксабан Accord, без да сте се посъветвали с Вашия лекар. Ако спрете приема на това лекарство е възможно да се повиши рискът за нов сърдечен пристъп или инсулт или за смърт от болест, свързана със сърцето или кръвоносните съдове.

Ако имате някакви допълнителни въпроси, свързани с употребата на това лекарство, попитайте Вашия лекар или фармацевт.

**4. Възможни нeжелани реакции**

Както всички лекарства, това лекарство може да предизвика нежелани реакции, въпреки че не всеки ги получава.

Като други подобни лекарства за намаляване образуването на кръвни съсиреци, Ривароксабан Accord може да доведе до кръвоизлив, който да е потенциално животозастрашаващ. Много силното кървене може също така да доведе до рязко спадане на кръвното налягане (шок). В някои случаи кръвоизливът може да не е видим.

**Информирайте Вашия лекар незабавно**, ако при Вас се прояви някоя от следните нежелани реакции:

* **Признаци на кървене**
* кръвоизлив в мозъка или в черепа (симптомите могат да включват главоболие, едностранна слабост, повръщане, гърчове, намалено ниво на съзнанието и скованост във врата.

Сериозен спешен медицински случай. Потърсете медицинска помощ незабавно!)

* продължително или много силно кървене.
* необичайна слабост, умора, бледност, замаяност, главоболие, необясним оток, задух, болка в гърдите или стенокардия, които могат да са признаци на кървене.

Вашият лекар може да реши да Ви наблюдава по‑внимателно или да промени лечението Ви.

* **Признаци на тежки кожни реакции**
* разпространяващ се интензивен кожен обрив, мехури или язви по лигавицата, напр. по устата или очите (синдром на Стивънс-Джонсън/токсична епидермална некролиза).
* лекарствена реакция, която причинява обрив, повишена температура, възпаление на вътрешните органи, отклонения в кръвните показатели и системно заболяване (DRESS синдром).

Честотата на тези нежелани реакции е „много редки“ (до 1 на 10 000 души).

* **Признаци на тежки алергични реакции**

- подуване на лицето, устните, устата, езика или гърлото; затруднено преглъщане; уртикария и затруднено дишане; внезапно спадане на кръвното налягане.

Честотата на тежките алергични реакции е „много редки“ (анафилактични реакции, включително анафилактичен шок, може да засегнат до 1 на 10 000 души) и „нечести“ (ангиоедем и алергичен оток, може да засегнат до 1 на 100 души).

**Обобщен списък на възможните нежелани реакции**

**Чести** (могат да засегнат до 1 на 10 души):

‑ намаление на броя на червените кръвни клетки, в резултат на което кожата може да стане бледа и да доведе до слабост или задух

‑ кървене в стомаха или червата, кървене от пикочо‑половите органи (включително кръв в урината и обилно менструално кървене), кървене от носа, кървене от венците

‑ кървене в окото (включително кървене от бялото на очите)

‑ кървене в тъкан или кухина на тялото (кръвонасядания, синини)

‑ кървави храчки

‑ кървене от кожата или под кожата

‑ кървене след операция

* сълзене на кръв или течности от хирургическа рана

‑ отоци по крайниците

‑ болка в крайниците

‑ увредена бъбречна функция (може да бъде видяно в изследванията, направени от Вашия лекар)

‑ висока температура

‑ болки в стомаха, нарушено храносмилане, гадене или повръщане, запек, диария

‑ ниско кръвно налягане (със симптоми като усещане за замаяност или прималяване при изправяне)

‑ намалена обща сила и енергичност (слабост, умора), главоболие, замаяност

‑ обрив, сърбеж по кожата

‑ изследванията на кръвта могат да покажат повишаване на някои чернодробни ензими

**Нечести** (могат да засегнат до 1 на 100 души):

‑ кръвоизлив в мозъка или в черепа (вижте по-горе, Признаци на кървене)

‑ кръвоизлив в става, който да предизвиква болка и оток

- тромбоцитопения (нисък брой тромбоцити; това са клетки, които помагат съсирването на кръвта)

‑ алергични реакции, включително кожни алергични реакции

‑ нарушена чернодробна функция (може да се установи, ако лекарят Ви назначи изследвания)

‑ изследванията на кръвта може да покажат повишаване на билирубина, на някои панкреатични или чернодробни ензими или на броя на тромбоцитите

‑ прималяване

‑ общо неразположение

‑ ускорен сърдечен ритъм

‑ сухота в устата

‑ уртикария

**Редки** (могат да засегнат до 1 на 1000 души):

‑ кървене в мускул

- застой на жлъчка (намален жлъчен отток), хепатит, включително увреждане на чернодробните клетки (възпаление на черния дроб, включително увреждане на черния дроб)

‑ пожълтяване на кожата и очите (*жълтеница*)

‑ локализиран оток

‑ събиране на кръв *(хематом)* в слабините след усложнение от сърдечна процедура, при която е поставен катетър в артерия на Вашия крак *(псевдоаневризма)*

**Много редки** (могат да засегнат до 1 на 10 000 души):

* натрупване на еозинофили (гранулоцити), вид бели кръвни клетки, които причиняват възпаление в белите дробове (еозинофилна пневмония)

**С неизвестна честота** (от наличните данни не може да бъде направена оценка за честотата):

‑ бъбречна недостатъчност след тежко кървене

* нарушение на бъбречната функция, възникващо при антикоагулантно лечение, понякога с наличие на кръв в урината (нефропатия, свързана с антикоагуланти)

‑ повишено напрежение в мускулите на краката или ръцете след кървене, което води до болка, оток, променена чувствителност, изтръпване или парализа *(компартмент синдром след кървене)*

**Съобщаване на нежелани реакции**

Ако получите някакви нежелани лекарствени реакции, уведомете Вашия лекар или фармацевт. Това включва всички възможни, неописани в тази листовка нежелани реакции. Можете също да съобщите нежелани реакции директно чрез националната система за съобщаване, посочена в [Приложение V](http://www.ema.europa.eu/docs/en_GB/document_library/Template_or_form/2013/03/WC500139752.doc). Като съобщавате нежелани реакции, можете да дадете своя принос за получаване на повече информация относно безопасността на това лекарство.

**5. Как да съхранявате Ривароксабан Accord**

Да се съхранява на място, недостъпно за деца.

Не използвайте това лекарство след срока на годност, отбелязан както върху картонената опаковка след „Годен до:“ така и върху всеки блистер или бутилка след „EXP“. Срокът на годност отговаря на последния ден от посочения месец.

Това лекарство не изисква специални условия на съхранение.

Разтрошени таблетки

Разтрошените таблетки са стабилни във вода и ябълково пюре до 4 часа.

Не изхвърляйте лекарствата в канализацията или в контейнера за домашни отпадъци. Попитайте Вашия фармацевт как да изхвърляте лекарствата, които вече не използвате. Тези мерки ще спомогнат за опазване на околната среда.

**6. Съдържание на опаковката и допълнителна информация**

**Какво съдържа Ривароксабан Accord**

* Активно вещество: ривароксабан. Всяка таблетка съдържа 2,5 mg ривароксабан.
* Други съставки:

Ядро на таблетката

Лактоза монохидрат

Кроскармелоза натрий (E468)

Натриев лаурилсулфат (E487)

Хипромелоза 2910 (номинална вискоза 5.1 mPa.S) (E464)

Целулоза микрокристална (Е460)

Силициев диоксид, колоиден безводен (E551)

Магнезиев стеарат (Е572)

Филмово покритие

Макрогол 4000 (E1521)

Хипромелоза 2910 (номинална вискоза 5.1 mPa.S) (E464)

Титанов диоксид (Е171)

Железен оксид, жълт (Е172)

**Как изглежда Ривароксабан Accord и какво съдържа опаковката**

Филмираните таблетки Ривароксабан Accord 2,5 mg са светложълти, кръгли, двойноизпъкнали филмирани таблетки приблизително с диаметър 6,00 mm, с вдлъбнато релефно означение от едната страна с “IL4” и гладки от другата страна.

Ривароксабан Accord филмирани таблетки са опаковани в прозрачни блистери от PVC/алуминий, които се предлагат:

* в блистер по 28, 56, 98, 100, 168 или 196 таблетки или
* в перфорирани блистери с единични дози по 10 х 1 или 100 х 1 таблетки.

Ривароксабан Accord филмирани таблетки се предлагат и в бутилки от HDPE, съдържащи 30, 90 или 500 таблетки.

Не всички видовe опаковки могат да бъдат пуснати в продажба.

**Притежател на разрешението за употреба**

Accord Healthcare S.L.U.

World Trade Center, Moll de Barcelona s/n, Edifici Est, 6a Planta,

Barcelona, 08039

Испания

**Производител**

Accord Healthcare Polska Sp. z o.o.

Ul. Lutomierska 50,

95-200 Pabianice, Полша

Pharmadox Healthcare Limited

KW20A Kordin Industrial Park, Paola

PLA 3000, Малта

Laboratori Fundació DAU

C/ C, 12-14 Pol. Ind. Zona Franca,

08040 Barcelona, Испания

Accord Healthcare B.V

Winthontlaan 200, 3526KV Utrecht,

Нидерландия

Accord Healthcare single member S.A.

64th Km National Road Athens,

Lamia, Schimatari, 32009,

Гърция

**Дата на последно преразглеждане на листовката {ММ/ГГГГ}**

Подробна информация за това лекарствo е предоставена на уебсайта на Европейската агенция по лекарствата: [http://www.ema.europa.eu](http://www.ema.europa.eu/).

**Листовка: информация за потребителя**

**Ривароксабан Accord 10 mg филмирани таблетки**

ривароксабан (rivaroxaban)

**Прочетете внимателно цялата листовка, преди да започнете да приемате това лекарство, тъй като тя съдържа важна за Вас информация.**

- Запазете тази листовка. Може да се наложи да я прочетете отново.

- Ако имате някакви допълнителни въпроси, попитайте Вашия лекар или фармацевт.

- Това лекарство е предписано лично на Вас. Не го преотстъпвайте на други хора. То може да им навреди, независимо че признаците на тяхното заболяване са същите като Вашите.

- Ако получите някакви нежелани реакции, уведомете Вашия лекар или фармацевт. Това включва и всички възможни нежелани реакции, неописани в тази листовка. Вижте точка 4.

**Какво съдържа тази листовка**:

1. Какво представлява Ривароксабан Accord и за какво се използва

2. Какво трябва да знаете преди да приемете Ривароксабан Accord

3. Как да приемате Ривароксабан Accord

4. Възможни нежелани реакции

5. Как да съхранявате Ривароксабан Accord

6. Съдържание на опаковката и допълнителна информация

**1. Какво представлява Ривароксабан Accord и за какво се използва**

Ривароксабан Accord съдържа активното вещество ривароксабан и се използва при възрастни за

* предпазване от образуване на съсиреци във вените след операция за ставно протезиране на тазобедрената или на колянната става. Вашият лекар Ви е предписал това лекарство, понеже след операцията имате повишен риск от поява на съсиреци.
* лечение на съсиреци във вените на краката Ви (дълбока венозна тромбоза) и в кръвоносните съдове на белите Ви дробове (белодробен емболизъм) и за предпазванеот повторното им образуване в кръвоносните съдове на краката и/или в белите дробове.

Ривароксабан Accord принадлежи към група лекарства, наречени *антитромботични средства*. Чрез действието си той блокира един фактор на кръвосъсирване (фактор Xa) и по този начин намалява способността на кръвта да образува съсиреци.

**2. Какво трябва да знаете преди да приемете Ривароксабан Accord**

**Не приемайте Ривароксабан Accord**

- ако сте алергични към ривароксабан или към някоя от останалите съставки на това лекарство (изброени в точка 6)

- ако имате силно кървене

- ако имате заболяване или състояние на орган в организма, което повишава риска за сериозно кървене (напр. стомашна язва, нараняване или кръвоизлив в мозъка, скорошна операция на мозъка или очите)

- ако приемате лекарства за предпазване от образуване на съсиреци (напр. варфарин, дабигатран, апиксабан или хепарин), освен когато променяте антикоагулантното лечение или докато получавате хепарин през венозен или артериален катетър , за да го поддържате отворен

- ако страдате от чернодробно заболяване,което води до повишен риск от кървене

- ако сте бременна или кърмите.

**Не приемайте Ривароксабан Accord** **и информирайте Вашия лекар,** ако някое от тези обстоятелства се отнася за Вас.

**Предупреждения и предпазни мерки**

Говорете с Вашия лекар или фармацевт, преди да приемете Ривароксабан Accord.

**Обърнете специално внимание при употребата на Ривароксабан Accord**

* ако имате повишен риск от кървене, какъвто може да бъде случаят, например, при:
  + - умерено или тежко бъбречно заболяване, понеже бъбречната Ви функция може да повлияе на количеството от лекарството, което действа в организма Ви
    - ако приемате други лекарства за предпазване от образуването на съсиреци (напр. варфарин, дабигатран, апиксабан или хепарин), когато променяте антикоагулантното лечение или докато получавате хепарин през венозен или артериален катетър, за да го поддържате отворен (вж. точка “Други лекарства и Ривароксабан Accord”**)**
    - нарушения на кръвосъсирването
    - много високо кръвно налягане, неовладяно с медикаментозно лечение
    - заболявания на стомаха или червата, които може да доведат до кървене, напр. възпаление на стомаха или червата или възпаление на хранопровода, дължащо се на напр. на гастро-езофагеална рефлуксна болест (заболяване, при което стомашната киселина отива нагоре в хранопровода), или тумори, разположени в стомаха или червата, или гениталния тракт, или уринарния тракт
    - проблем с кръвоносните съдове на очните дъна (*ретинопатия*)
    - белодробно заболяване, при което бронхите Ви са разширени и изпълнени с гной (бронхиектазии) или кървене от белия дроб в миналото
* ако имате сърдечна клапна протеза
* ако Вашият лекар установи, че кръвното Ви налягане е нестабилно, или се планира друго лечение или хирургична процедура за отстраняване на съсирек от белите Ви дробове.
* ако знаете, че имате заболяване, наречено антифосфолипиден синдром (нарушение на имунната система, което причинява повишен риск от образуване на кръвни съсиреци), кажете на Вашия лекар, който ще вземе решение за необходимостта от промяна на лечението.

**Ако някое от тези състояния се отнася за Вас, говорете с Вашия лекар,** преди да приемете Ривароксабан Accord. Вашият лекар ще реши дали да Ви лекува с това лекарство и трябва ли да бъдете наблюдавани по-внимателно.

**Ако Ви предстои операция**

* Mного e важно да приемате Ривароксабан Accord преди и след операцията точно във времето, определено от Вашия лекар.
* Ако планираната хирургична операция предполага поставяне на катетър или инжекция в гръбначния Ви канал (напр. за епидурална или спинална анестезия или за намаляване на болката):
* много е важно да приемете Ривароксабан Accord точно в часа, предписан Ви от Вашия лекар
* информирайте Вашия лекар веднага, ако почувствате изтръпване или слабост в краката или проблеми с червата или пикочния мехур след края на анестезията, понеже са необходими спешни мерки.

**Деца и юноши**

Ривароксабан Accord **не се препоръчва за лица на възраст под 18 години**. Няма достатъчно информация за употребата му при деца и юноши.

**Други лекарства и Ривароксабан Accord**

Трябва да кажете на Вашия лекар или фармацевт, ако приемате,наскоро сте приемали или е възможно да приемате други лекарства, включително лекарства, отпускани без рецепта.

* **Ако приемате**
* някои лекарства за гъбични инфекции (напр. флуконазол, итраконазол, вориконазол, посаконазол), освен ако не са само за кожно приложение
* кетоконазол таблетки (използвани за лечение на синдром на Кушинг - когато организмът произвежда излишък от кортизол)
* някои лекарства за бактериални инфекции (например кларитромицин, еритромицин)
* някои противовирусни лекарства за HIV / СПИН (напр. ритонавир)
* други лекарства за намаляване на съсирването на кръвта(напр. еноксапарин, клопидогрел или антагонисти на витамин К, като варфарин и аценокумарол)
* противовъзпалителни и болкоуспокояващи лекарства (напр. напроксен или ацетилсалицилова киселина)
* дронедарон,лекарство за лечение на неправилен сърдечен ритъм.
* някои лекарства за лечение на депресия (селективни инхибитори на обратното захващане на серотонина (SSRI) и инхибитори на обратното захващане на серотонина и норепинефрина (SNRI))

**Ако някое от тези обстоятелства се отнася за Вас, информирайте Вашия лекар,** преди да приемете Ривароксабан Accord, понеже ефектът на Ривароксабан Accord може да бъде засилен. Вашият лекар ще реши дали да Ви лекува с това лекарство и трябва ли да бъдете наблюдавани по-внимателно.

Ако Вашият лекар смята, че имате повишен риск за развитие на стомашни или чревни язви, той може да назначи профилактично лечение за язви.

* **Ако приемате**
* някои лекарства за лечение на епилепсия(фенитоин, карбамазепин, фенобарбитал)
* жълт кантарион (*Hypericum perforatum*), (растителен продукт, използван за депресия),
* рифампицин (антибиотик).

**Ако някое от тези обстоятелства се отнася за Вас, информирайте Вашия лекар,** преди да приемете Ривароксабан Accord, понеже ефектът на Ривароксабан Accord може да бъде намален. Вашият лекар ще реши дали да Ви лекува с Ривароксабан Accord и трябва ли да бъдете наблюдавани по-внимателно.

**Бременност и кърмене**

Не приемайте Ривароксабан Accord, ако сте бременна или кърмите. Ако има вероятност да забременеете, използвайте надеждно контрацептивно средство, докато приемате Ривароксабан Accord. Ако забременеете, докато приемате това лекарство, информирайте Вашия лекар незабавно, който ще реши как трябва да бъдете лекувана.

**Шофиране и работа с машини**

Ривароксабан Accord може да причини замаяност (честа нежелана реакция) или припадък (нечеста нежелана реакция) (вижте точка 4, „Възможни нежелани реакции“). Не шофирайте, не карайте колело и не използвайте никакви инструменти или машини, ако имате тези симптоми.

**Ривароксабан Accord съдържа лактоза и натрий**

Ако Вашият лекар Ви е казал, че имате непоносимост към някои захари, посъветвайте се с него, преди да приемете този лекарствен продукт.

Това лекарство съдържа по-малко от 1 mmol натрий (23 mg) на таблетка, което по същество означава, че „не съдържа натрий“.

**3. Как да приемате Ривароксабан Accord**

Винаги приемайте това лекарство точно както Ви е казал Вашият лекар. Ако не сте сигурни в нещо, попитайте Вашия лекар или фармацевт.

**Каква доза да приемате**

* Предпазване от образуване на съсиреци във вените след операция за ставно протезиране на тазобедрената или на колянната става

Препоръчителната доза е една таблетка Ривароксабан Accord от 10 mg един път дневно.

* Лечение на съсиреци във вените на краката Ви и на съсиреци в кръвоносните съдове на белите Ви дробове и за предпазване от повторно образуване на съсиреци.

След най-малко 6-месечно лечение на съсиреци препоръчителната доза е или една таблетка от 10 mg един път дневно, или една таблетка от 20 mg един път дневно. Вашият лекар Ви е предписал Ривароксабан Accord 10 mg веднъж дневно.

Поглъщайте таблетката за предпочитане с вода.

Ривароксабан Accord може да се приема със или без храна.

Ако се затруднявате да погълнете таблетката цяла, попитайте Вашия лекар за други начини да приемате Ривароксабан Accord. Таблетката може да се разтроши и размеси с вода или ябълково пюре непосредствено преди да я приемете.

Ако е необходимо, Вашият лекар може да ви даде разтрошена таблетка Ривароксабан Accord също и чрез стомашна сонда.

**Кога да приемате Ривароксабан Accord**

Приемайте таблетката всеки ден, докато Вашият лекар Ви каже да спрете.

Постарайте се да приемате таблетката по едно и също време всеки ден – това ще Ви помогне да не забравяте.

Вашият лекар ще реши колко дълго трябва да продължава лечението.

За предпазване от образуване на съсиреци във вените след операция за ставно протезиране на тазобедрената или на колянната става:

Вземете първата таблетка 6 - 10 часа след операцията.

Ако сте били подложени на голяма операция на тазобедрената става, обикновено ще приемате таблетките в продължение на 5 седмици.

Ако сте били подложени на голяма операция на коляното, обикновено ще приемате таблетките в продължение на 2 седмици.

**Ако сте приели повече от необходимата доза Ривароксабан Accord**

Незабавно се свържете с Вашия лекар, ако сте приели повече таблетки Ривароксабан Accord от необходимото. Приемът на повече таблетки Ривароксабан Accord от необходимото повишава риска от кървене.

**Ако сте пропуснали да приемете** Ривароксабан Accord

Ако сте пропуснали една доза, приемете я веднага щом се сетите. Приемете следващата таблетка на следващия ден и след това продължете да приемате по една таблетка един път дневно, както обикновено.

Не вземайте двойна доза, за да компенсирате пропуснатата доза.

**Ако сте спрели приема на Ривароксабан Accord**

Не спирайте приема на Ривароксабан Accord, без да сте се посъветвали с Вашия лекар, понеже Ривароксабан Accord предпазва от развитието на едно сериозно заболяване.

Ако имате някакви допълнителни въпроси, свързани с употребата на това лекарство, попитайте Вашия лекар или фармацевт.

**4. Възможни нежелани реакции**

Както всички лекарства, това лекарство може да предизвика нежелани реакции, въпреки че не всеки ги получава.

Като други подобни лекарства за намаляване образуването на кръвни съсиреци, Ривароксабан Accord може да доведе до кръвоизлив, който да е потенциално животозастрашаващ. Много силното кървене може също така да доведе до рязко спадане на кръвното налягане (шок). В някои случаи кръвоизливът може да не е видим.

**Информирайте Вашия лекар незабавно**, ако при Вас се прояви някоя от следните нежелани реакции**:**

* **Признаци на кървене**
* кръвоизлив в мозъка или в черепа (симптомите могат да включват главоболие, едностранна слабост, повръщане, гърчове, намалено ниво на съзнанието и скованост във врата.

Сериозен спешен медицински случай. Потърсете медицинска помощ незабавно!)

* продължително или много силно кървене
* силна слабост, умора, бледност, замаяност, главоболие, необясним оток, задух, болка в гърдите или стенокардия, които могат да са признаци на кървене.

Вашият лекар може да реши да Ви наблюдава по-внимателно или да промени лечението Ви.

* **Признаци на тежки кожни реакции**
* разпространяващ се интензивен кожен обрив, мехури или язви по лигавицата, напр. по устата или очите (синдром на Стивънс-Джонсън/токсична епидермална некролиза).
* лекарствена реакция, която причинява обрив, повишена температура, възпаление на вътрешните органи, отклонения в кръвните показатели и системно заболяване (DRESS синдром).

Честотата на тези нежелани реакции е „много редки“ (до 1 на 10 000 души).

* **Признаци на тежки алергични реакции**
* подуване на лицето, устните, устата, езика или гърлото; затруднено преглъщане; уртикария и затруднено дишане; внезапно спадане на кръвното налягане.

Честотата на тежките алергични реакции е „много редки“ (анафилактични реакции, включително анафилактичен шок, може да засегне до 1 на 10 000 души) и „нечести“ (ангиоедем и алергичен оток, може да засегнат до 1 на 100 души).

**Обобщен списък на възможните нежелани реакции**

**Чести** (могат да засегнат до 1 на 10 души):

* намаление на броя на червените кръвни клетки, в резултат на което кожата Ви може да стане бледа и да доведе до слабост или задух
* кървене в стомаха или червата, кървене от пикочо-половите органи (включително кръв в урината и обилно менструално кървене), кървене от носа , кървене от венците
* кървене в окото (включително кървене от бялото на очите)
* кървене в тъкан или кухина на тялото (кръвонасядания, синини)
* кървави храчки
* кървене от кожата или под кожата
* кървене след операция
* сълзящо кървене или изтичане на течност от хирургичната рана
* отоци по крайниците
* болка в крайниците
* нарушена бъбречна функция (може да се установи при изследвания, назначени от Вашия лекар)
* висока температура
* болки в стомаха, нарушено храносмилане, гадене и повръщане, запек, диария
* ниско кръвно налягане (със симптоми, като усещане за замаяност или прималяване при изправяне)
* намалена обща сила и енергичност (слабост, умора), главоболие, замаяност, припадъци
* обрив, сърбеж по кожата
* изследванията на кръвта могат да покажат повишаване на някои чернодробни ензими

**Нечести** (могат да засегнат до 1 на 100 души):

* кръвоизлив в мозъка или в черепа (вижте по-горе, Признаци на кървене)
* кръвоизлив в става, който да предизвиква болка или оток
* тромбоцитопения (нисък брой тромбоцити; това са клетки, които помагат съсирването на кръвта)
* алергични реакции, включително кожни алергични реакции
* нарушена чернодробна функция (може да се установи, ако лекарят Ви назначи изследвания)
* изследванията на кръвта може да покажат повишаване на билирубина, на някои панкреатични или чернодробни ензими или на броя на тромбоцитите
* припадък
* общо неразположение

- ускорен сърдечен пулс

- сухота в устата

* уртикария

**Редки** (могат да засегнат до 1 на 1 000 души):

* кървене в мускул
* застой на жлъчка (намален жлъчен отток), хепатит, включително увреждане на чернодробните клетки (възпаление на черния дроб, включително увреждане на черния дроб)
* пожълтяване на кожата и очите (жълтеница)
* локализирани отоци
* събиране на кръв (хематом) в слабините като усложнение от сърдечна процедура, при която е поставен катетър в артерия в крака Ви (псевдоаневризма)

**Много редки** (могат да засегнат до 1 на 10 000 души):

* натрупване на еозинофили (гранулоцити), вид бели кръвни клетки, които причиняват възпаление в белите дробове (еозинофилна пневмония)

**С неизвестна честота** (от наличните данни не може да бъде направена оценка за честотата)

* бъбречна недостатъчност след тежко кървене
* нарушение на бъбречната функция, възникващо при антикоагулантно лечение, понякога с наличие на кръв в урината (нефропатия, свързана с антикоагуланти)
* повишено напрежение в мускулите на краката или ръцете след кървене, което води до болки, оток, променена чувствителност, изтръпване или парализа (компартмент синдром след кървене)

**Съобщаване на нежелани реакции**

Ако получите някакви нежелани лекарствени реакции, уведомете Вашия лекар или фармацевт. Това включва всички възможни, неописани в тази листовка нежелани реакции. Можете също да съобщите нежелани реакции директно чрез националната система за съобщаване, посочена в [8TПриложение V8T](http://www.ema.europa.eu/docs/en_GB/document_library/Template_or_form/2013/03/WC500139752.doc). Като съобщавате нежелани реакции, можете да дадете своя принос за получаване на повече информация относно безопасността на това лекарство.

**5. Как да съхранявате Ривароксабан Accord**

Да се съхранява на място, недостъпно за деца.

Не използвайте това лекарство след срока на годност, отбелязан върху картонената опаковка след „Годен до:“ и върху всеки блистер или бутилка след „EXP“. Срокът на годност отговаря на последния ден от посочения месец.

Това лекарство не изисква специални условия на съхранение.

Разтрошени таблетки

Разтрошените таблетки са стабилни във вода и ябълково пюре до 4 часа.

Не изхвърляйте лекарствата в канализацията или в контейнера за домашни отпадъци. Попитайте Вашия фармацевт как да изхвърляте лекарствата, които вече не използвате. Тези мерки ще спомогнат за опазване на околната среда.

**6. Съдържание на опаковката и допълнителна информация**

**Какво съдържа Ривароксабан Accord**

- Активно вещест: ривароксабан. Всяка таблетка съдържа 10 mg ривароксабан.

- Други съставки:

Ядро на таблетката:

Лактоза монохидрат

Кроскармелоза натрий (E468)

Натриев лаурилсулфат (E487)

Хипромелоза 2910 (номинална вискоза 5.1 mPa.S) E464)

Целулоза микрокристална (Е460)

Силициев диоксид, колоиден безводен (E551)

Магнезиев стеарат (Е572)

Филмово покритие

Макрогол 4000 (E1521)

Хипромелоза 2910 (номинална вискоза 5.1 mPa.S) (E464)

Титанов диоксид (Е171)

Железен оксид, жълт (Е172)

**Как изглежда Ривароксабан Accord и какво съдържа опаковката**

Филмираните таблетки Ривароксабан Accord 10 mg са светлорозови до розови, кръгли, двойноизпъкнали филмирани таблетки приблизително с диаметър 6,00 mm, с вдлъбнато релефно означение от едната страна с “IL1” и гладки от другата страна.

Ривароксабан Accord филмирани таблетки са опаковани в прозрачни блистери от PVC/алуминий, които се предлагат:

* в блистер по 5, 10, 14, 28, 30, 98 или 100 таблетки или
* в перфорирани блистери с единични дози по 10 х 1 или 100 х 1 таблетки.

Ривароксабан Accord филмирани таблетки се предлагат и бутилки от HDPE, съдържащи 30, 90 или 500 таблетки.

Не всички видовe опаковки могат да бъдат пуснати в продажба.

**Притежател на разрешението за употреба**

Accord Healthcare S.L.U.

World Trade Center, Moll de Barcelona s/n, Edifici Est, 6a Planta,

Barcelona, 08039

Испания

**Производител**

Accord Healthcare Polska Sp. z o.o.

Ul. Lutomierska 50,

95-200 Pabianice, Полша

Pharmadox Healthcare Limited

KW20A Kordin Industrial Park, Paola

PLA 3000, Малта

Laboratori Fundació DAU

C/ C, 12-14 Pol. Ind. Zona Franca,

08040 Barcelona, Испания

Accord Healthcare B.V

Winthontlaan 200, 3526KV Utrecht,

Нидерландия

Accord Healthcare single member S.A.

64th Km National Road Athens,

Lamia, Schimatari, 32009,

Гърция

**Дата на последно преразглеждане на листовката {ММ/ГГГГ}**

Подробна информация за това лекарствo е предоставена на уебсайта на Европейската агенция по лекарствата: [http://www.ema.europa.eu](http://www.ema.europa.eu/).

**Листовка: информация за потребителя**

**Ривароксабан Accord 15 mg филмирани таблетки**

**Ривароксабан Accord 20 mg филмирани таблетки**

ривароксабан (rivaroxaban)

**Прочетете внимателно цялата листовка, преди да започнете да приемате това лекарство, тъй като тя съдържа важна за Вас информация.**

‑ Запазете тази листовка. Може да се наложи да я прочетете отново.

‑ Ако имате някакви допълнителни въпроси, попитайте Вашия лекар или фармацевт.

‑ Това лекарство е предписано единствено и лично на Вас. Не го преотстъпвайте на други хора. То може да им навреди, независимо че признаците на тяхното заболяване са същите като Вашите.

‑ Ако получите някакви нежелани реакции, уведомете Вашия лекар или фармацевт. Това включва и всички възможни нежелани реакции, неописани в тази листовка. Вижте точка 4.

**Какво съдържа тази листовка**:

1. Какво представлява Ривароксабан Accord и за какво се използва

2. Какво трябва да знаете, преди да приемете Ривароксабан Accord

3. Как да приемате Ривароксабан Accord

4. Възможни нежелани реакции

5. Как да съхранявате Ривароксабан Accord

6. Съдържание на опаковката и допълнителна информация

**1. Какво представлява Ривароксабан Accord и за какво се използва**

Ривароксабан Accord съдържа активното вещество ривароксабан и се използва при възрастни за:

* предпазване от образуване на съсиреци в мозъка (инсулт) и в други кръвоносни съдове на тялото Ви, ако имате един вид сърдечна аритмия, нареченанеклапно предсърдно мъждене.
* лечение на съсиреци във вените на краката Ви (дълбока венозна тромбоза) и в кръвоносните съдове на белите Ви дробове (белодробен емболизъм) и за предпазванеот повторното им образуване в кръвоносните съдове на краката и/или в белите дробове.

Ривароксабан Accord се използва при деца и юноши под 18 години и с телесно тегло 30 kg или повече за:

* лечение на кръвни съсиреци и предпазване от повторно образуване на кръвни съсиреци във вените или кръвоносните съдове на белите дробове след начално лечение от наймалко 5 дни с лекарства, които се инжектират, използвани за лечение на кръвни съсиреци.

Ривароксабан Accord принадлежи към група лекарства, наречени антитромбозни средства. Чрез действието си той блокира един фактор на кръвосъсирването (фактор Xa) и по този начин намалява склонността кръвта да образува съсиреци.

**2. Какво трябва да знаете, преди да приемете Ривароксабан Accord**

**Не приемайте Ривароксабан Accord**

‑ ако сте алергични към ривароксабан или към някоя от останалите съставки на това лекарство (изброени в точка 6)

‑ ако имате силно кървене

‑ ако имате заболяване или състояние на орган в организма, което повишава риска за сериозно кървене (напр. стомашна язва, нараняване или кръвоизлив в мозъка, скорошна операция на мозъка или очите)

‑ ако приемате лекарства за предпазване от образуването на съсиреци (напр. варфарин, дабигатран, апиксабан или хепарин), освен когато променяте антикоагулантното лечение или докато получавате хепарин през венозен или артериален катетър, за да го поддържате отворен

‑ ако страдате от чернодробно заболяване, което води до повишен риск от кървене

‑ ако сте бременна или кърмите.

**Не приемайте Ривароксабан Accord** **и информирайте Вашия лекар,** ако някое от тези обстоятелства се отнася за Вас.

**Предупреждения и предпазни мерки**

Говорете с Вашия лекар или фармацевт, преди да приемете Ривароксабан Accord.

**Обърнете специално внимание при употребата на Ривароксабан Accord**

* ако имате повишен риск от кървене, какъвто може да бъде случаят, например, при:
  + - тежко бъбречно заболяване при възрастни и умерено или тежко бъбречно заболяване при деца и юноши, понеже бъбречната Ви функция може да повлияе на количеството от лекарството, което действа в организма Ви
    - ако приемате други лекарства за предпазване от образуването на съсиреци (напр. варфарин, дабигатран, апиксабан или хепарин), когато променяте антикоагулантното лечение или докато получавате хепарин през венозен или артериален катетър, за да го поддържа отворен (вж. точка “Други лекарства и Ривароксабан Accord”)
    - нарушения, свързани с кървене
    - много високо кръвно налягане, неовладяно с медикаментозно лечение
    - заболявания на стомаха или червата, които може да доведат до кървене, напр. възпаление на стомаха или червата или възпаление на хранопровода, дължащо се на напр. на гастро-езофагеална рефлуксна болест (заболяване, при което стомашната киселина отива нагоре в хранопровода), или тумори, разположени в стомаха или червата, или гениталния тракт, или уринарния тракт
    - проблем с кръвоносните съдове на очните дъна (ретинопатия)
    - белодробно заболяване, при което бронхите Ви са разширени и изпълнени с гной *(*бронхиектазии*)* или кървене от белия дроб в миналото
* ако имате сърдечна клапна протеза
* ако Вашият лекар установи, че кръвното Ви налягане е нестабилно, или се планира друго лечение или хирургична процедура за отстраняване на съсирек от белите Ви дробове.
* ако знаете, че имате заболяване, наречено антифосфолипиден синдром (нарушение на имунната система, което причинява повишен риск от образуване на кръвни съсиреци), кажете на Вашия лекар, който ще вземе решение за необходимостта от промяна на лечението.

**Ако някое от тези състояния се отнася за Вас, говорете с Вашия лекар,** преди да приемете Ривароксабан Accord. Вашият лекар ще реши дали да Ви лекува с това лекарство и трябва ли да бъдете наблюдавани по‑внимателно.

**Ако Ви предстои операция**

* Mного e важно да приемате Ривароксабан Accord преди и след операцията точно във времето, определено от Вашия лекар.
* Ако операцията включва поставяне на катетър или инжекция в гръбначния стълб (напр. за епидурална или спинална упойка, или за намаляване на болка):
  + - Много е важно да приемате Ривароксабан Accord преди и след инжекцията или отстраняването на катетъра, точно когато Ви е казал Вашият лекар
    - Кажете на Вашия лекар веднага, ако усетите изтръпване или слабост в краката, или проблеми с червата или пикочния мехур, след края на упойката, тъй като е необходима спешна грижа.

**Деца и юноши**

Ривароксабан Accord **не се препоръчва при при деца с телесно тегло под 30 kg.**

Няма достатъчно информация за употребата на Ривароксабан Accord при деца и юноши при показанията за възрастни.

**Други лекарства и Ривароксабан Accord**

Трябва да кажете на Вашия лекар или фармацевт, ако приемате, наскоро сте приемали или е възможно да приемате други лекарства, включително лекарства, отпускани без рецепта.

* **Ако приемате**
* някои лекарства за гъбични инфекции (напр. флуконазол, итраконазол, вориконазол, посаконазол), освен ако са само за приложение върху кожата
* кетоконазол таблетки (използвани за лечение на синдром на Кушинг - когато организмът произвежда излишък от кортизол)
* някои лекарства за бактериални инфекции (например кларитромицин, еритромицин)
* някои противовирусни лекарства за HIV / СПИН (напр. ритонавир)
* други лекарства за намаляване на кръвосъсирването (напр. еноксапарин, клопидогрел или антагонисти на витамин К, като варфарин и аценокумарол)
* противовъзпалителни и болкоуспокояващи лекарства (напр. напроксен или ацетилсалицилова киселина)
* дронедарон, лекарство за лечение на неправилен сърдечен ритъм
* някои лекарства за лечение на депресия (селективни инхибитори на обратното захващане на серотонина (SSRI) и инхибитори на обратното захващане на серотонина и норепинефрина (SNRI))

**Ако някое от тези обстоятелства се отнася за Вас, информирайте Вашия лекар,** преди да приемете Ривароксабан Accord, понеже ефектът на Ривароксабан Accord може да бъде засилен. Вашият лекар ще реши дали да Ви лекува с това лекарство и трябва ли да бъдете наблюдавани по‑внимателно.

Ако Вашият лекар смята, че имате повишен риск за развитие на стомашни или чревни язви, той може да назначи профилактично лечение за язва.

* **Ако приемате**
* някои лекарства за лечение на епилепсия (фенитоин, карбамазепин, фенобарбитал)
* жълт кантарион (*Hypericum perforatum*), растителен продукт, използван за депресия
* рифампицин (антибиотик)

**Ако някое от тези обстоятелства се отнася за Вас, информирайте Вашия лекар,** преди да приемете Ривароксабан Accord, понеже ефектът на Ривароксабан Accord може да бъде намален. Вашият лекар ще реши дали да Ви лекува с Ривароксабан Accord и трябва ли да бъдете наблюдавани по‑внимателно.

**Бременност и кърмене**

Не приемайте Ривароксабан Accord, ако сте бременна или кърмите. Ако има вероятност да забременеете, използвайте надеждно контрацептивно средство, докато приемате Ривароксабан Accord. Ако забременеете, докато приемате това лекарство, информирайте Вашия лекар незабавно, който ще реши как трябва да бъдете лекувана.

**Шофиране и работа с машини**

Ривароксабан Accord може да причини замаяност (честа нежелана реакция) или припадъци (нечеста нежелана реакция) (вижте точка 4, „Възможни нежелани реакции“). Не шофирайте, не карайте колело и не използвайте никакви инструменти или машини, ако имате тези симптоми.

**Ривароксабан Accord съдържа лактоза и натрий**

Ако Вашият лекар Ви е казал, че имате непоносимост към някои захари, посъветвайте се с него, преди да приемете този лекарствен продукт.

Това лекарство съдържа по-малко от 1 mmol натрий (23 mg) на таблетка, което по същество означава, че „не съдържа натрий“.

**3. Как да приемате Ривароксабан Accord**

Винаги приемайте това лекарство точно както Ви е казал Вашият лекар. Ако не сте сигурни в нещо, попитайте Вашия лекар или фармацевт.

Трябва да приемате Ривароксабан Accord заедно с храна.

Гълтайте таблетката (таблетките) за предпочитане с вода.

Ако се затруднявате да погълнете таблетката цяла, попитайте Вашия лекар за други начини да приемате Ривароксабан Accord. Таблетката може да се разтроши и размеси с вода или ябълково пюре непосредствено преди да я приемете. Веднага след тази смес трябва да приемете храна.

Ако е необходимо, Вашият лекар може да Ви даде разтрошена таблетка Ривароксабан Accord също и чрез стомашна сонда.

В случай на ентерално хранене, Вашият лекар може да разтроши и суспендира таблетките ривароксабан в 50 ml вода и да го приложи чрез назогастрална сонда или стомашна сонда за хранене. След приложението на разтрошена таблетка ривароксабан 15 mg или 20 mg, веднага трябва до последва ентерално хранене.

Разтрошените таблетки ривароксабан са стабилни във вода и в ябълково пюре до 4 часа.

**Каква доза да приемате**

* **Възрастни**
* За предпазване от съсиреци в мозъка (инсулт) и другите кръвоносни съдове в тялото Ви

Препоръчителната доза е една таблетка Ривароксабан Accord от 20 mg един път дневно.

Ако страдате от бъбречни проблеми, дозата може да се намали до една таблетка Ривароксабан Accord от 15 mg един път дневно.

Ако се нуждаете от процедура за лечение на блокираните кръвоносни съдове на сърцето (наречена перкутанна коронарна интервенция – ПКИ с поставяне на стент), има ограничени доказателства за намаляване на дозата до една таблетка Ривароксабан Accord 15 mg веднъж дневно (или до една таблетка Ривароксабан Accord 10 mg веднъж дневно, в случай че вашите бъбреци не функционират правилно) в допълнение към антитромбоцитен лекарствен продукт като клопидогрел.

* За лечение на съсиреци във вените на краката Ви и на съсиреци в кръвоносните съдове на белите Ви дробове и за предпазване от повторно образуване на съсиреци

Препоръчителната доза е една таблетка Ривароксабан Accord от 15 mg два пъти дневно през първите 3 седмици. За лечението след третата седмица препоръчителната доза е една таблетка Ривароксабан Accord от 20 mg един път дневно.

След най-малко 6-месечно лечение на съсиреци Вашият лекар може да реши да продължите лечението или с една таблетка от 10 mg един път дневно, или с една таблетка от 20 mg един път дневно.

Ако страдате от бъбречни проблеми и приемата една таблетка Ривароксабан Accord един път дневно, Вашият лекар може да реши да намали дозата за лечението след третата седмица до една таблетка Ривароксабан Accord от 15 mg един път дневно, ако рискът за кървене е по-висок от риска за повторно образуване на съсирек.

* **Деца и юноши**

Дозата Ривароксабан Accord зависи от телесното тегло и ще бъде изчислена от лекаря.

* Препоръчителната доза при деца и юноши **с телесно тегло между 30 kg и помалко от 50 kg** е една таблетка **Ривароксабан Accord 15 mg** един път дневно.
* Препоръчителната доза при деца и юноши **с телесно тегло 50 kg или повече** е една таблетка **Ривароксабан Accord 20 mg** един път дневно.

Приемайте всяка доза Ривароксабан Accord с напитка (напр. вода или сок) по време на хранене.

Приемайте таблетките всеки ден приблизително по едно и също време. Помислете да настроите аларма, която да Ви напомня.

За родители или болногледачи: моля наблюдавайте детето, за да осигурите прием на цялата доза.

Тъй като дозата Ривароксабан Accord е базирана на телесното тегло, важно е да спазвате насрочените посещения при лекар, защото може да е необходимо дозата да бъде коригирана, тъй като теглото се променя.

**Никога не коригирайте сами дозата Ривароксабан Accord.** Лекарят ще коригира дозата, ако е необходимо.

Не разделяйте таблетката в опит да набавите част от дозата в таблетката. Ако е необходима по-ниска доза, моля, използвайте другата възможна лекарствена форма ривароксабан гранули за перорална суспензия, налична на пазара.

При деца и юноши, които не могат да поглъщат таблетките цели, моля, използвайте ривароксабан гранули за перорална суспензия.

Ако няма налична перорална суспензия, може да разтрошите таблетката Ривароксабан Accord и да я смесите с вода или ябълково пюре непосредствено преди приема. Приемете малко храна след приема на тази смес. Ако се налага, Вашият лекар може да Ви даде разтрошената таблетка Ривароксабан Accord и през стомашна сонда.

**Ако изплюете дозата или повърнете**

* по-малко от 30 минути след като сте приели Ривароксабан Accord, вземете нова доза.
* повече от 30 минути след като сте приели Ривароксабан Accord, не вземайте нова доза. В този случай вземете слдващата доза Ривароксабан Accord в обичайното време.

Свържете се с лекаря, ако често изплювате дозата или повръщате след прием на Ривароксабан Accord.

**Кога да приемате Ривароксабан Accord**

Приемайте таблетката (таблетките) всеки ден, докато Вашият лекар Ви каже да спрете.

Постарайте се да приемате таблетката (таблетките) по едно и също време всеки ден – това ще Ви помогне да не забравяте.

Вашият лекар ще реши колко дълго трябва да продължите лечението.

За да се предотврати образуването на кръвни съсиреци в мозъка (инсулт) и други кръвоносни съдове във Вашето тяло:  
Ако сърдечната Ви дейност трябва да бъде възстановена до нормално състояние чрез процедура, наречена кардиоверсия, взимайте Ривароксабан Accord във времето, което Ви каже Вашият лекар.

**Ако сте приели повече от необходимата доза Ривароксабан Accord**

Незабавно се свържете с Вашия лекар, ако сте приели повече таблетки Ривароксабан Accord от необходимото. Приемът на повече таблетки Ривароксабан Accord от необходимото повишава риска от кървене.

**Ако сте пропуснали да приемете Ривароксабан Accord**

* Възрастни, деца и юноши:

Ако приемате една таблетка от 20 mg или 15 mg един път на ден и сте пропуснали една доза, приемете я веднага щом се сетите. Не приемайте повече от една таблетка за един ден, за да компенсирате пропуснатата доза. Приемете следващата таблетка на следващия ден и след това продължете да приемате по една таблетка един път дневно.

* Възрастни:

Ако приемате една таблетка от 15 mg два пъти на ден и сте пропуснали една доза, приемете я веднага щом се сетите. Не приемайте повече от две таблетки от 15 mg за един ден. Ако сте пропуснали да вземете една доза, може да вземете две таблетки от 15 mg едновременно, за да се получи общата доза две таблетки (30 mg) за един ден. На следващия ден трябва да продължите да вземате по една таблетка от 15 mg два пъти дневно.

**Ако сте спрели приема на Ривароксабан Accord**

Не спирайте приема на Ривароксабан Accord, без да сте се посъветвали с Вашия лекар, понеже Ривароксабан Accord лекува и предпазва от някои сериозни заболявания.

Ако имате някакви допълнителни въпроси, свързани с употребата на това лекарство, попитайте Вашия лекар или фармацевт.

**4. Възможни нeжелани реакции**

Както всички лекарства, това лекарство може да предизвика нежелани реакции, въпреки че не всеки ги получава.

Като други подобни лекарства за намаляване образуването на кръвни съсиреци, Ривароксабан Accord може да доведе до кръвоизлив, който да е потенциално животозастрашаващ. Много силното кървене може също така да доведе до рязко спадане на кръвното налягане (шок). В някои случаи кръвоизливът може да не е видим.

**Информирайте Вашия лекар незабавно**, ако при Вас или при Вашето дете се прояви някоя от следните нежелани реакции:

* **Признаци на кървене**
* кръвоизлив в мозъка или в черепа (симптомите могат да включват главоболие, едностранна слабост, повръщане, гърчове, намалено ниво на съзнанието и скованост във врата.

Сериозен спешен медицински случай. Потърсете медицинска помощ незабавно!)

* продължително или много силно кървене
* необичайна слабост, умора, бледност, замаяност, главоболие, необясним оток, задух, болка в гърдите или стенокардия, които могат да са признаци на кървене.

Вашият лекар може да реши да Ви наблюдава по‑внимателно или да промени лечението Ви.

* **Признаци на тежки кожни реакции**
* разпространяващ се интензивен кожен обрив, мехури или язви по лигавицата, напр. по устата или очите (синдром на Стивънс-Джонсън/токсична епидермална некролиза).
* лекарствена реакция, която причинява обрив, повишена температура, възпаление на вътрешните органи, отклонения в кръвните показатели и системно заболяване (DRESS синдром).

Честотата на тази нежелана реакция е „много редки“ (до 1 на 10 000 души).

* **Признаци на тежки алергични реакции**
* подуване на лицето, устните, устата, езика или гърлото; затруднено преглъщане; уртикария и затруднено дишане; внезапно спадане на кръвното налягане.

Честотата на ттежките алергични реакции е „много редки“ (анафилактични реакции, включително анафилактичен шок, може да засегне до 1 на 10 000 души) и нечести (ангиоедем и алергичен оток, може да засегнат до 1 на 100 души).

**Обобщен списък на възможните нежелани реакции, установени при възрастни, деца и юноши**

**Чести** (могат да засегнат до 1 на 10 души):

‑ намаление на броя на червените кръвни клетки, в резултат на което кожата може да стане бледа и да доведе до слабост или задух

‑ кървене в стомаха или червата, кървене от пикочо‑половите органи (включително кръв в урината и обилно менструално кървене), кървене от носа, кървене от венците

* тромбоцитопения (нисък брой тромбоцити; това са клетки, които помагат съсирването на кръвта)

‑ кървене в окото (включително кървене от бялото на очите)

‑ кървене в тъкан или кухина на тялото (кръвонасядания, синини)

‑ кървави храчки

* кървене от кожата или под кожата
* кървене след операция
* сълзене на кръв или течности от хирургическа рана
* отоци по крайниците
* болка в крайниците
* увредена бъбречна функция (може да бъде видяно в изследванията, направени от Вашия лекар)

‑ висока температура

‑ намаление на броя на червените кръвни клетки, в резултат на което кожата може да стане бледа и да доведе до слабост или задух

‑ болки в стомаха, нарушено храносмилане, гадене или повръщане, запек, диария

‑ ниско кръвно налягане (със симптоми, като усещане за замаяност или прималяване при изправяне)

‑ намалена обща сила и енергичност (слабост, умора), главоболие, замаяност

‑ обрив, сърбеж по кожата

‑ изследванията на кръвта могат да покажат повишаване на някои чернодробни ензими

**Нечести** (могат да засегнат до 1 на 100 души):

‑ кръвоизлив в мозъка или в черепа (вижте по-горе, Признаци на кървене)

‑ холестаза (намалено отделяне на жлъчката), хепатит вкл. хепатоцелуларно увреждане (възпален черен дроб, включително чернодробно увреждане)

‑ кръвоизлив в става, който да предизвиква болка и оток

‑ алергични реакции, включително кожни алергични реакции

‑ нарушена чернодробна функция (може да се установи, ако лекарят Ви назначи изследвания)

‑ изследванията на кръвта може да покажат повишаване на билирубина, на някои панкреатични или чернодробни ензими или на броя на тромбоцитите

‑ прималяване

‑ общо неразположение

‑ ускорен сърдечен ритъм

‑ сухота в устата

‑ уртикария

**Редки** (могат да засегнат до 1 на 1000 души):

‑ кървене в мускул

- застой на жлъчка (намален жлъчен отток), хепатит, включително увреждане на чернодробните клетки (възпаление на черния дроб, включително увреждане на черния дроб)

‑ пожълтяване на кожата и очите (жълтеница)

‑ локализиран оток

‑ събиране на кръв (хематом) в слабините след усложнение от сърдечна процедура, при която е поставен катетър в артерия на Вашия крак (псевдоаневризма)

**Много редки** (могат да засегнат до 1 на 10 000 души):

- натрупване на еозинофили (гранулоцити), вид бели кръвни клетки, които причиняват възпаление в белите дробове (еозинофилна пневмония)

**С неизвестна честота** (от наличните данни не може да бъде направена оценка за честотата):

‑ бъбречна недостатъчност след тежко кървене

* нарушение на бъбречната функция, възникващо при антикоагулантно лечение, понякога с наличие на кръв в урината (нефропатия, свързана с антикоагуланти)

‑ повишено напрежение в мускулите на краката или ръцете след кървене, което води до болка, оток, променена чувствителност, изтръпване или парализа (компартмент синдром след кървене)

**Нежелани реакции при деца и юноши**

Общо взето нежеланите реакции, наблюдавни при деца и юноши, лекувани с Ривароксабан Accord, са подобни по вид с тези, наблюдавани при възрастни, и са били предимно леки до умерени по тежест.

Нежелани реакции, които са наблюдавани по-често при деца и юноши:

**Много чести** (могат да засегнат повече от 1 на 10 души)

* главоболие
* повишена температура
* кървене от носа
* повръщане

**Чести** (могат да засегнат до 1 на 10 души)

* ускорена сърдечна дейност
* изследванията на кръвта могат да покажат повишаване на билирубина (жлъчен пигмент)
* тромбоцитопения (нисък брой тромбоцити, които представляват клетки, които спомагат за съсирването на кръвта)
* тежко менструално кървене

**Нечести** (могат да засегнат до 1 на 100 души)

* изследванията на кръвта могат да покажат повишаване на един подвид на билирубина (директен билирубин, жлъчен пигмент)

**Съобщаване на нежелани реакции**

Ако получите някакви нежелани лекарствени реакции, уведомете Вашия лекар или фармацевт. Това включва всички възможни, неописани в тази листовка нежелани реакции. Можете също да съобщите нежелани реакции директно чрез националната система за съобщаване, посочена в [8TПриложение V8T](http://www.ema.europa.eu/docs/en_GB/document_library/Template_or_form/2013/03/WC500139752.doc). Като съобщавате нежелани реакции, можете да дадете своя принос за получаване на повече информация относно безопасността на това лекарство.

**5. Как да съхранявате Ривароксабан Accord**

Да се съхранява на място, недостъпно за деца.

Не използвайте това лекарство след срока на годност, отбелязан върху картонената опаковка след „Годен до:“ и върху всеки блистер или бутилка след „EXP“. Срокът на годност отговаря на последния ден от посочения месец.

Това лекарство не изисква специални условия на съхранение.

Разтрошени таблетки

Разтрошените таблетки са стабилни във вода и ябълково пюре до 4 часа.

Не изхвърляйте лекарствата в канализацията или в контейнера за домашни отпадъци. Попитайте Вашия фармацевт как да изхвърляте лекарствата, които вече не използвате. Тези мерки ще спомогнат за опазване на околната среда.

**6. Съдържание на опаковката и допълнителна информация**

**Какво съдържа Ривароксабан Accord**

‑ Активно вещество: ривароксабан. Всяка таблетка съдържа 15 mg или 20 mg ривароксабан.

‑ Други съставки:

Ядро на таблетката

Лактоза монохидрат

Кроскармелоза натрий (E468)

Натриев лаурилсулфат (E487)

Хипромелоза 2910 (номинална вискоза 5.1 mPa.S) (E464)

Целулоза микрокристална (Е460)

Силициев диоксид, колоиден безводен (E551)

Магнезиев стеарат (Е572)

Филмово покритие

Макрогол 4000 (E1521)

Хипромелоза 2910 (номинална вискоза 5.1 mPa.S) (E464)

Титанов диоксид (Е171)

Железен оксид, жълт (Е172)

**Как изглежда Ривароксабан Accord и какво съдържа опаковката**

Филмираните таблетки Ривароксабан Accord 15 mg са червени, кръгли, двойноизпъкнали филмирани таблетки приблизително с диаметър 5,00 mm, с вдлъбнато релефно означение от едната страна с “IL” и “2” от другата страна.

Ривароксабан Accord 15 mg филмирани таблетки са опаковани в прозрачни блистери от PVC/алуминий, които се предлагат:

* в блистер по 10, 14, 28, 30, 42, 48, 56, 90, 98 или 100 таблетки или
* в перфорирани блистери с единични дози 10 х 1 или 100 х 1 таблетки.

Ривароксабан Accord 15 mg филмирани таблетки се предлагат и в бутилки от HDPE, съдържащи 30, 90 или 500 таблетки.

Филмираните таблетки Ривароксабан Accord 20 mg са тъмночервени, кръгли, двойноизпъкнали филмирани таблетки приблизително с диаметър 6 mm, с вдлъбнато релефно означение от едната страна с “IL3” и гладки от другата страна.

Ривароксабан Accord 20 mg филмирани таблетки са опаковани в прозрачни блистери от PVC/алуминий, които се предлагат:

* в блистер по 10, 14, 28, 30, 42, 56, 90, 98 или 100 таблетки или
* в перфорирани блистери с единични дози по 10 х 1 или 100 х 1 таблетки.

Ривароксабан Accord 20 mg филмирани таблетки се предлагат и в бутилки от HDPE, съдържащи 30, 90 или 500 таблетки.

Не всички видовe опаковки могат да бъдат пуснати в продажба.

**Притежател на разрешението за употреба**

Accord Healthcare S.L.U.

World Trade Center, Moll de Barcelona s/n, Edifici Est, 6a Planta,

Barcelona, 08039

Испания

**Производител**

Accord Healthcare Polska Sp. z o.o.

Ul. Lutomierska 50,

95‑200 Pabianice, Полша

Pharmadox Healthcare Limited

KW20A Kordin Industrial Park, Paola

PLA 3000, Малта

Laboratori Fundació DAU

C/ C, 12-14 Pol. Ind. Zona Franca,

08040 Barcelona, Испания

Accord Healthcare B.V

Winthontlaan 200, 3526KV Utrecht,

Нидерландия

Accord Healthcare single member S.A.

64th Km National Road Athens,

Lamia, Schimatari, 32009,

Гърция

**Дата на последно преразглеждане на листовката {ММ/ГГГГ}**

Подробна информация за това лекарствo е предоставена на уебсайта на Европейската агенция по лекарствата: [http://www.ema.europa.eu](http://www.ema.europa.eu/).

**Листовка: информация за потребителя**

**Ривароксабан Accord 15 mg филмирани таблетки**

**Ривароксабан Accord 20 mg филмирани таблетки**

**Опаковка за започване на лечението**

Не е предназначена за приложение при деца.

ривароксабан (rivaroxaban)

**Прочетете внимателно цялата листовка, преди да започнете да приемате това лекарство, тъй като тя съдържа важна за Вас информация.**

‑ Запазете тази листовка. Може да се наложи да я прочетете отново.

‑ Ако имате някакви допълнителни въпроси, попитайте Вашия лекар или фармацевт.

‑ Това лекарство е предписано единствено и лично на Вас. Не го преотстъпвайте на други хора. То може да им навреди, независимо че признаците на тяхното заболяване са същите като Вашите.

‑ Ако получите някакви нежелани реакции, уведомете Вашия лекар или фармацевт. Това включва и всички възможни нежелани реакции, неописани в тази листовка. Вижте точка 4.

**Какво съдържа тази листовка**:

1. Какво представлява Ривароксабан Accord и за какво се използва

2. Какво трябва да знаете, преди да приемете Ривароксабан Accord

3. Как да приемате Ривароксабан Accord

4. Възможни нежелани реакции

5. Как да съхранявате Ривароксабан Accord

6. Съдържание на опаковката и допълнителна информация

**1. Какво представлява Ривароксабан Accord и за какво се използва**

Ривароксабан Accord съдържа активното вещество ривароксабан и се използва при възрастни за:

* лечение на съсиреци във вените на краката Ви (дълбока венозна тромбоза) и в кръвоносните съдове на белите Ви дробове (белодробен емболизъм) и за предпазванеот повторното им образуване в кръвоносните съдове на краката и/или в белите дробове.

Ривароксабан Accord принадлежи към група лекарства, наречени антитромбозни средства. Чрез действието си той блокира един фактор на кръвосъсирването (фактор Xa) и по този начин намалява склонността кръвта да образува съсиреци.

**2. Какво трябва да знаете, преди да приемете Ривароксабан Accord**

**Не приемайте Ривароксабан Accord**

‑ ако сте алергични към ривароксабан или към някоя от останалите съставки на това лекарство (изброени в точка 6)

‑ ако имате силно кървене

‑ ако имате заболяване или състояние на орган в организма, което повишава риска за сериозно кървене (напр. стомашна язва, нараняване или кръвоизлив в мозъка, скорошна операция на мозъка или очите)

‑ ако приемате лекарства за предпазване от образуването на съсиреци (напр. варфарин, дабигатран, апиксабан или хепарин), освен когато променяте антикоагулантното лечение или докато получавате хепарин през венозен или артериален катетър, за да го поддържате отворен

‑ ако страдате от чернодробно заболяване, което води до повишен риск от кървене

‑ ако сте бременна или кърмите.

**Не приемайте Ривароксабан Accord** **и информирайте Вашия лекар,** ако някое от тези обстоятелства се отнася за Вас.

**Предупреждения и предпазни мерки**

Говорете с Вашия лекар или фармацевт, преди да приемете Ривароксабан Accord.

**Обърнете специално внимание при употребата на Ривароксабан Accord**

* ако имате повишен риск от кървене, какъвто може да бъде случаят, например, при:
  + - тежко бъбречно заболяване, понеже бъбречната Ви функция може да повлияе на количеството от лекарството, което действа в организма Ви
    - ако приемате други лекарства за предпазване от образуването на съсиреци (напр. варфарин, дабигатран, апиксабан или хепарин) когато променяте антикоагулантното лечение или докато получавате хепарин през венозен или артериален катетър, за да го поддържа отворен (вж. точка “Други лекарства и Ривароксабан Accord”)
    - нарушения, свързани с кървене
    - много високо кръвно налягане, неовладяно с медикаментозно лечение
    - заболявания на стомаха или червата, които може да доведат до кървене, напр. възпаление на стомаха или червата или възпаление на хранопровода, дължащо се на напр. на гастро-езофагеална рефлуксна болест (заболяване, при което стомашната киселина отива нагоре в хранопровода), или тумори, разположени в стомаха или червата, или гениталния тракт, или уринарния тракт
    - проблем с кръвоносните съдове на очните дъна (ретинопатия)
    - белодробно заболяване, при което бронхите Ви са разширени и изпълнени с гной *(*бронхиектазии*)* или кървене от белия дроб в миналото
* ако имате сърдечна клапна протеза
* ако Вашият лекар установи, че кръвното Ви налягане е нестабилно, или се планира друго лечение или хирургична процедура за отстраняване на съсирек
* ако знаете, че имате заболяване, наречено антифосфолипиден синдром (нарушение на имунната система, което причинява повишен риск от образуване на кръвни съсиреци), кажете на Вашия лекар, който ще вземе решение за необходимостта от промяна на лечението.
* от белите Ви дробове.

**Ако някое от тези състояния се отнася за Вас, говорете с Вашия лекар,** преди да приемете Ривароксабан Accord. Вашият лекар ще реши дали да Ви лекува с това лекарство и трябва ли да бъдете наблюдавани по‑внимателно.

**Ако Ви предстои операция**

* Mного e важно да приемате Ривароксабан Accord преди и след операцията точно във времето, определено от Вашия лекар.
* Ако операцията включва поставяне на катетър или инжекция в гръбначния стълб (напр. за епидурална или спинална упойка, или за намаляване на болка):
  + - Много е важно да приемате Ривароксабан Accord преди и след инжекцията или отстраняването на катетъра, точно когато Ви е казал Вашият лекар
    - Кажете на Вашия лекар веднага, ако усетите изтръпване или слабост в краката, или проблеми с червата или пикочния мехур, след края на упойката, тъй като е необходима спешна грижа.

**Деца и юноши**

Опаковката за започване на лечение с Ривароксабан Accord **не се препоръчва при пациенти на възраст под 18 години**, тъй като е предназначена конкретно за започване на лечение при възрастни пациенти и не е подходяща за употреба при деца и юноши.

**Други лекарства и Ривароксабан Accord**

Трябва да кажете на Вашия лекар или фармацевт, ако приемате, наскоро сте приемали или е възможно да приемате други лекарства, включително лекарства, отпускани без рецепта.

* **Ако приемате**
* някои лекарства за гъбични инфекции (напр. флуконазол, итраконазол, вориконазол, посаконазол), освен ако са само за приложение върху кожата
* кетоконазол таблетки (използвани за лечение на синдром на Кушинг - когато организмът произвежда излишък от кортизол)
* някои лекарства за бактериални инфекции (например кларитромицин, еритромицин)
* някои противовирусни лекарства за HIV / СПИН (напр. ритонавир)
* други лекарства за намаляване на кръвосъсирването (напр. еноксапарин, клопидогрел или антагонисти на витамин К, като варфарин и аценокумарол)
* противовъзпалителни и болкоуспокояващи лекарства (напр. напроксен или ацетилсалицилова киселина)
* дронедарон, лекарство за лечение на неправилен сърдечен ритъм
* някои лекарства за лечение на депресия (селективни инхибитори на обратното захващане на серотонина (SSRI) и инхибитори на обратното захващане на серотонина и норепинефрина (SNRI))

**Ако някое от тези обстоятелства се отнася за Вас, информирайте Вашия лекар,** преди да приемете Ривароксабан Accord, понеже ефектът на Ривароксабан Accord може да бъде засилен. Вашият лекар ще реши дали да Ви лекува с това лекарство и трябва ли да бъдете наблюдавани по‑внимателно.

Ако Вашият лекар смята, че имате повишен риск за развитие на стомашни или чревни язви, той може да назначи профилактично лечение за язва.

* **Ако приемате**
* някои лекарства за лечение на епилепсия (фенитоин, карбамазепин, фенобарбитал)
* жълт кантарион (*Hypericum perforatum*), (растителен продукт, използван за депресия)
* рифампицин (антибиотик)

**Ако някое от тези обстоятелства се отнася за Вас, информирайте Вашия лекар,** преди да приемете Ривароксабан Accord, понеже ефектът на Ривароксабан Accord може да бъде намален. Вашият лекар ще реши дали да Ви лекува с Ривароксабан Accord и трябва ли да бъдете наблюдавани по‑внимателно.

**Бременност и кърмене**

Не приемайте Ривароксабан Accord, ако сте бременна или кърмите. Ако има вероятност да забременеете, използвайте надеждно контрацептивно средство, докато приемате Ривароксабан Accord. Ако забременеете, докато приемате това лекарство, информирайте Вашия лекар незабавно, който ще реши как трябва да бъдете лекувана.

**Шофиране и работа с машини**

Ривароксабан Accord може да причини замаяност (честа нежелана реакция) или припадъци (нечеста нежелана реакция) (вижте точка 4, „Възможни нежелани реакции“). Не шофирайте, не карайте колело и не използвайте никакви инструменти или машини, ако имате тези симптоми.

**Ривароксабан Accord съдържа лактоза и натрий**

Ако Вашият лекар Ви е казал, че имате непоносимост към някои захари, посъветвайте се с него, преди да приемете този лекарствен продукт.

Това лекарство съдържа по-малко от 1 mmol натрий (23 mg) на таблетка, което по същество означава, че „не съдържа натрий“.

**3. Как да приемате Ривароксабан Accord**

Винаги приемайте това лекарство точно както Ви е казал Вашият лекар. Ако не сте сигурни в нещо, попитайте Вашия лекар или фармацевт.

Трябва да приемате Ривароксабан Accord заедно с храна.

Гълтайте таблетката (таблетките) за предпочитане с вода.

Ако се затруднявате да погълнете таблетката цяла, попитайте Вашия лекар за други начини да приемате Ривароксабан Accord. Таблетката може да се разтроши и размеси с вода или ябълково пюре непосредствено преди да я приемете. Веднага след тази смес трябва да приемете храна.

Ако е необходимо, Вашият лекар може да Ви даде разтрошена таблетка Ривароксабан Accord също и чрез стомашна сонда.

**Каква доза да приемате**

Препоръчителната доза е една таблетка Ривароксабан Accord от 15 mg два пъти дневно през първите 3 седмици. За лечението след третата седмица препоръчителната доза е една таблетка Ривароксабан Accord от 20 mg един път дневно.

Тази опаковка за започване на лечение Ривароксабан Accord 15 mg и 20 mg е само за първите 4 седмици от лечението.

След приключване на тази опаковка, лечението ще продължи с Ривароксабан Accord 20 mg един път дневно, както Ви е казал Вашият лекар.

Ако страдате от бъбречни проблеми, Вашият лекар може да реши да намали дозата за лечението след третата седмица до една таблетка Ривароксабан Accord от 15 mg един път дневно, ако рискът за кървене е по-висок от риска за повторно образуване на съсирек.

**Кога да приемате Ривароксабан Accord**

Приемайте таблетката (таблетките) всеки ден, докато Вашият лекар Ви каже да спрете.

Постарайте се да приемате таблетката (таблетките) по едно и също време всеки ден – това ще Ви помогне да не забравяте.

Вашият лекар ще реши колко дълго трябва да продължите лечението.

**Ако сте приели повече от необходимата доза Ривароксабан Accord**

Незабавно се свържете с Вашия лекар, ако сте приели повече таблетки Ривароксабан Accord от необходимото. Приемът на повече таблетки Ривароксабан Accord от необходимото повишава риска от кървене.

**Ако сте пропуснали да приемете Ривароксабан Accord**

* Ако приемате една таблетка от 15 mg два пъти на ден и сте пропуснали една доза, приемете я веднага щом се сетите. Не приемайте повече от две таблетки от 15 mg за един ден. Ако сте пропуснали да вземете една доза, може да вземете две таблетки от 15 mg едновременно, за да стане общата доза две таблетки (30 mg) за един ден. На следващия ден трябва да продължите да вземате по една таблетка от 15 mg два пъти дневно.
* Ако приемате една таблетка от 20 mg един път на ден и сте пропуснали една доза, приемете я веднага щом се сетите. Не приемайте повече от една таблетка за един ден, за да компенсирате пропуснатата доза. Приемете следващата таблетка на следващия ден и след това продължете да приемате по една таблетка един път дневно.

**Ако сте спрели приема на Ривароксабан Accord**

Не спирайте приема на Ривароксабан Accord, без да сте се посъветвали с Вашия лекар, понеже Ривароксабан Accord лекува и предпазва от някои сериозни заболявания.

Ако имате някакви допълнителни въпроси, свързани с употребата на това лекарство, попитайте Вашия лекар или фармацевт.

**4. Възможни нeжелани реакции**

Както всички лекарства, това лекарство може да предизвика нежелани реакции, въпреки че не всеки ги получава.

Като други подобни лекарства за намаляване образуването на кръвни съсиреци, Ривароксабан Accord може да доведе до кръвоизлив, който да е потенциално животозастрашаващ. Много силното кървене може също така да доведе до рязко спадане на кръвното налягане (шок). В някои случаи кръвоизливът може да не е видим.

**Информирайте Вашия лекар незабавно**, ако при Вас се прояви някоя от следните нежелани реакции:

* **Признаци на кървене**
* кръвоизлив в мозъка или в черепа (симптомите могат да включват главоболие, едностранна слабост, повръщане, гърчове, намалено ниво на съзнанието и скованост във врата.

Сериозен спешен медицински случай. Потърсете медицинска помощ незабавно!)

* продължително или много силно кървене
* необичайна слабост, умора, бледност, замаяност, главоболие, необясним оток, задух, болка в гърдите или стенокардия, които могат да са признаци на кървене.

Вашият лекар може да реши да Ви наблюдава по‑внимателно или да промени лечението Ви.

* **Признаци на тежки кожни реакции**
* разпространяващ се интензивен кожен обрив, мехури или язви по лигавицата, напр. по устата или очите (синдром на Стивънс-Джонсън/токсична епидермална некролиза).
* лекарствена реакция, която причинява обрив, повишена температура, възпаление на вътрешните органи, отклонения в кръвните показатели и системно заболяване (DRESS синдром).

Честотата на тази нежелана реакция е „много редки“ (до 1 на 10 000 души).

* **Признаци на тежки алергични реакции**
* подуване на лицето, устните, устата, езика или гърлото; затруднено преглъщане; уртикария и затруднено дишане; внезапно спадане на кръвното налягане.

Честотата на ттежките алергични реакции е „много редки“ (анафилактични реакции, включително анафилактичен шок, може да засегне до 1 на 10 000 души) и нечести (ангиоедем и алергичен оток, може да засегнат до 1 на 100 души).

**Обобщен списък на възможните нежелани реакции**

**Чести** (могат да засегнат до 1 на 10 души):

‑ намаление на броя на червените кръвни клетки, в резултат на което кожата може да стане бледа и да доведе до слабост или задух

‑ кървене в стомаха или червата, кървене от пикочо‑половите органи (включително кръв в урината и обилно менструално кървене), кървене от носа, кървене от венците

‑ кървене в окото (включително кървене от бялото на очите)

‑ кървене в тъкан или кухина на тялото (кръвонасядания, синини)

‑ кървави храчки

‑ кървене от кожата или под кожата

‑ кървене след операция

‑ сълзене на кръв или течности от хирургическа рана

‑ отоци по крайниците

‑ болка в крайниците

‑ увредена бъбречна функция (може да бъде видяно в изследванията, направени от Вашия лекар)

‑ висока температура

‑ болки в стомаха, нарушено храносмилане, гадене или повръщане, запек, диария

‑ ниско кръвно налягане (със симптоми, като усещане за замаяност или прималяване при изправяне)

‑ намалена обща сила и енергичност (слабост, умора), главоболие, замаяност

‑ обрив, сърбеж по кожата

‑ изследванията на кръвта могат да покажат повишаване на някои чернодробни ензими

**Нечести** (могат да засегнат до 1 на 100 души):

‑ кръвоизлив в мозъка или в черепа (вижте по-горе, Признаци на кървене)

‑ кръвоизлив в става, който да предизвиква болка и оток

- тромбоцитопения (нисък брой тромбоцити; това са клетки, които помагат съсирването на кръвта)

‑ алергични реакции, включително кожни алергични реакции

‑ нарушена чернодробна функция (може да се установи, ако лекарят Ви назначи изследвания)

‑ изследванията на кръвта може да покажат повишаване на билирубина, на някои панкреатични или чернодробни ензими или на броя на тромбоцитите

‑ прималяване

‑ общо неразположение

‑ сухота в устата

‑ ускорен сърдечен ритъм

‑ уртикария

**Редки** (могат да засегнат до 1 на 1000 души):

‑ кървене в мускул

- застой на жлъчка (намален жлъчен отток), хепатит, включително увреждане на чернодробните клетки (възпаление на черния дроб, включително увреждане на черния дроб)

‑ пожълтяване на кожата и очите (жълтеница)

‑ локализиран оток

‑ събиране на кръв (хематом) в слабините след усложнение от сърдечна процедура, при която е поставен катетър в артерия на Вашия крак (псевдоаневризма)

**Много редки** (могат да засегнат до 1 на 10 000 души):

- натрупване на еозинофили (гранулоцити), вид бели кръвни клетки, които причиняват възпаление в белите дробове (еозинофилна пневмония)

**С неизвестна честота** (от наличните данни не може да бъде направена оценка за честотата):

‑ бъбречна недостатъчност след тежко кървене

* нарушение на бъбречната функция, възникващо при антикоагулантно лечение, понякога с наличие на кръв в урината (нефропатия, свързана с антикоагуланти)

‑ повишено напрежение в мускулите на краката или ръцете след кървене, което води до болка, оток, променена чувствителност, изтръпване или парализа (компартмент синдром след кървене)

**Съобщаване на нежелани реакции**

Ако получите някакви нежелани лекарствени реакции, уведомете Вашия лекар или фармацевт. Това включва всички възможни, неописани в тази листовка нежелани реакции. Можете също да съобщите нежелани реакции директно чрез националната система за съобщаване, посочена в [Приложение V](http://www.ema.europa.eu/docs/en_GB/document_library/Template_or_form/2013/03/WC500139752.doc). Като съобщавате нежелани реакции, можете да дадете своя принос за получаване на повече информация относно безопасността на това лекарство.

**5. Как да съхранявате Ривароксабан Accord**

Да се съхранява на място, недостъпно за деца.

Не използвайте това лекарство след срока на годност, отбелязан върху картонената опаковка след "Годен до:" и върху всеки блистер след "EXP". Срокът на годност отговаря на последния ден от посочения месец.

Това лекарство не изисква специални условия на съхранение.

Разтрошени таблетки

Разтрошените таблетки са стабилни във вода и ябълково пюре до 4 часа.

Не изхвърляйте лекарствата в канализацията или в контейнера за домашни отпадъци. Попитайте Вашия фармацевт как да изхвърляте лекарствата, които вече не използвате. Тези мерки ще спомогнат за опазване на околната среда.

**6. Съдържание на опаковката и допълнителна информация**

**Какво съдържа Ривароксабан Accord**

‑ Активно вещество: ривароксабан. Всяка таблетка съдържа 15 mg или 20 mg ривароксабан съответно.

‑ Други съставки:

Ядро на таблетката

Лактоза монохидрат

Кроскармелоза натрий (E468)

Натриев лаурилсулфат (E487)

Хипромелоза 2910 (номинална вискоза 5.1 mPa.S) (E464)

Целулоза микрокристална (Е460)

Силициев диоксид, колоиден безводен (E551)

Магнезиев стеарат (Е572)

Филмово покритие

Макрогол 4000 (E1521)

Хипромелоза 2910 (номинална вискоза 5.1 mPa.S) (E464)

Титанов диоксид (Е171)

Железен оксид, жълт (Е172)

**Как изглежда Ривароксабан Accord и какво съдържа опаковката**

Филмираните таблетки Ривароксабан Accord 15 mg са червени, кръгли, двойноизпъкнали филмирани таблетки приблизително с диаметър 5,00 mm, с вдлъбнато релефно означение от едната страна с “IL” и “2” от другата страна.

Филмираните таблетки Ривароксабан Accord 20 mg са тъмночервени, кръгли, филмирани таблетки приблизително с диаметър 6 mm, с вдлъбнато релефно означение от едната страна с “IL3” и гладки от другата страна.

Първи 4 седмици от опаковка за започване на лечението: всяка опаковка от 49 филмирани таблетки за първите 4 седмици от лечението съдържа:

42 филмирани таблетки от 15 mg ривароксабан и 7 филмирани таблетки от 20 mg ривароксабан в опаковка тип „портфейл“.

**Притежател на разрешението за употреба**

Accord Healthcare S.L.U.

World Trade Center, Moll de Barcelona s/n, Edifici Est, 6a Planta,

Barcelona, 08039

Испания

**Производител**

Accord Healthcare Polska Sp. z o.o.

Ul. Lutomierska 50,

95-200 Pabianice, Полша

Pharmadox Healthcare Limited

KW20A Kordin Industrial Park, Paola

PLA 3000, Малта

Laboratori Fundació DAU

C/ C, 12-14 Pol. Ind. Zona Franca,

08040 Barcelona, Испания

Accord Healthcare B.V

Winthontlaan 200, 3526KV Utrecht,

Нидерландия

Accord Healthcare single member S.A.

64th Km National Road Athens,

Lamia, Schimatari, 32009,

Гърция

**Дата на последно преразглеждане на листовката {ММ/ГГГГ}**

Подробна информация за това лекарствo е предоставена на уебсайта на Европейската агенция по лекарствата: <http://www.ema.europa.eu8T>.